
LEIDĖJO PRATARMĖ 


Yra daug nežinojimo pavidalų, ir visi jie pavojingi. XIX 
ir XX a. svarbiausia mūsų pastanga buvo išsilaisvinti iš tra- 
dicijos bei prietarų, aiškinant didžiuosius klausimus, ir iš 
klaidų, aiškinant smulkesnius, sudarančius pirmuosius, iš nau- 
jo apibrėžti pažinimo sritis ir sukurti kiekvienoje iš jų savitą, 
jai būdingą metodą, tinkamą jai plėtoti. Laimėjimai buvo tie- 
siog nesuskaičiuojami, bet ir neatsiėję veltui. Kadangi kiek- 
vienas naujas pažinimo dalykas plėtojo specialų profesinį žo- 
dyną, įgalinantį greitai ir tiksliai naudotis jo bendruoju, greitai 
augančiu idėjų ir atradimų fondu, ir ėmė reikalauti, kad to 
dalyko specialistai būtų vis kvalifikuotesni, 0 jų tyrinėjimai — 
vis nuodugnesni, tai mokslininkus jų pačių erudicija atribojo 
ne tik apskritai nuo didžiosios žmonijos dalies, bet ir nuo 
kitų mokslo sričių ir netgi nuo savosios srities kitų šakų 
tyrinėtojų atradimų. Toks atsiribojimas sumažina ne tik jų 
darbų naudingumą, bet ir patikimumą, nes jie visas savo 
jegas eikvoja vien šalindami mažus trūkumus, taip trikdan- 
čiai akivaizdžius kolegoms profesionalams iš gretimo sklype- 
lio, užuot vengę kitų, gal daug didesnių ir grėsmingesnių, 
matomų iš tolesnio, tinkamesnio taško. Marcas Blochas pa- 
stebėjo vieną daugelio istorikų pažiūrų prieštaravimą: „Jei rei- 
kia išsiaiškinti, ar kokio nors žmonių poelgio arba veiksmo 

būta, ar nebūta iš tikrųjų, jie privalo būti uolūs. Jei jie per- 
eina prie šio veiksmo ar poelgio priežasčių tyrinėjimo, tenki- 
nasi gryniausia regimybe, paprastai grindžiama kuria nors 
viena iš tų įprastinės lėkštos psichologijos taisyklių, kurios 
nėra nei teisingesnės, nei klaidingesnės negu joms priešingo- 
sios.“ Istorikas, žvilgterėjęs pro tvorą į kaimynų daržą, mato, 
kad, tarkim, literatūrologai ar sociologai lygiai tokie pat pa- 
tenkinti savimi remiasi istorinėmis banalybėmis, naiviomis, 
pernelyg supaprastintomis ir atgyvenusiomis. 

Knygų serija „Nauji žvilgsniai į praeitį“ nėra reakcija 
prieš specializaciją — tai būtų vien romantiškas nesusiprati- 
mas, — bet mėginimas su ja susitarti. Savaime suprantama, 
šios serijos autoriai yra specialistai, 0 jų mintys ir išvados 
remiasi žinomais profesionaliais skirtingų sričių ir įvairių lai- 
kotarpių tyrinėjimais. Čia jie, kiek tai įmanoma, išsilaisvins 
iš įprastinių ir būtinų savo dalyko, vietos ir laikotarpio ap- 
ribojimų, kad problemas svarstytų tiesiog kaip problemas, o 
ne kaip „istoriją“, „politiką“ ar „ekonomiką“. Jie rašys spe- 
cialistams, nes dabar visi esame specialistai, ir mėgėjams, nes 
dabar visi esame mėgėjai. 

Tokį tikslą keliančiai serijai pradėti nerastume tinkames- 
nio autoriaus už Ernestą Gellnerį ir tinkamesnio objekto už 
nacionalizmą, kurio galia formuojant ir pertvarkant šiuolaiki- 
nį pasaulį yra tokia akivaizdi, tačiau kuris vis dėlto tebėra 
neprieinamai svetimas ir nesuprantamas Hems, kurie nėra jo 
užvaldyti. Aiškus keleto sričių — filosofijos, sociologijos, inte- 
lektualinės istorijos ir socialinės antropologijos, kurios čia ypač 
iškilios, — šaltinių išmanymas ir lėmė tai, kad Gellneris pa- 
siūlė tokį nacionalizmo aiškinimą, kokio iki šiol nebuvo su- 
manęs nė vienas atskiros srities žinovas, ir kuris nacionaliz- 
mą pirmą kartą daro istoriškai ir žmogiškai suprantamą. 


R. I. Moore 


PADĖKOS ŽODIS 


Rašyti šią knygą nepaprastai padėjo moralinė ir ma- 
terialinė mano žmonos Susan ir mano sekretorės Gay 
Woolven parama. Vertingų pastabų dėl priešpaskutinio 
varianto pateikė mano sūnus Davidas. Žmonių, kurių 
idėjomis ir informacija, sutikdamas ar nesutikdamas su 
jomis, naudojausi daugelį metų, paprasčiausiai yra per- 
nelyg daug, kad čia juos būtų galima išvardinti, nors aš 
tiesiog be galo, suvokdamas tai ar ne, esu jiems skolin- 
gas. Tačiau nėra reikalo nė sakyti, kad už šioje knygoje 
reiškiamus požiūrius atsakau vien aš. 


Ernest Gellner 


Tuzenbachas. Jūs sakote, po daugelio metų 
gyvenimas žemėje bus gražus, nuostabus. Tai tie- 
sa. Bet tam, kad jame dalyvautume dabar, nors iš 
tolo, reikia jam ruoštis, reikia dirbti,. 

Taip, reikia dirbti. Jūs, matyt, galvojate: susig- 
raudino vokietis. Bet, garbės žodis, aš rusas, ir 
netgi nekalbu vokiškai. Mano tėvas — stačiatikis... 

Anton Čechov 
Trys seserys 


Politika u nas byla však spiše mėnė smėlejši for- 
mou kultury (Mūsų politika vis dėlto buvo ne to- 
kia drąsi kultūros forma). 

J. Sladaček. Osmašedesa ty (68), 
Index, Koln, 1980, o anksčiau 
savilaidos būdu plito Prahoje. 


Mūsų tautybė yra kaip mūsų ryšiai su mote- 
rimis: pernelyg įaugusi į mūsų dorovinę prigimtį, 
kad ją būtų galima garbingai pakeisti, ir pernelyg 
atsitiktinė, kad ją būtų verta keisti. 


George Santayana 


1. APIBRĖŽIMAI 


Nacionalizmas pirmiausia yra politinis principas, ku- 
ris teigia, kad politinis ir tautinis vienetas turi sutapti. 

Nacionalizmas kaip jausmas arba kaip judėjimas ge- 
riausiai gali būti apibrėžtas, remiantis šiuo principu. Na- 
cionalistinis (nationalist) jausmas yra pyktis, kyląs, kai 
šis principas yra pažeidžiamas, arba pasitenkinimas, kurį 
sukelia jo įgyvendinimas. Nacionalistinis judėjimas yra 
toks, kurį sukelia ir skatina tokio pobūdžio jausmai. 

Yra daugybė būdų, kuriais nacionalistinis principas 
gali būti pažeistas. Kurios nors valstybės politinės ribos 
gali neapimti visų atitinkamos tautos narių; arba jos ga- 
li apimti ne tik juos visus, bet ir kai kuriuos svetimtau- 
čius; arba jos vienu metu gali ir neapimti visų tos tau- 
tos atstovų, ir apimti šiek tiek ne tos tautos atstovų. 
Arba vėlgi, tauta gali gyvuoti, būdama nesusimaišiusi 
su svetimtaučiais, daugelyje valstybių, taigi nė viena iš 
tų valstybių negali teigti esanti tautinė. 

Tačiau yra dar viena ypatinga nacionalistinio princi- 
po pažeidimo forma, ypač užgaunanti nacionalistinį jaus- 
mą: jeigu politinio vieneto valdytojai priklauso kitai tau- 
tai nei dauguma tų, kuriuos jie valdo, šitai hacionalis- 
tams yra labai nepriimtinas politinio teisingumo pažeidi- 

mas. Taip atsitinka, kai nacionalinė teritorija inkorpo- 
ruojama į didesnę imperiją, arba dėl vietinio svetimtau- 
čių grupės dominavimo. 

Trumpai tariant, nacionalizmas yra politinio teisėtu- 
mo (Iegitimacy) teorija, pagal kurią reikia, a nės 
ribos nesikirstų su politinėmis ir ypač kad etninės ribos 
kurioje nors valstybėje — Aps Al sis iš anksto for- 
tų. turinčiųjų valdžią nuo visų "kitų. | 

Nacionalistinis principas gali būti formuluojamas eti- 
ne, „visuotine“ dvasia. Gali būti, ir, pasitaikius progai, 
beje, jau yra buvę, „abstrakčių“ nacionalistų, bešališkų 
kurios nors konkrečios savo pačių tautos atžvilgiu ir 
kilniadvasiškai skelbiančių tą pačią doktriną visoms tau- 
toms: tegu visos tautos turi savo politinius namus ir 
tegu jos atsisako priimti į juos kitų tautybių atstovus. 
Nėra jokio formalaus prieštaravimo teigti tokį neegois- 
tinį nacionalizmą. Tokią doktriną galima paremti kokiais 
nors gerais argumentais, pavyzdžiui, noru išsaugoti kul- 
tūrinę įvairovę, pliuralistinę tarptautinę politinę sistemą 
arba sumažinti vidinę įtampą pačiose valstybėse. 

Tačiau iš tikrųjų nacionalizmas dažnai nebuvo toks 
švelniai nuosaikus ir protingas, toks racionaliai simet- 
riškas. Ar nebus taip, kaip manė Immanuelis Kantas, 
kad šališkumas, polinkis daryti išimtis savo paties nau- 
dai ar savo paties atveju, yra pati svarbiausia Žmogaus 
silpnybė, iš kurios išplaukia visos ki kitos; ir kad ji užkre- 
čia tautinį jausmą, kaip ir visus kitus, sukeldama tai, 
ką italai, Mussolini'ui valdant, vadino nacionalizmo sacro 
egoismo. Taip pat gali būti, kad politinis nacionalinio 
jausmo efektyvumas labai sumažėtų, jei nacionalistai bū- 


14 


1. APIBRĖŽIMAI 


tų vienodai jautrūs savo pačių tautos padarytoms skriau- 
doms kitiems, kaip ir toms, kurios padaromos jų tautai. 

Bet be šių aplinkybių yra ir kitos, susijusios su spe- 
cifine pasaulio, kuriame mes gyvename, prigimtimi, ku- 
rios priešinasi tokiam bešališkam, visuotiniam, švelniai 
nuosaikiam ir protingam nacionalizmui. Kuo paprasčiau 
tai galima būtų pasakyti taip: žemėje yra labai daug 
potencialių tautų. O mūsų planetoje yra tik tam tikras, 
ribotas vietų skaičius nepriklausomiems arba autonomiš- 
kiems politiniams vienetams. Kad ir kaip nuosaikiai skai- 
čiuotume, pirmasis, potencialių tautų, skaičius turbūt yra 
daug, daug didesnis už galimų gyvybingų valstybių skai- 
čių. Jei šis argumentas, arba šis apskaičiavimas, yra tei- 
singas, ne visi nacionalizmai gali būti trūks plyš paten- 
kinti, bent jau tuo pat metu. Vienų patenkinimas žada 
kitų nuvylimą. Šį argumentą dar labiau ir be galo su- 
stiprina ta aplinkybė, kad labai daug potencialių mūsų 
pasaulio tautų gyvuoja, arba neseniai gyvavo, ne kaip 
kompaktiški teritoriniai vienetai, o įvairiai ir sudėtingai 
susimaišiusios viena su kita. Išeitų, kad teritorinis poli- 
tinis vienetas gali tapti etniškai vienalytis tik tokiu at- 
veju, jei jis išžudo, išvaro arba asimiliuoja visus ne sa- 
vo tautos atstovus. Jų nenoras patirti tokį likimą gali 
trukdyti sklandžiai įgyvendinti nacionalistinį principą. 

Suprantama, šie apibrėžimai, kaip ir dauguma api- 
brėžimų, turi būti taikomi, remiantis sveiku protu. Na- 
cionalistinio principo, kaip jis buvo apibrėžtas, nepažei- 
džia mažas svetimšalių gyventojų skaičius, ar net et vieno 
kito "svetimšalio buvimas, tarkim, tautos 65 valdovų šei- 
"moje. Kiek svetimšalių gyventojų ar svetimtaučių val- 
dančiosios klasės narių gali būti, kad principas nebūtų 
reikšmingai pažeistas, tiksliai negalima pasakyti. Nėra 

kokio nors nekintamo procento, iki kurio svetimtaučiai 
gali būti maloniai toleruojami ir kurį viršiję jie tampa 
atstumiantys ir jų saugumui bei gyvybei iškyla pavojus. 
Be abejonės, procentas kis nelygu aplinkybės. Tai, kad 
negalima pateikti visuotinai taikomo ir tikslaus skaičiaus, 
vis dėlto nepakerta šio apibrėžimo naudingumo. 


Valstybė ir tauta 


Mūsų nacionalizmo apibrėžimas buvo parazitiškas 
dviejų dar neapibrėžtų terminų - valstybės ir tautos — 
atžvilgiu. 

Diskusiją apie valstybę galima pradėti garsiuoju Ma- 
xo Weberio apibrėžimu, kad valstybė — tai visuomenės 
viduje esantis organas, kuris turi įteisintos prievartos 
monopolį. Už to slypi paprasta ir gundanti mintis: ge- 
rai sutvarkytose visuomenėse, tokiose, kokiose daugu- 
ma mūsų gyvena ar trokšta gyventi, asmeniška ar gru- 
pinė prievarta yra neteisėta. Pats konfliktas nėra netei- 
sėtas, tačiau jis negali būti teisingai išsprendžiamas as- 
meniška ar grupine prievarta. Prievartą gali taikyti tik 
centrinė politinė valdžia ir tie, kuriems ta valdžia sutei- 
kia šią teisę. Aukščiausiąją iš įvairių tvarkos palaikymą 
užtikrinančių sankcijų — jėgą — gali taikyti tik vienas 
specialus, aiškiai apibrėžtas ir labai centralizuotas bei 
disciplinuotas organas visuomenės viduje. Šis organas 
ar grupė organų yra valstybė. 

Šiuo apibrėžimu išreiškiama mintis labai puikiai ati- 
tinka daugelio, turbūt daugumos šiuolaikinių visuome- 
nių narių moralines intuicijas. Nepaisant to, ji nėra vi- 

sai patenkinama. Yra „valstybių“ — ar bent jau institu- 
cijų, kurias paprastai esame linkę vadinti šiuo vardu, — 
nemonopolizuojančių teisėtos prievartos toje teritorijoje, 
kurią jos daugiau ar mažiau efektyviai kontroliuoja. Feo- 
dalinė valstybė nebūtinai prieštarauja asmeniniams ka- 
rams tarp lenų valdytojų, jeigu jie vykdo savo įsiparei- 
gojimus bei prievoles savajam siuzerenui; arba vėl, vals- 
tybė, į kurią tarp kitų jos subjektų įeina gentinės ben- 
druomenės, nebūtinai prieštarauja kraujo keršto institu- 
cijai tol, kol tie, kurie joje dalyvauja, nekelia pavojaus 
neutraliems asmenims keliuose ar turguje. Irako valsty- 
bės valdžia, po Pirmojo pasaulinio karo buvusi britų 
globoje, toleravo gentinius antpuolius su sąlyga, kad jų 
dalyviai paklusniai praneš apie savo žygį —- prieš jį ir 
po jo — artimiausiai policijos nuovadai bei pateiks tvar- 
kingą biurokratinį Žudynių ir trofėjų aprašymą. Trum- 
pai tariant, yra valstybių, kurioms trūksta noro arba 
priemonių įgyvendinti teisėtos prievartos monopolį ir 
kurios, nepaisant to, daugeliu atžvilgių lieka ne kas ki- 
ta, o „valstybės“. 

Tačiau Weberio principo esmė, atrodo, galioja dabar, 
kad ir koks keistai etnocentriškas jis yra kaip bendras 
apibrėžimas, su savo tylia gerai centralizuotos vakarie- 
tiškos valstybės prielaida. Valstybė — tai tam tikras la- 





bai išskirtinis ir svarbus visuomeninio darbo pasidaliji- 
mo išplėtojimas. Kur-nėra darbo. pasidalijimo, ten r nega- 
lima nė. pradėti kalbėti apie valstybę. Bet ne bet kokia 
ir ne kiekviena specializacija jau daro valstybę: valstybė 
yra tvarkos palaikymo specializacija i ir - koncentracija. 
„Valstybė“ yrai ta "institucija a ar t institucijų kom — 

kuo dar jos rūpintųsi. Valstybė egzistuoja. ten, kur spe- 
S i 
cializuoti tvarkos įgyvendinimo organai, tokie kaip po- po- 


licijos pajėgos ir En iš viso-kito visuome- 
nės „gyvenimo. Jie yra valstybė. 

Ne visos visuomenės turi valstybę. Iš čia tiesiogiai 
plaukia, kad nacionalizmo problema neiškyla valstybės 
neturinčioms visuomenėms. Jeigu nėra valstybės, aki- 
vaizdu, kad negalima klausti, ar jos ribos sutampa, ar 
nesutampa su tautos ribomis. Jeigu, nesant valstybei, 
nėra valdovų, negali būti klausiama, ar jie yra tos pa- 
čios tautos kaip ir jų valdiniai. Jeigu neegzistuoja nei 
valstybė, nei valdovai, T negali būti piktinamasi, kad jie 
neatitinka nacionalizmo principo reikalavimų. Galbūt ga- 
lima apgailestauti dėl valstybės nebuvimo, bet tai jau 
kitas reikalas. Nacionalistai daugiausia protestuodavo 
prieš politinės valdžios pasiskirstymą ir politinių ribų 
pobūdį, bet retai, jei išvis kada nors, turėjo progą ap- 
gailestauti, kad apskritai nėra valdžios ir sienų. Aplin- 
kybės, kuriomis paprastai kildavo nacionalizmas, nor- 
maliai nebūdavo tokios, kuriomis nebūtų pačios valsty- 
bės, ar kuriomis dėl jos tikrumo būtų nemenkų abejo- 
nių. Priešingai, valstybės buvimas buvo perdėm aiškiai 
jaučiamas. Buvo piktinamasi jos sienomis ir/arba val- 
džios, o gal ir kokių nors kitų pranašumų, pasiskirsty- 
mu jos viduje. | 

Tai labai reikšminga jau savaime. Ne vien tik mūsų 
pateiktas nacionalizmo apibrėžimas parazituoja ankstes- 
niojo, pamatu priimto valstybės apibrėžimo atžvilgiu: 
taip pat atrodo, kad yra taip, jog ir pats nacionalizmas 
atsiranda tik tokioje aplinkoje, kurioje valstybės < egzista- 
vimas yra jau labai savaime suprantamas. Politiškai cen- 
tralizuotų vienetų egzistavimas ir moralinis politinis kli- 

matas, kuriame tokie centralizuoti vienetai laikomi sa- 
vaime suprantamais ir traktuojami kaip normatyviniai, 
yra būtina, nors jokiu būdu ne pakankama nacionaliz- 
mo sąlyga. 

Užbėgant už akių, reikia padaryti keletą bendrų is- 
torinių pastabų apie valstybę. Žmonijos istorijoje buvo 
trys fundamentalios pakopos: ikiagrarinė, agrarinė ir in- 
dustrinė. Medžiotojų ir rankiotojų būriai buvo ir yra 
pernelyg maži, kad įgalintų atsirasti tam tikrą politinį 
darbo pasidalijimą, kuris sudaro valstybę; taigi jiems 
valstybės, kaip pastovios specializuotos, priverčiančios 
laikytis tvarkos institucijos, klausimas iš tikrųjų neišky- 
la. Priešingai, dauguma, nors jokiu būdu ne visos, ag- 
rarinės visuomenės turėjo valstybę. Kai kurios šių vals- 
tybių buvo stiprios, kai kurios — silpnos, kai kurios bu- 
vo despotiškos, o kitos — gerbiančios įstatymus. Jų for- 
mos labai smarkiai skyrėsi. „Agrarinė žmonijos istorijos 
fazė yra laikotarpis, kuriuo, taip sakant, pats valstybės 
buvimas yra pasirinkimo dalykas. Be to, valstybės for- 
mos smarkiai įvairuoja. Medžioklės ir rankiojimo pako- 
poje pasirinkimas buvo dar neįmanomas. 


“ 

— Tuo tarpu postagrariniame, industriniame amžiuje 
vėlgi nėra pasirinkimo; tačiau dabar jau neišvengiamas 
valstybės buvimas, o ne nebuvimas. Werirazuojant Hėge- 
t;, kadaise niekas neturėjo * valstybės, vėliau ją turėjo kai 
kurie, ir galiausiai turi visi Žinoma, forma, kurią ji įgy- 
ja, tebėra įvairi. Ešama Kai kurių socialinės minties tra- 
dicijų — anarchizmas, marksizmas, — manyti, kad net- 
gi - ar ypač - industrinėje visuomenėje valstybė vyra ne- 
būtina, bent jau palankiomis sąlygomis ar sąlygomis, 
kurios turės būti įgyvendintos, kai ateis tam tinkamas 
laikas. Turime akivaizdžių ir svarbių priežasčių tuo abe- 

joti: industrinės visuomenės yra nepaprastai didelės ir 
įprastinis (arba karštai trokštamas kaip įprastinis) jų gy- 
venimo lygis priklauso nuo neįtikėtinai sudėtingo vi- 
suotinio darbo pasidalijimo ir kooperavimosi. Dalis šio 
bendradarbiavimo palankiomis aplinkybėmis galėtų bū- 
ti spontaniška ir tam nereikėtų jokių sankcijų iš centro. 
Mintis, kad visas jis galėtų nuolatos vykti taip sponta- 
niškai, jog pajėgtų egzistuoti be jokios prievartos ir kon- 
trolės, pernelyg neįtikėtina. 

Taigi nacionalizmo problema neiškyla, kai nėra vals- 
tybės. Iš to neplaukia, kad nacionalizmo problema išky- 
la kiekvienai valstybei. Priešingai, ji iškyla tik kai ku- 
rioms valstybėms. Reikia išsiaiškinti, kurios iš jų susidu- 
ria su šia problema. 


"Tauta 


Tautos apibrėžimas iškelia didesnių sunkumų nei tie, 
kurie susiję su valstybės apibrėžimu. Nors šiuolaikinis 
žmogus ir linkęs laikyti centralizuotą valstybę (o dar 
konkrečiau - centralizuotą tautinę valstybę) savaime su- 
prantamu dalyku, nepaisant to, gali palyginti lengvai 
įžvelgti jos atsitiktinumą ir įsivaizduoti tokią visuome- 
nę, kurioje nėra valstybės. Jis gana gerai sugeba įsivaiz- 
duoti „prigimtinę būklę“. Antropologas gali jam paaiš- 
kinti, kad gentis ar tautelė — tai nebūtinai dar nelabai 
išryškėjusi valstybė, ir kad egzistuoja gentinės organi- 
zacijos formos, kurias galima apibūdinti kaip nevalsty- 
bines. Priešingai, Žmogaus be tautos idėja, atrodo, šiuo- 
laikinei vaizduotei sudaro daug daugiau sunkumų. Cha- 
misso, prancūzas, emigravęs į Vokietiją Napoleono ka- 

rų laikotarpiu, parašė įtaigią protokafkišką apysaką apie 
žmogų, kuris prarado savo šešėlį: nors, be abejonės, da- 
lis šios apysakos įspūdingumo priklauso nuo sąmonin- 
gai siekto parabolės daugiareikšmiškumo, sunku susi- 
laikyti neįtarus, kad autoriui Žmogus be šešėlio yra 
Žmogus be tautos. Kai Peterio Šlemilio šalininkams ir 
pažįstamiems paaiškėja, kad jis, priešingai negu įprasta, 
neturi šešėlio, jie ima vengti šio kitais atžvilgiais apdo- 
vanoto talentais žmogaus. Žmogus be tautos neįtelpa į 
pripažintas kategorijas ir kelia pasišlykštėjimą. 
Chamisso įžvalga - jeigu iš tikrųjų būtent tokią mintį 
jis ketino perteikti - pakankamai tiksli, bet tinkanti tik 
vienam Žmonių gyvenimo būdui, o ne apskritai žmonių 
gyvenimui bet kur ir bet kuriuo laiku. Žmogus turi tu- 
rėti tautybę, kaip jis turi turėti nosį ir dvi ausis; bet 
kurio iš šių "dalykų nebuvimas nėra "neįsivaižduojamas 
ir retsykiais pasitaiko, bet vien kaip kokios nors nėlai- 
mės padarinys, ir pats yra tam tikra nelaimė. Visa tai 
atrodytų lyg ir aišku, nors, deja, yra netiesa. Bet kad 
tai ėmė atrodyti taip akivaizdžiai teisinga, - iš tikrųjų ir 
yra nacionalizmo problemos aspektas, o galbūt ir pati 
šerdis. Turėti tautybę nėra natūrali ir neatskiriama Žmo- 


M — 


gaus savybė, bet dabar ji ėmė atrodyti tokia esanti. 

Iš tikrųjų tautos, Kaip ir valstybės, yra atsitiktinu- 
mas, o ne visūotinė-būtinybė. Nei-tautosmei-vatstybės 
neegžistuoja visais laikais ir visomis aplinkybėmis. Be 
to, tautos ir valstybės dargi nėra las pats“atsitiktinumas. 
Nacionalizmo šalininkai mano, kad jos yra skirtos viena 
kitai; kad bet kuri iš jų be kitos yra nepilna ir sukelia 
tragediją. Bet prieš tapdamos viena kitai skirta, kiekvie“ 
na iš jų turėjo atsirasti, o jos atsirado nepriklausomai 

viena nuo kitos ir atsitiktinai. Valstybė neabejotinai at- 
sirado bę. tautos pagalbos.-Kai kurios tautos tikrai atsi- 


rado be savo valstybės palaiminimo. Dar labiau ginčy- 
tina yra t tai, ar normatyvinė tautos, šiuolaikine prasme, 
idėja nesuponuoja ankstesnio valstybės buvimo. 

Kas gi yra ši atsitiktinė, tačiau mūsų amžiuje, rodos, 
visuotinė ir norminė, tautos idėja? Dviejų laikinų api- 
brėžimų aptarimas padės susidaryti tikslų šios sunkiai 
apčiuopiamos sąvokos vaizdą. 

1. Du Žmonės "yra tos pačios tautos, jeigu — ir tik 
jeigu — jų yra ta pati kultūra; kultūra savo ruožtu reiš- 
kia idėjų, ženklų, asociacijų, elgesio ir bendravimo bū- 
dų sistemą. 

2. Du Žmonės yra tos pačios tautos, jeigu — ir tik 
jeigu — jie pripažįsta vienas kitą priklausant tai pačiai 
EI Kitaip sakant, tautas sukuria žmogus; tautos yra 
žmonių įsitikinimų, lojalumo ir solidarumo artefaktai. 
Paprasta asmenų kategorija (sakykim, tam tikros terito- 
rijos gyventojai ar, pavyzdžiui, kalbantys tam tikra kal- 
ba Žmonės) tampa tauta, jei — ir kai — šios kategorijos 
nariai tvirtai pripažįsta tam tikras tarpusavio teisės ir 
pareigas vienas kitam, dėl jų bendro buvimo jos na- 
riais. Tai, kad jie pripažįsta vienas kitą vienos bendruo- 
menės nariais, ir paverčia juos tauta, - o ne kokie nors 
kiti bendri požymiai, kad ir kokie jie būtų, kurie skiria 
šią kategoriją nuo ne jos narių. 

Kiekvienas šių laikinų apibrėžimų, kultūrinis ir vo- 
liuntaristinis, turi savų pranašumų. Kiekvienas jų išski- 
ria elementą, kuris yra iš tikro svarbus nacionalizmui 
suprasti. Tačiau nė vienas jų nėra pakankamas: Kultū- 
ros apibrėžimai, kuriuos suponuoja pirmasis apibrėži- 

mas, labiau antropologine nei normatyvine prasme, yra 
pagarsėję kaip sunkūs ir nepatenkinami. Galbūt geriau- 
sia būtų pažvelgti į šią problemą naudojant šį terminą 
ir nemėginant per daug formaliai jį apibrėžti, o Žiūrint, 
ką kultūra daro. 


2. AGRARINĖS VISUOMENĖS 
KULTŪRA 


Vienas Žmonijos istorijos agrarinės epochos įvykis sa- 
vo svarba prilygsta pačios valstybės atsiradimui: tai raš- 
tingumo ir specializuotos raštingųjų klasės arba luomo, 
rašto Žmonių (clerisy) atsiradimas. Ne visos agrarinės 
visuomenės įgijo raštingumą: vėl perfrazuodami Hegelį, 
galime pasakyti, kad iš pradžių niekas nemokėjo skai- 
tyti, vėliau mokėjo kai kurie, kol galų gale ėmė skaityti 
visi. Šiaip ar taip, raštingumas šitaip atitinka tris didžią- 
sias Žmonijos epochas. Viduriniojoje, arba agrarinėje, 
epochoje, raštingumas prieinamas tik kai kuriems. Kai 
kurios visuomenės raštingos; bet ir tose visuomenėse iš 
tikrųjų būna raštingi visuomet tik kai kurie ir niekuo- 
met nebūna raštingi visi. 

Rašytas žodis atsiranda istorijoje kartu su sąskaiti- 
ninkais ir mokesčių rinkėjais: anksčiausių rašytinių Žen- 
klų naudojimą, atrodo, dažnai lemdavo tai, kad reikėjo 
rašyti sąskaitas. Tačiau atsiradęs rašytinis Žodis įgyja 
kitas vartosenas, — teisinę, kontraktinę, administracinę. 
Galiausiai pats Dievas išreiškia savo sutartį su Žmonija 
ir savo kūrinijos elgesio normas raštu. Teologija, įstaty- 
mų leidyba, civilinis bylinėjimasis, administravimas, te- 
rapija — visa tai pagimdė raštingų specialistų klasę, su- 

darančią sąjungą, o daug dažniau besivaržančią su lais- 
vaisiais neraštingais stebukladariais ir burtininkais. Ag- 
rarinėse visuomenėse raštingumas atveria dar didesnę 
prarają tarp didžiosios ir mažosios tradicijos (arba kul- 
tų). Didžiųjų ir raštingųjų kultūrų rašto Žmonių doktri- 
nos ir organizavimosi formos labai įvairios, ir praraja 
tarp didžiosios ir mažosios tradicijos gali būti labai įvai- 
raus dydžio. Taip pat ir rašto Žmonių luomo santykis 
su valstybe bei jo vidinė organizacija: ji gali būti cen- 
tralizuota arba laisva, gali būti paveldima arba, priešin- 
gai, atvira gildija, ir taip toliau. 

Raštingumas, daugmaž pastovios ir standartizuotos 
rašybos sukūrimas, iš esmės reiškia kultūrinio ir pažin- 
tinio kaupimo bei centralizacijos galimybę. Pažinimo cen- 
tralizacija ir sisteminimas, pasiektas rašto žmonių, ir po- 
litinė centralizacija (o tai — valstybė) nebūtinai eina koja 
kojon. Dažnai jos yra varžovės; kartais jos užgrobia vie- 
na kitą; bet dažniau jie, Raudonieji ir Juodieji, prievartos 
ir tikėjimo specialistai, yra išties nepriklausomai veikian- 
tys varžovai, 0 jų teritorijos dažnai nėra sutampančios. 


Raštingosios agrarinės politinės 
visuomenės valdžia ir kultūra 


Šios dvi svarbiausios ir savitos darbo pasidalijimo 
formos — TE centralizacija ir S arba p 
mSiažosios: agrarinės politinės visuomenės tipiškai « sO- 
cialinei struktūrai. Jų reikšmę geriausia svarstyti drau- 
ge, ir jos "gali būti schematizuotos taip, kaip parodyta 
1 piešinyje. 

niai: karinis, admi- 
nistracinis, dvasinin- 
kų ir kartais preky- 
bininkų. 


Tarpusavyje izoliuo- 
tos Žemės ūkio ga- 
mintojų bendruome- 
nės. 

1 piešinys. Agrarinių visuomenių socialinės struktūros ben- 
dras vaizdas. 


Būdingoje raštingojoje agrarinėje politinėje visuome- 
nėje valdančioji klasė sudaro nedidelę gyventojų mažu- 
mą, visiškai atskirtą nuo tiesioginių žemės ūkio gamin- 
tojų, arba valstiečių, didžiosios daugumos. Apskritai kal- 
bant, jos ideologija greičiau perdeda, o ne sumenkina 
klasių nelygybę ir valdančiojo sluoksnio atskirtumą. Jis 
savo ruožtu gali būti suskirstytas į keletą labiau specia- 
lizuotų sluoksnių: kariai, dvasininkai, raštininkai, admi- 
nistratoriai, miestiečiai. Priklausymas kai kuriems iš šių 
sluoksnių (pavyzdžiui, krikščionių dvasininkų) gali būti 
nepaveldimas ir kiekvienoje kartoje jų nariai atrenkami 
iš naujo, nors jų atranką gali iš anksto smarkiai nulemti 


26 


2. AGRARINĖS VISUOMENĖS KULTŪRA 


kiti, on uo mar 2 SDA AS 
įvair iriems s jo  tarpsluoksniams | didesnę reikšmę. a "kul- 
tūrinė diferenciacija, o ne vienalytiškumas.. Kuo labiau 
visokiais būdais yra diferencijuoti įvairūs sluoksniai, tuo 
mažiau tarp jų bus trinties ir neaiškumų. Visa sistema 
palaiko horizontalųjį kultūrinį susiskaidymą, o kai jo 
nėra, ji gali jį sukurti ir padidinti. Tam, kas iš tikro tėra 
vien funkcijos atskirti sluoksniai, priskiriami genetiniai 
ir kultūriniai skirtumai, kad sustiprintų diferenciaciją ir 
suteiktų jai reikšmingumo bei pastovumo. Pavyzdžiui, 
XIX a. pradžioje Tunise valdantysis sluoksnis save laikė 
turkais, nors visai nemokėjo šios kalbos, o iš tikrųjų jis 
buvo labai maišytos kilmės, be to, sutvirtintas naujokais 
iš Žemesniųjų sluoksnių. 

Žemiau horizontaliai susisluoksniavusios viršūnės ma- 
žumos yra kitas, tarpusavyje izoliuotų ne specialistų ma- 
žų bendruomenių pasaulis. Čia vėlgi labai ryški kultū- 
rinė diferenciacija, nors dėl visai kitų priežasčių. Mažos 
valstiečių bendruomenės apskritai gyvena į vidų sutelk- 
tą gyvenimą, su vietove jas sieja ekonominiai poreikiai, 
O gal ir "politiniai potvarkiai. Net jeigu tos vietovės gy- 
ventojus sieja tas pats lingvistinis pagrindas — o labai 
dažnai taip nebūna, - tam tikra kultūrinė slinktis netru- 
kus sukelia tarminių ir kitų skirtumų. Niekas, arba be- 
veik niekas, nėra suinteresuotas skatinti šio socialinio 
lygmens kultūrinį vienodumą. Valstybė suinteresuota iš- 
gauti mokesčius, palaikyti ramybę ir beveik niekuo dau- 
giau, ir visai nesuinteresuota skatinti ją sudarančių na- 
rių tarpusavio bendravimą. 

Tiesa, rašto Žmonės iš dalies gali būti suinteresuoti 
primesti kai kurias visiems bendras kultūrines normas. 

Kai kurie rašto žmonės niekina liaudiškus papročius ir 
yra jiems abejingi, tuo tarpu kiti, siekdami monopoli- 
zuoti sakralumo, ganytojiškos veiklos, gydymo ir t.t. sri- 
tis, kaip įmanydami juodina liaudies kultūrą ir nepri- 
klausomus liaudies Žiniuonius, kurie joje tarpsta. Ta- 
čiau tomis bendromis aplinkybėmis, kurios vyrauja raš- 
tingosiose agrarinėse politinėse visuomenėse, jiems tai 
iš tikrųjų niekad negali pavykti. Tokios visuomenės pa- 
prasčiausiai neturi priemonių, „ įgalinančių jas raštingu- 
mą padaryti kone visuotinį ir pritraukti plačiuosius gy- 
ventojų sluoksnius prie aukštosios kultūros, taip įgy- 
vendinant rašto žmonių idealus. Daugiausia, ką rašto 
žmonės gali pasiekti — tai užsitikrinti, kad jų idealas 
yra internalizuotas kaip teisinga, galiojanti, bet praktiš- 
kai neįgyvendinama norma, kurią reikia gerbti ar net 
garbinti, galbūt netgi siekti tarpais apėmus entuziaz- 
mui, — bet gerbti veikiau pažeidinėjant, negu jos laikan- 
tis normaliais laikais. 

Tačiau turbūt svarbiausia, ką galima pasakyti apie 
raštingąją agrarinę visuomenę, yra tai: beveik visos jos 
ypatybės liudija prieš politinių vienetų apibrėžimą kul- 
tūrinių ribų kalba. | 0 
"Kitaip tariant, jei nacionalizmas būtų buvęs išrastas 
tuo laikotarpiu, jo perspektyv os būti visuotinai pripa- 
žintam iš tiesų būtų buvusios menkos. Tai būtų galima 
pasakyti taip: iš dviejų potencialių partnerių, kultūros 
ir valstybės, kurių kiekviena pagal nacionalistų teoriją 
yra skirta viena kitai, nė. viena nėra labai linkusi į kitą 
sąlygomis, vyraujančiomis agrarinėje epochoje. Pažvel- 





kime į kiekvieną jų iš eilės. 

Kultūra 


> Aukštesniesiems raštingosios agrarinės visuomenės 
sluoksniams yra aiškiai naudinga pabrėžti, sustiprinti ir 
akcentuoti diakritinius, skiriamuosius, monopolizuotinus 
privilegijuotųjų grupių bruožus. Liturginių kalbų polin- 
kis tapti kitokiomis negu liaudies kalba labai stiprus: 
tarytum pats raštingumas nesukurtų pakankamos ribos 
tarp dvasininkų ir pasauliečių, tarytum praraja tarp jų 
turėtų būti pagilinta ne vien užrašius kalbą neprieinamu 
raštu, bet ir padarius ją nesuprantamą, kai ji tariama. 
Horizontalusis kultūrinis susiskaidymas ne vien yra 
patrauklus tuo, kad atitinka privilegijuotųjų ir turinčių- 
jų valdžią interesus; jis taip pat yra įgyvendinamas, ir 
iš tikro lengvai. Dėl santykiško raštingųjų agrarinių vi- 
suomenių stabilumo ryškūs gyventojų skirstymai į luo- 
mus, kastas ar grupes gali būti įvesti ir palaikomi, ne- 
sukuriant nepakeliamos trinties ir nesutarimų. Priešin- 
gai, eksternalizuodamos, darydamos absoliučius ir ga- 
rantuotus, tokios visuomenės nelygumus sustiprina ir 
daro priimtinus, suteikdamos jiems neišvengiamumo, pa- 
stovumo ir prigimtumo aureolę. Vadinasi, tai, kas įra- 
šyta į daiktų prigimtį ir yra amžina, asmeniui, indivi- 
dui nėra įžeidžiama ar psichiškai nepakeliama. 
Priešingai, visuomenei, kuriai būdingas mobilumas 
ir nestabilumas, išlaikyti socialines užtvaras, skiriančias 
nelygius lygmenis, nepakeliamai sunku. Galingos mobi- 
lumo srovės nuolat jas ardo. Priešingai negu skatino 
žmones tikėtis marksizmas, kaip tik ikiindustrinei vals- 
tybei būdingos horizontaliosios diferenciacijos visuome- 
nės viduje, tuo tarpu industrinės visuomenės veikiau 
sutvirtina ribas tarp tautų, o ne tarp klasių. 

Ta pati tendencija, tik skirtingu pavidalu, galioja lei- 
džiantis Žemyn socialine skale. Net ir čia horizontalio- 
sios, dažnai nežymios, vos pastebimos, bet vietos po- 
žiūriu svarbios diferenciacijos gali labai vyrauti. Tačiau 
net jei vietinė grupė viduje yra daugiau ar mažiau ho- 
mogeniška, mažai tikėtina, kad ji savo savitą kultūrą 
sietų su kokiu nors politiniu principu, mąstytų politinio 
įteisinimo terminais, mėgindama šį įteisinimą apibrėžti 
taip, kad jis būtų grindžiamas vietos kultūra. Dėl įvai- 
riausių akivaizdžių priežasčių toks mąstymo stilius to- 
kiomis aplinkybėmis yra ypač nebūdingas ir iš tiesų 
atrodytų nesąmone tiems, kuriuos tai liečia, jei jiems tai 
būtų aiškinama. Vietos kultūra yra kone nematoma. Sa- 
vyje užsisklendusi "bendruomenė linkusi kalbėtis tokia 
kalba, tokiomis sąvokomis, kurių reikšmė gali būti nu- 
statyta tik iš konteksto, priešingai palyginti konteksto ne- 
saistomam raštininkų mokslingumui. Bet vietinė kaimo 
šneka (arba sutrumpinta, ribotam žmonių skaičiui skir- 
ta kalba) neturi nei normatyvinių, nei politinių preten- 
zijų; tiesiog atvirkščiai, - daugiausia, ką ji gali, tai, kam 
nors prasižiojus vietos turguje, parodyti, iš kurio kaimo 
jis kilęs. 

Trumpai tariant, kultūros plinta šiame pasaulyje, bet 
jo sąlygos apskritai neskatina to, ką būtų galima pava- 
dinti kultūriniu imperializmu, vienos ar kitos kultūros 
pastangomis dominuoti ir plėstis išplečiant politinį vie- 
netą. Kultūra linkusi būti skaidoma arba horizontaliai 
(socialinėmis kastomis), arba vertikaliai, kad apibrėžtų 
labai mažas vietines bendruomenes, Politines ribas api- 
brėžiantys veiksniai yra visiškai kitokie negu tie, kurie 
apibrėžia kultūrines ribas. Rašto Žmonės kartais siekia 

išplėsti kultūros, arba greičiau tikėjimo, kurį jie nori pa- 
versti jos norma, zoną; o valstybės kartais leidžiasi į 
kryžiaus Žygius, tikėjimo įteisintus ir palaimintus už- 
puolimus. Tačiau tai nėra normalios, vyraujančios agra- 
rinės visuomenės sąlygos. 

Svarbu pridurti, kad kultūros tokiame pasaulyje plin- 
ta labai sudėtingu būdu: dažnai toli gražu neaišku, kaip 
koks nors konkretus individas priskiriamas jo „kultūri- 
niam kontekstui“. Pavyzdžiui, Himalajų valstietis kartu 
su keleto religijų šventikais, vienuoliais ir šamanais įvai- 
riu metų laiku gali būti priskirtas skirtingiems konteks- 
tams; jo kasta, klanas ir kalba gali jį sieti su įvairiais 
skirtingais vienetais. Arba kalbantieji kuria nors genties 
kalba gali būti netraktuojami kaip jos nariai, jeigu pri- 
klauso ne tai profesinei kastai. Gyvenimo stilius, užsiė- 
mimas, kalba, atliekami ritualai gali nesutapti. Šeimos 
ekonominis ir politinis išgyvenimas gali visiškai priklau- 
syti nuo išradingo manipuliavimo šiuo neapibrėžtumu, 
nuo jo ir atvirų pasirinkimo galimybių bei ryšių palai- 
kymo. Jos nariai gali neturėti nė menkiausio intereso ar 
noro apibūdinti save nedviprasmiškai, kategoriškai — 
taip, kaip mūsų dienomis, kaip manoma, turi save api- 
būdinti menama tauta, trokštanti vidinio homogenišku- 
mo ir išorinės autonomijos. Tradicinėje aplinkoje visuo- 
tinio kultūrinio tapatumo idealas mažai prasmingas. Ne- 
palo kalvų valstiečiai dažnai yra saistomi įvairių religi- 
nių ritualų ir, nelygu aplinkybės, mąsto kastos, klano 
ar kaimo (bet ne tautos) kategorijomis. Nelabai svarbu, 
ar homogeniškumas yra skelbiamas, ar ne. Jis gali su- 
silaukti vien menko atgarsio. 

Agrarinės visuomenės valstybė 


Tokiomis aplinkybėmis yra mažai paskatų ar gali- 
mybių kultūroms siekti to vienspalvio homogeniškumo 
ir politinės plėtros bei dominavimo, kurio vėliau, atėjus 
nacionalizmo amžiui, jos galiausiai siekia. Tačiau kaip 
tai atrodo valstybės, ar, imant bendriau, politinio viene- 
to požiūriu? 

Agrarinės epochos politiniai vienetai smarkiai skiria- 
si dydžiu ir pobūdžiu. Tačiau apytikriai juos galima 
suskirstyti į dvi rūšis ar galbūt polius: vietines savival- 
džias bendruomenes ir didžiules imperijas. Egzistuoja, 
viena vertus, miestai-valstybės, gentiniai dariniai, vals- 
tiečių bendruomenės ir t.t., tvarkančios savo pačių rei- 
kalus gana aukštu politinio dalyvavimo lygiu (kalbant 
taikliais S. Andreski'o žodžiais) ir pasižyminčios tik piuo- 
saikia nelygybe šiuo atžvilgiu; ir, kita vertus, didžiulės 
teritorijos, valdomos, sutelkus jėgą į vieną vietą. Žino- 
ma, labai būdinga yra tokia politinė forma, kuri suvie- 
nija abu šiuos principus: centrinė vyraujanti valdžia ko- 
egzistuoja su pusiau autonomiškais vietiniais vienetais. 

Mums dabar rūpi klausimas, ar mūsų nagrinėjama- 
me pasaulyje, kuriame yra šie vienetų tipai, yra jėgų, 
skatinančių ir įgalinančių tą kultūros ir politinės visuo- 
menės junginį, kuris yra nacionalizmo esmė. Atsakymas 
būtų: „Ne“. Vietinių bendruomenių veikla labai priklau- 
so nuo asmeniško Žmonių bendravimo, ir jos negali ra- 
dikaliai didėti, nesikeisdamos taip, kad būtų neįmano- 
ma jų pažinti. Tad šios dalyvių bendruomenės retai bai- 
giasi kultūra, kurios dalis jos yra: jos gali turėti savo 
vietinį akcentą ir papročius, bet jie būna variantai pla- 
tesnės tarpusavyje Komunikuojančios kultūros, į kurią 

įeina daug kitų panašių bendruomenių. Pavyzdžiui, 
miestai-valstybės retai turi savo kalbą. Be abejonės, se- 
novės graikai šiuo požiūriu buvo gana tipiški. Nors jie 
turėjo gyvą savo pačių kultūros ir jos priešingumo vi- 
soms barbarų kultūroms savimonę (beje, helenų hori- 
zontaliosios kultūrinės diferenciacijos laipsnis buvo grei- 
čiau Žemas), šis jų vienovės jausmas politiškai menkai 
tepasireiškė, net siekiais ir troškimais, nekalbant jau apie 
jų įkūnijimą. Tačiau kai buvo įkurta panhelenistinė po- 
litinė visuomenė, vadovaujama Makedonijos, ji labai grei- 
tai išaugo į imperiją, toli peržengiančią helenizmo ribas. 
Senovės Graikijoje, nors graikai buvo savotiški šovinis- 
tai, kaip matyti, nebuvo šūkio, prilygstančio šūkiui Ein 
Reich, Ein Volk, Ein Fuehrer. 


Agrarinių valdovų įvairovė 


Raštingoji agrarinė politinė visuomenė yra visuome- 
nės rūšis, kuri egzistavo maždaug apie penkis tūkstant- 
mečius, ir, nepaisant formų įvairovės, turi tam tikrų ben- 
drų svarbiausių bruožų. Didžioji jos piliečių dauguma 
yra žemės ūkio gamintojai, gyvenantys į vidų sutelkto- 
se bendruomenėse, ir yra valdomi mažumos, kurios 
svarbiausios skiriamosios ypatybės yra prievartos prie- 
monių valdymas, tvarkos palaikymas ir oficialiosios vi- 
suomenės išminties, kuri galiausiai išreiškiama raštu, 
kontrolė. Ši karių ir raštininkų valdančioji klasė gali būti 
apytikriai tipologizuota tokios priešybių grupės požiū- 
riu: 

1. Centralizuota Necentralizuota 
2. Kastruota Eržilai 

3. Uždara Atvira 
4. Suvienytų funkcijų Specializuota 

1. Tiek rašto žmonės, tiek karinė klasė gali būti arba 
centralizuoti, arba decentralizuoti. Viduramžių katalikų 
bažnyčia yra puikus pavyzdys, rodantis, kaip efektyviai 
centralizuoti rašto žmonės gali monopolizuoti ir valdyti 
moralinį civilizacijos klimatą. Islamo ulemai pasiekė tą 
pat, bet visiškai neturėdami centralizuotos organizacijos 
arba vidinės hierarchijos, ir teoriškai jie buvo atvira kla- 
sė. Brahmanai buvo ir rašto žmonės, ir uždara giminys- 
tės saitų susieta grupė; kinų biurokratai vienu metu at- 
liko dvejopas funkcijas: raštininkų ir administratorių. 

2. Visos valstybės požiūriu svarbiausias pavojus, ku- 
rį jau taip seniai pripažino Platonas, yra tas, kad jos 
kariniai ir dvasiniai tarnautojai užmezga arba palaiko 
ryšius su atskiromis giminystės saitais susietomis gru- 
pėmis, kurių interesai tuomet gali išvesti tarnautojus iš 
tiesaus pareigos tako ir kurių parama gali jiems suteikti 
pernelyg didelę valdžią. 

Strategijos, taikytos kovai su šiuo nuolatiniu pavoju- 
mi, skiriasi detalėmis, bet apibendrintai gali būti apibū- 
dintos kaip kastravimas. Mintis čia tą, kad siekiama nu- 
traukti giminystės saitus, atimant iš pradedančio kario, 
biurokrato ar dvasininko arba jo kilmę, arba palikuonis, 
arba ir viena, ir kita. Tam naudotasi įvairiais būdais: 
pasitelkiami eunuchai, fiziškai negalintys turėti palikuo- 
nių; arba dvasininkai, kurių privilegijuota padėtis buvo 
sąlygota celibato, — taip trukdoma jiems turėti palikuo- 
nių; arba užsieniečiai, kurių giminystės ryšiai galėjo bū- 
ti laikomi saugiai tolimais; arba kaip nors kitaip pilie- 
tybės teisių netekusių ar atstumtų grupių nariai, kurie 
būtų bejėgiai, atskyrus juos nuo įdarbinančios valsty- 

bės. Kitas būdas buvo — įdarbinti „vergus“, Žmones, 
kurie, nors privilegijuoti ir galingi, bet, būdami valsty- 
bės „nuosavybė“, formaliai neturėjo jokių įteisintų ryšių 
ir kurių nuosavybė bei padėtis galėjo sugrįžti valstybei 
bet kuriuo metu, netgi be teisės į reikiamas procedūras 
regimybės, taigi nesukuriant jokių teisių, kurias galėtų 
pareikšti kokia nors visko netekusio pareigūno vietinė 
ar giminių grupė. 

Dažnai būdavo įdarbinami tikri eunuchai*. Celibato 
besilaikančiais kunigais, Žinoma, buvo garsi krikščiony- 
bė. Vergų karinė biurokratija išgarsėjo islamo politinėse 
visuomenėse, žlugus Kalifatui. Svetimšaliai dažnai pasi- 
žymėdavo rūmų elitinėse sargybose ir imperijų finansų 
sekretoriatuose. 

Tačiau kastravimas nebuvo visuotinis. Kinų biurok- 
ratija buvo renkama iš „džentrių“; o Europos feodalų 
klasei greitai pavyko iškelti paveldimumo principą aukš- 
čiau už žemės skyrimo už tarnybą principą. Priešingai 
kastravimui, elito nariai, kuriems formaliai leista repro- 
dukuoti save socialiai ir išsaugoti savo pozicijas vai- 
kams, gali būti vadinami eržilais. 

3. Yra tam tikrų pranašumų ir kai rašto Žmonių, 
biurokratijos ar karinė klasė atvira, ir kai ji uždara. Eu- 
ropos dvasininkai ir Kinijos biurokratai formaliai buvo 
atvira klasė (kaip ir musulmonų ulemai), nors nauji jų 
nariai ir buvo renkami daugiausia iš siauro sluoksnio. 
Induizme ir šventikų, ir karių-valdovų klasė yra ir už- 
dara, ir atskira, 0 jų tarpusavio (teorinis) nepralaidu- 
mas būtinas sistemos funkcionavimui. Jos abi yra užda- 
ros ir nesumišusios, atskiros. Islame (išskyrus mameliu- 


* Hopkins, Keith. Conguerors and Slaves. - Cambridge, 1978 (ch. 4). 

kų ir janyčarų laikotarpius) nei rašto žmonės, nei kari- 
nis luomas nėra „kastruoti“. 

4. Galiausiai valdančioji klasė gali arba suvienyti ka- 
rines ir dvasines (ir galbūt kitas) funkcijas, arba kruopš- 
čiai jas paskirstyti specializuotoms grupėms. Induizmas 
formaliai jas atskyrė. Europos feodalizmas, iškilus rei- 
kalui, jas sujungė karinių ordinų pavidalu. 

Būtų įdomu konkrečiai istoriškai detaliai ištirti įvai- 
rias galimas šių alternatyvų kombinacijas. Tačiau mūsų 
dabartiniam tikslui svarbu tai, ką visi šie variantai pa- 
prastai turi bendra. Valdžią turintieji pakliūna į tam 
tikrą įtampos lauką, susidarantį tarp vietinių bendruo- 
menių, kurios yra subnacionalinės savo lygmeniu, ir ho- 
rizontalaus luomo arba kastos, kuri yra daugiau nei na- 
cionalinė. Jie yra ištikimi sluoksniui, kuris daug labiau 
suinteresuotas atsiskirti nuo tų, kurie yra apačioje, nei 
įlieti jiems savo kultūros ir kuris gan dažnai išplečia 
savo ribas už vietinės politinės visuomenės rėmų ir yra 
transpolitiškas bei varžosi su valstybe. Tik retai (kaip 
Kinijos biurokratijos atveju) jis yra koekstensyvus su 
valstybe (ir šiuo atveju jis demonstravo tam tikrą nacio- 
nalizmo rūšį). 

„Vienintelis sluoksnis, apie kurį bet kokia prasme ga- 
li būti pasakyta, kad jis turi kultūrinę politiką, yra raš- 
to žmonės. Kartais, kaip brahmanų atveju, jo politika iš 
esmės yra sukurti savo ir kitų rangų tarpusavio papil- 
domumą ir priklausomybę. Brahmanai siekia sutvirtinti 
savo padėtį, darydami savo luomą būtiną, nepakeičia- 
mą, ir vienas kitą papildantys vaidmenys, kuriuos jie 
priskiria sau ir pasauliečiams, ne tik kad nereikalauja 
jų luomo suvisuotinimo, bet formaliai daro jį neįmano- 
mą. Pretenduodami į monopolistinį autoritetą ritualinio 

elgesio normų ir prideramumo atžvilgiu, jie nenori, kad 
su jais kas varžytųsi. Jiems mažai tepageidautinos net 
ir nuoširdžiausios pataikavimo bei mėgdžiojimo formos, 
nors jie tai ir provokuoja. 

Kitur, kaip islame, rašto žmonės kartkarčiais su pri- 
deramu rimtumu imasi savo misionieriškų pareigų, prak- 
tikuojamų tarp nuolat atsitraukiančių silpnesnių tikėji- 
mo brolių. Čia nėra jokios taisyklės, nurodančios, kad 
vieni turi melstis, kiti kariauti, o treti dirbti, ir kad šie 
luomai neturi kištis į vienas kito srių. Tiek, kiek siekia 
tikėjimo nurodymai, kiekvienam galima daryti visus 
šiuos tris dalykus, jei jo sugebėjimai ir energija tai lei- 
džia. (Šis paslėptas egalitarizmas yra labai svarbus sėk- 
mingam islamo prisitaikymui šiuolaikiniame pasaulyje.) 
Taigi nėra jokių formalių ar teologinių kliūčių dvasinei 
misionieriškai kultūrinei politikai i outrance. Praktiškai 
čia vis tiek yra problema: jeigu kiekvienas iš tikrųjų 
sistemingai užsiims teisinėmis teologinėmis studijomis, 
kas tuomet žiūrės avis, ožkas ir kupranugarius? Kai ku- 
riose Sacharos vietose ištisos gentys tarpgentinės sutar- 
ties yra įgaliotos būti Šventųjų knygų Žmonėmis. Ta- 
čiau iš tikrųjų tai reiškia vien tai, kad paprastai iš jų 
tarpo yra renkamas religinis personalas. Tai nereiškia, 
kad jie visi iš tikrųjų tampa religijos specialistais. Dau- 
guma jų ir toliau dirba ir kariauja. Vienintelės bendruo- 
menės, kuriose iš tikrųjų didelis suaugusių vyrų pro- 
centas studijavo Įstatymą, buvo kai kurie Rytų Europos 
žydai. Bet tai buvo ypatingas ir kraštutinis atvejis, ir, 
šiaip ar taip, šios bendruomenės pačios buvo platesnės 
ir sudėtingesnės visuomenės subbendruomenės. 

Taigi dėl labai svarbių, galingų ir nenugalimų prie- 
žasčių rašto Žmonės raštingosiose agrarinėse visuome- 

nėse negali visiškai dominuoti ir absorbuoti visos vi- 
suomenės. Kartais jų pačių taisyklės tai draudžia, kar- 
tais šitai daro neįmanoma išorinės kliūtys;.bet pastaroji 
aplinkybė bet kuriuo atveju būtų pakankama ir efekty- 
vi kliūtis, net jei normos ir visuomet būtų palankios 
šiam jų siekiui. 

Esant agrarinei tvarkai mėginti primesti visiems vi- 
'šuomenės lygmenims visuotinę rašto žmonių šviesuo- 
menę ir homogenizuotą kultūrą su iš centro paskirto- 
mis noFmMomIs, šustiprintomis rašto, būtų vien tuščia sva- 
jonė. Netgi jei tokia programa ir yra kai kuriose teolo- 
ginėse doktrinose, ji negali būti ir nebūna įgyvendina- 
ma. Paprasčiausiai ji negali būti atlikta. Tam trūksta prie- 
monių ir išteklių. 

Bet kas atsitinka tuomet, jei rašto Žmonės vieną die- 
ną yra universalizuojami, tampa koekstensyvūs su vi- 
suomene ne savo pačių pastangomis, ne per kokį nors 
herojišką ar stebuklingą vidinį džihadą, bet dėl daug 
veiksmingesnės, giliau įsišaknijusios socialinės jėgos, vi- 
suotinai transformavus visą darbo pasidalijimo ir ga- 
mybos bei pažinimo procesų prigimtį? Atsakymas į šį 
klausimą ir šios transformacijos esmės tikslesnis nusta- 
tymas pasirodys besąs lemiamas suprasti nacionalizmui. 

Taip pat atkreipkime dėmesį į tai, kad agrarinėje būk- 
lėje tiktai kai kurie elito sluoksniai kai kuriose visuo- 
menėse buvo sistemingai „kastruojami“ vienu ar kitu 
anksčiau aprašytu specifiniu būdu. Net ir tuomet, kai 
tai JIE daroma, sunku, kaip numatė Platonas, „kastra- 
vimą“ padaryti efektyvų neribotam laikui. Sargybiniai, 
ar jie būtų mameliukai, ar janyčarai, biurokratai ar dis- 
ponuojantieji bažnyčios pajamomis, tampa korumpuoti, 
įgyja interesų, ryšių ir tęstinumą arba būna suvedžioja- 

mi garbės ir turto troškimo ir savęs įamžinimo pagun- 
dos. Agrarinis žmogus pasirodo besąs padarytas iš ne- 
tauraus metalo. 

Jo paveldėtojas, industrinis žmogus, pasirodo esąs pa- 
darytas iš tauresnio, nors ir nevisiškai tauraus metalo. 
Kas atsitinka, kai atsitiktinai atsiranda socialinė tvarka, 
kurioje rašto žmonės pagaliau tampa visuotiniai, kai raš- 
tingumas nėra specialybė, o visų kitų specialybių pradi- 
nė sąlyga, ir kai faktiškai visos profesijos nustoja būti 
paveldimos? Kas atsitinka, kai „kastravimas“ tuo pat 
metu irgi tampa kone visuotinis ir labai efektyvus, kai 
kiekvienas eilinis vyrelis iš mūsų tarpo yra mameliukas 
de Robe, įsipareigojimus savo pašaukimui iškeliantis aukš- 
čiau už giminystės reikalavimus? Visuotiniame rašto 
žmonių ir mameliukizmo amžiuje kultūros ir politinės 
visuomenės santykis radikaliai pasikeičia. Aukštoji kul- 
tūra persmelkia visą visuomenę, ją apibrėžia ir turi būti 
palaikoma politinės visuomenės Fai ra -nacienalizmo 

3. INDUSTRINĖ VISUOMENĖ 


Industrinės visuomenės kilmė iki šiol tebėra moksli- 
nių diskusijų objektas. Man regis, labai tikėtina, kad taip 
bus amžinai. Be galo sudėtinga permaina įvyko labai 
didelėje, įvairumų kupinoje ir sudėtingoje visuomenėje, 
ir įvykis buvo unikalus: jokia mėgdžiojanti industrializa- 
cija negali būti traktuojama kaip toks pat įvykis, koks 
buvo pradinė industrializacija — paprasčiausiai dėl fak- 
to, kad višos“ kitos. iš tiesų buvo imituojančios, buvo at- 
liekamos, remiantis dabar atsiradusiu žinojimu, jog da- 
lykas gali būti padarytas, ir turėjo tam tikrų akivaiz- 
džių ir ryškių pranašumų (nors, suprantama, mėgdžio- 
jamas idealas buvo interpretuojamas visokiausiais skir- 
tingais būdais). Tad mes niekad negalėsime- pakartoti 
pradinio: įvykio, kurį atliko žmonės, nežinoję, ką daro, - 
nežinojimas sudarė pačią įvykio esmę. Negalime to pa- 
daryti dėl daugelio nenuginčijamų priežasčių: jau vien 
pakartojimo faktas daro jį kitokį negu pradinis atvejis: 
mes niekaip negalime atkurti visų ankstyvosios mdernio- 
sios epochos Vakarų Europos aplinkybių; ir tokio dy- 
džio eksperimentai, siekiant nustatyti teorinį požiūrį, mo- 
raliai yra sunkiai įsivaizduojami. Bet kuriuo atveju, no- 
rint atrinkti tokio sudėtingo proceso priežastines gijas, 

mums reikėtų ne vienos, o daugybės pakartotinių jo 
peržvalgų, o tai niekad nebūtų mums įmanoma. 

Tačiau jeigu negalime -įš-4lke4j4-nustatyti- industria- 
lizmo „etielogijos, galime tikėtis padaryti tam tikrą pa- 
žangą kurdami industrinės visuomenės funkeionavimo 
modelius. Iš tiesų, tikroji garsaus Maxo Weberio tyrinė- 
jimo (Protestantiškoji etika ir kapitalizmo dvasia) vertė ir 
svarba, man regis, slypi ne tiek jo Žavioje, tačiau spe- 
kuliatyvioje ir neįtikinančioje hipotezėje apie kapitaliz- 
mo dvasios genezę, kiek jo apmąstymuose apie tai, kas 
sudaro skiriamuosius naujos socialinės tvarkos bruožus. 
Iš tikrųjų, nors dėmesys nuo kapitalizmo ištakų prie 
industrializmo ištakų persikėlė (labai išganingai) tik po 
Weberio ir kaip nekapitalistinių industrinių visuomenių 
atsiradimo padarinys, vis dėlto svarbiausio klausimo per- 
formulavimas jau yra numanomas iš Weberio susido- 
mėjimo biurokratija greta jo domėjimosi verslininkiška 
dvasia. Jeigu centralizuota biurokratija iliustruoja naują- 
ją Geist tiek pat kaip ir racionalus verslininkas, tuomet 
aiškiai mums rūpi veikiau industrializmas, o ne kapita- 
lizmas. 

Weberio ir, manau; bet kuriame įtikinamame naujo- 
sios dvasios aiškinime racionalumo. sąvoka turi būti -cen- 
ttinė—1r-svarbi. Pats Weberis nebūdavo itin sumanus, 
kai reikėdavo pateikti aiškius ir patenkinamus apibrėži- 
mus, ypač šiuo atveju, nors ir yra visiškai įmanoma iš 
jo racionalumo sąvokos vartojimo kontekstų suprasti, ko- 
kią prasmę jis jai suteikė, ir kad ši esminė sąvoka iš 
tiesų yra lemiama svarstant šį dalyką. Šią sąvoką nepri- 
lygstamai filosofiškai giliai tyrinėjo du didžiausi XVIII a. 
filosofai, Davidas Hume'as ir Immanuelis. Kantas, kurie 
abu, pasidavę mielai iliuzijai, kad analizuoja žmogaus 

protą savaime, an sich, bet kur ir bet kuriuo metu, iš 
tikrųjų pateikė labai įžvalgių ir nuodugnių naujosios 
dvasios, kurios atsiradimas apibūdino jų amžių, ben- 
drosios logikos aprašymų. Tai, kas šiems dviem mąsty- 
tojams buvo bendra, buvo svarbu bent jau tiek pat, kaip 
ir tai, kas juos skyrė. 

Weberio racionalumo sąvokoje aiškiai matomi du "ėke= 
mentai. Vienas jų yra nuoseklumas, arba pastovumas, 
panašus panašių atvejų traktavimas, sistemingumas, - 
tai galima būtų vadinti pačia tikriausia gero biurokrato 
siela ar garbe. Kitas yra efektyvumas, šaltas racionalus 
geriausių turimų priemonių konkretiems, aiškiai sufor- 
muluotiems ir išskirtiems tikslams pasiekti parinkimas; 
kitaip sakant, idealaus verslininko dvasia. Tvarkingu- 
mas ir efektyvumas iš tiesų gali būti laikomi biurokra- 
tiniu ir verslininkiškuoju bendros racionalumo dvasios 
elementais. 

Aš netikiu, kad šie du ..elementai iš tikrųjų vienas 
nuo.kito agoriklauso. Priemonių pasiekti tikslui efekty- 
vumo sąvoka suponuoja tai, kad veikėjas visuomet pa- 
sirinks tą patį kurios nors konkrečios problemos spren- 
dimą, neatsižvelgdamąs. į „su ja nesusijusias“ -aplinky- 
bes; ir todėl ji kelia biurokratinį simetriško traktavimo 
— kaip savo tiesioginės išvados - reikalavimą. Simetrijos 
imperatyvas nevisiškai taip jau tiesiogiai suponuoja efek- 
tyvumo reikalavimą (ir iš ticsų, kaip pažymėjo pats We- 
beris, patyrimas rodo, kad biurokratai, net ir (ar ypač) 
tobulai dori bei sąžiningi, ne visuomet yra ypač efekty- 
vūs); nepaisant to, bet kuris nuolatinis ir nepaviršuti- 
niškas tvarkingumo reikalavimo įgyvendinimas supo- 
nuos bendros ir neutralios kalbos vartojimą tiek tiks- 
lams, tiek faktui, aplinkai, kurioje tų tikslų siekiama, 

apibūdinti. Tokia kalba, aiškiai apibūdindama tikslus ir 
priemones, galiausiai leis apibrėžti veiksmus vien tokiu 
būdu, kuris garantuoja, kad aiškiai nustatyti tikslai bus 
pasiekiami priemonėmis, parinktomis dėl jų optimalaus 
efektyvumo ir dėl nieko kito. 

Tai, kas sudaro šių dviejų racionalumo dvasios, ku- 
rią aiškiai suvokė Weberis, elementų (tvarkingumo ir 
efektyvumo) pagrindą, yra kažkas gilesnio; tai gerai iš- 
tyrė Hume'as ir Kantas, pagauti džiugaus įspūdžio, kad 
tyrinėja Žmogaus protą apskritai: būtent bendrą faktų 
matą, taip sakant, visuotinę sąvokų valiutą, skirtą ben- 
drai apibūdinti daiktams; ir esprit d analyse, įtaigiai skelb- 
tą ir apibūdintą jau Descartes'o. Kiekvienas iš šių ele- 
mentų jau yra suponuotas racionalumo tokia prasme, 
kuri domina mus kaip moderniosios dvasios paslaptis. 
Bendra arba viena sąvokų valiuta arba vartosena aš va- 
dinu tai, kad visi faktai telpa vienoje ištisinėje loginėje 
erdvėje, kad teiginiai, pranešantys apie juos, gali būti 
jungiami ir apskritai vienas su kitu yra susiję, ir vadi- 
nasi, iš principo pasaulį nusako viena, vidujai vieninga 
kalba; arba, iš negatyviosios pusės, nėra jokių ypatingų, 
privilegijuotų, atribotų faktų ar sričių, apsaugotų nuo 
kitų sričių užterštumo ar prieštaringumo, egzistuojančių 
savo pačių nepriklausomoje loginėje erdvėje. Žinoma, 
kaip tik tai buvo labiausiai stebinantis ikimoderniųjų, 
ikiracionaliųjų pasaulėregų bruožas: jose koegzistavo 
daugybė deramai nesuvienytų, bet hierarchiškai vienas 
su kitu susietų popasaulių ir egzistavo specialūs, privi- 
legijuoti faktai, sakralizuoti ir atleisti nuo įprastinio aiš- 
kinimo. 

Tradicinėje socialinėje tvarkoje medžioklės, derliaus 
nuėmimo, įvairių ritualų, sosto, virtuvės ar haremo kal- 

bos sudaro autonomiškas sistemas: sujungti teiginius, pa- 
darytus šiose įvairiose iš esmės nesulyginamose, skir- 
tingose srityse, tirti jų tarpusavio nenuoseklumus ir 
prieštaravimus, mėginti visus juos suvienyti būtų socia- 
linio etiketo pažeidimas ar dar blogiau, ko gero, švent- 
vagysįė ar bedievystė, o pats toks siekimas būtų nesu- 
prantamas. Tuo tarpu mūsų visuomenėje priimta, kad 
visi referentiški kalbos vartojimai galiausiai nusako vie- 
ną aiškų ir logiškai nuoseklų pasaulį ir gali būti redu- 
kuoti į vieningą kalbą; ir kad teisėta sieti juos vieną su 
kitu. „Žūtbūt susieti“ — tai yra suprantamas ir priimti- 
nas idealas. Šiuolaikinės pažinimo filosofijos teorijos daž- 
nai yra šios idėjos ir troškimo mūsiška išraiška ir siste- 
minimas, kuris vėlgi nėra filosofinė užgaida, 0 turi gi- 
lias socialines šaknis. 

Faktų sulyginimas ir suvienalytinimas yra nepilnas, 
jei jo nelydi tai, ką galima būtų pavadinti visų skiria- 
mųjų išskyrimu, esprit d'analyse, - visų sudėtingumų su- 
skaidymas į sudedamąsias dalis (net jei tai galima pa- 
daryti vien mintyse) ir atsisakymas pritarti sutartiniams 
sąvokų „komplektams“. Tradicinės pasaulėregos įamži- 
na save ir joms būdingus išankstinius įsitikinimus kaip 
tik susiedamos daiktus; 0 primygtinai reikalaudami at- 
plėšti daiktus vieną nuo kito, mes iš jų išsilaisvinome. 
Šie sąvokų „komplektai“ ir nutrūkstančios, netolydžios 
konceptualiosios erdvės idėjų sferoje yra stabilių socia- 
linių grupių ir struktūrų ekvivalentai Žmonių lygmeny- 
je. Taip pat ir suvienytas, standartizuotas, nelyg būtų 
metrinis, faktų pasaulis, toks, kaip jis suvoktas Hume'o 
ir Kanto filosofijoje, yra anonimiškų ir lygių Žmonių 
kolektyvų masinėje visuomenėje analogas. Šiuose. sam- 


44 


3. INDUSTRINĖ VISUOMENĖ 


protavimuose mums labiau rūpi Žmonės ir jų grupės, o 
ne idėjos; tačiau jų idėjų suvienijimas į nuoseklias ir 
vieningas sistemas yra susijęs su jų persigrupavimu į 
vidujai paslankias, kultūriškai tolydžias- bendruomenes. 


Indystrinė visuomenė yra vienintelė visuomenė iš vi- 
sų kada nors buvusių, gyvenanti n nuolat palaikomu ir 

amžinu augimu, numanomu ir nuolatiniu tobulėjimu. Ir 
nenuostabu, juk tai I buvo "pirmoji visuomenė, su sukūrusi 
pažangos, nuolatinio tobulėjimo sąvoką ir idealą. Mėgs- 
tamiausias jos "socialinės kontrolės būdas yra visuotinis 
„atsipirkimas nuo danų“, išvengiant socialinės agresijos 
materialinės gerovės didinimu; didžiausias jos silpnu- 
mas yra negalėjimas išgyventi jokio laikino „visuomenės 
papirkimo fondo“ sumažėjimo ir atlaikyti abejones dėl 
jos teisėtumo, kylančias, jeigu gausybės ragas laikinai 
užsikemša ir liejasi su pertrūkiais. Daugelis visuomenių 
praeityje tarpais prasimanydavo naujovių ir pagerinda- 
vo savo dalią, o kartais net galėjo iš tiesų būti ir taip, 
kad patobulinimai atsirasdavo ne kaip pavieniai žval- 
gai, o ištisais batalionais. Bet pagerinimas niekad nebū- 
davo amžinas, nei būdavo tikimasi, kad jis toks bus. 
Turėjo atsitikti kažkas ypatinga, kad sukeltų tokį ne- 
įprastą ir reikšmingą tikėjimąsi. 

Ir iš tikrųjų atsitiko kažkas neįprasta, kažkas unika- 
laus. Vienalyčio, paklūstančio sisteminiams, bendriems 
dėsniams ir atviro begaliniam tyrinėjimui pasaulio kon- 
cepcija pasiūlė begalines naujų priemonių derinių gali- 
mybes be jokių tvirtų išankstinių tikėjimųsi ir ribų: jo- 
kios galimybės neturėtų būti atmestos, ir galiausiai vien 
akivaizdumas atskleistų, kokie yra daiktai ir kaip jie 
turėtų būti jungiami ir derinami, kad garantuotų trokš- 
tamus padarinius. Tai buvo absoliučiai nauja vizija. Kiek- 


45 


3. INDUSTRINĖ VISUOMENĖ 


vienas senasis pasaulis buvo kosmosas — tikslingas, hie- 
rarchiškas, „prasmingas“; kita vertus, jie buvo nevisiš- 
kai vieningi, susidedą iš juos sudarančių mažesnių po- 
pasaulių, turinčių savo kalbą ir logiką, nesujungiamų 
vieno visa apimančio dėsningumo. Naujasis pasaulis, pir- 
ma, buvo moraliai neutralus, antra, vieningas. 

Hume'o filosofija yra vienas iš svarbiausių šios vizi- 
jos susisteminimų. Geriausiai žinoma jos dalis yra prie- 
žastingumo aiškinimas, kuris iš tiesų plaukia iš bendros 
visa apimančios vizijos ir svarbiausių jos įžvalgų. Galų 
gale tai reiškia, kad pačioje daiktų prigimtyje nėra nie- 
ko, kas būtų neatskiriamai ir pastoviai susiję su kuo 
nors kitu. Faktiniai šio pasaulio ryšiai gali būti nustaty- 
ti vien tik pirmiausia atskiriant mąstymu viską, ką ga- 
lima atskirai mąstyti, — kad galėtume išskirti, taip sa- 
kant, grynus elementus, — o paskui nustatant, kas, kaip 
patyrimo faktas, yra iš tikrųjų su kuo nors susijęs. 

Ar pasaulis yra toks? Mūsų - taip. Tai yra nesibai- 
giančių atradimų pasaulio išankstinė sąlyga ir kaina. Ty- 
rinėjimas neturi būti saistomas ir stabdomas prigimtinės 
daiktų giminystės ir ryšių, priimtinų vienokiam ar kito- 
kiam gyvenimo supratimui ar būdui. Ir, žinoma, Hu- 
me'o pateiktas priežastingumo aiškinimas nėra vien gi- 
liau slypinčio vaizdo, iškylančio prieš netrikdomą, am- 
žiną tyrinėtoją, puikus apibendrinimas; tai taip pat jo 
ekonominio antrininko, moderniosios epochos verslinin- 
ko elgesio apibendrinimas. Ne proto amžiaus pirkliui ar 
fabrikantui toks darbo, technikos, medžiagos ir formos 
mišinys, kuris yra nustatytas įpročio, susietas su tam 
tikra socialine tvarka ir ritmu; jo Žengimas į priekį ir 
ekonomikos, kurios dalis jis yra, pažanga vėlgi priklau- 
so nuo netrukdomo bet kokių priemonių pasirinkimo, 

vadovaujantis vien akivaizdumu ir niekuo kitu, - prie- 
monių, skirtų tokiam aiškiam tikslui kaip pelno didini- 
mas: (Jo pirmtakui ar kokiam tebeegzistuojančiam am- 
žininkui feodalui būtų buvę sunku išskirti vienintelį, izo- 
liuotą sėkmės kriterijų. Pelnas jam būtų susiliejęs su dau- 
geliu kitų neatsiejamų sumetimų, tokių kaip jo padėties 
bendruomenėje išlaikymas. Adamas Smith'as net perne- 
lyg aiškiai matė skirtumą tarp Glazgo miestelėno ir, tar- 
kim, Camerono iš Lochielių klano. Hume'o priežastin- 
gumo teorija patvirtina miestelėno pasaulio supratimą.) 

Mums čia rūpi visuomgnės, kuri -tape--priklausoma 
nuo pažinimo ir ekonomikos plėtros (suprantama, abi 
jos yra viena su kita susijusios), vizija, nes pirmučiausia 
mus domina nuolat augančios, nuolat progresuojančios 
visuomenės padariniai. Bet šio nuolatinio augimo pada- 
riniai yra tiesiog stulbinamai panašūs į jį sąlygojusią 
viziją. 


Nuolat auganti visuomenė 


Pažinimo plėtra suponuoja tai, kad joks elementas 
a priori nėra neatsiejamai susijęs su kuriuo kitu ir kad 
viską galima iš-naujo apmąstyti; ekonomikos ir gamy- 
bos pažangai reikia lygiai to paties iš žmogaus veiklos 
ir, vadinasi, iš žmonių vaidmenų. Vaidmenys tampa at- 
sitiktiniai, laisvai pasirenkami ir instrumentiniai. Sena- 
sis socialinių vaidmenų struktūros stabilumas papras- 
čiausiai yra nesuderinamas su augimu ir naujovėmis. 
Naujovė — tai daryti naujus dalykus, kurių ribos negali 
būti tos pačios kaip užsiėmimų ir veiksmų, kuriuos jos 
pakeičia. Be abejo, dauguma visuomenių gali susidoroti 

su atsitiktiniu darbų persiskirstymu ir gildijų ribų nau- 
ju nubrėžimu, taip kaip futbolo komanda eksperimen- 
tuodama gali vieną išdėstymą pakeisti kitu ir vis dėlto 
išsaugoti vientisumą. Vienas pokytis nesukelia pažan- 
„gas. Tačiau kas atsitinka, jei tokie pokyčiai vyksta nuo- 
latos ir be perstojo, jei nuolatinė užsiėmimų kaita pati 
tampa vieninteliu pastoviu socialinės tvarkos bruožu? 

Kai atsakoma į šį klausimą, svarbiausia nacionaliz- 
mo problemos dalis yra jau išspręsta. Nacionalizmas įsi- 
šaknijęs tam tikrame darbo pasidalijimo pobūdyje, — su- 
dėtingame ir nuolatos, tolydžio vis labiau besikeičian- 
čiame. 

Kaip ypač primygtinai tvirtino Adamas Smith'as, di- 
deliam darbo našumui būtinas sudėtingas ir ištobulin- 
tas darbo pasidalijimas. Nuolat augančiam produktyvu- 
mui reikia, kad šis pasidalijimas būtų ne vien sudėtin- 
gas, bet taip pat nuolatos, ir dažnai greitai, besikeičian- 
tis. Šis greitas ir nenutrūkstamas ekonominių vaidmenų 
sistemos ir jos vietų užimtumo keitimasis turi tam tikrų 
tiesioginių ir labai svarbių padarinių. Žmonės, esantys 
joje, apskritai paėmus, negali išlikti tose pačiose pato- 
giose vietose visą gyvenimą; tik retai jie gali ilsėtis jose, 
taip sakant, kartų kartas. Tarnybos ir postai retai (dėl 
šios ir kitų priežasčių) yra tėvo perduodami sūnui. Ada- 
mas Smith'as pastebėjo buržuazinio likimo nesaugumą, 
nors socialinės padėties stabilumą klaidingai priskyrė 
gyvulių augintojams, supainiodamas jų genealoginius mi- 
tus su tikrove. 

Tiesioginis šios naujos mobilumo rūšies padarinys 
yra tam tikra egalitarizmo rūšis. Modernioji visuomenė 
mobili ne dėl to, kad egalitariška. Ji egalitariška dėl to, 
kad mobili. Maža to, turi būti mobili, nori ji to ar ne, 

nes to reikia patenkinti baisiam ir milžiniškam jos eko- 
nominės plėtros troškimui. . 

Visuomenė, kuriai skirta nuolat Žaisti „muzikinių kė- 
džių“ žaidimą“, negali suręsti- didelių užtvarų tarp.klą- 
sių, kastų ar luomų, tarp įvairių jos disponuojamų „kė- 
džių“ grupių. Tai-apsurdntų-jos-mobilumą, O praradus 
mobilumą, tikrai sukeltų nepakeliamas. įtampas. Žmo- 
nės gali pakęsti baisią nelygybę, jei ji pastovi ir pašven- 
tinta papročio. Tačiau karštligiškai nepastovioje visuo- 
menėje paprotys nebeturi laiko ką nors šventinti. Bastū- 
no negaubia aureolė, taip pat ir mobilios visuomenės 
susisluoksniavimo negali apgaubti kokia nors aureolė. 
Susisluoksniavimas ir nelygybė egzistuoja, ir kartais pa- 
čiais ryškiausiais pavidalais; nepaisant to, jie yra.neby- 
lūs ir diskretiški, susilpninti turto ir padėties skirtumų 
tolydaus laipsniškumo, socialinės distancijos stygiaus ir 
gyvenimo stilių susiliejimo, statistinio ir tikimybiško skir- 
tumų pobūdžio (priešpriešos griežtiems, absoliutiems, 
prarajai prilygstantiems skirtumams, kurie yra tipiški ag- 
rarinei visuomenei) ir socialinio mobilumo iliuzijos ar 
realybės. 

Ši iliuzija yra būtina ir negali išlikti, nebūdama bent 
kiek tikra. Kiek iš tiesų yra tikrovės šioje judėjimo vir- 
šun ir žemyn regimybėje, galima įvairiai atsakyti, ir tai 
yra mokslinių svarstymų objektas, tačiau čia negali būti 
kaip nors pagrįstai abejojama tuo, kad tikrovės joje yra 
daug: kai taip smarkiai keičiasi pati vaidmenų sistema, 
tie, kurie užima jos vietas, negali, kaip teigia kai kurie 
kairieji sociologai, būti pritvirtinti prie sustabarėjusios 

* Žaidimas, kai žaidėjai eina ratu apie kėdžių eilę, kurioje yra 
viena kėde mažiau, nei Žaidime dalyvauja žaidėjų. Kaskart nutilus 


muzikai, žaidėjai sėdasi, ir vienas lieka be kėdės. — Vert. past. 

sluoksnių sistemos. Palyginti su agrarine visuomene, ši 
visuomenė yra mobili ir egalitarinė: 

Tačiau yra ir daugiau skirtumų nei visi tie, kurie 
susiję su egalitarizmu ir mobilumu, sukeltais būdingos 
industrinės, į augimą orientuotos ekonomikos. Yra kai 
kurių papildomų subtilesnių naujojo -darbo- pasidalijimo 
bruožų, kurie turbūt geriausiai gali būti atskleisti svars- 
tant industrinės visuomenės ir ypač sudėtingos, gerai 
išsivysčiusios agrarinės visuomenės darbo pasidalijimų 
skirtumą. Akivaizdus jų skirtumas yra tas, kad viena yra 
stabilesnė, o kita — makilesųė. Iš tiesų, viena.-jl4, apskri- 
tai paėmus, narį.Rūti stabili, o kitą. - mabili; ir viena jų 
pretenduoja būti stabilesnė, nei tai leidžia socialinė tik- 
rovė, tuo tarpu kitą, apsimesdama-patenkinanti savo ega- 
litarinį idealą, dažnai laiko save mobilesne, nei iš tikrų- 
jų jai leidžia jos realūs suvaržymai ir apribojimai. Ir 
nors abi..sistemos. yra linkusios. pervertinti savo pačių 


esmines ypatybes, jos iš. tikrųjų aiškiai turi tą bruožą, 
kurį skelbiasi esant būdingą joms, kai sugretinamos vie- 
na su kita: viena yra nelanksti, o kita — mobili. Bet 
jeigu tai — akivaizdus priešingumas, tai kokie subtilesni 
bruožai jį lydi? 

Detaliai palyginkime darbo pasidalijimą labai išsivys- 
čiusioje agrarinėje visuomenėje su Vidutinės industrinės 
visuomenės darbo pasidalijimu. Pavyzdžiui, su kiekvie- 
na funkcijų rūšimi susijusi mažiausiai viena specialistų 
rūšis. Automobilių mechanikai ima specializuotis pagal 
automobilio markę, kurią jie aptarnauja. Industrinė vi- 
suomenė turi daugiau gyventojų ir tikriausiai, skaičiuo- 
jant įprasčiausiu būdu, daugiau skirtingų darbų. Šiuo 
požiūriu darbo pasidalijimas joje yra daug labiau pa- 
žengęs į priekį. 

Bet, vadovaujantis kai kuriais kitais kriterijais, gali 
būti ir taip, kad brandžios agrarinės visuomenės darbo 
pasidalijimas iš tikrųjų yra sudėtingesnis. Specializacijos 
joje gali būti viena nuo kitos labiau nutolusios nei gal- 
būt gąusesnės. specializacijos „industrinėje visuomenėje, 
kurios yra linkusios į tai, ką galima būtų apibūdinti 
kaip bendrą stiliaus giminystę. Kai kurios brandžios ag- 
rarinės visuomenės specializacijos ypač ryškios: jos yra 
visą gyvenimą trunkančio, labai ilgo ir visiškai atsida- 
vusio gudinimosi vaisiai, — tas gudinimasis galėjo būti 
pradėtas ankstyvoje jaunystėje ir reikalavo kone visiškai 
išsižadėti kitų interesų. Šių visuomenių amatų ir menų 
dirbiniams sukurti reikia ypač daug darbo ir meistriš- 
kumo, ir dažnai jie tokie sudėtingi ir tobuli, kad jiems 
nė iš tolo neprilygsta tai, ką vėliau čia pasiekia indust- 
rinės visuomenės, kurių Ramudiniai- dirbiniai, menai ir 
ornamentai, įrankiai ir papuošalai, L yra Ži- 
nomi kaip menki ir vargani-.. / ' D S 

Nekreipiant dėmesio į sausumą ir sEEtikias, išplėto- 
tos agrarinės visuomenės mokslo Žmonių įvaldytas scho- 
lastinis ir ritualinis sudėtingumas dažnai yra toks, kad 
pasiekia pačias Žmogaus proto ribas. Trumpai sakant, 
nors valstiečiai, sudarantys didžiąją agrarinės visuome- 
nės dalį, daugiau ar mažiau ir gali vienas kitą pakeisti, 
kai reikia atlikti socialinius uždavinius, kurie paprastai 
jiems priskiriami, svarbi specialistų mažuma tokiose vi- 
suomenėse nepaprastai vienas kitą papildo; kiekvienas 
iš jų, arba kiekviena jų grupė, yra priklausoma nuo ki- 
tų ir jų specialybė, kai ja apsiribojama, tiesiog negali 
būti savarankiška. 

Priešingai, industrinėje visuomenėje įdomu tai, kad, 
nepaisant didesnio jos specialybių skaičiaus, distancija 

tarp specialistų yra kur kas mažesnė. Jų paslaptys daug 
artimesnės bendram supratimui, jų vadovėliuose yra 
idiomų, kurios daug labiau sutampa, ir persikvalifika- 
vimas, nors kartais ir sunkus, apskritai nėra baimę ke- 
liantis uždavinys. 

Taigi be mobilumo buvimo vienu atveju ir stabilu- 
mo - kitu, pačiame darbo pasidalijime yra nežymių, 
bet didelių ir svarbių kokybiaiū=ldstamų. Durkheimas 
klydo, kai iš esmės jungė išsivysčiusias ikiindustrines 
civilizacijas ir industrinę visuomenę viena klasifikacine 
rubrika „organiškas solidarumas“ ir platesnėje organiš- 
ko solidarumo arba komplementaraus darbo pasidaliji- 
mo kategorijoje neįstengė tinkamai atskleisti tolesnių 
skirtumų. Skirtumas yra šis: didesnė mokymo dalis in- 
dustrinėje visuomenėje yra beudras mokymas, specifiš- 
kai niekaip nesusijęs su labai specializuota aptariamo 
asmens profesine veikla ir ankstesnis už ją. Industrinė 
visuomenė pagal daugumą kriterijų gal būti- labiausiai 
specializuota iš visų visuomenių; tačiau jos švietimo sis- 
tema neabejotinai yra mažiausiai specializuota ir visuo- 
tiniausiai standartizuota iš visų kada nors egzistavusių 
Toks pat mokymas ir lavinimas yra suteikiamas visiems 
arba daugumai vaikų ir paauglių iki stebėtinai vėlyvo 
amžiaus. Į specializuotas mokyklas žiūrima palankiai tik 
lavinimo proceso pabaigoje, jei jos papildo tam tikrą 
ilgai trukusį ankstesnį nespecializuotą mokymą; specia- 
lizuotos mokyklos, skirtos jaunesniems mokiniams, pres- 
tižo neturi. 

Ar tai paradoksas, o galbūt viena iš tų nelogiškų 
ankstesnio amžiaus atgyvenų? Tie, kurie aukštajame 
moksle įžvelgia „kilmingųjų“ ar „dykinėtojų“ klasei bū- 
dingų bruožų, kartais taip ir manydavo. Tačiau nors 

kai kurie įmantrumai ir dirbtinumai, neatskiriami nuo 
aukštojo išsilavinimo, iš tiesų gali būti nieko bendra su 
reikalu neturintys dalykai ir tiesiog atgyvenos, bet svar- 
biausias faktas — bendro, nespecializuoto mokymo pa- 
plitimas ir svarba — su labai specializuota industrine 
visuomene yra susijęs ne kaip koks paradoksas, o kaip 
visiškai ją atitinkąs ir būtinas dalykas. (Indugtrinei yi- 
suamenei būdinga „specializacija remiasi būtent bendru 
nespecializuoto ir standartizuoto. mokymo pamatu. 
Šiuolaikinė armija savo naujokus pirmiausia apmoko 
pagal visiems jiems bendrą planą; tuo metu, kaip ma- 
noma, jie įgyja ir įvaldo pagrindinę idiomą, ritualus ir 
įgūdžius, bendrus visai armijai; ir tik vėliau naujokai 
mokomi labiau specializuotai. Remiamasi prielaida ar 
tikimasi, kad kiekvienas tinkamai apmokytas naujokas 
iš vienos specializacijos gali būti perkvalifikuotas į kitą, 
tam per daug nesugaištant laiko, išskyrus palyginti ma< 
žą labai kvalifikuotų specialistų skaičių. Šiuo požiūriu 
modernioji visuomenė yra“tokia pat-kaip ir.armija, tik 
jai -tos ypatybės-būdingos dar-labtau. Ji suteikia labai 
ilgai trunkantį ir. gana nuodugnų išsilavinimą visiems 
savo naujokams, iš jų reikalaudama tam tikrų bendrų 
kvalifikacijų: raštingumo, mokėjimo skaičiuoti, svarbiau- 
sių darbo įpročių ir socialinių įgūdžių, susipažinimo su 
pagrindiniais techniniais ir socialiniais įgūdžiais. Didžio- 
sios gyventojų daugumos būdingi įgūdžiai, reikalingi jų 
darbiniame gyvenime, yra suformuojami bei įskiepijami 
arba suteikiant pagrindinį išsilavinimą, arba dirbant, ar- 
ba daug trumpiau lavinant papildomai; čia remiamasi 
prielaida, kad kiekvienas, kuris įgijo bendrąjį išsilavini- 
mą, būdingą visiems gyventojams, be pernelyg didelių 
sunkumų gali būti perkvalifikuotas daugumai darbų. 

Apskritai papildomus įgūdžius sudaro vien nedaugelis 
technikų, kurių gali būti išmokstama gana greitai, plius 
„patyrimas“, tam tikras aplinkos, jos darbuotojų, jos 
funkcionavimo būdo pažinimas. Tam įgyti tereikia šiek 
tiek laiko ir kartais tai dar labiau yra sustiprinama tru- 
putėlio apsauginės mistikos, bet retai tai iš tikrųjų būna 
kas nors labai daug. Taip pat yra ir nedaug tikrų spe- 
cialistų, kurių efektyvus darbas einant savo pareigas iš 
tikrųjų priklauso nuo labai ilgai trunkančio papildomo 
mokymosi, ir kurių negali lengvai pakeisti arba ir iš 
viso negali pakeisti tas, kuris neturi jų specifinio, ypa- 
tingo išsilavinimo ir talento. 

Visuotinio raštingumo idealas ir teisė į išsilavinimą 
yra moderniųjų vertybių panteono labai svarbi dalis. 
Apie jį su pagarba kalba valstybės veikėjai ir politikai, 
jis įrašytas į teisių deklaracijas, konstitucijas, partijų pro- 
gramas ir t.t. Kol kas čia nieko ypatinga. Tas pat tinka 
atstovaujamajai ir atsiskaitomajai valdžiai, laisviems rin- 
kimams, nepriklausomam teismui, žodžio ir susirinki- 
mų laisvei ir t.t. Daugelis ar dauguma šių nuostabių 
vertybių daugelyje pasaulio šalių dažnai ir sistemingai 
yra ignoruojamos, niekam nė truputėlio tuo nesistebint. 
Labai dažnai tikrai galima laikyti šias frazes tuščiais 
žodžiais. Daugelis konstitucijų, garantuojančių žodžio ir 
rinkimų laisvę, tiek pat tepasako apie tas visuomenes, 
kurias jos tariamai apibūdina, kiek ir Žmogus, sakantis 
„labas rytas“, pasako apie orą. Visa tai gerai Žinoma. O 
iš tiesų įdomu ir nepaprastai reikšminga tai, kad visuo- 
tinio ir valdžios garantuojamo išsilavinimo principas yra 
idealas, labiau gerbiamas jo laikantis nei jį laužant. Tuo 
jis faktiškai yra unikalus, vienintelis toks tarp šiuolaiki- 
nių idealų; ir tai būtina paaiškinti. Profesorius Ronaldas 

Dore'as smarkiai kritikavo šį polinkį* (ypač besivystan- 
čių visuomenių) pervertinti formalius kvalifikaciją liudi- 
jančius „popierius“ ir neabejotinai žalingus šalutinius šio 
polinkio padarinius. Bet aš abejoju, ar jis iki galo suvo- 
kia gilias to reiškinio, kurį kritiškai vadina Diplomų li- 
ga, šaknis. Mes gyvename pasaulyje, kuriame nebegali- 
me vertinti neformalaus, asmeniško įgūdžių perdavimo, 
nes socialinės struktūros, kuriose galėtų vykti toks per- 
davimas, nyksta. Tad ir vienintelis išsilavinimas ir Žino- 
jimas, kurį mes galime vertinti, yra tas, kurį paliudija 
pakenčiamai nešališki mokymo centrai; jie išduoda pa- 
žymėjimus ar diplomus, remdamiesi sąžiningu, nešališ- 
ku egzaminavimu. Taigi mums lemta sirgti šia Diplo- 
mų liga. 

Visa tai perša mintį, kad čia aprašytas visuotinis, 
standartizuotas ir bendras išsilavinimas iš tiesų esmin- 
gai svarbus efektyviam moderniosios visuomenės funk- 
cionavimui ir nėra vien tuščiažodžiavimas ar savirekla- 
ma. Taip yra iš tikrųjų. Kad suprastume, koks tas jo 
vaidmuo, turime, pasiskolinę žodį iš Marxo (nors tur- 
būt ir ne jo vartota prasme), aptarti ne vien modemiosios 
visuomenės gamybos būdą, bet pirmiausia jos reproduk- 
cijos būdą. 


Socialinė genetika 


Socialinių individų ir grupių reprodukcija gali būti 
atliekama arba „vienas vienam“ - „darbo“ - principu, 
* Dore, Ronald. The Diploma Disease. - London, 1976. Susipažini- 
mui su socialinėmis raštingumo implikacijomis ankstesniu laikotar- 


piu žr. Goody, Jack (ed.). Literacy in Traditional Societies. — Cam- 
bridge, 1968. 

arba taip, ką galima pavadinti centralizuotu metodu. 
Žinoma, yra daug mišrių ir tarpinių šio darbo atlikimo 
būdų, bet juos bus geriausia nagrinėti aptarus šias dvi 
kraštutines, galima sakyti, priešingas, galimybes. 
„Vienas vienam“, „darbo“ metodas yra tas, kai šei- 
ma, gimininis vienetas, kaimas, gentinis segmentas arba 
panašus visiškai mažas vienetas priima jame gimusius 
kūdikius ir, leisdamas jiems dalyvauti bendruomenės gy- 
venime bei įpareigodamas tai daryti, be to, remdamasis 
keletu specifiškesnių metodų: auklėjimu, pratimais, pa- 
mokymais ir taisyklėmis, rites de passage ir t.t., galiau- 
siai paverčia šiuos kūdikius suaugusiais žmonėmis, ga- 
nėtinai panašiais į ankstesniųjų kartų suaugusiuosius; 
šitaip visuomenė ir jos kultūra save pratęsia ir įamžina. 
Centralizuotas reprodukcijos metodas yra toks, kada 
vietinis metodas yra reikšmingai papildytas (arba ypa- 
tingais atvejais ir visiškai pakeistas) auklėjimo ar moky- 
mo organo, kuris yra atskirtas nuo vietinės bendruome- 
nės ir kuris užsiima mūsų aptariamų jaunų Žmonių ren- 
gimu, o galiausiai sugrąžina juos atgal platesnei visuo- 
menei, kad joje jie atliktų savo vaidmenį, kai mokymo 
procesas yra baigtas. Ryškiausias šios sistemos atvejis, 
kai buvo pasiektas didžiausias tobulumas ir efektyvu- 
mas — Osmanų imperija: čia pagal „devširme“ ir janyča- 
rų sistemas berniukai, gauti iš nukariautų gyventojų kaip 
įsipareigojimo mokėti mokesčius užstatas arba nusipirk- 
ti kaip vergai, buvo sistemingai rengiami karui ir val- 
dymui ir idealiu atveju būdavo visiškai atpratinami bei 
atskiriami nuo savo šeimų ir bendruomenių, iš kurių 
buvo kilę. Ne toks absoliutus šios sistemos atvejis buvo 
ir iš dalies ir dabar yra praktikuojamas aukštesniosios 
britų klasės: tai uždaro tipo mokyklos nuo labai anksty-. 

vo amžiaus. Šios sistemos variantų kartais gali pasitai- 
kyti net palyginti paprastose, dar neraštingose agrarinė- 
se visuomenėse. 

Visuomenės, susidedančios iš subbendruomenių, gali 
būti suskirstytos į tas, kuriose, jeigu reikia, subbendruo- 
menės gali reprodukuoti save be likusios visuomenės 
pagalbos, ir tas, kuriose tarpusavio papildomumas ir 
priklausomybė yra tokie, kad subbendruomenės negali 
to padaryti. Apskritai imant, agrarinės visuomenės seg- 
mentai ir kaimo bendruomenės gali reprodukuoti save 
savarankiškai. Antropologinė segmentinės visuomenės 
samprata grindžiama kaip tik šia idėja: „segmentas“ yra 
tiesiog mažesnis didesnės visuomenės, kurios dalis jis 
yra, variantas ir mažesniu mastu gali daryti viską, ką 
daro didesnis vienetas. 

Dar reikia skirti pedagoginį savarankiškumą nuo eko- 
nominio savarankiškumo sugebėjimo save reprodukuoti 
požiūriu. Savaime aišku, valdantieji agrarinės visuome- 
nės sluoksniai priklauso nuo pertekliaus, imamo iš li- 
kusios visuomenės dalies, tačiau, nepaisant to, švietimo! 
požiūriu jie gali būti visiškai savarankiški. Įvairias kitas 
nesavarankiškumo rūšis gali sąlygoti socialinės taisyk- 
lės, tokios, kurios bendruomenes daro priklausomas nuo 
išorinių ritualų specialistų arba nuo nuotakų pasiūlos iš 
šalies. Čia mums rūpi pedagoginis, o ne ekonominis 
grupės sugebėjimas save reprodukuoti. Yra gausybė su- 
dėtingų, mišrių ir tarpinių grupių reprodukcijos formų. 
Kai feodalai siunčia savo sūnus kaip pusiau stažuoto- 
jus, pusiau įkaitus į vietinį dvarą, kai meistrai priima 
pameistriais ne savo sūnus, ir taip toliau, tai akivaiz- 
džiai yra tokios mišrios sistemos. 

„Apskritai kalbant, agrarinės visuomenės padėtis yra 
tokia: didžioji gyventojų dauguma priklauso save rep- 
rodukuojantiems vienetams, kurie iš esmės lavina ir 
moko savo vaikus per darbą, be ypatingų pastangų — 
lavinimas čia yra neatskiriama bendros jų gyvenimo 
veiklos dalis, — labai ar iš viso nepasikliaudami jokiais 
mokymo specialistais. Gyventojų mažuma gauna spe- 
čializuotą išsilavinimą. Visuomenėje yra vienas ar dau- 
giau sluoksnių mokytojų, kurių pagrindinės pareigos yra 
mokymas bei lavinimas; jie reprodukuoja ir save, pri- 
imdami savuosius, juos pakeisiančius mokinius, ir tam 
tikrą laiko dalį atlieka patarnavimus likusiai bendruo- 
menės daliai: ritualinius, gydymo, patarimų bei perspė- 
jimų, sekretoriavimo ir taip toliau. Naudinga skirti pa- 
čioje bendruomenėje vykstantį mokymą „vienas vienam“ 
ir vadinti jį sukultūrinimu (acculturation) ir specializuo- 
tą egzomokymą (analogišką egzogamijai), kuriam reikia 
įgūdžių, peržengiančių bendruomenės ribas, ir vadinti 
ji tikruoju lavinimu. 

Labai svarbus raštingosios agrarinės visuomenės 
sluoksnis yra raštininkai, kurie gali skaityti ir perteikti 
rašytinės Žinias ir sudaro vieną šios visuomenės specia- 
listų klasių. Jie gali sudaryti gildiją arba jos nesudaryti, 
arba būti inkorporuoti į organizaciją. Kadangi apskritai 
kalbant, rašymas greitai peržengia savo grynai techni- 
nio naudojimo — užrašams — ribas ir įgyja moralinę bei 
teologinę reikšmę, raštininkai ar rašto Žmonės yra kone 
visuomet daug daugiau negu grafotechnikai. Svarbu ne 
vien pats rašymas, bet ir tai, kas rašoma, 0 agrarinėje 
visuomenėje sakralumo ir profaniškumo santykis rašyti- 
nėje sferoje dažniausiai smarkiai nusveriamas pirmojo 
naudai. Taigi rašytojai ir skaitytojai yra specialistai ir 

dargi daugiau nei specialistai; jie yra visuomenės dalis 
ir drauge pretenduoja būti visos jos balsu. Jų speciali- 
zacija kažką sako — kažką ypatinga, turbūt kiek daugiau 
negu medžio drožėjų ir kitų dailininkų ir daug daugiau 
nei alavuotojų. 

Tokioje visuomenėje specialistų dažnai yra bijomasi, 
jie neapkenčiami ir niekinami. Į raštininkus gali būti 
žiūrima nevienareikšmiškai, bet iš esmės jų autoritetas 
yra gana didelis. Jie yra ir specialistai, ir visuomenės 
dalis tarp visų kitų ir vis dėlto, kaip buvo sakyta, pre- 
tenduoja būti visuomenės balsu. Jų situacija yra iš pat 
pradžių paradoksali. Logikai tarp savo vadinamųjų gi- 
lių ir reikšmingų galvosūkių turi Kirpėjo dilemą: kaime 
visi vyrai gali būti skirstomi į tuos, kurie skutasi patys, 
ir tuos, kuriuos skuta kirpėjas. Tačiau kaip su pačiu 
kirpėju? Ar jis skutasi pats, ar yra skutamas kirpėjo? 
Šiuo pavidalu palikime šį galvosūkį spręsti patiems lo- 
gikams. Tačiau rašto Žmonės tam tikra prasme atsidu- 
ria kirpėjo situacijoje. Jie reprodukuoja savo gildiją, 
mokydami naujus į ją ateinančius narius, bet taip pat 
moko ar teikia paslaugas likusiai visuomenės daliai. Ar 
jie skutasi, ar nesiskuta patys? Įtampa ir su ja susijusios 
problemos (ne vien loginės) išlieka ir nėra lengvai iš- 
sprendžiamos. 

Galiausiai mąderni..visuomenė išsprendžia šį galvo- 
sūkį, paversdaąma kiekvieną rašto žmogumi, paversdama 
šią potencialiai visuotinę klasę aktualiai visuotine, už- 
tikrindama, kad kiekvienas be jokių išimčių „būtų jos 
mokomas, kad egzolavinimas taptų visuotine norma ir 
kad niekas kultūros požiūriu „nesiskustų“ pats. Moder- 
ni visuomenė yra tokia, kurioje jokia.subbendruomenė, 
mažesnė nei pajėgtų išlaikyti nepriklausomą švietimo 

sistemą, daugiau nebegali savęs reprodukuoti. Visiškai 
socializuoto individo reprodukcija pati tampa darbo pa- 
sidalijimo dalimi, ir subbendruomenės pačios sau jos 
jau nebeatlieka. 

Štai kokios yra išsivysčiusios moderniosios visuome- 
nės. Bet kodėl taip turi būti? Kokia lemtis stumia jas šia 
kryptimi? Kodėl — pakartokime ankstesnį klausimą - 
vien šis, visuotinio.raštingumo ir išsilavinimo, idealas 
yra suvokiamas taip neįprastai, netipiškai rimtai? 

Dalis atsakymo jau buvo duota, pabrėžiant darbų ir 
užsiėmimų mobilumą, nepastovų, greitai kintantį darbo 
pasidalijimą. Visuomenė, kurios visa politinė sistema ir 
netgi kosmologija bei moralinė tvarka galų gale remia- 
si ekonomine plėtra, visuotiniu augančiu „atsipirkimu 
nuo danų“ ir nuolatinio malonumo didėjimo viltimi, ku- 
rios teisėtumas priklauso nuo jos sugebėjimo palaikyti 
ir patenkinti šį lūkestį, priversta turėti naujevių poreikį, 
vadinasi, ir besikeičiančią profesijų struktūrą. Iš to plau- 
kia, kad tikrai tarp -kartų. ir labai dažnai tarp atskirų 
gyvenimo atkarpų Žmonės turi būti-pasiruošę naujai iš- 
sidėstyti, pereiti į naują vietą spręsti naujiems uždavi- 
niams. Čia išaiškėja, pirma, bendrojo lavinimo svarba 
ir, antra, faktas, kad truputėlis papildomo mokymo, ku- 
ris būna susijęs su dauguma darbų, nėra pernelyg daug 
ir, be to, yra išdėstytas vadovėliuose, suprantamuose 
visiems turintiesiems bendrąjį išsilavinimą toje visuome- 
nėje. (Nors tas truputėlis papildomo mokymo retai rei- 
kalauja didelių pastangų, visiems suteikiamas ir tikrai 
esminis bendras pagrindas būna gana aukšto lygio, gal- 
būt nepernelyg aukšto, palyginti su agrarinės visuome- 
nės intelektualinėmis viršūnėmis, bet tikrai aukšto, paly- 
ginti su kadaise įprastu vidurkiu.) 

Tačiau ne vien mobilumas ir perkvalifikavimas pa- 
gimdė šį imperatyvą. Taip pat ir didžiosios dalies pro- 
fesinės veiklos turinys. Industrinėje visuomenėje darbas — 
tai ne medžiagos judinimas. Darbo paradigma jau nebe 
arimas, pjovimas, kūlimas. Daugiausia darbas jau mani- 
puliavimas nebe daiktais, o reikšmėmis. Paprastai jis ap- 
ima keitimąsi pranešimais ir bendravimą su kitais žmo- 
nėmis arba mašinų valdymą. Žmonių prie suodino gam- 
tos veido, tiesiogiai taikančių fizinę jėgą gamtos objek- 
tams, proporcija nuolat mažėja. Dauguma darbų, jeigu 
ir neapima darbo „su Žmonėmis“, apima mygtukų, jun- 
giklių ar svirčių valdymą, kurį reikia suprasti, ir vėlgi 
yra paaiškinami tam tikra standartizuota kalba, supran- 
tama visiems pageidaujantiesiems. 

Pirmą kartą Žmonijos istorijoje aiškus ir pakankamai 
tikslus bendravimas tampa visuotinai, nuolatos naudo- 
jamas. ir „svarbus. Agrarinio ar gentinio pasaulio užda- 
rose vietinėse bendruomenėse bendraujant buvo svarbu 
vien kontekstas, tonas, gestai, asmenybė ir aplinkybės. 
Tuometinis bendravimas nepasižymėjo tikslaus formu- 
lavimo privalumais, tiksliai formuluoti vietiniai gyven- 
tojai nebuvo linkę ir neturėjo tokio sugebėjimo. Tikslu- 
mas ir preciziškumo subtilybės, taisyklių saistomos for- 
muluotės buvo paliekamos teisininkams, teologams ar 
ritualų specialistams ir sudarė jų paslaptį. Tarp uždaros 
bendruomenės artimų Žmonių tikslumas būtų buvęs pe- 
dantiškas ir užgaulus, ir sunkiai tėra įsivaizduojamas 
bei suprantamas. 

Nesuskaičiuojamos Žmonių kartos vartojo kalbą to- 
kiose asmeniškose, uždarose, konteksto saistomose ben- 
druomenėse, tuo tarpu mokslo žmonės ir juristai, viso- 
kiausi konteksto vengiantys grynuoliai ją tevartojo labai 

mažą kartų skaičių. Labai sunkiai paaiškinamas tas fak- 
tas, kad tokią instituciją, kaip žmogaus kalba, buvo ga- 
lima vartoti, Basilio Bernsteino žodžiais, kaip „ištobu- 
lintą kodą“, kaip formalų ir gana nepriklausomą nuo 
konteksto instrumentą, turint galvoje, kad ji atsirado ir 
išsiplėtojo aplinkoje, kuri niekaip neskatino tokios jos 
raidos ir selektyviai nebūtų buvusi jai palanki, jei ji ir 
būtų krypusi į tą pusę. Ši mįslė prilygsta problemoms, 
kokias iškelia egzistavimas tokių sugebėjimų (pavyz- 
džiui, matematinių), kurie didžiausią Žmonijos egzista- 
vimo laiko dalį neturėjo praktinės vertės ir todėl nie- 
kaip negalėjo tiesiogiai būti natūralios atrankos vaisius. 
Kalbos, tinkamos tokiam formaliam, nepriklausomam 
nuo konteksto vartojimui, buvimas yra mįslė, bet tai 
taip pat akivaizdžiai yra faktas. Tokia galimybė, kad ir 
iš ko būtų kildinama ir kaip aiškinama, iš tikrųjų buvo. 
Galiausiai radosi tam tikra visuomenė - dabar ji tampa 
globaline, — kurioje ši galimybė iš tiesų pasireiškia ir 
tampa būtina bei dominuojančia. 

Apibendrinkime šį argumentą: atsirado visuomenė, 
besiremianti didelio pajėgumo technologija ir tikėjimusi 
nepertraukiamo augimo, kuriam reikia ir mobilaus dar- 
bo pasidalijimo, ir nepertraukiamo, dažno bei tikslaus 
svetimųjų bendravimo, apimančio galėjimą bendrai var- 
toti tikslią reikšmę, perduodamą standartine kalba ir raš- 
tu, jei to prireikia. Dėl daugelio susiliejančių priežasčių 
ši visuomenė turi būti visiškai egzolavinanti: kiekvienas 
individas mokomas specialistų, 0 ne jo paties vietinės 
grupės, jei jis tokią iš viso turi. Jos segmentai bei jun- 
giniai = 0 ši Visuomenė, šiaip ar taip, yra didelė, nepa- 
stovi ir, palyginti su tradicinėmis, agrarinėmis visuome- 
nėmis, turinti labai nedaug vidinių struktūrų, — tiesiog 

yra nepajėgūs arba neturi išteklių reprodukuoti savo su- 
dėties. Raštingumo ir techninės kompetencijos lygis stan- 
dartizuotoje terpėje, bendra konceptualioji apyvarta, ku- 
rių reikalaujama iš šios Visuomenės narių, jeigu jie nori 
turėti paklausą darbo rinkoje ir patirti visus veiksmin- 
gos moralinės pilietybės privalumus, yra tokie dideli, 
kad to paprasčiausiai 1e9ali suteikti giminės ar vietiniai 
junginiai, tokie, kokie jie yra. Šitai gali suteikti vien tai, 
kas panėšėtų į šiuolaikinę „tautinę“ švietimo sistemą, 
nelyg piramidė, kurios pagrindą sudarytų pradžios mo- 
kyklos, kuriose dirbtų mokytojai, parengti vidurinėse 
mokyklose, o šiose dirbtų universitetuose parengti mo- 
kytojai, vadovaujami aukštesnio lygio doktorantūrų ab- 
solventų. Tokia piramidė suteikia kriterijų nustatyti, koks 
turi būti minimalus gyvybingo politinio vieneto dydis. 
Joks vienetas, kuris yra per mažas, kad galėtų tikti to- 
kiai piramidei, negali tinkamai funkcionuoti. Vienetai 
negali būti mažesni, nei reikalauja šis kriterijus. Taip pat 
yra įvairių apribojimų, kurie neleidžia būti jiems perne- 
lyg dideliems įvairiomis aplinkybėmis, bet tai jau kita 
tema. 

Tas faktas, kad visuomenės subgrupės daugiau ne- 
besugeba savęs reprodukuoti, kad centralizuotas egzo- 
švietimas yra privaloma norma, kad toks švietimas ir 
lavinimas papildo (nors ir nevisiškai pakeičia) vietinį 
sukultūrinimą, yra ypač svarbus moderniojo pasaulio 
politinei sociologijai; o jo padariniai, kad ir kaip būtų 
keista, retai tebuvo suprasti, įvertinti ir net tyrinėti. Mo- 
dernioji socialinė tvarka remiasi ne budeliu, o profeso- 
riumi. Ne giljotina, o (vykusiai pavadintas) doctorat d'ėtat 
yra valstybės valdžios svarbiausias įrankis ir simbolis. 
Įteisinto švietimo monopolis dabar daug svarbesnis nei 


—— 

įteisintos prievartos monopolis. Kai tai suprantama, ta- 
da taip pat gali būti suprastas ir nacionalizmo impera- 
tyvas, jo šaknys, slypinčios ne Žmogaus prigimtyje, O 

Priešingai populiariam ir netgi moksliniam įsitikini- 
mui, nacionalizmas neturi jokių labai gilių šaknų Žmo- 
gaus psichikoje. Galima daryti prielaidą, kad Žmogaus 
psichika išliko nepakitusi daugybę Žmonijos egzistavi- 
mo tūkstantmečių ir netapo nei geresnė, nei blogesnė 
palyginti trumpame ir labai naujame nacionalizmo am- 
žiuje. Negalima griebtis bendro substrato, kad paaiškin- 
tume specifinį reiškinį. Substratas generuoja daugybę pa- 
viršinių galimybių. Nacionalizmas, Žmonių grupių or- 
ganizavimasis į didelius, centralizuotai išlavintus, kul- 
tūriškai homogeniškus vienetus, yra viena iš tokių ga- 
limybių, ir labai reta, ypatinga. Norint iš tikro ji paaiš- 
kinti, ypač svarbu nustatyti specifines jo šaknis. Tik šios 
specifinės šaknys ir gali deramai jį paaiškinti. Taip spe- 
cifiniai faktoriai prisideda prie visuotinio Žmogiškojo 
substrato. 

Nacionalizmo šaknys, glūdinčios industrinės visuo- 
menės būdingiausiose struktūrinėse reikmėse, iš tiesų 
yra labai gilios. Šis judėjimas nėra nei ideologinių nu- 
krypimų ar paklydimų, nei emocijų pertekliaus vaisius. 
Nors tie, kurie jame dalyvauja, paprastai išties kone vi- 
si be išimties neįstengia suprasti, kas yra tai, ką jie da- 
ro, judėjimas vis dėlto yra politinės visuomenės ir kul- 
tūros santykių nuodugnaus prisitaikymo, kuris yra tie- 
siog neišvengiamas, išorinė apraiška. 

Visuotinės aukštosios kultūros amžius 


Trumpai pakartokime bendriausius ir svarbiausius in- 
dustrinės visuomenės bruožus. Jos funkcinėms būtinoms 
sąlygoms priklauso. visuotinis“ raštingumas Dči“didelis 
skaičiavimo, techninis ir bendras išprusimas. Jos nariai 
yra ir privalo -būti- mebilūs, pasiruošę vieną veiklą pa- 
keisti kita,.ir privalo „turėti bendrą „pasirengimą, kuris 
įgalina juos vadovautis naujos veiklos vadovėliais ir in- 
strukcijomis. Dirbdami savo darbą, jie turi nuolatos ben- 
drauti su daugybe kitų Žmonių, su. kuriais jie anksčiau 
niekaip nebuvo susiję, tad ir bendravimas su jais grei- 
čiau jau turi būti tikslus, o ne besiremiantis kontekstu. 
Jie taip pat turi sugebėti bendrauti rašytinio, beasme- 
nio, nepriklausomo nuo konteksto, skirtingiausiems pa- 
šnekovams tinkamo pobūdžio pranešimais. Vadinasi, šis 
bendravimas turi vykti tuo pačiu-bendru ir standarti- 
zuotu lingvistiniubūdu.-ir raštu. Švietimo sistema, ga- 
rantuojanti šią socialinę vertybę, tampa didelė-ir būtina, 
tačiau kartu ji jau nebeturi -disponavimo-rašytiniu ŽO- 
džiu monopolio: jos klientūra sutampa su visa visuo- 
mene, ir vienų individų pakeičiamumas sistemoje kitais 
galioja švietimo mašinai bent jau tiek pat, kiek ir kiek- 
vienam kitam visuomenės segmentui, o galbūt net ir 
labiau. Kai kurie labai iškilūs dėstytojai ir tyrinėtojai 
gal ir gali būti vieninteliai ir nepakeičiami, bet viduti- 
nis profesorius ir mokytojas gali būti pakeistas kuo nors 
kitu iš už dėstomos profesijos ribų kuo lengviausiai ir 
dažnai mažai ką, jeigu iš viso ką nors, prarandant. 

Kokie viso to padariniai visuomenei ir jos nariams? 
Daugumai Žmonių įsidarbinimo galimybė, orumas, sau- 
gumas ir savigarba paprastai priklauso nuo išsilavinimo; 

ir kultūros, kurioje jie buvo lavinti, ribos taip pat yra ir 
to pasaulio, kuriame jie gali moraliai ir profesiškai eg- 
zistuoti, ribos. Žmogaus išsilavinimas yra jo brangiau- 
sia investicija ir galiausiai suteikia jam tapatybę. Mo- 
dernusis žmogus nėra ištikimas valdovui, žemei ar ti- 
kėjimui, kad ir ką jis sakytų, — jis yra ištikimas kultū- 
rai. Ir, šnekant iš esmės, jis yra kastruotas. Mameliuko 
būklė tapo visuotine. Jokie svarbūs ryšiai nesaisto jo su 
giminėmis, jie neįsiterpia tarp jo ir plačios, anonimiškos 
kultūros bendruomenės. 

To fakto, kad vien mokyklos, o ne liaudies pertei- 
kiama kultūra suteikia industriniam Žmogui jo vertę, 
orumą ir savigarbą, kita pusė yra ta, kad niekas kitas 
negali nors kiek prilygstamai jam to suteikti. Veltui ap- 
simestume, kad kilmė, turtas ir ryšiai yra nesvarbūs 
šiuolaikinėje visuomenėje ir kad jie, pasitaikius progai, 
nėra dargi pasididžiavimo šaltinis jų turėtojams; vis dėlto 
šitaip įgyti pranašumai dažnai traktuojami taip, tarsi jie 
neegzistuotų, ir į juos geriausiu atveju žiūrima neviena- 
reikšmiškai. Įdomu būtų paklausti, ar plačiai paplitusi 
darbo etika padėjo susidaryti tokiai dalykų būklei, ar, 
atvirkščiai, pirmoji yra antrosios atspindys. Tranai ir ren- 
tininkai, Žinoma, egzistuoja ir toliau, bet jie labai ne- 
krenta į akis, ir tai jau savaime labai reikšminga. Svar- 
bu ir tai, kad tos privilegijos ir dykinėjimas, kurie dar 
išliko, dabar yra santūrūs, veikiau nepastebimi, o ne 
demonstruojami, ir yra atskleidžiami atkaklių tyrinėto- 
jų, linkusių demaskuoti nelygybę, kuri slepiasi po ega- 
litariniu paviršiumi. 

Taip nebuvo praeityje, kai dykinėjimo privilegija bu- 
vo išdidi ir begėdiška, kaip ir dabar yra kai kuriose 
išlikusiose agrarinėse visuomenėse arba visuomenėse, ku- 


66 


3. INDUSTRINĖ VISUOMENĖ 


rios ir toliau lieka ištikimos ikiindustrinio gyvenimo eto- 
sui. Gan kurioziška, kad ryškaus švaistymo sąvoka bu- 
vo sumanyta darbui atsidavusios visuomenės į darbą 
besiorientuojančio jos nario Thorsteno Vebleno, apstul- 
binto išvydus tai, ką jis laikė ikiindustrinio, grobuoniš- 
ko amžiaus atgyvenomis. Egalitarinis, į darbą ir karjerą 
orientuotas visuomenės paviršius yra toks pat reikšmin- 
gas, kaip ir jos neegalitarinė, paslėpta gelmė. Galų gale 
gyvenimas daugiausia yra gyvenamas paviršiuje, net jei 
svarbūs sprendimai kartais priimami giliai gelmėje. 
Mokytojų klasė dabar vienu požiūriu yra svarbesnė — 
ji būtina, be jos negalima apsieiti, - o kitu požiūriu daug 
mažiau svarbi, praradusi monopolį disponuoti kultūros 
išmintimi, saugoma rašte. Visuomenėje, kurioje kiekvie- 
nas yra „kastruojamas“, tapatinant jį su jo profesinėmis 
pareigomis ir išsilavinimu, ir kurioje vargu ar kas įgyja 
daug (ar nors kiek) saugumo ir paramos iš giminystės 
ryšių, kad ir kokie reikšmingi jie būtų, mokytojaujantys 
rašto Žmonės jau nebeturi jokios privilegijuotos galimy- 
bės gauti administracinius postus. Kai kiekvienas tampa 
mameliuku, jokia speciali mameliukų klasė biurokratijo- 
je nedominuoja. Galų gale biurokratija gali imti naujo- 
kus iš apskritai visų gyventojų, neturėdama baimintis 
atvykstant tuzino giminaičių kaip nepageidaujamo prie- 
do prie kiekvieno naujai priimtojo į savo tarpą. 
Egzosocializacija, tikrasis išsilavinimas, dabar faktiš- 
kai yra visuotinė norma. Žmonės įgyja įgūdžių ir rei- 
kiamo imlumo, kurie daro juos priimtinus kitiems 
visuomenės nariams, tinkamus užimti vietas visuome- 
nėje, — daro juos tuo, „kuo jie yra“, jų giminės grupei 
(paprastai šiais laikais, žinoma, jų šeimai-branduoliui) 
perdavus juos švietimo mašinai, kuri viena tegali su- 

teikti jiems platų mokymą ir rengimą, reikalingą įgyti 
bendram kultūriniam pamatui. Ši švietimo infrastruktū- 
ra yra didelė, būtina ir brangi. Jos išlaikymas pranoksta 
net pačių didžiausių ir turtingiausių visuomenės viduje 
esančių organizacijų, tarkim, didžiulių pramoninių kon- 
cernų, finansines galimybes. Jos dažnai savajam perso- 
nalui suteikia gyvenamąjį plotą, sporto ir laisvalaikio 
klubus ir taip toliau; bet nesuteikia, išskyrus ypatingas 
ir specialias aplinkybes, mokslo. (Jos gali subsidijuoti 
mokyklų sąskaitas, bet tai jau kitas dalykas.) Organiza- 
cijos Žmogus dirba ir dalyvauja savo organizacijoje, bet 
jo vaikai vis dėlto lanko valstybines ar nepriklausomas 
mokyklas. 

Taigi ši švietimo infrastruktūra yra per didelė ir per 
brangi bet kuriai organizacijai, išskyrus pačią didžiau- 
sią iš visų, valstybę. Bet drauge, kadangi vien valstybė 
gali pakelti tokią didelę naštą, vien valstybė yra ir pa- 
kankamai stipri valdyti tokią svarbią ir esminę funkciją. 
Kultūra jau nebėra vien socialinės tvarkos puošmena, 
patvirtinimas ir įteisinimas, socialinės tvarkos, kuri bū- 
davo palaikoma ir šiurkštesniais bei priverstiniais su- 
varžymais; kultūra. dabar. yra būtina-visiems-bendra.prie- 
monė, kraujas;- gyvybinės jėgos šaltinis ar galbūt grei- 
čiau jau minimali-visiems bendra atmosfera, vien kurio- 
je visuomenės nariai gali gyventi, išgyventi ir gaminti. 
Tai visuomenei .ji turi būti vienintelė, kurioje jie visi 
galėtų gyventi, kalbėti ir gaminti: vadinasi, ji turi būti 
visiems ta pati. kultūra. Be to, ji dabar turi būti didžioji 
arba aukštoji (raštingoji, švietimo ir mokymo palaiko- 
ma) kultūra, ir todėl nebegali ilgiau būti susiskaidžiusi, 
skirtinga, susijusi su vietove, neraštingoji maža kultūra 
ar tradicija. 


68 


3. INDUSTRINĖ VISUOMENĖ 


Bet kažkoks mechanizmas-turi užtikrinti, kad ši raš- 
tingoji vieninga kultūra iš tikrųjų būtų efektyviai kuria- 
ma, kad švietimo produktas nebūtų prastas ir neatitin- 
kantis standarto. Tik valstybė-gali tai padaryti, ir netgi 
tose šalyse, kuriose svarbi švietimo mašinos dalis yra 
privačiose rankose ar priklauso religinėms organizaci- 
joms, valstybė imasi.kokybės „kontrolės šioje pačioje svar- 
biausioje pramonėje —- funkcionalių ir naudingų Žmo- 
giškųjų būtybių gamyboje. Ta šešėlinė valstybė, kuri at- 
sirado tais laikais, kai Europos valstybės buvo ne tik 
susiskaldžiusios, bet ir socialiai silpnos, - centralizuota 
bažnyčia, — ėmėsi kovos dėl švietimo kontrolės, bet ji 
galiausiai buvo neefektyvi, išskyrus tuos atvejus, kai bąž- 
nyčia kovojo ir aukštosios kultūros naudai, o todėl ne- 
tiesiogiai ir naujos tautinės valstybės naudai. 

Buvo laikai, kai lavinimas buvo amatininkiška pra- 
monė, kai žmonės galėjo būti daromi kaimo arba klano. 
Tie laikai jau praėjo, ir praėjo negrįžtamai. (Švietimo 
sistemoje mažas dabar gali būti gražus vien tada, jei 
slapčiomis parazituoja didelio sąskaita.) Egzosocializaci- 
ja, Žmonių gamyba ir reprodukcija už vietinio asmeniš- 
ko vieneto ribų, dabar yra norma ir taip turi būti. Eg- 
zosocializacijos imperatyvas yra svarbiausias dalykas, pa- 
aiškinantis, kodėLvalstybė ir kudtūra -dabar-privalo- būti 
susietos, 0 praeityje jų sąryšis buvo menkas, atsitiktinis, 
kintamas, laisvas ir dažnai minimalus. Dabar-jis.yra-nc- 
išvengiamas. Štai su kuo susijęs nacionalizmas ir kodėl 
mes gyvename nacionalizmo amžiuje. 

Svarbiausi įrodinėjimo žingsniai dabar jau žengti. 
Žmonija yra negrįžtamai pasirinkusi industrinę visuo- 
menę, taigi visuomenę, kurios gamybos sistema remiasi 
vis besiplečiančiu mokslu ir technologija. Vien tai gali 
išlaikyti esamą ir numatomą planetos gyventojų skaičių 
ir suteikti jiems perspektyvą turėti tokį gyvenimo lygį, 
kokį žmogus dabar laiko savaime suprantamu arba 
trokšta laikyti tokiu. Agrarinės visuomenės pasirinkimo 
galimybė jau atkrenta, nes tokios visuomenės atkūrimas 
paprasčiausiai pasmerktų Žmonijos daugumą bado mir- 
čiai, o ką jau kalbėti apie baisų ir nepriimtiną skurdą, 
kuris lauktų išgyvenusiųjų mažumos. Vadinasi, nėra pra- 
smės jokiu praktiniu tikslu diskutuoti agrarinio amžiaus 
kultūrinių ir politinių lydinčiųjų faktorių žavesio ir siau- 
bo: jie paprasčiausiai yra neįmanomi. Mes reikiamai ne- 
suprantame industrinei visuomenei prieinamų pasirin- 
kimo galimybių spektro ir galbūt niekuomet nesuprasi- 
me, bet mes suprantame kai kuriuos esminius jos paly- 
dovus. Nacionalizmui reikalingas tam tikras kultūrinis 


*- a 


vienalytiškumas yra vienas iš jų, ir mums derėtų su 
tuo susitaikyti. Nėra taip, kaip tvirtina Elie Kedourie*, 


* Kedourie, Elie. Nationalismi. — London, 1960. 


70 


4. PERĖJIMAS Į NACIONALIZMO AMŽIŲ 


kad nacionalizmas primeta vienalytiškumą; greičiau jau 
yra taip, kad vienalytiškumas, primestas objektyvaus, 
neišvengiamo imperatyvo, galiausiai iškyla į paviršių na- 
cionalizmo pavidalu. 

Žmonijos dauguma į industrinį amžių ateina iš ag- 
„tarinės pakopos. (Menka mažuma, kuri ateina tiesiai iš 
ikiagrarinės būklės, nekeičia įrodymo, ir tie patys argu- 
mentai tinka ir jai.) Tačiau agrarinės visuomenės socia- 
linė organizacija visai nėra palanki nacionalizmo princi- 
pui, politinio ir kultūrinio vienetų susiliejimui ir viena- 
lytei, mokyklos perteikiamai kiekvieno politinio vieneto 
kultūrai. Priešingai, kaip viduramžių Europoje, ji suku- 
ria politinius vienetus, kurie yra arba mažesni, arba 
daug didesni, nei nurodytų kultūrinės ribos; tik labai 
retai, atsitiktinai ji sukurdavo dinastinę valstybę, kuri 
daugiau ar mažiau atitikdavo kalbą ir kultūrą, kaip ga- 
liausiai atsitiko Atlanto vandenyno Europos pakrantėje. 
(Atitikimas niekad nebuvo labai didelis. Agrarinės vi- 
suomenės kultūra yra daug labiau pliuralistinė nei jos 
imperijos ir daugiausia kur kas platesnė nei jos maži 
daliniai socialiniai vienetai.) 

Dėl visa to perėjimo į industrializmą amžius, pagal 
mūsų modelį, turėjo būti ir nacionalizmo amžius, aud- 
ringo persitvarkymo laikotarpis, kuriuo arba politinės, 
arba kultūrinės ribos, arba ir vienos, ir kitos, buvo kei- 
čiamos, kad atitiktų naują nacionalizmo imperatyvą, ku- 
ris dabar pirmą kartą tapo juntamas. Kadangi valdovai 
nelinkę atsisakyti savų teritorijų (ir dėl kiekvieno poli- 
tinių ribų pasikeitimo kas nors turi pralaimėti), kadangi 
savosios: kultūros pakeitimas labai dažnai būna nepa- 
prastai skausmingas dalykas ir, be to, kadangi buvo be- 
sivaržančių tarpusavyje kultūrų, siekusių užkariauti žmo- 
nių sielas, lygiai taip pat kaip ir besivaržančių politinės 

valdžios centrų, siekusių papirkti Žmones ir užgrobti 
teritorijas, — dėl visa to iš mūsų modelio tiesiogiai plau- 
kia, kad šis perėjime-laiketarpis- turėjo būti..žiaurus ir 
konfliktiškas. Autentiški istoriniai faktai visiškai patvir- 
tina tokį mūsų spėjimą. 

Nepaisant to, būtų neteisinga paprasčiausiai perketti 
nacionalistinio imperatyvo įgyvendinimo padarinius į ag- 
rarinę visuomenę. Industrinė visuomenė neatsirado Die- 
vui ištarus: „Būk!“ Ji pati buvo įvairių „procesų, ,vyks- 
tančių konkrečioje agrarinėje visuomenėje, vaisius, o šie 
procesai savo ruožtu taip pat vyko gana neramiai. Jai 
tuomet užkariaujant visą pasaulį, nei ši visuotinė kolo- 
nizacija, nei tų, kuriuos nešė pramoninio pranašumo ban- 
ga, bet kurie galiausiai prarado to pranašumo monopo- 
lį, atsisakymas siekti imperijos nebuvo taikūs procesai. 
Visa tai reiškia, kad realioje istorijoje nacionalizmo pa- 
dariniai yra linkę jungtis su kitomis industrializmo pa- 
sekmėmis. Nors nacionalizmas iš tiesų yra industrinės 
visuomenės organizacijos padarinys, jis nėra vienintelis 
šios naujos visuomenės formos įgyvendinimo padarinys, 
vadinasi, jį reikia išnarplioti iš kitų procesų. 

Problemą iliustruoja stulbinantis Reformacijos ir na- 
cionalizmo santykis. Tai, kad Reformacija pabrėžia raš- 
tingumą ir Šventąjį Raštą, tai, kad ji įnirtingai puola 
monopolistinę dvasininkiją (ar, kaip aiškiai įžvelgė We- 
beris, veikiau siekia jos universalizacijos nei panaikini- 
mo), Reformacijos individualizmas ir ryšiai su mobiliais 
miesto gyventojais, — visa tai ją daro savotiška sociali- 
nių bruožų ir pažiūrų, kurios, pagal mūsų modelį, su- 
kuria nacionalizmo amžių, pranaše. Protestantizmo vaid- 
muo padedant sukurti industrinį pasaulį yra didžiulė, 
sudėtinga ir diskutuotina tema; čia nėra būtina ją nag- 


72 


4. PERĖJIMAS Į NACIONALIZMO AMŽIŲ 


rinėti, užtenka vien prabėgomis nurodyti. Tačiau tose 
žemės rutulio dalyse, kuriose industrializmas ir nacio- 
nalizmas atėjo vėliau ir atsirado dėl išorinio poveikio, 
reikia tinkamai ištirti visapusišką protestantiško pobū- 
džio pažiūrų ir nacionalizmo sąryšį. 

Sis sąryšis galbūt pats ryškiausias, labiausiai kren- 
tantis į akis islame. Arabų pasaulio ir daugelio kitų mu- 
sulmonų šalių kultūros istorija per pastaruosius šimtą 
metų daugiausia yra reformizmo pažangos ir pergalės 
istorija, tam tikras islamiškas protestantizmas, smarkiai 
akcentuojantis šventąsias knygas ir pirmiausia palaikan- 
tis priešiškumą dvasinei maklerystei, vietiniams tarpi- 
ninkams tarp žmogaus ir Dievo (o praktiškai, tarp skir- 
tingų Žmonių grupių), kurie tapo tokie garsūs ikimo- 
derniajame islame. Šio judėjimo istoriją vargu ar galima 
atskirti nuo šiuolaikinio arabų (ir kitokio) nacionalizmo 
istorijos. Islamas visuomet turėjo įgimtą polinkį (ar po- 
tencialą) į tokio pobūdžio „reformuotą“ tikėjimą, o jį 
užmiršdavo veikiausiai dėl autonomiškų kaimiečių gru- 
pių socialinės reikmės įkūnyti šventumą konkrečios vie- 
tovės konkrečiu asmeniu - ir tai yra neįkainojama vie- 
tiniams tarpininkavimo tikslams. Šiuolaikinėmis sąlygo- 
mis jo gebėjimas būti abstraktesniu tikėjimu, vadovau- 
jančiu anonimiškai lygių tikinčiųjų bendruomenei, gali 
vėl pasitvirtinti. 

Bet net ir tos religijos, kurios, kaip galima buvo ma- 
nyti, turėjo menką įgimtą galimybę būti interpretuoja- 
mos taip „protestantiškai“, vis dėlto galėjo būti nukreip- 
tos šia linkme amžiuje, kuriame industrialistinės ir na- 
cionalistinės paskatos daro savo poveikį. Formaliai šne- 
kant, negalima tikėtis kokio nors pastebimo sintoizmo 
panašumo į, tarkim, anglų nonkonformizmą. Vis dėlto 

tuo metu, kai japonai siekė modernizacijos, jis buvo blai- 
vus, tvarkingas, nelyg jame būtų buvę kvakeriškų ele- 
mentų (kurių akivaizdžiai gali būti aptinkama arba ku- 
riuos galima primesti bet kur, jei labai stengiamasi tai 
padaryti); jie buvo akcentuojami, norint sumažinti viso- 
kius ekstazinius elementus ir nereikalingą asmenišką fa- 
miliarumą, bendraujant su tuo, kas šventa*. Jeigu seno- 
vės Graikija būtų išlikusi iki moderniojo amžiaus, Dio- 
niso kultai būtų turėję užsivilkti nuosaikesnius apdarus, 
Heladei pasukus vystymosi keliu. 

Be protestantiškojo ir nacionalistinio etoso ryšių, dar 
yra pačios industrializacijos tiesioginiai padariniai. Ben- 
driausi ir labiausiai paplitę įsigalėjusios industrinės tvar- 
kos padariniai jau buvo aptarti, kalbant apie bendrąjį 
mūsų modelį, siejantį industrinį darbo pasidalijimą su 
nacionalistinio principo įgyvendinimu. Bet tam tikri spe- 
cifiniai ankstyvosios industrializacijos padariniai, nors 
apskritai nėra nuolatiniai, vėliau vis dėlto atlieka reikš- 
mingą vaidmenį. Ankstyvasis industrializmas — tai stai- 
gus ir didžiulis gyventojų skaičiaus augimas, greita ur- 
banizacija, darbo jėgos migracija, taip pat pasaulinės ūkio 
struktūros ir centralizuotos politinės visuomenės ekono- 
minis ir politinis skverbimasis į anksčiau daugiau ar 
mažiau į vidų sutelktas bendruomenes. Tai reiškia, kad 
bent jau santykinai stabilią ir izoliuotą tradicinių agra- 
rinių bendruomenių Babelio sistemą, kurioje kiekviena 
bendruomenė yra į vidų orientuota, iš visų pusių at- 
skirta geografiškai, o horizontaliai atribota milžiniškos 
socialinės distancijos, pakeičia visiškai kitoniškas naujas 
Babelis, su naujomis kultūrinėmis — ne stabiliomis, o 


* Asmeniška Ronaldo Dore'o informacija. 

nuolat ir dramatiškai. kintančiomis — ribomis, kurias re- 
tai tepašventina kokio nors papročio auzeolė. 

Taip pat egzistuoja- ir -nacionalizmo..bei. kolonializ- 
mo, imperializmo bei dekolonizacijos procesų ryšys. In- 
dustrinės visuomenės, atsiradimo Vakarų Europoje pa- 
darinys buvo faktinis viso pasaulio užkariavimas, įvyk- 
dytas Europos valstybių, o kartais Europos persikėlėlių 
kolonistų. To rezultatas — visa Afrika, Amerika, Okea- 
nija ir labai didelės Azijos dalys tapo valdomos Euro- 
pos; 0 tos Azijos dalys, kurios išvengė šio likimo, daž- 
niausiai patyrė stiprią netiesioginę įtaką) Šis is pasaulio 
užkariavimas, palyginti su tuo, kaip užkariavimai vyks- 
ta, buvo greičiau neįprastas. Paprastai politinė imperija 
būna militaristinės orientacijos ir atsidavimo atpildas. 
Ją sukuria visuomenės, smarkiai įsitraukusios į karus, 
nes, tarkim, jų gentinė gyvenimo forma automatiškai 
apima karinį mokymą arba jų valdantysis sluoksnis yra 
smarkiai įsipareigojęs karams, arba dėl kurios nors ki- 
tos panašios priežasties. Be to, užkariavimo veikla yra 
varginanti ir atima didelę dalį užkariaujančiosios gru- 
pės energijos. 

Visa tai visiškai netinka europiniam pasaulio užka- 
riavimui. Galų gale jį vykdė ir užbaigė tautos, vis la- 
biau besiorientuojančios į pramonę ir prekybą, o ne mi- 
litaristinė mašina ar laikinai susitelkusių gentainių bū- 
rys. Jis buvo pasicktas užkariaujančioms nacijoms visiš- 
kai ties juo nesusikoncentravus. Teiginį, kad anglai ga- 
vo imperiją būdami netekę proto, iš dalies galima api- 
bendrinti. (Anglus lygiai taip pat galima pagirti, kad jie 
ir neteko imperijos nekreipdami į tai dėmesio.) Europai 
užkariaujant ir užvaldant pasaulį, apskritai buvo kitų, 
daug svarbesnių, neatidėliotinų ir vidinių dalykų, 

traukusių jos dėmesį. Ji netgi nepasakė nukariautoms 
tautoms komplimento, kad buvo specialiai suinteresuo- 
ta jų nukariavimu. Be keleto netipiškų drovaus ir tuš- 
čiagarbio imperializmo laikotarpių, jei nekreipsime dė- 
mesio į ankstyvąjį Lotynų Amerikos užkariavimą, kuris 
buvo įkvėptas gero senojo nekomercinio godumo, visa 
kita buvo, kaip buvo. Užkariavimas nebuvo planuotas 
ir buvo ekonominio bei technologinio pranašumo, o ne 
militaristinės orientacijos vaisius. 

Išsisklaidžius šiai technologinei ir ekonominei galiai, 
jėgų pusiausvyra pasikeitė, ir tarp 1905 ir 1960 metų 
pliuralistinė Europos imperija buvo prarasta arba jos 
buvo savo noru atsisakyta. Vėlgi negalima ignoruoti spe- 
cifinių viso to vyksmo aplinkybių; net jei nacionalizmo 
šerdis arba esmė išplaukia iš bendrų, abstrakčiai for- 
muluojamų prielaidų, kurios buvo pradžioje išdėstytos, 
vis dėlto tos aplinkybės akivaizdžiai darė poveikį savi- 
toms nacionalistinio fenomeno formoms. 

Pastaba apie nacionalizmo silpnumą 


Įprasta kalbėti apie nacionalizmo jėgą. Tai svarbi klai- 
da, nors ir lengvai suprantama, nes, kai nacionalizmas 
įleido šaknis, jis lengvai įveikdavo kitas modernias ideo- 
logijas. 

Ir vis dėlto nacionalizmą suprasti padeda ir jo sil- 
pnumas, bent jau tiek pat, kiek ir jo jėga. Šuo, negalėjęs 
loti, buvo svarbiausias dalykas, nurodęs sprendimą Šer- 
lokui Holmsui. Potencialių nacionalizmų, nepajėgusių 
„loti“, skaičius yra daug, daug didesnis nei tų, kurie tai 
pajėgė, nors šie ir prikaustė visą mūsų dėmesį. 

Mes jau kalbėjome apie šios tariamai galingos pabai- 
sos snaudžiančią prigimtį ikiindustriniu laikotarpiu. Bet 
netgi nacionalizmo amžiuje yra kitas svarbus aspektas, 
kuriuo nacionalizmas tebėra stebinančiai silpnas. Nacio- 
nalizmas buvo iš esmės apibrėžtas kaip siekimas pada- 
ryti kultūrą ir politinę visuomenę sutampančias, suteik- 
ti kultūrai jos politinius namus, ir ne daugiau nei vie- 
nerius. Kultūra, sunkiai apčiuopiama sąvoka, sąmonin- 
gai buvo neapibrėžta. Bet bent jau laikinai priimtinas 
kultūros kriterijus, kaip ir bent jau pakankamas, jei ne 
būtinas jos prabos akmuo, galėtų būti kalba. Leiskim 
akimirkai kalbos skirtingumui sukelti kultūros skirtin- 
gumą (nors ir nebūtinai atvirkščiai). 

Jei su tuo sutinkame, bent laikinai, iš to plaukia tam 
tikros išvados. Esu girdėjęs, kad Žemėje esančių kalbų 
skaičius — apytikriai apie 8000. Šis skaičius, be abejo, 
gali padidėti, atskirai skaičiuojant dialektus. Priėmus 
„precedento“ (kalbos) argumentą, įteisinama štai kas: jei- 
gu tam tikrą skirtingumo požymį, kuris kai kuriose vie- 
tose apibrėžia nacionalizmą, laikysime „potencialaus na- 
cionalizmo“ kriterijumi visada, kai tik aptiksime pana- 
šų skirtumą, tai potencialių nacionalizmų skaičius ne- 
paprastai padidės. Antai skirtingos slavų, germanų ir 
romanų kalbos iš tikrųjų dažnai skiriasi viena nuo kitos 
ne labiau negu kai kurių, konvencionaliai laikomų vie- 
ningomis, kalbų dialektai. Pavyzdžiui, slavų kalbos, ko 
gero, yra viena kitai artimesnės nei įvairios šnekamo- 
sios arabų kalbos formos, laikomos viena kalba. 

„Precedento“ argumentas gali taip pat generuoti po- 
tencialius nacionalizmus kitais negu kalba analogiškais 
veiksniais. Pavyzdžiui, škotų nacionalizmas neginčijamai 
egzistuoja. (Išties galima pamanyti, kad tai prieštarauja 

mano modeliui.) Jis ignoruoja kalbą (kuri pasmerktų vie- 
nus škotus airių nacionalizmui, o kitus - anglų nacio- 
nalizmui), vietoj jos remdamasis bendru istoriniu paty- 
rimu. Tačiau jeigu atsižvelgsime ir į šiuos papildomus 
ryšius (tiek, kiek jie neprieštarauja manojo modelio rei- 
kalavimams ir gali būti galiausiai homogeniškos, vidujai 
mobilios kultūros ar politinės visuomenės, turinčios vie- 
ną švietimo sistemą, kuri aptarnauja šią kultūrą prižiū- 
rint tai politinei visuomenei, pagrindu), tai potencialių 
nacionalizmų skaičius dar labiau išaugs. 

Tačiau pasitenkinkime 8 tūkstančiais, skaičiumi, kurį 
man pateikė vienas lingvistas kaip apytikrį kalbų skai- 
čių, be abejo, besiremiantį laisvu vienų tik kalbų ap- 
skaičiavimu. Pasaulio valstybių šiuo metu yra maždaug 
apie 200. Prie šio skaičiaus galima pridėti visus ireden- 
tiškus* nacionalizmus, kurie iki šiol dar neįgijo savo vals- 
tybės (ir galbūt niekada neįgys), bet kurie kovoja, siek- 
dami ją įgyti, ir todėl teisėtai gali būti priskaičiuojami 
prie aktualių, o ne vien potencialių, nacionalizmų. Kita 
vertus, reikia atimti visas tas valstybes, kurios ėmė eg- 
zistuoti be nacionalistinio palaiminimo ir kurios neati- 
tinka nacionalistinio politinio įteisinimo kriterijų ir iš- 
ties juos neigia; pavyzdžiui, visos tos skirtingos mini- 
valstybėlės, nusėjusios žemės rutulį kaip ikinacionalisti- 
nio amžiaus liekanos ir kartais atsirandančios kaip nuo- 
laida geografiniam atsitiktinumui arba kaip politinis 
kompromisas. Atėmus visas jas, galutinis skaičius vėlgi 
turbūt nelabai teviršys 200. Bet būdami dosnūs įsivaiz- 
duokime, kad žemėje yra keturis kartus daugiau nuo- 
saikiai efektyvių nacionalizmų, kitaip sakant, 800. Esu 


* Italų k. irredėnta — neišvaduota žemė. — Vert. past. 

įsitikinęs, kad tai kur kas didesnis skaičius, nei patvir- 
tintų faktai, bet tebūnie taip. 

Net taip apytikriai skaičiuojant vis vien išeina tik 
vienas efektyvus nacionalizmas dešimčiai potencialių! Ir 
šis nuostabą keliantis santykis, turbūt gniuždantis bet 
kurį entuziastingą pannacionalistą, jeigu tokių yra, ga- 
lėtų būti daug didesnis, jeigu „precedento“ argumentas 
būtų iki galo pritaikytas nustatyti potencialių naciona- 
lizmų skaičiui ir jeigu priskyrimo efektyvių nacionaliz- 
mų klasei kriterijai būtų visiškai tikslūs. 

Kokią išvadą galime iš to padaryti? Kad kiekvienam 
nacionalizmui keliant savo bjaurią galvą, devyni kiti jau 
laukia išskleidę sparnus? Kad bombų svaidymas, kan- 
čios, gyventojų kraustymaisi ir dar blogesni dalykai, iki 
šiol varginę Žmoniją, bus pakartoti dešimteriopai? 

Manau, ne. Kiekvienam efektyviam nacionalizmui 
tenka 1 potencialių, — tų grupių, kurias apibrėžia ben- 
dra kultūra, paveldėta iš agrarinio pasaulio, arba kokie 
nors kiti ryšiai (remiantis „precedento“ principu), ku- 
rios gali suteikti viltį sukurti vienalytę industrinę ben- 
druomenę, bet vis dėlto nesirūpina kovoti, neįstengia 
suaktyvinti savo potencialaus nacionalizmo, netgi ne- 
mėgina to daryti. 

Taigi atrodo, kad poreikis padaryti tarpusavio kul- 
tūrinį pakeičiamumą valstybės pagrindu galų gale nėra 
toks stiprus. Kai kurių grupių nariai iš tiesų jį jaučia, 
bet daugumos grupių, keliančių panašius reikalavimus, 
nariai akivaizdžiai jo nejaučia. 

Kad tai paaiškintume, turime sugrįžti prie kaltinimo, 
keliamo nacionalizmui: kad jis primygtinai nori primes- 
ti homogeniškumą gyventojams, kuriuos, nelaimei, val- 
do nacionalistine ideologija besivadovaujanti valdžia. Šis 

kaltinimas grindžiamas ta prielaida, kad tradicinės, ide- 
ologiškai neužsikrėtusios valdžios, kaip kad turkai os- 
manai, palaikė taiką ir išieškodavo mokesčius, bet šiaip 
jau toleravo ir iš tiesų visiškai abejingai Žiūrėjo į tikė- 
jimų ir kultūrų, kurias jos valdė, įvairovę. Ir priešingai, 
jų įpėdiniai banditai negalėdavo nurimti, kol jėga ne- 
primesdavo nacionalistinio cuius regio, eius lingua prin- 
cipo. Jie nesitenkino vien finansiniu priedu ir paklusnu- 
mu. Jie geidė savo valdinių kultūrinių ir lingvistinių 
sielų. 

Šį kaltinimą reikia apversti aukštyn kojom. Nėra taip, 
kad nacionalizmas primestų homogeniškumą iš užsispy- 
rėliško kultūrinio Machtbediirfniss; nacionalizmas atspin- 
di objektyvų homogeniškumo poreikį. Jei šiuolaikinė in- 
dustrinė valstybė gali funkcionuoti vien tada, kai jos 
gyventojai yra mobilūs, raštingi, kultūriniu požiūriu stan- 
dartizuoti, vienas kitą pakeičiantys, kaip mes įrodinėjo- 
me anksčiau, —- tai neraštingos, pusbadžiu gyvenančios 
gyventojų masės, iš savo kadaise buvusių kaimo kultū- 
rinių getų įsiurbtos į lūšnų priemiesčių lydymo katilus, 
trokšta įsilieti į kurį nors kultūrinį klaną, kuris jau turi 
ar atrodo galįs įgyti savo paties valstybę, nes šitai žada 
pilnateisę kultūrinę pilietybę, galimybę mokytis pradžios 
mokyklose, darbą ir apskritai viską. Dažnai šios sveti- 
mos, be šaknų, klajojančios gyventojų masės gali svy- 
ruoti tarp įvairių pasirinkimo galimybių ir kuriam lai- 
kui apsistoti vienoje ar kitoje laikinoje ir pereinamoje 
kultūrinėje „poilsiavietėje“. 

Bet yra kai kurių galimybių, nuo kurių išmėginimo 
jos susilaikys. Jos nesiryš įeiti į kultūrinį klaną, kuria- 
me, kaip joms Žinoma, bus su panieka atstumtos; ar 
veikiau kuriame jos tegali tikėtis ir toliau būti atstumia- 


80 


4. PERĖJIMAS Į NACIONALIZMO AMŽIŲ 


mos ir niekinamos. Reti ateiviai, be abejonės, beveik vi- 
sada būna atstumiami. Klausimas čia tas, ar ir toliau jie 
bus ignoruojami ir ar tas pats likimas laukia ir jų vai- 
kų. Tai priklausys nuo to, ar šis naujai atvykęs ir todėl 
mažiausiai privilegijuotas sluoksnis turi savybių, kurių 
jo nariai ir jų vaikai negali atsikratyti, ir pagal kurias 
jis ir toliau bus identifikuojamas: genetiškai perduoda- 
mų ar giliai įsišaknijusių religinių ir kultūrinių papro- 
čių neįmanoma arba sunku atsisakyti. 

Ankstyvosios industrializacijos atstumtas aukas var- 
gu ar vilios labai maži kultūriniai klanai - kalba, kuria 
šneka keletas kaimų, mažai teteikia perspektyvų —- arba 
labai išsisklaidę, ar neturintys jokių rašto tradicijų arba 
narių, galinčių perduoti įgūdžius, ir taip toliau. Joms 
reikia tokių kultūrinių klanų, kurie yra labai dideli ir 
(arba) turi gerą istorinį pagrindą ar intelektualius tar- 
nautojus, gerai parengtus propaguoti rūpimą kultūrą. 
Neįmanoma išskirti kokį nors vieną požymį ar grupę 
jų, kurie būtų vykęs juos turinčios kultūros nacionalis- 
tinis katalizatorius ar, priešingai, būtų šia prasme jai 
pražūtingi. Dydis, istoriškumas, racionaliai kompaktiška 
teritorija, pajėgi ir energinga intelektualų klasė — visa 
tai akivaizdžiai prisidės, bet nė vienas šių dalykų nėra 
būtinas, ir abejotina, ar šia prasme galima daryti kokius 
nors pranašingus apibendrinimus. Kad nacionalizmo 
principas bus gajus, - tai galima numatyti; bet kurios 
konkrečios grupės taps jo įgyvendintojomis, tegali būti 
labai apytikriai nurodyta, nes tai priklauso nuo perne- 
lyg didelio skaičiaus istorinių atsitiktinumų. 

Pačiam nacionalizmui lemta viešpatauti, - bet ne ku- 
riam nors atskiram nacionalizmui. Žinoma, kad nuosai- 
kiai vienalytės kultūros, kiekviena jų su savo politiniais 

namais, savo politiniais patarnavimais, tampa plačiai įgy- 
vendinama norma, išskyrus keletą išimčių; bet mes ne- 
galime numatyti, būtent kurios kultūros, būtent kokius 
politinius namus turinčios, patirs sėkmę. Priešingai, pa- 
prasti mūsų anksčiau atlikti kultūrų arba potencialių na- 
cionalizmų ir „vietų“ tikroms nacionalinėms valstybėms 
skaičiavimai aiškiai rodo, kad dauguma potencialių na- 
cionalizmų arba nesugebės, arba, dažniausiai, atsisakys 
net mėginti save išreikšti politiškai. 

Būtent tai mes ir matome. Dauguma kultūrų ar po- 
tencialių tautinių grupių ateina į nacionalizmo amžių 
netgi nedėdamos nė mažiausių pastangų pačios turėti 
sau iš jo kokios nors naudos. Grupių, kurios pagal „pre- 
cedento“ argumentą galėtų mėginti tapti tautomis, ku- 
rios galėtų apibrėžti save pagal kriterijų, kurioje nors 
kitoje vietoje iš tikrųjų apibrėžiantį kokią nors tikrą ir 
veiksmingą tautą, yra aibė. Tačiau dauguma jų nuolan- 
kiai eina į pražūtį, regėdamos, kaip jų kultūra (nors ir 
ne patys individai) lėtai išnyksta, įsiliedama į kurios 
nors naujos nacionalinės valstybės didesnę kultūrą. Dau- 
guma kultūrų industrinės civilizacijos yra stumiamos į 
istorijos šiukšlyną, nė kiek tam nesipriešindamos. Ling- 
vistinis Škotijos aukštumų ir visos Škotijos skirtingumas, 
žinoma, yra nepalyginti didesnis nei kultūrinis Škotijos 
ir Jungtinės Karalystės skirtingumas; bet Škotijos kalnė- 
nų nacionalizmas neegzistuoja. Maždaug taip pat yra 
su Maroko berberais. Dialektiniai ir kultūriniai skirtu- 
mai Vokietijoje ir Italijoje yra tokie pat dideli, kaip ir 
pripažintųjų germanų ir romanų kalbų. Pietiniai rusai 
kultūros požiūriu skiriasi nuo šiaurinių rusų, tačiau, 
priešingai negu ukrainiečiai, neteikia tam tautiškumo 
prasmės. 

Ar tai rodo, kad nacionalizmas galiausiai yra nesvar- 
bus? Ar netgi kad jis yra ideologinis artefaktas, karštli- 
giškų mąstytojų išradimas, kuris paslaptingai užvaldė 
bei sužavėjo kai kurias paslaptingai imlias tautas? Visai 
ne. Priimti tokią išvadą beveik reikštų, ironiškai tariant, 
tyliai, netiesiogiai sutikti su labiausiai klaidinančiu na- 
cionalistinės ideologijos teiginiu: būtent, kad „tautos“ pa- 
čia savo prigimtimi tik ir laukia nacionalistinio „Žadin- 
tojo“ būti „prikeltos“ (mėgstamas nacionalistų Žodis ir 
įvaizdis) iš apgailėtino snaudulio. Kas nors iš to, kad 
dauguma potencialių tautų niekad nesugeba „prisikel- 
ti“, iš gilių jausmų, laukiančių signalo pabusti, nebuvi- 
mo gali padaryti išvadą, jog nacionalizmas. galų „gale 
nėra svarbus. Tokia išvada pripažįsta socialinę „tautų“ 
ideologiją, vien sutikdama, gal su tam tikra nuostaba, 
kad kai kurioms iš jų trūksta jėgos ir gyvybingumo įgy- 
vendinti istorijos joms skirtą lemtį. 

Bet nacionalizmas nėra senos, slaptos, snaudžiančios 
jėgos pažadinimas, nors jis taip save iš tiesų ir vaiz- 
duoja. Iš tikrųjų jis yra naujos visuomenės organizacijos 
formos, besiremiančios giliai internalizuotomis, nuo iš- 
silavinimo priklausomomis aukštosiomis kultūromis, 
kiekviena kurių yra globojama jos pačios valstybės, pa- 
darinys. Jis naudojasi kai kuriomis iki tol egzistavusio- 
mis kultūromis, paprastai jas pertvarkydamas, bet nie- 
kaip negali naudotis jomis visomis. Jų yra per daug. 
Gyvybinga, palaikanti aukštąją kultūrą moderni valsty- 
bė negali būti mažesnė už tam tikrą minimalų dydį 
(nebent jei ji iš tikrųjų parazituoja savo kaimynių at- 
žvilgiu); o Žemėje vietos yra tik ribotam tokių valstybių 
skaičiui. 

Ši didžiulė tikrų snaudalių, kurios nepakils ir nenu- 
švis ir kurios nesutinka būti pažadintos, proporcija įga- 
lina mus nacionalizmą, kokį jis pats save regi, mušti jo 
paties ginklu. Nacionalizmas save supranta kaip natū- 
ralų ir visuotinį Žmonijos politinio gyvenimo sutvarky- 
mą, tik užtemdytą ilgo, atkaklaus ir paslaptingo snau- 
dulio. Hegelis šią viziją išreiškė taip: „Tautos gali turėti 
ilgą istoriją, kol galiausiai pasiekia savo paskirtį - susi- 
formuoti į valstybes“*. Hegelis iš karto daro prielaidą, 
kad šis ikivalstybinis laikotarpis iš tikrųjų yra „priešis- 
torinis“ (sic): taigi atrodytų, kad šiuo požiūriu tikroji 
tautos istorija prasideda tik kai tauta įgyja savo valsty- 
bę. Jeigu mes šauksimės miegančiųjų gražuolių - tautų, 
kurios ne tik neturi valstybės, bet ir nejaučia jos trūku- 
mo, priešingai nacionalistų doktrinai, tylomis sutiksime 
su šios doktrinos socialine metafizika, kuri į tautas Žiū- 
ri kaip į plytas, iš kurių sudaryta Žmonija. Nacionaliz- 
mo kritikai, smerkiantys politinį judėjimą, tačiau tyliai 
sutinkantys su tautų egzistavimu, nueina ne ką toliau. 
Tautos, kaip natūralus, Dievo duotas būdas žmonėms 
klasifikuoti, kaip įgimta, nors ir ilgai atidedama politi- 
nė lemtis, - yra mitas; nacionalizmas, kuris kartais jau 
egzistuojančias kultūras ima ir paverčia tautomis, kar- 
tais jas išranda, 0 dažnai pamiršta anksčiau buvusias 
kultūras, — tai yra realybė, geresnė ar blogesnė, ir pa- 
prastai neišvengiama. Tie, kurie yra jo istoriniai veiks- 
niai, nežino, ką daro, bet tai jau kitas dalykas. 

Tačiau mes neturime priimti mito. Tautos nėra įra- 
šytos į tikrovės prigimtį, jos nėra natūralių rūšių teori- 


* Hegel G.W.F. Lecturės on the Philosophy of World History/ Tr. 
H.B. Nisbet. - Cambridge, 1975. — P. 134. 

jos politinis variantas. O tautinės valstybės nebuvo etni- 
nių ar kultūrinių grupių galutinės paskirties apraiška. 
Egzistuoja vien kultūros, dažnai sudėtingai besijungian- 
čios, pereinančios viena į kitą, iš dalies sutampančios, 
tarpusavyje susipynusios; ir egzistuoja — paprastai, ta- 
čiau ne visuomet - visokiausių pavidalų ir dydžių po- 
litiniai vienetai. Praeityje vienos ir kiti (kultūros ir po- 
litiniai vienetai) paprastai nesusiliedavo. Buvo svarių 
priežasčių, dėl kurių jos neretai nesugebėdavo to pada- 
ryti. Jų valdovai įtvirtindavo savo tapatybę horizonta- 
liąja diferenciacija, 0 jų valdomos mikrobendruomenės 
atsiskirdavo iš visų pusių nuo savo kaimynų, susijun- 
gusių į panašius vienetus. 

Bet nacionalizmas nėra šių mitinių, menamai natūra- 
lių ir jau duotų vienetų pabudimas ir įtvirtinimas. Prie- 
šingai, jis yra naujų vienetų, tinkamų dabar vyraujan- 
čioms sąlygoms, susikristalizavimas, nors, žinoma, kaip 
žaliavą naudojantis kultūrinį, istorinį ir kitokį ikinacio- 
nalistinio pasaulio paveldą. Ši jėga — veržimasis į nau- 
jus s vienetus, kuriamus remiantis principais, atitinkan- 
čiais naująjį darbo pasidalijimą - iš tiesų yra labai stip- 
ri, nors ir ne vienintelė moderniajame pasaulyje ir ne 
tokia, kuriai negalima pasipriešinti. Dažniausiai ji vy- 
rauja — ir visų pirma apibrėžia moderniojo pasaulio po- 
litinių vienetų įteisinimo normą: dauguma jų turi atitikti 
nacionalizmo imperatyvą, kaip jau rašėme. Ji nustato 
priimtą standartą, net jei ir nevyrauja visiškai ir visuo- 
tinai ir net jei pasitaiko normą paneigiančių nukrypimų. 

Klausimo —- ar nacionalizmas stiprus, ar ne - dvi- 
prasmiškumas kyla štai iš ko: nacionalizmas supranta ir 
pateikia save kaip kiekvienos „tautybės“ teisių gynimą 
ir įtvirtinimą; 0 šie tariami vienetai įsivaizduojami taip, 

tarsi jie būtų buvę, nelyg Everesto kalnas, nuo senų 
senovės, dar prieš nacionalizmo amžių. Savotiška ironi- 
ja: laikantis jo paties sąlygų, nacionalizmas yra stebėti- 
nai silpnas. Dauguma potencialių tautų, tebesnūduriuo- 
jančios, bet jau galimos skirti bendruomenės, kurios ga- 
lėtų tvirtinti esančios tautos pagal kriterijus, analogiš- 
kus tiems, kurie buvo sėkmingai pritaikyti kurioje nors 
kitoje vietoje, visiškai neįstengia net iškelti savo reikala- 
vimų būti pripažintos tautomis, o ką jau kalbėti apie 
veiksmingą jų siekimą ir įgyvendinimą. Kita vertus, jei- 
gu aiškinsime nacionalizmą taip, kaip man atrodo esant 
teisinga jį aiškinti, ir tuo iš tiesų prieštarausime jo pa- 
ties įvaizdžiui bei jį įŽeisime, tai turėsime padaryti iš- 
vadą, kad jis yra labai stipri jėga, nors galbūt ir neuni- 
kali ir ne neįveikiama. k 

A 2 J | . 

(t L SA 

“Laukinės ir sodo kultūros 

a 

Galima pažvelgti į šį pagrindinį klausimą taip. Kul- 
tūros, kaip ir augalai, gali būti suskirstytos į laukines ir 
kultivuotas rūšis. Laukinės rūšys atsiranda ir save rep- 
rodukuoja savaimingai kaip žmonių gyvenimo dalis. Nė- 
ra bendruomenės, kuri neturėtų visų vartojamos ben- 
dravimo ir elgesio normų sistemos, ir tokios laukinės 
sistemos (kitais žodžiais, kultūros) reprodukuoja save iš 
kartos į kartą be jokio sąmoningo sumanymo, priežiū- 
ros, stebėjimo ar specialaus palaikymo. 

Kultivuotos, arba sodo, kultūros yra kitokios, nors 
jos ir išsirutuliojo iš laukinių rūšių. Joms būdingas su- 
dėtingumas ir turtingumas, dažniausiai palaikomas raš- 
tingumo ir specializuotų tarnautojų, ir jos Žlugtų, jei 

netektų sau būdingo maitinimo - specializuotų mokslo 
institucijų ir jų pakankamai gausaus būrio visą darbo 
dieną dirbančių bei atsidavusių tarnautojų. Žmonijos is- 
torijos agrariniu laikotarpiu aukštosios kultūros arba di- 
džiosios tradicijos tapo garsios, svarbios ir vienu požiū- 
riu — tačiau tik vienu —- dominuojančios. Nors jos ir 
negalėjo savęs visiškai primesti visiems ar net daugu- 
mai gyventojų, vis dėlto apskritai joms pavyko priversti 
laikyti save autoritetingomis, nors (ar dėl to, kad) jos 
buvo neprieinamos ir paslaptingos. Jos kartais stiprin- 
davo centralizuotą valstybę, o kartais varžydavosi su 
ja. Jos taip pat galėdavo atstovauti šiai valstybei, kai ji 
susilpnėdavo arba suirdavo įvairių sunkumų laikotar- 
piais ar obskurantizmo amžiais. Bažnyčia arba papročių 
sistema galėjo būti praeities šešėlio ar tebesivaidenan- 
čios imperijos pakaitalu. Tačiau aukštosios kultūros pa- 
prastai neapibrėžia politinio vieneto ribų, ir yra įtikina- 
mų priežasčių, kodėl agrariniame amžiuje jos negali to 
padaryti. 

Industriniame amžiuje visa tai pasikeičia. Aukštosios 
kultūros ima ima dominuoti visat nauja prašme. Su jomis 
susijusios senosios doktrinos“ daugiausia netenka savo 
autoriteto, tačiau rašto idiomos ir bendravimo stiliai, ku- 
riuos jos vartojo, tampa daug efektyvesni ir normaty- 
vūs, 0 pirmiausia jie paplinta ir darosi universalūs vi- 
suomenėje. Kitais žodžiais tariant, faktiškai kiekvienas 
tampa raštingas.ir bendrauja ištobulintu kodu; tiksliais, 
gan „gramatiškais“ (taisyklingais) sakiniais; c-ne. kon- 
teksto saistomais niurnėjimais ir linksėjimais. 

Tačiau aukštajai kultūrai, naujai universalizuotai tarp 
gyventojų, dabar labai reikia politinės paramos ir pa- 
spirties. Agrariniame amžiuje kartais ji tai turėdavo ir 

tuo naudodavosi, bet kitais laikais galėjo apsieiti be po- 
litinės globos, ir tai iš tiesų buvo vienas stipriausių jos 
bruožų. Obskurantizmo amžiais, kai vyravo anarchija ir 
viešoji tvarka nebebuvo palaikoma, krikščionių ir bu- 
distų vienuolynai, dervišų zawiyas ir brahmanų bendruo- 
menės galėjo išgyventi ir iš dalies išsaugoti aukštąją kul- 
tūrą be kardo paramos. 

Dabar, kai aukštosios kultūros uždavinys yra daug 
didesnis, tad ir daug sunkesnis, ji jau negali išsiversti 
be politinės infrastruktūros. Kaip pareiškė No Orchids 
for Miss Blandish veikėjas, kiekviena mergina turėtų tu- 
rėti vyrą, pageidautina savo; taip ir kiekviena aukštoji 
kultūra dabar nori valstybės, pageidautina savos. Ne 
"kiekviena laukinė kultūra gali tapti aukštąja kultūra, ir 
tos, kurios neturi svarių perspektyvų tokiomis tapti; pa- 
siduoda be mūšio; jos nepagimdo nacionalizmo. Tos, 
kurios mano turinčios šansų =-arba, kad išvengtume 
antropomorfinio kalbėjimo apie kultūras, tos, kurioms 
jų atstovai suteikia gerų perspektyvų, - iki galo kovoja 
tarpusavyje dėl joms priklausančių gyventojų ir valsty- 
binės erdvės. Tai yra viena nacionalistinių ar etninių 
konfliktų rūšis. Ten, kur nepavyksta suderinti egzistuo- 
jančias politines ir senųjų ar naujai besikristalizuojančių 
aukštųjų kultūrų, turinčių politinių aspiracijų, ribas, ky- 
la kitokie konfliktai, taip labai būdingi nacionalizmo am- 
Žiui. 

Papildydami botaniškąją, galime pasitelkti kitą ana- 
logiją, kad apibūdintume naująją situaciją. Agrarinį žmo- 
gų galima palyginti su natūralia rūšimi, kuri gali išgy- 
venti natūralioje aplinkoje. Industrinį Žmogų galima pa- 
lyginti su dirbtinai sukurta ar išvesta rūšimi, kuri nebe- 
gali kaip reikiant kvėpuoti gamtos teikiamu oru, o te- 

gali efektyviai funkcionuoti ir išgyventi gaubiama nau- 
jo, specialiai paruošto ir dirbtinai palaikomo oro ar ter- 
pės. Taigi jis gyvena specialiai atribotuose ir sukonst- 
ruotuose agregatuose, savotiškuose milžiniškuose akva- 
riumuose arba kvėpavimo kamerose. Bet šias kameras 
reikia sumontuoti ir aptarnauti. Gyvybę teikiančio ir iš- 
saugančio oro ar skysčio palaikymas kiekvienoje šių mil- 
žiniškų saugyklų nėra automatiškas. Tam reikia specia- 
lizuoto įrenginio. Šis įrenginys vadinamas tautine švie- 
timo ir komunikacijų sistema. Vienintelis tinkamas-jos 


r TPA 


savininkas, prižiūrėtojas-i ėj ra--valstybė. 


Iš principo būtų įmanoma turėti vieną tokį kultūrinį- 
edukacinį auksinių žuvelių indą visam žemės rutuliui, 
palaikomą vienos politinės valdžios ir vienos švietimo 
sistemos. Galų gale tai dar gali įvykti. Bet šiuo metu dėl 
labai svarių priežasčių, kurias dar reikės aptarti, visuo- 
tinė norma yra serija nesusisiekiančių kvėpavimo kame- 
rų arba akvariumų, kiekvienas jų su savo nuosava, 0 ne 
visiškai pakeičiama, terpe ar atmosfera. Jie turi kai ku- 
rių bendrų bruožų. Tobulai sukonstruotų industrinių 
aukso žuvelių indų terpės formulė yra gan vienodo ti- 
po, nors ir gausu palyginti paviršutiniškų, bet sąmonin- 
gai pabrėžiamų, atskiras rūšis skiriančių ypatybių. 

Yra įtikinamų ir akivaizdžių priežasčių egzistuoti 
šiam naujam pliuralizmui; jos bus ištirtos toliau. Indust-- 
rinis .amžius-paveldėjo ir. politinius vienetus, ir kultū- 
ras, „aukštąsias bei Žemąsias, -iš ankstesniojo amžiaus. 
Nebuvo jokios priežasties joms staiga susilieti į vieną, 
ir buvo svarbių priežasčių, dėl kurių jos neturėjo to pa- 
daryti: industrializmas, kitaip tariant, gamybos arba dar- 
bo pasidalijimo tipas, darantis šias homogeniškas kvė- 
pavimo cisternas imperatyvu, vienu metu neatsiranda 

nei visose pasaulio dalyse, nei tuo pačiu būdu. Skirtin- 
gas jo atsiradimo laikas labai aiškiai suskirstė Žmoniją į 
besivaržančias grupes. Šie industrialįizmo atsiradimo lai- 
ko skirtumai įvairiose bendruomenėse tampa gana di- 
deli, jei jos gali panaudoti kokius nors kultūrinius, ge- 
netinius ar panašius skiriamuosius bruožus, kuriuos pa- 
liko agrarinis pasaulis. „Vystymosi“ data tampa lemia- 
mu politiniu diakritiniu ženklu, jei įmanoma remtis ko- 
kiais nors kultūriniais skirtumais, paveldėtais iš agrari- 
nio amžiaus, ir naudoti juos kaip skiriamąjį Ženklą. 

Industrializacijos procesas vyko viena paskui kitą ci- 
nančiomis fazėmis ir skirtingomis sąlygomis; jis sukėlė 
įvairias naujas konkurencijas, su naujais laimėjimais, ku- 
riuos reikėjo įgyti, ir praradimais, kurių reikėjo išveng- 
ti. Industrializmo amžiaus pranašai ir komentatoriai, tiek 
kairieji, tiek dešinieji, dažnai numatydavo ir skelbdavo 
internacionalizmą, bet įvyko visiškai priešingas dalykas: 
atėjo nacionalizmo amžius. 


5. KAS YRA TAUTA? 


4 2 

Pagaliau galime mėginti pateikti nors kiek įtikinamą 
atsakymą į šį klausimą. Iš pradžių buvo du ypač daug 
vilčių teikiantys kandidatai tautybės teorijai sukurti: no- 
ras (valia) ir kultūra. Aišku, kiekvienas jų yra svarbus 
ir reikšmingas; bet lygiai taip pat aišku, kad nė vienas 
jų nė iš tolo tam netinka. Pamokoma pasvarstyti, kodėl 
taip yra. 

Be abejonės, noras ir sutikimas yra svarbus veiks- 
nys, kuriantis daugumai didelių ir mažų grupių. Žmo- 
nija visuomet jungėsi į visokiausių dydžių ir pavidalų 
grupes, kartais ryškiai apibrėžtas, kartais laisvas, kar- 
tais glaudžiai sulipdytas, o kartais — iš dalies sutam- 
pančias ar susipynusias. Yra be galo daug šių galimy- 
bių ir principų, kuriais remiantis grupės sudaromos ir 
palaikomos. Bet du bendriausi grupių formavimo ir pa- 
laikymo veiksniai arba katalizatoriai aiškiai yra ypač 
svarbūs: viena, noras, laisvas sutikimas ir tapatinimasis, 
lojalumas; solidarumas, ir, kita vertus, baimė, prievarta. 
Šios dvi galimybės yra viso spektro kraštutiniai poliai. 
Viena kita bendruomenė gali remtis išimtinai arba dau- 
giausia pirmąja ar antrąja galimybe, bet tokių bendruo- 
menių reta. Labiausiai paplitusios grupės remiasi loja- 

lumo ir tapatinimosi (norimo sutikimo) bei svetimomis, 
išorinėmis, teigiamomis arba neigiamomis, paskatomis, 
viltimis ir baimėmis. 

„Jeigu tautas apibrėšime kaip grupes, kurios nori iš- 
likti kaip bendruomenės*, su šiuo mūsų užmestu api- 
brėžimo tinklu ištrauksime pernelyg gausų laimikį. Tarp 
to laimikio tikrai bus bendruomenės, kurias galima pa- 
vadinti veiksmingomis ir darniomis tautomis; šios tik- 
ros tautos iš tiesų pačios nori būti tokios ir jų gyveni- 
mas iš tiesų gali būti nelyg nuolatinis, neformalus, nuo- 
lat jas iš naujo patvirtinantis plebiscitas. Tačiau (šio api- 
brėžimo nelaimei) tas pat tinka ir daugeliui kitų klubų, 
slaptų organizacijų, gaujų, komandų, partijų, neminint 
daugelio gausių ikiindustrinio amžiaus bendruomenių 
ir sąjungų, kurios buvo sudarytos ir apibrėžtos ne pa- 
gal nacionalistinį principą ir kurios jį neigia. Noras, su- 
tikimas, tapatinimasis niekad nebuvo palikę žmonijos 
scenos, nors juos lydėdavo (ir tebelydi) išskaičiavimas, 
baimė ir interesas. (Įdomus ir ginčijamas klausimas: ar 
gryna inercija, junginių ir derinių pastovumas turi būti 
laikomas tyliu sutikimu, ar vis dėlto kažkuo kitu.) 

Tylus susitapatinimas padėjo kurtis visoms grupėms, 
didesnėms ar mažesnėms už tautas, ar su jomis susi- 
kertančioms, apibrėžiamoms horizontaliai ar kaip nors 
kitaip. Trumpai tariant, net jei noras ir valia būtų tau- 
tos pamatas (perfrazuojant idealistinį valstybės apibrė- 
žimą), jis taip pat yra tokio daugelio dalykų pamatas, 
kad mes negalime šitaip (remdamiesi juo) apibrėžti tau- 
tos. Tik todėl, kad moderniajame, nacionalistiniame am- 


* Renan, Ernest. „Ou'est-ce gu'une Nation“, perspausdinta kn.: 
Ernest Renan et UAllemagne/ Textes receuillis et commentės par Emile 
Bure. — New York, 1945. 

žiuje nacionaliniams junginiams teikiama pirmenybė, kad 
jie yra mėgstami tapatinimosi ir savanoriško sutikimo 
objektai, šis apibrėžimas atrodo viliojantis, patrauklus, — 
kitos grupių rūšys dabar taip lengvai pamirštamos. Tie, 
kurie laiko tylias nacionalizmo prielaidas savaime su- 
prantamomis, klaidingai jas priskiria visai žmonijai, bet 
kuriam amžiui. Tačiau apibrėžimas, susietas su vieno 
amžiaus prielaidomis ir sąlygomis (ir net tokiu atveju 
esantis perdėtas), negali būti naudingas, norint paaiš- 
kinti šio amžiaus atsiradimą. 

Bet koks tautos apibrėžimas, besiremiantis bendra jos 
kultūra, — tai kitas tinklas, kuriuo sugaunamas laimikis 
vėlgi yra pernelyg gausus. Žmonijos istorijoje buvo ir 
tebėra gausu kultūrinių skirtumų. Kultūrinės ribos kar- 
tais ryškios, kartais — neaiškios; jų raštas kartais ryškus 
ir paprastas, o kartais painus ir sudėtingas. Dėl visų tų 
priežasčių, kurias taip labai akcentavome, ši skirtumų 
gausa normaliai ar paprastai nesutampa (ir iš tikrųjų 
negali sutapti) nei su politinių vienetų (galiojančios val- 
džios jurisdikcijų), nei su demokratinio sutikimo ir noro 
sakramentų palaimintų vienetų ribomis. Agrarinis pa- 
saulis paprasčiausiai negalėjo būti toks tvarkingas. In- 
dustrinis pasaulis norėtų toks būti ar bent jau priartėti 
prie tokio paprastumo; bet tai kitas dalykas, ir visai kiti 
veiksniai tai lemia. 

Plačiai paplitusių aukštųjų kultūrų (standartizuotų, 
raštingumu ir švietimu pagrįstų komunikacijos sistemų) 
įsigalėjimas, greitai spartėjantis visame pasaulyje, lemia 
tai, kad kiekvienam, pernelyg besižavinčiam mūsų da- 
bartinėmis prielaidomis, ima atrodyti, jog tautybė gali 
būti apibrėžta, remiantis bendra kultūra. Šiais laikais 
žmonės gali gyventi tik susibūrę į vienetus, nulemtus 

jų bendros kultūros, kurie vidujai yra mobilūs ir kin- 
"tantys. Autentiškas kultūrinis pliuralizmas šiomis sąly- 
gomis netenka gyvybingumo. Bet žiupsnelis istorinių Ži- 
nių ir sociologinės išmonės išsklaidytų iliuziją, kad taip 
esą buvo visuomet. Kultūros požiūriu pliuralistinės vi- 
suomenės praeityje dažnai funkcionavo gerai: iš tikrųjų 
taip gerai, kad kultūrų įvairovė kartais būdavo net pra- 
simanoma ten, kur jos anksčiau nebuvo. 

Jeigu dėl tokių nenuginčijamų priežasčių šie du, at- 
rodytų, teikią vilčių takeliai į tautybės apibrėžimą yra 
užtverti, ar yra dar koks nors kitas kelias? 

Didelis, tačiau galiojantis paradoksas yra tas, kad tau- 
tos gali būti apibrėžtos greičiau tik nacionalizmo am- 
žiaus požiūriu, negu, kaip būtų galima tikėtis, kokiu 
nors kitu aplinkiniu būdu. Nėra taip, kad „nacionaliz- 
mo amžius“ tėra vienos, kitos ar ir trečios tautos pabu- 
dimo bei politinio įsitvirtinimo suma. Veikiau yra taip: 
kai bendros socialinės sąlygos palankios standartizuo- 
toms, homogeniškoms, centralizuotai palaikomoms aukš- 
tosioms kultūroms, apimančioms visus gyventojus, 0 ne 
vien elitines mažumas, aiškiai ir tiksliai apibrėžtos edu- 
kaciškai sankcionuotos ir suvienytos kultūros tampa ko- 
ne vieninteliu vienetų, su kuriuo Žmonės noriai ir daž- 
nai aistringai tapatinasi. Kultūros dabar atrodo natūra- 
liomis politinio įteisinimo saugyklomis. Tik tada ima ryš- 
kėti, kad bet koks jų ribų nepaisymas, kurį įvykdo po- 
litiniai vienetai, jau yra skandalas. 

Tokiomis sąlygomis, tačiau tik tokiomis, tautos iš tik- 
rųjų gali būti apibrėžiamos remiantis noru ir kultūra, 
tad iš tikrųjų jų abiejų susiliejimo su politiniais viene- 
tais požiūriu. Tokiomis sąlygomis Žmonės nori politiš- 
kai vienytis su visais tais, ir vien su tais, kurie priklau- 

so tai pačiai kultūrai. Politinės visuomenės tuomet nori 
išplėsti savo ribas iki savųjų kultūrų ribų ir ginti bei 
primesti savo kultūrą savos valstybės ribose. Noro, kul- 
tūros ir politinės visuomenės junginys tampa norma, be 
to, tokia norma, kurios negalima lengvai ar dažnai ig- 
noruoti. (Kadaise ji buvo kone visuotinai ir nebaudžia- 
mai ignoruojama ir iš tikrųjų visa tai vyko to nepaste- 
bint ir dėl to nesiginčijant.) Tokios sąlygos nusako ne 
žmogaus situaciją apskritai, o vien tik industrinį jos va- 
riantą. 

Tautas pagimdo nacionalizmas, o ne koks nors kitas 
aplinkinis būdas. Žinoma, nacionalizmas naudojasi ir 
prieš tai egzistavusiu, istoriškai paveldėtu kultūrų arba 
kultūrinio turto plitimu, nors ir labai išrankiai, o daž- 
niausiai tą paveldą radikaliai transformuoja. Mirusios 
kalbos gali būti atgaivinamos, tradicijos išgalvojamos, 
atkuriamos visiškai fiktyvios pirmapradės grynybės. Ta- 
čiau šis nacionalistinio įkarščio kultūrinio kūrybingumo, 
fantazijų kūrimo, visiško išgalvojimo aspektas niekam 
neturėtų leisti padaryti klaidingos išvados, kad nacio- 
nalizmas yra atsitiktinis, dirbtinis, ideologinis išradimas, 
kurio galėjo ir nebūti, jei tik tie prakeikti, greiti įsikišti 
Europos mąstytojai, negalį nieko palikti taip, kaip yra, 
nebūtų jo sukurpę ir lemtingai įšvirkštę į šiaip jau gy- 
vybingų politinių bendruomenių kraujotaką. Kultūrinės 
skiautės ir atraižos, kurias naudoja nacionalizmas, daž- 
nai yra savavališki istoriniai prasimanymai. Lygiai taip 
pat tiktų bet kuri sena skiautė. Bet tai jokiu būdu ne- 
reiškia, jog pats nacionalizmo principas, priešingai ava- 
tarams, kurių jis atsitiktinai nusigriebia, kad įsikūnytų, 
yra nors kiek atsitiktinis. 

Nebūtų nieko tolesnio nuo tiesos nei tokia prielaida. 
Nacionalizmas nėra tai, kuo atrodo, ir pirmiausia nėra 
tai, kuo atrodo pats sau. Kultūros, kurias jis skelbiasi 
ginąs ir atgaivinąs, dažnai yra jo paties išgalvojimai ar- 
ba yra taip pakeistos, kad jų neįmanoma atpažinti. Ir 
vis dėlto pats nacionalizmo principas, priešingai negu 
kiekviena jo specifinė forma ir individualiai jai būdin- 
gos nesąmonės, kurias ji gali skelbti, be galo priklauso 
nuo mums visiems bendrų esamų sąlygų, visiškai nėra 
atsitiktinis ir negali būti lengvai paneigiamas. 

Durkheimas teigė, kad religine malda visuomenė gar- 
bina savo pačios maskuojamą įvaizdį. Nacionalizmo am- 
Žiuje visuomenės garbina pačios save begėdiškai įžūliai 
ir atvirai, nublokšdamos priedangą. Niurnberge nacisti- 
nė Vokietija, garbindama save, neapsimetinėjo garbinanti 
Dievą ar netgi Votaną; ji atvirai garbino pati save. Švel- 
nesne, bet taip pat reikšminga forma, apsišvietę moder- 
nistiniai teologai netiki ir netgi per daug nesidomi savo 
tikėjimo doktrinomis, kurios tiek daug reiškė jų pirmta- 
kams. Jie žiūri į jas per tam tikro komiško autofunkcio- 
nalizmo prizmę, kaip į galiojančias ir teisingas papras- 
čiausiai (ir tik) kaip konceptualiniai ir ritualiniai įran- 
kiai, kuriais naudodamasi socialinė tradicija įtvirtina sa- 
vo vertybes, tąsą ir solidarumą, ir jie sistemingai nutri- 
na ir sumenkina skirtumą tarp tokio tyliai redukcionis- 
tinio „tikėjimo“ ir tikro dalyko, kuris buvo prieš jį 1r 
atliko tokį lemtingą vaidmenį ankstyvojoje Europos is- 
torijoje, vaidmenį, kurio niekad negalėtų atlikti neatpa- 
žįstamai susilpnintos, atskiestos dabartinės jo versijos. 

Tačiau tas faktas — kad socialinis savęs dievinimas, 
ar jis būtų smarkus ir aistringas, ar švelnus ir išsisuki- 

nėjantis, dabar yra veikiau atvirai prisipažįstantis ko- 
lektyvinis savęs dievinimas nei užmaskuotas savęs gar- 
binimas per Dievo įvaizdį, kaip atkakliai tvirtino Durk- 
heimas, — nereiškia, jog dabartinis stilius tiesesnis nei 
Durkheimo amžiuje. Bendruomenė gali būti ir nemato- 
ma per dieviškumo prizmę, tačiau nacionalizmas turi 
savo amnezijas ir pasirinkimus, kurie, net jei yra grynai 
pasaulietiški, gali būti labai iškreipti ir apgaulingi. 

Svarbiausia nacionalizmo praktikuojama apgaulė ir 
saviapgaulė yra ši: nacionalizmas iš esmės yra visuoti- 
nis aukštosios kultūros primetimas visuomenei, kurioje 
anksčiau žemosios kultūros užpildydavo daugumos, o 
kai kuriais atvejais ir visų Žmonių gyvenimus. Tai reiš- 
kia tą visuotinį mokyklose perteikiamos, akademiškai 
biurokratinės ir technologinės komunikacijos reikalavi- 
mus, paplitimą. Tai sukūrimas anoniminės, nuasmenin- 
tos visuomenės, Kurią sudaro tarpusavyje pakeičiami ato- 
mizuoti individai, suvienijami pirmiausia tokios bendros 
kultūros, o ne — kaip anksčiau — sudėtingos vietinių 
grupių struktūros, palaikomos liaudies kultūrų, kurias 
vietose ir idiosinkraziškai reprodukuodavo pačios mik- 
rogrupės. Štai kas įvyksta iš tikrųjų. 

Bet tai yra visai priešinga tam, ką tvirtina naciona- 
lizmas ir kuo nacionalistai karštai tiki. Nacionalizmas 
paprastai laimi tariamos tautos kultūros vardu. Jo sim- 
bolizmas kyla iš sveiko, pirmapradžio, gajaus valstiečių 
gyvenimo, iš tautos, arba liaudies, Volk, narod. Tam tik- 
ra tiesos dalis tame, kaip nacionalistai pateikia save, 
yra tada, kai narod, arba Volk, yra valdoma kitos, sve- 
timos aukštosios kultūros pareigūnų, ir svetimųjų 

priespaudai turi būti priešinamasi pirmidusia kultūriniu 
atgimimu ir nauju savęs teigimu bei įtvirtinimu, o ga- 
liausiai — nacionalinio išsilaisvinimo karu. Jeigu nacio- 
nalizmui sekasi, jis pašalina svetimą aukštąją kultūrą, 
tačiau paskui nepakeičia jos senąja vietine žemąja kul- 
tūra; jis atgaivina, arba išgalvoja, savo paties vietinę 
aukštąją (raštingą, specialistų perteikiamą) kultūrą, nors, 
žinoma, tokią, kuri turi kai kurių ryšių su ankstesniais 
vietiniais tautiniais stiliais ir dialektais. Didelės damos 
nuo Budapešto operos iš tikrųjų ėjo į miestą su valstie- 
čių rūbais, arba su rūbais, pretenduojančiais tokiais bū- 
ti. Šiuo metu Tarybų Sąjungoje „etnografinių“ patefono 
plokštelių klausytojai yra ne išlikę kaimo gyventojai, o 
naujai urbanizuoti, butuose gyvenantys, išsilavinę ir dau- 
giakalbiai gyventojai*, kurie mėgsta išreikšti savo tikrus 
ar įsivaizduojamus jausmus ir šaknis ir kurie, be abejo, 
elgsis tiek nacionalistiškai, kiek jiems tai leis politinė 
situacija. 

Taigi socialinė saviapgaulė, tikrovės regėjimas per 
iliuzijos prizmę, vis dar egzistuoja, bet ji jau nebe tokia 
pati kaip Durkheimo analizuotoji. Visuomenė jau nebe- 
garbsto savęs per religinius simbolius; moderni, organi- 
zuota, sklandi, kaip iš pypkės einanti aukštoji kultūra 
garbina ir švenčia save dainomis ir šokiais, kuriuos ji 
ima (ilgainiui stilizuodama) iš liaudies kultūros ir nepa- 
grįstai tiki ją pratęsianti ir įamžŽinanti, ginanti ir iš nau- 
jo įtvirtinanti. 


* Bromley J.V. ir kt. leid.: Sovremennyje etmičeskije processy v SSSR. - 
Maskva, 1975. 

Tikro nacionalizmo kelias niekad nebuvo 
lygus 


Būdingas nacionalizmo raidos scenarijus — ir mes dar 
turėsime dingstį sugrįžti prie tokio scenarijaus — buvo 
maždaug toks. Ruritaniečiai buvo gyventojai valstiečiai, 
kalbėję grupe susijusių ir daugmaž tarpusavyje supran- 
tamų tarmių, gyvenę keliuose atskiruose, bet nelabai 
smarkiai vienas nuo kito atskirtuose žemės rėžiuose Me- 
galomanijos imperijoje. Ruritaniečių kalba, ar greičiau 
tarmėmis, kurias galima laikyti ją sudarančiomis, iš tik- 
rųjų nekalbėjo niekas, išskyrus šiuos valstiečius. Aris- 
tokratija ir valdininkija kalbėjo Megalomanijos rūmų kal- 
ba, kuri priklausė skirtingai kalbų grupei nei ta, iš ku- 
rios buvo kilusios ruritaniečių tarmės. 

Dauguma (tačiau ne visi) ruritaniečių valstiečių pri- 
klausė bažnyčiai, kurios liturgija buvo paimta vėlgi iš 
kitos lingvistinės grupės, o daugelis dvasininkų, ypač 
bažnyčios hierarchijoje užimančių aukštesnę padėtį, kal- 
bėjo kalba, kuri buvo šio tikėjimo liturginės kalbos mo- 
dernizuotas vietinis variantas ir taip pat labai nutolusi 
nuo ruritaniečių kalbos. Mažuose miesteliuose gyvenan- 
tys smulkūs prekiautojai, aptarnaujantys Ruritanijos kai- 
mus, buvo atėję iš kitokios etinės ir dargi religinės gru- 
pės, ir Ruritanijos valstiečiai kuo nuoširdžiausiai jų ne- 
kentė. 

"Praeityje Ruritanijos valstiečiai buvo patyrę daug var- 
go, jaudinančiai ir gražiai apdainuoto jų graudžiose dai- 
nose (kruopščiai surinktose kaimo mokytojų XIX a. pa- 
baigoje ir tapusiose gerai žinomomis tarptautinei muzi- 
kinei publikai iš didžiojo ruritaniečių tautinio kompozi- 
toriaus L. kūrinių). Užuojautą kelianti Ruritanijos valstie- 

čių priespauda XVIII a. išprovokavo partizaninį pasi- 
priešinįmą, kuriam vadovavo garsus ruritaniečių kovo- 
tojas prieš socialinę nelygybę K., — jo žygiai iki šiol 
tebegyvena vietinės liaudies atmintyje, neminint keleto 
romanų ir dviejų filmų, vieną kurių sukūrė nepaprastai 
globojamas liaudies artistas Z. tik ką paskelbus Rurita- 
nijos Liaudies Socialistinę Respubliką. 

Sąžiningumas verčia pripažinti, kad tą kovotoją su- 
gavo jo paties tėvynainiai ir kad tribunolo, pasmerkusio 
jį skausmingai mirčiai, pirmininkas buvo kitas jo tėvy- 
nainis. Be to, greitai po to, kai Ruritanija šiaip taip iš- 
sikovojo nepriklausomybę, tarp jos Vidaus, Teisingumo 
ir Švietimo ministerijų cirkuliavo aplinkraštis, kuriame 
buvo svarstoma, ar nebūtų apdairiau pagerbti kaimo 
savigynos būrius, kurie priešinosi minėtam plėšikui ir 
jo gaujoms, o ne jį patį, kad nebūtų paskatinta opozi- 
cija policijai. 

Šitaip kruopščiai XIX a. surinktų liaudies dainų, da- 
bar įtrauktų į Ruritanijos jaunimo, stovyklavimo ir sporto 
judėjimo repertuarą, rūpestinga analizė nesuteikia daug 
įrodymų, kad valstietija būtų jautusi kokį nors tikrą ne- 
pasitenkinimą savo lingvistine ir kultūrine situacija, ta- 
čiau jai daug vargo sukėlė kiti, žemiškesni dalykai. Prie- 
šingai, lingvistinio pliuralizmo suvokimas dainų eilėse 
yra ironiškas, juokaujamas, humoristinis ir geraširdiš- 
kas, ir iš dalies jį sudaro dvikalbiai kalambūrai, kartais 
abejotino skonio. Taip pat turi būti pripažinta, kad vie- 
na iš labiausiai jaudinančių šių dainų — aš dažnai ją 
dainuodavau prie laužo stovykloje, į kurią važiuoda- 
vau per vasaros atostogas — šlovina piemenėlio lemtį. 
Piemenėlį, ganantį tris jautukus pono dobilienoj (sic) ša- 
lia miško, išgąsdina gauja „svieto lygintojų“, reikalau- 

jančių iš jo atiduoti savo apsiaustą. Būdamas neapdai- 
riai kvailas ir politiškai neišprusęs, piemenėlis atsisakė 
ir buvo nužudytas. Nežinau, ar ši daina buvo tinkamai 
perrašyta, Ruritanijai tapus socialistine. Šiaip ar taip, 
grįžtant prie pagrindinės temos: nors šiose dainose daž- 
nai skundžiamasi sunkia valstiečių padėtimi, tačiau jos 
nekelia kultūrinio nacionalizmo klausimo. 

Tai dar turėjo įvykti, ir, matyt, įvyko vėliau, nei bu- 
vo SnNUEĖSS DB dainos. XIX AE SIBIi augti BY“ 


E ai — a. 
Mo) 


jos imperijos sritys — Ėi ne Ruritanija — greitai indust- 
rializavosi. Ruritanijos valstiečiai traukė ieškoti darbo į 
industriškai labiau išsivysčiusias sritis, ir kai kurie jo 
gaudavo tuo metu vyravusiomis siaubingomis sąlygo- 
mis. Kadangi jie buvo atsilikę kaimiečiai, kalbantys ne- 
aiškia, retai rašoma ir mokėma kalba, su jais buvo el- 
giamasi ypač šiurkščiai miestuose, į kurių lūšnynus jie 
atsikraustė. Tuo pat metu kai kurie ruritaniečių jaunuo- 
liai, kurie buvo skirti bažnyčiai bei mokomi ir rūmų, ir 
liturgine kalba, mokydamiesi vidurinėje mokykloje bu- 
vo paveikti naujų liberalių idėjų ir perėjo į pasaulietišką 
mokslą universitetuose; jie juos baigė ne kaip šventikai, 
o kaip Žurnalistai, mokytojai ir profesoriai. Juos palaikė 
ir padrąsino keli užsienio, neruritaniečių etnografai, mu- 
zikologai ir istorikai, atvykę tyrinėti Ruritanijos. Besitę- 
sianti darbo jėgos migracija, vis labiau plintantis pradi- 
nis išsilavinimas ir naujokų ėmimas šiems ruritaniečių 
atgimėliams suteikė vis didėjančią auditoriją. 

Žinoma, ruritaniečiai visiškai puikiai galėjo, jei tik 
būtų norėję (o daugelis taip ir padarė) asimiliuotis su 
vyraujančia Megalomanijos kalba. Jokie genetiškai per- 
duodami bruožai, jokie seni religiniai papročiai neskyrė 

išsilavinusio ruritaniečio nuo panašaus megalomano. Iš 
tikrųjų daugelis asimiliavosi, dažnai netgi nesirūpinda- 
mi pakeisti savąsias pavardes, ir Megalomanijos (dabar 
Federacinė Megalomanijos Respublika) senosios sostinės 
telefonų knygoje gan gausu ruritaniškų pavardžių, nors 
dažnai komiškai tariamų megalomaniškai ir pritaikytų 
prie megalomaniškų fonetikos galimybių. Dalykas tas, 
kad po gana atšiaurios ir sunkios pirmosios kartos įsi- 
kūrimo pradžios ruritaniečių darbo migrantų vaikų gy- 
venimo šansai nebuvo perdėm blogi, turbūt bent jau 
tiek pat geri (turint omeny jų ryžtą sunkiai dirbti) kaip 
ir jų neruritaniečių megalomanų bendrapiliečių vaikų. 
Tad šie palikuonys prisidėjo prie vis didesnio šio regio- 
no suklestėjimo ir visuotinio suburžuazėjimo. Taigi jei 
kalbama apie individualias gyvenimo galimybes, turbūt 
nebuvo reikalo atsirasti piktam ruritaniečių nacio- 
nalizmui. 

Vis dėlto kažkas panašaus atsitiko. Manau, būtų ga- 
na klaidinga priskirti judėjimo dalyviams sąmoningą iš- 
skaičiavimą. Reikia manyti, kad jiems buvo nesvetimi 
motyvai ir jausmai, kurie taip gyvai išreikšti tautinio 
atgimimo literatūroje. Jie apgailestavo dėl savo gimtųjų 
slėnių skurdo ir apleistumo, tuo pat metu regėdami juo- 
se dar tebesančias valstietiškas vertybes; jie smerkė dis- 
kriminaciją, kurią patyrė jų tautiečiai, ir atitolimą nuo 
gimtosios kultūros, kuriam jie buvo pasmerkti industri- 
nių miestų proletariškuose priemiesčiuose. Jie protesta- 
vo prieš šias blogybes ir buvo išklausomi bent jau dau- 
gelio savo draugų. Būdas, kuriuo Ruritanija, susiklos- 
čius palankiai tarptautinei politinei situacijai, galiausiai 
įgijo nepriklausomybę, dabar jau yra tapęs istorinio at- 
minimo dalimi ir nėra reikalo apie jį čia kalbėti. 

Reikia dar kartą pakartoti, kad nėra jokio reikalo ma- 
nyti buvus kurios nors pusės kokių nors į ateitį projek- 
tuojamų išskaičiavimų, galvojant apie savo interesus ir 
naudą. Tautiniai intelektualai buvo kupini nuoširdžiau- 
sių šiltų jausmų ir entuziazmo savo tautiečių atžvilgiu. 
Kai jie, apsirengę tautiniais drabužiais, keliaudavo savo 
kalvomis, rašydami eilėraščius miškų laukymėse, juk ne- 
svajojo vieną gražią dieną tapsią galingais biurokratais, 
ambasadoriais ir ministrais. Taip pat ir valstiečiai bei 
darbininkai, „kurių širdyse jiems pavykdavo sukelti ne- 
pasitenkinimą savo padėtimi, nė nesvajojo apie pramo- 
ninės plėtros planus, kurie vieną dieną įkurdins plieno 
gamyklą (visiškai be jokios naudos, kaip vėliau paaiš- 
kėjo) pačioje Ruritanijos slėnių širdyje, visiškai nunio- 
kodami nemažą aplinkinės ariamos žemės ir ganyklų 
plotą. Būtų tikrai neteisinga mėginti šiuos jausmus pa- 
aiškinti materialinės naudos ar socialinio mobilumo iš- 
skaičiavimais. Ši teorija kartais yra iškraipoma kaip re- 
dukuojanti tautinius jausmus į kilimo socialiniais laip- 
tais išskaičiavimus. Tačiau tai yra neteisingas jos aiški- 
nimas. Senovėje buvo beprasmiška klausti, ar valstiečiai 
mylėjo savo kultūrą: jiems ji buvo savaime suprantama, 
kaip oras, kuriuo jie kvėpavo, jie sąmoningai nesuvokė 
nei vieno, nei kito. Bet kai darbo jėgos migracija ir biu- 
rokratinė tarnyba tapo svarbiais jų socialinio akiračio 
bruožais, jie greitai suvokė, kuo skiriasi turėti reikalų 
su savo tautiečiais, suprantančiais savo kultūrą ir jau- 
čiančiais jai simpatiją, ir su kokiais nors jai priešiškais 
žmonėmis. Šis labai konkretus patyrimas išmokė juos 
suvokti savo kultūrą ir ją mylėti (ar galbūt norėti ja 
atsikratyti), neturint jokių sąmoningų išskaičiavimų, su- 
sijusių su socialinio mobilumo pranašumais ir perspek- 

tyvomis. Stabiliose savarankiškose uždarose bendruome- 
nėse kultūra dažnai yra kone nematoma, bet kai mobi- 
lumas ir konteksto nesaistomas bendravimas tampa vi- 
suomenės gyvenimo esme, kultūra, kurioje Žmogus bu- 
vo mokomas bendrauti, tampa jo tapatumo šerdimi. 

Tad jeigu būtų buvęs toks išskaičiavimas (kurio ne- 
buvo), ne vienu atveju (nors jokiu būdu ne visais) jis 
būtų labai pasiteisinęs. Iš tikrųjų, pripažįstant bent jau 
santykinį ruritaniečių intelektualų negausumą, tie ruri- 
taniečiai, kurie turėjo aukštesnes kvalifikacijas, užsitikri- 
no daug geresnius postus nepriklausomoje Ruritanijoje, 
nei dauguma jų galėjo net tikėtis didesnėje Megaloma- 
nijoje, kurioje jie būtų turėję varžytis su išsilavinimo 
požiūriu toliau pažengusiomis etninėmis grupėmis. O 
dėl valstiečių ir darbininkų, tai jie iš karto neturėjo jo- 
kios naudos. Tačiau naujai apibrėžtos etninės Ruritani- 
jos politinių sienų nubrėžimas galiausiai reiškė pramo- 
nės puoselėjimą šiame regione ir smarkiai sumažino dar- 
bo jėgos išvykimo iš jo poreikį. 

Visa tai reiškia štai ką: ankstyvuoju industrializacijos 
laikotarpiu tie, kurie į naująją tvarką ateina iš kultūri- 
nių ir lingvistinių grupių, tolimų labiau išsivysčiusio cen- 
tro grupėms, patiria nemenkų sunkumų, netgi didesnių 
nei tie, su kuriais susiduria kiti ekonomiškai silpni nau- 
jieji proletarai, turintys tą pranašumą, kad priklauso tai 
pačiai kultūrai kaip ir politiniai bei ekonominiai jų val- 
dovai. Tačiau kultūrinis-lingvistinis nuotolis ir skyrima- 
sis nuo kitų, kuris yra toks trūkumas atskiram indivi- 
dui, gali būti, o dažnai ir yra, galiausiai pozityvus pra- 
našumas šių naujai atsirandančio pasaulio aukų kolek- 
tyvams, arba potencialiems jų kolektyvams. Jis įgalina 
juos savo pasipiktinimą ir nepasitenkinimą suvokti ir 

išreikšti suprantama forma. Ruritaniečiai anksčiau mąs- 
tė ir jautė šeimos ir kaimo, daugių daugiausia slėnio ir 
turbūt kai kuriais atvejais religijos kalba. Dabar, įblokšti 
į ankstyvosios pramonės raidos lydomąjį katilą, jie ne- 
beturėjo nei slėnio, nei kaimo, o kartais nei šeimos. Ta- 
čiau buvo ir kitų nuskurdusių ir išnaudojamų individų, 
ir daugelis jų kalbėjo akivaizdžiai panašiomis tarmėmis, 
tuo tarpu dauguma turtingesniųjų kalbėjo kažkokia vi- 
siškai svetima kalba; tad ir nauja ruritaniečių tautos sam- 
prata kilo iš šio kontrasto, drąsinant ir skatinant savie- 
siems žurnalistams ir mokytojams. Ir tai nebuvo iliuzi- 
ja: gimstantis ruritaniečių tautinis judėjimas, pasiekęs kai 
kuriuos savo tikslus, i iš tikrųjų palengvino tas blogybes, 
kurios "padėjo jam atsirasti. Palengvėjimas turbūt būtų 
atėjęs šiaip ar taip; tačiau šia tautine forma jis, be to, 
leido atsirasti naujai aukštajai kultūrai ir ją saugančiai 
valstybei. 

Tai vienas iš dviejų svarbių skilimo ir dalijimosi prin- 
cipų, kurie apibrėžia naujų vienetų atsiradimą, imant 
egzistuoti industriniam pasauliui ir jo izoliuotiems kul- 
tūriniams kvėpavimo rezervuarams. Jį būtų galima pa- 
vadinti bendravimo barjerų principu, barjerų, grindžia- 
mų ankstesnėmis, ikiindustrinėmis kultūromis; ir jis ypač 
stipriai reiškiasi ankstyvuoju industrializavimo laikotar- 
piu. Kitas, lygiai toks pat svarbus principas galėtų būti 
vadinamas socialinės entropijos trukdymo principu; jį 
dera panagrinėti atskirai. 


6. INDUSTRINĖS VISUOMENĖS 
SOCIALINĖ ENTROPIJA IR LYGYBĖ 


“ 


Perėjimas iš agrarinės į industrinę visuomenę yra iš 
dalies entropinio pobūdžio, čia nuo modelio pereinama 
prie sistemingo atsitiktinumo. Agrarinė visuomenė, ku- 
riai būdingos palyginti stabilios specializacijos, ilgai gy- 
vuojančios regioninės, gimininės, profesinės ir luomų 
grupės, turi aiškiai išreikštą socialinę struktūrą. Jos ele- 
mentai yra sutvarkyti, o ne išsibarstę kaip papuola. Jos 
subkultūros pabrėžia ir sutvirtina šią struktūrinę dife- 
renciaciją ir, sudarydamos ar akcentuodamos šios vi- 
suomenės kultūrinius skirtumus, niekaip netrukdo funk- 
cionuoti visai visuomenei. Kaip tik priešingai. Anaiptol 
nelaikydama šių kultūrinių skirtumų kaip nors pažei- 
džiančiais jos tvarką, visuomenė mano, kad juos išreikšti 
ir pripažinti yra kuo priimtiniausia ir priderama. Kul- 
tūrinių skirtumų gerbimas yra pati etiketo šerdis. 

Industzinė visuomenė yra kitokia. Jos teritoriniai ir 
darbiniai vienetai yra ad Joc: narystė nepastovi, didelio 
tekamumo, ir apskritai nekreipiama dėmesio į narių iš- 
tikimybę ir individualumą. Trumpai tariant, senosios 
struktūros yra suirusios ir daugiausia pakeistos vidujai 
atsitiktine ir nepastovia visuma, kurioje tėra nedaug (Ži- 
noma, palyginti su ankstesne agrarine visuomene) tikrų 

substruktūrų.- Labai mažai kas trukdo bet kuriuo lygiu 
efektyviai susieti individą ir visą bendruomenę. Ši visu- 
minė ir absoliuti politinė bendruomenė todėl tampa vi- 
siškai naujai ir labai aiškiai svarbi, būdama susijusi (kaip 
retai buvo praeity) tiek su valstybės, tiek su kultūros 
ribomis. Tauta dabar yra ypač svarbi — ir dėl subgrupių 
suirimo, ir dėl labai padidėjusios visiems bendros, nuo 
rašto priklausomos kultūros reikšmės. Valstybei neišven- 
giamai tenka palaikyti ir prižiūrėti milžinišką socialinę 
infrastruktūrą (to kaina paprastai priartėja prie pusės 
visų visuomenės pajamų). Švietimo sistema darosi labai 
svarbia jos dalimi, o kultūrinės-lingvistinės terpės palai- 
kymas dabar tampa pagrindiniu švietimo atliekamu 
vaidmeniu. Piliečiai konceptualiai kvėpuoti ir veikti ga- 
li vien šioje terpėje, kurios apimtis sutampa su valsty- 
bės teritorija ir jos švietimo bei kultūros aparatu ir ku- 
rią reikia globoti, palaikyti bei puoselėti. 

Kultūros vaidmuo jau nebėra pabrėžti ir daryti ma- 
tomus ir turinčius galią visuomenės struktūrinius susi- 
skirstymus (net jei kai kurie jų ir toliau išlieka ar net 
jei, kaip gali atsitikti, atsiranda šiek tiek ir naujų); prie- 
šingai, kai, susiklosčius aplinkybėms, kultūriniai skirtu- 
mai susyja su socialinio statuso skirtumais ir juos įtvir- 
tina, šitai laikoma gėdingu dalyku tai visuomenei ir jos 
švietimo sistemos dalinio trūkumo rodikliu. Šiai siste- 
mai patikimas uždavinys išugdyti vertingus, ištikimus 
ir kompetentingus visuomenės narius, kuriems užimti 
postus netrukdytų frakcinė ištikimybė atskiroms visos 
bendruomenės subgrupėms; o jeigu kuri nors švietimo 
sistemos dalis dėl kokių nors savo trūkumų ar dėl slap- 
tų užmačių iš tikro sukelia kultūrinių skirtumų ir taip 

leidžia ar skatina diskriminaciją, tai yra laikoma skan- 


dalingu dalyku. 
1, 
2 


Entropijos kliūtys 


Visa tai yra tik mūsų bendros nacionalizmo pagrin- 
dų teorijos, nagrinėjančios naują kultūros vaidmenį mo- 
biliose, išsilavinusiose, nuasmenintose visuomenėse, per- 
formulavimas. Tačiau čia pasakomas svarbus dalykas, 
pabrėžiant, kad šio tipo visuomenėje iškyla atsitiktiniu 
atrodančio entropinio individų mobilumo ir pasiskirsty- 
mo poreikis. Nors šioje visuomenėje subbendruomenės 
ir yra iš dalies suirusios, 0 jų moralinis autoritetas ge- 
rokai susilpnėjęs, vis dėlto Žmonės ir toliau skiriasi vi- 
sokiausiais įmanomais būdais. Žmonės gali būti skirsto- 
mi į aukštus ir žemus, storus ir plonus, tamsius ir švie- 
sius bei visaip kitaip. Akivaizdu, kad būdų, kuriais žmo- 
nės gali būti klasifikuojami, yra tiesiog be galo daug. 
Dauguma galimų klasifikacijų nėra kuo nors įdomios. 
Bet kai kurios iš jų socialiai ir politiškai labai svarbios. 
Būtent tos, kurias norėčiau vadinti žyminčiomis atspa- 
rumą entropijai. Klasifikacija Žymi atsparumą entropi- 
jai, jei ji grindžiama požymiu, aiškiai nelinkusiu tapti, 
net ir praėjus kiek laiko nuo pradinio industrinės vi- 
suomenės atsiradimo, vienodai pasiskirsčiusiu visoje vi- 
suomenėje. Tokiu atspariu entropijai atveju tie indivi- 
dai, kuriems būdingas toks bruožas, bus linkę telktis 
tik vienoje ar kitoje visuomenės dalyje. 

Įsivaizduokime visuomenę, kurioje tam tikras skai- 
čius individų atsitiktinai yra paveldėję mėlyną kūno 
spalvą; ir įsivaizduokim, kad nors nuo pradinio naujos 

ekonomikos atsiradimo ir oficialaus politikos Ia carričre 
ouverte aux talents paskelbimo bei įtvirtinimo jau pasi- 
keitė ne viena karta, tačiau dauguma mėlynųjų ir toliau 
šioje visuomenėje užima vietas arba viršuje, arba apa- 
čioje: kitais žodžiais tariant, mėlynieji yra linkę užgrob- 
ti arba per daug, arba per mažai pranašumų, kuriuos 
galima turėti šioje visuomenėje. Tai mėlynumą darytų 
mums rūpima prasme socialinei entropijai atsparia sa- 
vybe. 

Tarp kitko, atkreipkime dėmesį, kad visuomet gali- 
ma išgalvoti savybių, kurios gali atrodyti atspariomis 
entropijai. Visuomet galima prasimanyti sąvoką, kuri tiks 
tik vienai arba kitai žmonių klasei. Bet atsparumo en- 
tropijai sąvoka šia prasme mus domina tik tada, kai ji 
yra pagrįsta ir natūrali, jau taikoma mūsų nagrinėjamo- 
je visuomenėje, o ne dirbtinai prasimanyta šiam tikslui. 
Tuo atveju, jei ji yra nevienodai pasiskirsčiusi platesnė- 
je visuomenėje, gali kilti tikrų sunkumų. 

Dabar nesunku paaiškinti ir likusią šio argumento 
dalį: entropijai atsparios savybės sudaro labai didelę pro- 
blemą industrinei visuomenei. Kone atvirkščias dalykas 
galiojo agrarinei visuomenei. Anaiptol nesmerkdama en- 
tropijai atsparių bruožų, ši visuomenė nuolatos jų pra- 
simanydavo, jeigu jai imdavo atrodyti, kad ji nepakan- 
kamai tuo aprūpinta iš prigimties. Ji mėgdavo įsivaiz- 
duoti, kad kai kurios Žmonių kategorijos yra apsigimę 
valdovai, o kitos — gimusios vergais, ir buvo vartoja- 
mos sankcijos — baudžiamosios, ideologinės - palenkti 
žmones taikytis prie šių lūkesčių ir iš tikrųjų juos inter- 
nalizuoti. Visuomenė išgalvodavo abejotinus Žmonių po- 
žymius arba kilmę, kurių svarbiausia paskirtis buvo kaip 
tik būti atspariais entropijai. Musulmonų genčių Žemė- 

se religinis elitas dažnai apibrėžiamas ir įteisinamas kaip 
kilęs iš Pranašo; Vidurinės Azijos gentyse statusas daž- 
nai išreiškiamas kilmės iš Čingischano klano požiūrių; 
Europos aristokratai dažnai tiki esą kilę iš kurios nors 
savitos karingos etninės grupės. 

Priešinimasis entropijai tose visuomenėse, kuriose jis 
pasitaiko, sukelia skilimus, kartais tikras prarajas. Kuo 
šis polinkis skilti skiriasi nuo to, kurį sukelia vien kul- 
tūriniai skirtumai ir bendravimo sunkumai ankstyvojoje 
industrinėje visuomenėje, aptarti ankstesniame skyriuje? 

Šie du reiškiniai yra šiek tiek panašūs ir iš dalies 
sutampa. Tačiau čia svarbūs ir skirtumai. Labiau išsi- 
vysčiusiam politiniam ir ekonominiam centrui būdingas 
išskirtinis kalbos ir kultūros prieinamumas, trukdantis 
pagal kilmę labiau periferinių kultūrų atstovams ir stu- 
miantis juos bei jų lyderius į kultūrinį, o galiausiai ir į 
politinį nacionalizmą, žinoma, taip pat pasižymi atspa- 
rumu entropijai. Labai tikėtina, kad darbininkai mig- 
rantai, nekalbantys net ir kuria nors pagrindinės valsty- 
binės kalbos, vartojamos biurokratų ir verslininkų, tar- 
me, kaip tik dėl šios priežasties iš pradžių atsidurs so- 
cialinės hierarchijos dugne ir, vadinasi, be kita ko, turės 
daug mažiau galimybių tiek sau, tiek savo vaikams iš- 
taisyti ir kompensuoti juos persekiojančius nepatogumus. 
Kita vertus, jų kalbai (tiksliau, standartizuotam ir gra- 
matiškai sutvarkytam kurios nors jų tarmės variantui) 
tapus švietimo, biurokratine ir komercine naujos nepri- 
klausomos tautinės valstybės kalba, šie atskiri jiems ne- 
palankūs dalykai išnyks ir jų kultūriniai požymiai nu- 
stos buvę atsparūs entropijai. 

Tačiau svarbu pažymėti, kad mūsų hipotetiniu atve- 
ju jie būtų Haip pat išvengę šių sunkumų, asimiliuoda- 

miesi su senąja vyraujančia kalba ir kultūra; ir iš tikrų- 
jų daug Žmonių pasirinko šį kelią. Nėra jokio pagrindo 
manyti, kad tų, kurie žengė šiuo keliu, yra mažiau nei 
tų, kurie pasirinko nacionalizmą. Žinoma, daugelis tu- 
rėjo eiti abiem keliais, iš eilės ar vienu metu*. Pavyz- 
džiui, daugelis tapo išlaisvinimo siekiančiais nacionalis- 
tais, veikusiais kultūros, kuri nebuvo jų tikroji pirminė 
kultūra, naudai, taigi iš pradžių asimiliavosi, o vėliau 
griebėsi politinių kovos priemonių, kad užtikrintų visiš- 
ką aukštosios kultūros statusą ir savosios politinės vals- 
tybės namus savo naujajai kultūrai. 

Tačiau šitokius atvejus, nors ir nepaprastai svarbius, 
nuo kitų atsparumo entropijai rūšių skiria štai kas: jei 
tai, dėl ko čia iš tikrųjų nesutariama, yra bendravimo 
nelygybė (tačiau iš esmės susijusi su bendru statusu ir 
ekonomiškai blogesne padėtimi), šitai gali būti ištaisyta 
vienu iš dviejų mūsų aptartų metodų: sėkmingu nacio- 
nalizmu arba asimiliacija; arba daliniu jų abiejų sutapi- 
mu. Tačiau yra tokių atsparumo entropijai formų, kurių 
skaldantys socialiniai padariniai negali būti pašalinti vien 
taisant bendravimo sunkumus ir užimamą nepalankią 
padėtį. Antroji pasirinkimo galimybė, asimiliavimasis per 
švietimą, čia yra užblokuota. Čia veikia daugiau negu 
bendravimo barjerai. Jeigu pirmoji galimybė (iš esmės, 
sėkmingas išsilaisvinimas) taip pat neprieinama dėl po- 
litinių jėgų pusiausvyros, padėtis sunki ir toliau kels 
sunkumu 

Nesugebėjimas bendrauti, atsirandantis tarp ateivių 
iš svetimos kultūros į industrializuotą sritį, yra viena 
entropijos trukdymo forma (nors ir tokia, kurią dažnai 


* Colonna E. InsHituteurs Algėriens, 1883-1939. — Paris, 1975. 

galima lengvai įveikti maždaug per vieną Žmonių kar- 
tą); bet nėra atvirkštinės priklausomybės - ne visi en- 
tropijos trukdymai priklauso vien nuo nesugebėjimo ben- 
drauti. Tie, kurie nepriklauso vien nuo nesugebėjimo 
bendrauti ir kurių neįmanoma pašalinti nei įsiliejant į 
pagrindinį „baseiną“, nei sukuriant naują nepriklauso- 
mą „baseiną“, vartojantį tautines ateivių bendravimo 
priemones, atitinkamai yra tragiškesni. Jie sukelia pro- 
blemą, kurios sprendimo kol kas dar nematyti ir kuri 
gali būti viena iš sunkiausių problemų, su kuriomis su- 
siduria industrinė visuomenė. 

Grįžkime prie hipotetinio mūsų atvejo - mėlynųjų 
gyventojų pogrupio, egzistuojančio platesnėje visuome- 
nėje, ir įsivaizduokime, kad dėl vienos ar kitos priežas- 
ties šie gyventojai susitelkę netoli visuomenės dugno. 
Industrinės visuomenės visai neegalitariškos, nes sutei- 
kia savo piliečiams įvairiausių socialinių pozicijų, iš ku- 
rių vienos daug pranašesnės už kitas; bet jos ir egalita- 
riškos tuo, kad ši postų bei pareigų sistema sudaro tam 
tikrą kontinuumą (jai nebūdingas joks didesnis netoly- 
dumas) ir kad plačiai tikima, galbūt ir perdėtai, tačiau 
anaiptol ne visiškai neteisingai, jog galima kilti į viršų 
ir leistis Žemyn ir jog neperžengiami barjerai šioje sis- 
temoje yra neleistini ir neteisėti. Šiaip ar taip, palyginti 
su agrarinėmis visuomenėmis, industrinė visuomenė yra 
stebėtinai egalitarinė, išsivysčiusioje industrinėje visuo- 
menėje gyvenimo stiliai yra aiškiai suartėję, o socialinė 
distancija tarp Žmonių labai sumažėjusi. Tačiau mūsų 
hipotetiniu mėlynųjų gyventojų, susitelkusių netoli vi- 
suomenės dugno, atveju galimybės lengvai identifikuoti 
(mėlyna spalva krenta į akis) ir neatsitiktinio, kontra- 

entropiško šios kategorijos Žmonių (mėlynieji) pasiskirs- 
tymo derinys sukelia labai nelemtų padarinių. 

Būtų apdairu padaryti prielaidą, kad populiacijos daž- 
nai iš dalies skiriasi įgimtų talentų skaičiumi. Priešinga 
prielaida, kad visi talentai yra pasiskirstę absoliučiai vie- 
nodai, tiek pat tikėtina, kaip ir visiškai lygi žemė. Ly- 
giai taip pat aišku, kad kai kalbama apie talento išsi- 
skleidimą, socialiniai veiksniai yra daug svarbesni nei 
įgimti gabumai. (Kai kurios populiacijos, kuo glaudžiau- 
siai susijusios su pastarųjų amžių Žmonijos laimėjimais, 
prieš ne įjek jau daug kartų buvo atsilikę laukiniai, nors 
ir neįtikima, kad jų genetinis potencialas būtų galėjęs 
labai pasikeisti per trumpą laikotarpį, praėjusį tarp jų 
barbariškos būklės ir išgarsėjimo pasaulio istorijoje, — 
šitai, atrodo, įrodo šį teiginį.) Visas šis klausimas nėra 
pernelyg reikšmingas, kiek yra aiškų, kad sugebėjimų 
lygio skirtumai, pasitaikantys konkrečiose „etninėse“ ar 
„Tasinėse“ grupėse, yra daug didesni nei tokių skirtin- 
gų grupių vidurkių skirtumai. 

Iš viso to plaukia labai svarbi išvada. Mėlynieji yra 
susitelkę visuomenės apačiose, ir gali būti net taip, kad 
jų tinkamumo darbui vidurkis mažesnis nei tų grupių, 
kurios pasiskirsčiusios labiau atsitiktinai. Niekas neži- 
no, ar tai priklauso nuo genetinių skirtumų, ar nuo so- 
cialinių veiksnių. Bet vienas dalykas yra tikras: tarp mė- 
lynųjų gyventojų bus daug tokių, kurie bus kur kas 
gabesni, kur kas tinkamesni už daugybę nemėlynųjų gy- 
ventojų, kad ir kokie tinkamumo veiklai kriterijai tuo 
metu būtų svarbūs ir taikomi. 

Kas gi atsitinka, kai viskas yra taip, kaip mūsų nu- 
sakyta ir apibrėžta? Mėlynumo ir žemos visuomeninės 
padėties sąsaja sukuria išankstinį nusistatymą prieš mė- 

lynuosius. Kai tie, kurie yra visuomenės apačiose, jų 
spalvos ar kokiu nors kitu pasirinktu požiūriu tėra at- 
sitiktinis visos populiacijos pavyzdys, tada išankstinis 
priešiškas nusistatymas prieš juos negali būti perkeltas 
kokiai nors kitai specifinei jų savybei, nes, ex hypothesi, 
žemiausios visuomeninės padėties užėmimas nėra spe- 
cifiškai susijęs su jokia kita savybe. Bet jei tarp esančių 
apačiose yra tiek daug mėlynųjų, tai išankstinis priešiš- 
kas nusistatymas, kylantis truputį aukštesniame sluoks- 
nyje prieš tuos, kurie yra žemiau, iš baimės būti nu- 
stumtiems žemyn, neišvengiamai perkeliamas, mėlynie- 
siems. Iš tikrųjų, nemėlynųjų grupės, esančios visuome- 
nės apačioje, bus ypač linkusios nemėgti mėlynųjų, nes 
jos ne kuo daugiau teturės didžiuotis ir ypač įnirtin- 
gai laikysis savo vienintelio vargano skirtumo, nemėly- 
numo. 

Vis dėlto labai daug mėlynųjų kops į viršų, nepaisy- 
dami nusistatymo prieš juos. Mėlynųjų telkimasis pa- 
dugnėje yra vien statistinis, ir daugelis mėlynųjų (nors 
tebūtų vien savo mėlynosios gyventojų grupės mažu- 
ma) atkaklaus darbo, sugebėjimų ar laimės dėka kops į 
viršų ir pasieks aukštesnę padėtį. Kas atsitiks jiems? 

Mes padarėme prielaidą, kad mėlynumas, dėl vienos 
ar kitos priežasties, yra nepanaikinamas. Vadinasi, ky- 
lančių mėlynųjų padėtis bus skausminga ir kupina įtam- 
pos. Kad ir kokie būtų jų individualūs nuopelnai ir tei- 
giamos savybės, nemėlyniesiems žmonėms, atsitiktinai 
juos pažinusiems ar sutikusiems (0 tai, kad tiek daug 
žmonių kontaktų yra atsitiktiniai, trumpalaikiai ir vis 
dėlto reikšmingi, yra pati mobilios sudėtingos industri- 
nės visuomenės esmė), jie ir toliau bus purvini, tingūs, 
skurdžiai, nemokšos mėlynieji; nes šios savybės, arba 


114 


6. INDUSTRINĖS VISUOMENĖS SOCIALINĖ ENTROPIJA IR LYGYBĖ 


panašios, yra siejamos su Žemos visuomeninės padėties 
užėmimu. 

Visu tuo kylančio mėlynojo padėtis turbūt nedaug 
kuo blogesnė už kylančio išeivio iš Ruritanijos darbi- 
ninko padėtį, kurią nagrinėjome ankstesniame pavyz- 
dyje; bet čia yra vienas nepaprastai svarbus skirtumas. 
Ruritanijos kultūros galima atsikratyti, mėlynumo - ne. 
Mes taip pat tarėme, kad ruritaniečiai turi teritorinį pa- 
grindą: yra Žemė, ruritaniečių tėvynė, kurioje valstie- 
čiai, kalbantys kuria nors ruritaniečių kalbos atmaina, 
sudarė daugumą. Tad vėlgi ruritaniečiai turėjo dvi išei- 
tis: asimiliuotis su megalomanų kalba ir kultūra arba 
įkurti pripažintą nepriklausomą Ruritaniją, kurioje jų tar- 
mės būtų paverstos oficialia „literatūrine kalba. Kiekvie- 
na iš šių dviejų alternatyvų buvo sėkmingai išbandyta 
skirtingose vietose skirtingų Žmonių. Tačiau ex hypothesi 
mėlyniesiems yra neprieinama pirmoji iš šių dviejų pa- 
sirinkimo galimybių. Juos išduodantis mėlynumas jiems 
vis vien išlieka, kad ir ką jie darytų. Be to, megaloma- 
nų kultūra yra sena ir turi tvirtai įsišaknijusį savo įvaiz- 
dį, kur mėlynumas yra atmetamas. 

Kaip dėl antros galimybės, tautinės nepriklausomy- 
bės įkūrimo? Istoriniai ir šiuolaikiniai faktai rodo, kad 
populiacijos, atsiduriančios panašioje kaip mėlynųjų pa- 
dėtyje, kartais turi savo teritorinį pagrindą, o kartais jo 
neturi. Pirmuoju atveju jos turi ir bent vieną iš dviejų 
galimybių, prieinamų ruritaniečiams, ir jeigu ji politiš- 
kai bei kariniu požiūriu yra įmanoma, jie gali ją ir pa- 
sirinkti. Tačiau, jeigu hipotetiniai mėlynieji neturi terito- 
rinio pagrindo, kad galėtų netuščiai tikėtis įkurti nepri- 
klausomą mėlynųjų šalį, arba vėlgi, jei jie jį turi, tačiau 
ši mėlynųjų tėvynė dėl kokių nors priežasčių yra per- 

nelyg ankšta ir nepatraukli, kad mėlynieji, išsibarstę ki- 
tose šalyse, grįžtų į ją, tai mėlynųjų padėtis iš tikrųjų 
sunki. 

Tokio pobūdžio situacijoje didelės socialinės kliūtys, 
lengvai nepašalinamos vien gera valia ir įstatymais ar 
politiniu iredentizmu ir aktyvumu, užkerta kelią į tąjį 
kultūrinį homogeniškumą ir socialinę entropiją, kurie yra 
ne tik išsivysčiusios industrinės visuomenės norma, bet 
ir, atrodo, sklandaus jos funkcionavimo sąlyga. Tokie 
sistemingi entropijos trukdymai gali sukelti vieną iš di- 
džiausių pavojų, su kuriais susiduria industrinė visuo- 
menė. Priešingai, nors mėlynieji gyventojai yra užblo- 
kuoti abiem kryptimis, t.y. nei sklandi asimiliacija, nei 
nepriklausomas būvis nėra jiems lengvai prieinami, kai 
kurioms kitoms populiacijoms gali dvigubai pasisekti. 
Federacinėje valstybėje tokios populiacijos kaip mūsų hi- 
potetiniai ruritaniečiai gali turėti ir autonomišką Rurita- 
niją, kurioje oficiali kalba yra ruritaniečių, ir, be to, dėl 
mažos kultūrinės distancijos tarp jų ir kitų kultūrų bei 
dėl to, kad ruritaniečių, kurie jau asimiliavosi, neįma- 
noma atskirti nuo kitų gyventojų, jos gali sklandžiai, be 
trinties ir nesutarimų, entropiškai dalyvauti ir kilti į vir- 
šų platesnėje valstybėje. Manau, patiems ruritaniečiams 
spręsti, ar šis dvigubas pranašumas vertas tos kainos, 
kurią jie už jį moka: būtent, kad Ruritanijos kantonas 
ar autonominė respublika nėra visiškai nepriklausoma. 
Kai kurios populiacijos, kurioms tinka šis bendras api- 
būdinimas, pasilieka platesnėje federacinėje valstybėje sa- 
vanoriškai, o kai kurioms ši pasirinkimo galimybė buvo 
atimta jėga. Kvebekas, atrodytų, yra pirmojo atvejo pa- 
vyzdys, Ibolandas Nigerijoje — antrojo. 

Čia kyla klausimas: kokios savybės realiame pasau- 
lyje yra panašios į mūsų hipotetinio pavyzdžio „mėly- 
numą“? Genetiškai perduodami bruožai yra vienas to- 
kio mėlynumo pavyzdys, tačiau tik vienas. Kitos, ne 
genetinės jo rūšys yra bent jau tiek pat svarbios. Taip 
pat reikia pridurti, kad ne kiekvienas genetiškai perduo- 
damas bruožas sukelia visuomenės skilimą. Pavyzdžiui, 
kai kurie rudaplaukiai būna užkabinėjami vaikystėje, kita 
vertus, rudaplaukės moterys kartais laikomos ypač pa- 
traukliomis. Be to, kai kuriose etninėse grupėse, kaip 
teigiama, yra neproporcingai daug rudaplaukių; bet, ne- 
paisant šių faktų ir/ar liaudies prietarų, rudi plaukai, 
apskritai imant, nesukelia konfliktų ar socialinių pro- 
blemų. : 

Iš dalies tai galima paaiškinti, vartojant anksčiau šiuo 
tikslu įvestą terminą: rudi plaukai yra visiškai entropiš- 
ki, kad ir kokios etninės koreliacijos būtų jiems priski- 
riamos. Fiziniai bruožai, kurie, nors ir genetiški, nekelia 
stiprių istorinių ar geografinių asociacijų, paprastai bū- 
na entropiški; ir net jei jie šiek tiek susiję su kokiu nors 
socialiniu pranašumu ar trūkumu, tai lieka socialiai ne- 
pastebima. Priešingas pavyzdys būtų Ruanda ir Burun- 
dis, kur fizinis ūgis yra susijęs su etniniu priėmimu į 
narius ir politiniu statusu labai pastebimai, tiek faktiš- 
kai, tiek ideologiškai: čia nukariautojai gyvulių auginto- 
jai yra aukštesni už vietinius žemdirbius, o ir vieni, ir 
kiti aukštesni už pigmėjus. Bet daugelyje kitų visuome- 
nių ši koreliacija yra ne tokia didelė, kad taptų socialiai 
reikšminga. Atrodo, kad itoniečiai vidutiniškai yra aukš- 
tesni nei kiti, tačiau aukšti gvardiečiai tarp eilinių ne- 
laikomi aukštesne klase. 

Fiziškai ar genetiškai perduodami bruožai yra tik vie- 
na tokio „mėlynumo“ rūšis. Kokios yra kitos? Be galo 
svarbu ir įdomu tai, kad kai kurie giliai įsišakniję reli- 
giniai-kultūriniai įpročiai iš tikro yra lygiai tokie pat 
galingi ir tvirti kaip ir tie, kurių pagrindas yra mūsų 
genetinė konstitucija. Kalba ir formalus dogmatiškas ti- 
kėjimas, regis, mažiau įsišakniję ir jų lengviau atsikrato- 
ma; tačiau visa puokštė asmeniškų, vidinių ir kartu pa- 
plitusių vertybių bei pažiūrų, kurios agrariniame am- 
Žiuje paprastai būna susijusios su religija (neturi reikš- 
mės, ar jos būna įtrauktos į oficialią aukštąją tos tiky- 
bos teologiją, ar ne), dažnai prilimpa kaip vantos la- 
pas — taip jos pastovios ir gajos, — ir toliau funkcionuoja 
kaip skiriamasis tų populiacijų, kurios jų laikosi, Žen- 
klas. Pavyzdžiui, tuo metu, kai Alžyras juridiškai buvo 
laikomas Prancūzijos dalimi, Alžyro išeiviams darbinin- 
kams asimiliuotis Prancūzijoje netrukdė joks fizinis, ge- 
netinis skirtingumas — tarkim, kabilo ir Pietų Prancūzi- 
jos valstiečio. Apskritai neperžengiama praraja tarp šių 
dviejų populiacijų, daranti negalimą asimiliacinį spren- 
dimą, buvo kultūrinė, o ne fizinė. Giliai įsišaknijęs Ols- 
terio bendruomenių konfliktas, akivaizdu, yra grindžia- 
mas ne kokiais nors dviejų bendruomenių bendravimo 
skirtingumais, o tapatinimusi su viena iš dviejų tarpu- 
savyje besivaržančių vietinių kultūrų, kuris yra toks at- 
kaklus, kad gali būti palygintas su kai kuriomis fizinė- 
mis savybėmis, nors iš tikrųjų Sukeltas socialinių prie- 
žasčių. Teroristinių organizacijų, kurių formalios teori- 
jos, O greičiau tuščiažodžiavimai, yra laisvo šiuolaikinio 
revoliucinio marksizmo atmaina, nariai iš tikrųjų yra 
atėję iš bendruomenių, kadaise apibrėžtų religinio tikė- 

jimo, o vėliau — kultūros, glaudžiai susijusios su tuo 
tikėjimu. 

Įstabus atskleidžiantis pačią esmę įvykis neseniai at- 
sitiko Jugoslavijoje: Bosnijoje eksmusulmonų populiacija 
galų gale užsitikrino, ne be atkaklių pastangų, teisę, p1il- 
dydami „tautybės“ grafą surašymo blanke, įrašyti save 
kaip musulmonus. Tai nereiškia, kad jie tebėra tikintys 
ir praktikuojantys musulmonai, ir net dar mažiau reiš- 
kia tai, kad jie priskiria save vienai tautybei su kitais 
Jugoslavijos musulmonais ir eksmusulmonais, tokiais 
kaip Kosovo albanai. Jie šneka serbų-chorvatų kalba, jų 
kilmė yra slaviška, o kultūrinis pamatas - musulmoniš- 
kas. Jiems yra svarbu galėti neapibūdinti savęs kaip ser- 
bų ar chorvatų (nors jų kalba ta pati), nes iš tokios 
tapatybės plauktų, kad jie yra ortodoksai arba katalikai; 
o vadinti save „jugoslavais“ būtų pernelyg abstraktu, 
bendra ir negyva. 

Jie verčiau apibūdina save kaip „musulmonus“ (ir 
pagaliau tai jiems buvo oficialiai leista), tuo norėdami 
pasakyti, kad jie yra bosniai, eksmusulmonai slavai, ku- 
rie jaučiasi esą viena etninė grupė, nors kalbiniu požiū- 
riu ir nesiskiria nuo serbų ir chorvatų ir nors juos ski- 
riantis tikėjimas dabar yra buvęs tikėjimas. Teisėjas Oli- 
veris Wendellis Holmesas kartą atkreipė dėmesį į tai, 
kad, norint būti džentelmenu, nebūtina mokėti lotynų 
ir graikų kalbas, bet būtina būti jas užmiršusiam. Šiais 
laikais, norint būti Bosnijos musulmonu, nereikia tikėti, 
kad nėra jokio Dievo, išskyrus Dievą, ir kad Mahome- 
tas yra jo pranašas, bet reikia būti praradusiam šį tikė- 
jimą. Perėjimo nuo tikėjimo prie kultūros, prie jo sam- 
plaikos su etniškumu ir galiausiai su valstybe momen- 

tas taikliai iliustruojamas jų susikeitimu klasikiniame vei- 
kale apie kariškių vaidmenį besivystančioje šalyje - An- 
tono Čechovo Trijose seseryse: 


Tuzenbachas. Jūs, matyt, galvojate: susigraudino vokie- 
tis. Bet, garbės žodis, aš rusas, ir netgi nekalbu vokiškai. 
Mano tėvas —- stačiatikis. 


Baronas, nors jo vardas ir, tikriausiai, kilmė - vokiš- 
ki, gina savo slaviškąjį statusą, nurodydamas savąjį sta- 
čiatikių tikėjimą. 

Sakyti šitai — nereiškia teigti, kad kiekviena ikiin- 
dustrinė religija sieks įgyti naują, etninės ištikimybės, 
pavidalą industriniame lydymo katile. Toks požiūris bū- 
tų absurdiškas. Juk, pirma, kaip ir kalbų bei kultūrinių 
diferenciacijų atveju, agrarinis pasaulis dažnai pernelyg 
perpildytas religijų. Jų buvo pernelyg daug. Jų buvo 
daugiau negu etninių grupių ir tautinių valstybių, ku- 
rioms gali atsirasti vietos moderniajame pasaulyje. Tai- 
gi jos visos paprasčiausiai negalėjo išlikti (net ir tokiu 
persimainiusiu pavidalu - kaip etniniai vienetai), kad ir 
kokios gajos būtų buvusios. Be to, kaip ir kalbų atveju, 
daugelis jų iš tikrųjų nėra tokios gajos. Tik aukštosios 
religijos, įtvirtintos rašto ir palaikomos specializuoto per- 
sonalo, kartais, tačiau jokiu būdu ne visuomet, tampa 
naujojo kolektyvinio tapatumo industriniame pasaulyje 
pamatu, taip sakant, pereidamos nuo kultūros ir religi- 
jos prie kultūros ir valstybės. Tad agrariniame pasauly- 
je aukštoji kultūra koegzistuoja su žemosiomis kultūro- 
mis ir jai paremti reikia bažnyčios (ar bent jau dvasi- 
ninkų gildijos). Industriniame pasaulyje aukštosios kul- 
tūros vyrauja, tačiau joms — kiekvienai jų — reikia ne 

bažnyčios, o valstybės. Tai yra vienas būdas, leidęs at- 
sirasti nacionalistiniam amžiui. 

Aukštosios kultūros paprastai tampa naujos tautybės 
pamatu (kaip Alžyre); tuo tarpu iki atsirandant nacio- 
nalizmui religija labai tiksliai apibrėždavo visus neprivi- 
legijuotuosius, priešingai privilegijuotiesiems, net - ar 
ypač - jei neprivilegijuotieji neturėjo jokių kitų pozity- 
vių visiems bendrų ypatybių (tokių kaip kalba ar ben- 
dra istorija). Anksčiau, iki tautinio atgimimo šiame am- 
žiuje, neegzistavo jokia alžyriečių tauta, kaip pažymėjo 
Ferhatas Abbasas, vienas iš pagrindinių ankstyvųjų šios 
šalies tautinio judėjimo lyderių. Buvo daug platesnė is- 
lamo bendruomenė ir ištisa virtinė mažesnių bendruo- 
menių, bet nieko net iš tolo panašaus į dabartinės na- 
cionalinės teritorijos gyventojus. Šiuo atveju iš tikrųjų 
gimė nauja tauta, apibrėžiama kaip šio tikėjimo išpa- 
žintojų, gyvenančių šioje teritorijoje, visuma. (Šiandieni- 
nių palestiniečių atveju panašų susikristalizavimą, regis, 
sukuria kalba ir kultūra bei bendra sunki padėtis, bet 
ne religija.) Kad atliktų skiriamąjį, tautą apibrėžiantį 
vaidmenį, kalbamajai religijai iš tiesų gali būti būtina 
visiškai pasikeisti, kaip įvyko Alžyre. XIX a. Alžyro is- 
lamas su savo pagarba šventakilmiams visais praktiniais 
tikslais sutapo su kaimo šventykla ir šventųjų kultu. 
XX a. jis viso to išsižadėjo ir susitapatino su reformistų 
skriptūralizmu*, neigdamas bet kokio šventųjų tarpinin- 
kavimo tarp žmogaus ir Dievo teisėtumą. Šventyklos 
apibrėždavo gentis ir genčių ribas; skriptūralizmas gali 
apibrėžti ir apibrėžia tautą. 


* T.y. paraidine ištikimybe Koranui. — Vert. past. 

Skilimai ir barjerai 


Savo bendrą argumentavimą galime performuluoti 
taip. Industrializacija sukuria mobilią ir kultūriškai ho- 
mogenišką visuomenę, kuriai dėl to būdingi egalitari- 
niai lūkesčiai ir siekimai, tokie, kokių ji apskritai netu- 
rėjo ankstesnėje stabilioje, susisluoksniavusioje, dogma- 
tiškoje ir absoliutistinėje agrarinėje visuomenėje. Kartu 
ankstyvaisiais savo tarpsniais industrinė visuomenė taip 
pat sukuria labai ryškią, skausmingą ir aiškią nelygybę, 
juo skausmingesnę, nes lydimą didžiulių neramumų ir 
to, kad esantieji ne tokioje palankioje padėtyje šiuo lai- 
kotarpiu būna ne tik santykinai, bet ir absoliučiai nu- 
skurdę. Šioje situacijoje — egalitariniai lūkesčiai ir ne- 
egalitarinė realybė, skurdas ir jau trokštamas, bet dar 
neįgyvendintas kultūrinis homogeniškumas - slypi di- 
delė politinė įtampa, kuri tampa aktuali, jei gali pasi- 
naudoti tinkamais simboliais, vykusiais skiriamaisiais 
ženklais atskirti valdančiajam nuo valdomojo, privilegi- 
juotajam nuo neprivilegijuotojo. 

Būdinga, kad ji gali pasinaudoti kalba, genetiškai per- 
duodamais bruožais („rasizmas“) ar vien kultūra. Šitai 
daryti labai skatina tai, kad tampančiose industrinėmis 
visuomenėse ryšiai, bendravimas ir, vadinasi, kultūra 
įgyja naują, iki tol negirdėtą reikšmę. Bendravimas tam- 
pa svarbus dėl produktyvaus gyvenimo sudėtingumo, 
tarpusavio priklausomybės ir mobilumo, - čia reikia per- 
duoti daug daugiau sudėtingų, tikslių ir nepriklausomų 
nuo konteksto pranešimų nei kada nors iki tol. 

Kai kurios iš kultūrų yra susijusios su aukštuoju (raš- 
tinguoju) tikėjimų, kuris, atrodo, labiausiai tinka atlikti 
nepasitenkinimo kristalizatoriaus vaidmenį. Daug ma- 

Žiau tikėtina, kad tokius aukštus troškimus turėtų vie- 
tinės liaudies kultūros ir tikėjimai, kaip ir smulkieji dia- 
lektai. Žinoma, ankstyvuoju industrializacijos periodu že 
mosios kultūros taip pat yra tinkamos būti pasitelktos 
kaip prastesnės padėties Žmonių skiriamieji ženklai ir 
naudojamos jiems Žymėti bei vienyti, jei atrodo politiš- 
kai daug žadančiomis, ypač jei apibrėžia dideles ir te- 
ritoriniu atžvilgiu daugmaž kompaktiškas populiacijas. 
Ankstyvojoje stadijoje privilegijuotieji ir neprivilegijuo- 
tieji būtinai susiduria su būdingais prieštaravimais: leng- 
vas arba, priešingai, menkas naujojo gyvenimo stiliaus 
ir jo išankstinės sąlygos — išsilavinimo —- prieinamumas 
(lengvas arba trukdomas bendravimas), aukštoji arba Že- 
moji kultūra. 

Tai suskilusios kartos tipas, kur realaus bendravimo, 
ryšių stoka yra lemtinga, nes pažymi ir išryškina objek- 
tyvų skirtumą. Vėliau, kai dėl bendro išsivystymo ben- 
dravimo barjerai ir nelygybė jau nebe tokie dideli ir kai 
visiems bendras industrinis stilius įgalina bendrauti netgi 
skirtingomis kalbomis kalbančius žmones, iš tikrųjų 1e- 
miamais tampa veikiau jau atsparūs nevienodai pasi- 
skirstę („kontraentropiški“) bruožai, nesvarbu, genetiniai 
ar grynai kultūriniai. Šioje pakopoje ankstesnių žemųjų 
kultūrų virtimas nauja aukštąja, siekiant suteikti ženklą 
ištisai didelei kategorijai neprivilegijuotųjų, kurie iki tol 
neturėjo jokių būdų prabilti į vienas kitą ir vienytis, jau 
nebėra toks tikėtinas; nepaprasto žemųjų sluoksnių skur- 
do, betvarkės, gyvenimo ties bado riba, visiško susveti- 
mėjimo laikotarpis jau praėjęs. Pasipiktinimą dabar su- 
kelia ne tiek objektyviai nepakeliamos sąlygos (nes įvai- 
rūs nepritekliai dabar yra, kaip sakoma, santykiniai), o 
pirmiausia neatsitiktinis, „neloteriškas“ socialinis kai ku- 

rių matomų ir nuolatos krentančių į akis ypatybių pa- 
siskirstymas. 

Dviejų stadijų, ankstyvosios ir vėlyvosios, skirtumą 
galima apibūdinti taip. Ankstyvojoje stadijoje egzistuoja 
milžiniškas pasiturinčių žmonių ir badaujančių skurdžių, 
tų, kurie gali plaukioti naujajame industriniame basei- 
ne, ir tų, kurie dar tik skausmingai to mokosi, gyveni- 
mo šansų skirtumas. Net ir tuomet konfliktas, priešin- 
gai marksistų pranašavimams, retai tampa aštrus ar be 
galo išsiplečia, jei privilegijuotieji ir kiti negali identifi- 
kuoti savęs ir vienas kito kultūriškai, „etniškai“. Bet jei- 
gu jie gali taip vienas kitą atpažinti, tai, apskritai kal- 
bant, gimsta nauja tauta (arba tautos); ir ji gali vienytis 
apie aukštąją, arba ankstesnę žemąją, kultūrą. Jeigu aukš- 
toji kultūra dar neparengta ir neprieinama, ar jau už- 
grobta besivaržančios grupės, ką gi, tada žemoji kultū- 
ra transformuojama į aukštąją. Tai yra tautų gimimo 
(arba tariamo „atgimimo“), žemųjų kultūrų virtimo nau- 
jomis raštingosiomis aukštosiomis amžius. 

Tolesnė pakopa yra kitokia. Dabar jau didelis objek- 
tyvus socialinis nepasitenkinimas ar ryški socialinė di- 
ferenciacija nebeieško kokio nors seno akivaizdaus kul- 
tūrinio skirtumo, kad galėtų jį panaudoti naujam barje- 
rui, iš tikrųjų galiausiai naujai ribai, sukurti. Dabar vien 
tikra ankstesnė mobilumui ir lygybei trukdanti kliūtis, 
neleisdama žmonėms lengvai tapatintis, sukuria naują 
ribą. Skirtumas yra didelis. 


Požiūrių įvairovė 


Kai kuriuos ypatingus atvejus reikia atskirai aptarti. 
Islamo civilizacija agrariniame amžiuje ryškiai iliustruo- 

ja mūsų teiginį, kad agrarinės visuomenės nėra linku- 
sios naudoti kultūrą apibrėžti politiniams vienetams; ki- 
taip tariant, joms nėra lemta būti nacionalistinėmis. Lais- 
va ulemų, mokslininkų-teisininkų-teologų, davusių toną 
ir moraliai viešpatavusių tradiciniame musulmonų pa- 
saulyje, organizacija* buvo transpolitinė ir transetninė, 
taip pat nesusieta su jokia valstybe (suirus Kalifatui su 
jo monopolistinėmis pretenzijomis suteikti vienintelius 
politinius namus visai bendruomenei) ir jokia „tauta“. 
Kita vertus, liaudiškasis šventyklų ir šventakilmių isla- 
mas buvo subetninis ir subpolitinis (kalbant apie dides- 
nius vienetus, primenančius istorines ir „tautines“ vals- 
tybes); jis tarmavo galingiems vietinės savigynos ir savi- 
valdos vienetams (gentims) ir įtvirtino juos. Taigi isla- 
mas iš vidaus buvo pasidalijęs į aukštąją ir Žemąją kul- 
tūrą, Žinoma, viena į kitą įsiliejančias, artimai susijusias 
ir susipynusias, tačiau tarpais puolančias konfliktuoti, 
atsiradus kam priminti bei atgaivinti neva pirmykštę 
aukštosios kultūros aistrą ir suvienyti gentainius apsi- 
valymo, praturtinimo ir politinio kilimo tikslais. Bet ši- 
taip atsirandančios permainos (nors jos ir vykdavo gan 
dažnai) nesukuria jokių didelių, esminių struktūrinių tra- 
dicinės tvarkos pokyčių. Jos tiktai pakeisdavo tarnauto- 
jus, tačiau iš esmės nekeisdavo visuomenės“*. 

Atėjus modernizacijos gimdymo skausmams, dalykai 
visiškai pasikeitė. Mes įrodinėjome, jog apskritai šitai, 
be kita ko, reiškia, kad įvairiopas su vietove susijusias 
žemąsias kultūras pakeičia standartizuotos, formalizuo- 


* Keddie N. (ed.). Scholars, Saints aud Sufis. — Berkeley, 1972; 
Gellner E. Muslim Society. — Cambridge, 1981. 

** Ibn Khaldun. The Mugaddimah/ Tr. F. Rosenthal. - London, 
1958. 

tos ir kodifikuotos, raštingumo palaikomos aukštosios 
kultūros. Tačiau islamo visuomenė istorijos atsitiktinu- 
mo dėka visada buvo idealiai pasirengusi tokiai raidai. 
Ji savyje turėjo ir aukštąją, ir Žžemąją kultūras. Jos abi 
buvo vadinamos tuo pat vardu ir ne visuomet būdavo 
rūpestingai viena nuo kitos skiriamos, o dažnai sąmo- 
ningai sujungiamos ir suliejamos; jos buvo susijusios vie- 
na su kita. Abi praeityje galėjo būti ir buvo nuoširdaus, 
aistringo solidarizavimosi su (tariamai vieninteliu) isla- 
mu, kaip absoliučiu, bekompromisiu ir galutiniu apreiš- 
kimu, priemonė. Islamas galbūt neturėjo bažnyčios, bet 
bažnyčia, kurios jis neturėjo, buvo plati. Modemiame 
pasaulyje žemojo ar liaudies varianto gali būti ir yra 
išsižadama kaip iškraipymo, iš kurio turi naudos, jeigu 
ne kurį iš tikro išsigalvojo ar kursto svetimi kolonijiniai 
priešai, tuo tarpu aukštasis variantas tampa kultūra, apie 
kurią gali kristalizuotis naujasis nacionalizmas. Tai ypač 
lengva vienos lingvistinės grupės, kurios kalba yra su- 
sijusi su šio unikalaus apreiškimo kalba, atveju; tai taip 
pat lengva tais atvejais, kai visa tauta tapatinama su 
islamu ir yra apsupta nemusulmonų kaimynų (Somalis, 
Malaizija); arba kai visa blogesnės padėties populiacija, 
nors kalbiniu požiūriu ir ne homogeniška, yra musul- 
monai, priešiški nemusulmonams, turintiems valdžią (Al- 
žyras), arba kai tauta yra įprastai apibrėžiama kaip vie- 
na iš musulmonų sektų ir jos nepasitenkinimas yra nu- 
kreiptas prieš provokuojančiai sekuliarizuotą ir vester- 
nizuotą valdančiąją klasę bei prieš nemusulmonus už- 
sieniečius (Iranas). 

Islamo unikalumas galbūt geriausiai gali būti išryš- 
kintas, jei pakartosime mūsų bendrą temą. Agrarinis 
žmonijos amžius yra laikotarpis, kuriuo kai kurie gali, 

o dauguma negali skaityti, o industrinis amžius yra toks, 
kuriuo visi gali ir privalo skaityti. Agrariniame amžiuje 
raštingosios aukštosios kultūros koegzistuoja su neraš- 
tingosiomis Žemosiomis, arba liaudies kultūromis. Per- 
einamuoju iš vieno į kitą amžių laikotarpiu kai kurios 
ankstesnės žemosios kultūros tampa naujomis aukšto- 
siomis kultūromis; o esant reikalui gali būti išgalvojama 
nauja aukštoji kultūra, sukuriama, vadovaujantis politi- 
niais norais ir kultūriniais projektais, pagrįsta elemen- 
tais, paimtais iš tolimos praeities ir naujai sudėliotais, 
siekiant sukurti kažką iš esmės visiškai nauja, kaip IZ- 
raelyje. 

Tačiau aukštosios kultūros, kurios išgyvena perėjimo 
laikotarpį, nustoja buvusios rašto Žmonių ar rūmų ben- 
dravimo priemone bei skiriamuoju ženklu ir tampa „tau- 
tos“ bendravimo priemone bei simboliu, drauge patir- 
damos ir kitą įdomią transformaciją. Kai jas įkūnydavo 
rūmai, rūmų sluoksnis ar rašto Žmonės, jos paprastai 
būdavo transetninės ir netgi transpolitinės, lengvai eks- 
portuojamos visur, su kuo tik šie rūmai varžėsi ar kur 
šie rašto Žmonės manė esant reikalą jas panaudoti; kita 
vertus, jos būdavo glaudžiai susijusios su paprastai 
griežtais, dogmatiškais teologija ir doktrinos sąvadu, ku- 
riais remiantis būdavo apibrėžiami kalbamieji rašto žmo- 
nės ir įteisinami rūmai. Agrarinio amžiaus raštingosioms 
ideologijoms buvo būdinga tai, kad tas doktrinos sąva- 
das pasižymėjo absoliutistinėmis pretenzijomis ir buvo 
įtvirtinamas jo paties Žodžiais, teigiančiais ne vien tai, 
kad jis yra teisingas (kas iš to?), bet ir tai, kad būtent 
jis yra tiesos norma. Drauge jis skleisdavo piktus pra- 
keiksmus visiems eretikams ir netikintiesiems, kurių jau 
vien abejonės dėl vienintelės ir akivaizdžios tiesos rodė 


127 


6. INDUSTRINĖS VISUOMENĖS SOCIALINĖ ENTROPIJA IR LYGYBĖ 


jų moralinį begėdiškumą, „pagedimą žemėje“, - vaiz- 
dingas posakis, kurį vartoja mirties nuosprendžiuose da- 
bartinis agrarinis tikėjimą atgaivinantis Irano režimas. 
Šios ideologijos yra kaip tvirtovės - Eine feste Burg ist 
mein Gott, - kurios visus vandens išteklius laiko savo 
bastione ir taip neleidžia jais naudotis priešui. Jos išlai- 
ko ne vien tiesos monopolį (tai trivialu), bet pirmiausia 
pačių tiesos šaltinių ir kriterijų monopolį. Visi šaltiniai 
yra už apsauginių pylimų ir tai išsprendžia reikalą, nes 
priešas jų negali pasiekti. 

Visa tai buvo labai puikus, didžiulis jų pranašumas 
agrariniame amžiuje, kai jos susidurdavo su priešais, 
net ir blogiausiu atveju vien panašiais į jas pačias, o 
dažnai su silpnesniais, nesudėtingais, neįtvirtintais liau- 
dies tikėjimais. Industrinis amžius remiasi ekonominiu 
augimu. Tai vėlgi priklauso nuo pažintinio augimo, ku- 
rį patvirtino (o gal net kuriam reikšmingai pagelbėjo) 
kartezinė ir empiristinė filosofijos. Jų esmė buvo nuab- 
soliutinti visus esminius įsitikinimus apie pasaulį ir vi- 
sus be išimties teiginius neutraliai ir nesuinteresuotai 
ištirti kriterijais („patyrimu“, „proto šviesa“), esančiais 
už bet kokios įsitikinimų sistemos ribų ir pylimų. Tai 
padaro galą jų absoliutistinėms pretenzijoms, nes jie tu- 
ri paklusti savo pačių nekontroliuojamam kriterijui. Aki- 
vaizdumas tampa viešpačiu ir valdovu, ar bent jau ga- 
linčiu juo padaryti. Tiesos šaltiniai nuo šiol yra neutra- 
lioje teritorijoje, ir niekas negali jų savintis. 

Šiaip ar taip, būtent grynai intelektualinis, teorinis 
sudėtingos istorijos, kurios visos čia negalima peržvelg- 
ti, aspektas verčia agrarinio amžiaus absoliutistines aukš- 
tąsias kultūras atsisakyti savo absoliutizmo ir leisti tie- 
sos šaltiniams tapti viešais ir niekieno nevaldomais. 

Trumpai tariant, kaina, kurią šios aukštosios kultūros 
moka tam, kad taptų ištisų teritorinių tautų idiomomis, 
užuot priklausiusios vien dvasininkų luomui, yra ta, kad 
jos tampa sekuliarizuotos. Jos atsisako absoliutistinių ir 
pažintinių pretenzijų ir jau nebėra susijusios su doktri- 
na. Ispanija, stebėtinai ilgai išlaikiusi nacionalistinį reži- 
mą, kurio tautos įvaizdis patvirtino absoliutistines kata- 
likų pretenzijas, buvo viena iš labiausiai vėluojančių iš- 
imčių. Ankstyvaisiais ir nedrąsiais frankistų liberalizaci- 
jos etapais viešų protestantų pamaldų legalizavimas su- 
tiko pasipriešinimą kaip provokuojantis ispanų vieny- 
bės ir tapatumo ardymas. Absoliuti dogma visiems ir 
aukštoji kultūra kai kuriems tampa absoliučia kultūra vi- 
siems ir dogma kai kuriems. Bažnyčia turi nusileisti ir 
išskaidyti save, jei nori išlaikyti užvaldžiusi visą visuo- 
menę. Didžioji Tradicija turi atsisakyti kadaise įteisin- 
davusios doktrinos, jei nori tapti paplitusia ir visuotine 
kultūra. 

Apskritai kalbant, tai, kas kadaise buvo kalbėjimo 
stilius kai kuriems ir iš anksto paskirtas privalomas ti- 
kėjimas visiems, tampa privalomu kalbėjimo stiliumi vi- 
siems ir atskiestu, nerimtu, sekmadieniniu tikėjimu kai 
kuriems. Tai yra bendras aukštųjų kultūrų likimas, jei 
jos pergyvena didįjį perėjimą. Klasikiniu Šiaurės Vaka- 
rų Europos atveju procesas, galima sakyti, buvo dviejų 
stadijų: Reformacija rašto žmonių klasę padarė visuoti- 
nę ir suvienijo gimtąją kalbą su pamaldomis, o Šviečia- 
masis amžius sekuliarizavo jau visuotine tapusią rašto 
žmonių klasę ir jau visą tautą apimantį kalbėjimo stilių, 
nebesusijusį su doktrina ar klase. 

Įdomu pasvarstyti, kas būtų atsitikę, jei Vakarų Eu- 
ropoje industrializacija ir visa, kas su ja susiję, būtų 

prasidėję ankstyvaisiais viduramžiais, prieš atsirandant 
ir išsivystant tautinėms literatūroms, kuriamoms gimtą- 
ja kalba, ir prieš atsirandant tam, kam galų gale buvo 
lemta tapti įvairių tautinių aukštųjų kultūrų pamatu. 
Akivaizdu, kad čia būtų atsivėrusi išsilavinusių dvasi- 
ninkų vadovaujamo lotyniškojo, arba galbūt romaniško- 
jo, nacionalizmo, kaip palyginti labiau lokalių naciona- 
lizmų priešybės, perspektyva; nacionalizmo, kuris ga- 
liausiai būtų susikristalizavęs, supasaulietindamas jau ne- 
be transpolitinę dvasininkų aukštąją kultūrą, o pusiau 
dvasininkų, pusiau rūmų kultūrą. Jei visa tai būtų atsi- 
tikę anksčiau, panromaniškasis nacionalizmas būtų bu- 
vęs toks pat tikėtinas, kaip ir panslavizmas, su kuriuo 
imta rimtai skaitytis XIX a., arba XX a. panarabiškasis 
nacionalizmas, kuris taip pat buvo grindžiamas bendra 
dvasininkų aukštąja kultūra, koegzistuojančia su žemo- 
jo arba liaudies lygmens milžiniškais skirtumais. 
Islamo padėtis yra kaip tik tokia — jis vienu metu 
patiria daugybę permainų. Protestantiškiausias iš didžių- 
jų Monoteizmų, jis visada linkęs reformuotis (islamą iš 
tiesų galima apibūdinti kaip nuolatinę reformaciją). Vie- 
nas iš paeiliui einančių persitvarkymų iš esmės sutapo 
su modernaus arabų nacionalizmo atėjimu, ir juos tik 
labai sunkiai galima vieną nuo kito atskirti. Tautos at- 
siradimas ir reformistinio judėjimo pergalė yra to paties 
proceso dalys. Gyvybingų senųjų vietinių ir gimininių 
struktūrų, kurių dideli, o kartais mirtini šešėliai ir to- 
liau visur driekiasi kaip globos ir protekcijų tinklai, ap- 
raizgę naujas centralizuotas politines struktūras, nyki- 
mas eina koja kojon su šventųjų kulto, ratifikavusio mi- 
nibendruomeninę organizaciją, panaikinimu ir pakeiti- 
mu reformuota individualistine unitarine teologija, kuri 

leidžia individualiam tikinčiajam pačiam susieti save su 
vienu Dievu ir viena didžiule, anonimine išlaisvinta nuo 
tarpininkavimo bendruomene - visa tai iš esmės yra 
nacionalizmo reikalavimų paradigma. 

Kitos aukštosios kultūros už savo perėjimą* turi mo- 
kėti senosios doktrininės atramos atsisakymo kainą. Dok- 
trinų krūvis, kurį jos taip ilgai turėjo savyje, yra toks 
be galo absurdiškas, toks niekaip neapginamas episte- 
minių (akivaizdumą garbinančių) filosofijų amžiuje, kad 
tos doktrinos pačios tampa greičiau našta nei pranašu- 
mu, kuriuo buvo anksčiau. Jų mielai, noriai atsisakoma, 
arba jos paverčiamos „simboliniais“ ženklais, turinčiais 
nurodyti ryšį su praeitimi, bendruomenės tęstinumą lai- 
ko tėkmėje, ir yra išsisukinėjamai ignoruojamos, kai tik 
imama kalbėti apie jų nominalų teorinį turinį. 

Ne taip yra islamo atveju. Islamas agrariniais laikais 
buvo dviveidis Janas. Vienas jo veidas buvo pritaikytas 
religiniu ir socialiniu požiūriu pliuralistinei kaimo liau- 
džiai ir grupuotėms, o kitas — išrankesniems, labiau iš- 
silavinusiems, individualistiniams ir raštingiems miesto 
mokslavyriams. Be to, dogma, privaloma pastariesiems, 
buvo išgryninta, ekonomiška, unitariška tiek, kad būtų 
bent jau santykinai priimtina net ir moderniajame am- 
Žiuje, tuo tarpu barokinė našta, tempiama jos varžovės 
šiaurinėje Viduržemio jūros pakrantėje, yra tiesiog ne- 
pakeliama ir turi būti slapčiomis, patyliukais pamažu 
sumažinta ir nusimesta. Maža tokio slapto apsivalymo 
tereikia Viduržemio jūros pietuose — arba greičiau toks 
apsivalymas jau buvo atliktas, garsiai ir aiškiai, vardan 
tikrojo tikėjimo išlaisvinimo iš nemokšiško, kaimietiško, 
jei išvis ne svetimųjų inspiruoto prietaro ir pagedimo. 


* T.y. perėjimą iš agrarinio į industrinį amžių. — Vert. past. 

Janas atsisakė vieno iš dviejų savo veidų. Tad musul- 
monų pasaulyje ir, savaime aišku, ypač arabiškojoje jo 
dalyje (bet taip pat ir tarp tų tautų, kurias būtų galima 
pavadinti arabų surogatais, lokaliai apibrėžiančių save 
kaip tų vietovių musulmonai) nacionalizmas, besiremian- 
tis suvisuotinta anonimine teritorine bendruomene, gali 
ir toliau išsaugoti specifines doktrinas, kurias anksčiau 
skelbė dvasininkų sluoksnis, ir tai daryti išdidžiai ir jų 
neišsižadėdamas. Ulemų idealas darosi artimesnis tikro- 
vei, bent jau įvairiose tautos dydžio teritorijose, nei jis 
buvo gimininio susiskaidymo laikais. 

Teorijos elegancija, paprastumas, kompaktiškumas, 
griežtas unitarizmas, ne per daug intelektualiai užgau- 
laus maivymosi — dėl viso to islamui išgyventi šiuolai- 
kiniame pasaulyje buvo lengviau nei doktrinos požiūriu 
prašmatnesniems tikėjimams. Tačiau jeigu taip, tai gali- 
ma pagrįstai paklausti, kodėl tokia agrarinė ideologija 
kaip konfucianizmas negalėjo išgyventi dar geriau; juk 
toji įsitikinimų sistema dar tvirčiau buvo sutelkusi dė- 
mesį ties dorovinėmis taisyklėmis ir tvarkos bei hierar- 
chijos išlaikymu ir netgi mažiau rūpinosi teologinėmis 
ar kosmologinėmis dogmomis. Tačiau, ko gero, griežtas 
ir pabrėžtas bei atkaklus unitarizmas yra geriau už abe- 
jingumo doktrinai bei rūpinimosi morale derinį. Raštin- 
gųjų agrarinių politinių visuomenių moralės normos ir 
politinė etika šiuolaikinio skonio požiūriu yra pernelyg 
įžūliai pagarbios autoritetui ir įtvirtinančios nelygybę. 
Tai gal ir padarė konfucianizmo išlaikymą modernioje 
visuomenėje nepriimtiną, bent jau tuo pačiu pavadini- 
mu ir ta pačia vadovavimo maniera. 

Ir priešingai, islamo pabrėžiamas grynas unitarizmas 
drauge su neišvengiamu konkrečios moralės ir politinių 

nurodymų neapibrėžtumu gali padėti sukurti tokią si- 
tuaciją, kai tuo pačiu tikėjimu save gali įteisinti ir tra- 
diciniai režimai, kaip Saudo Arabijoje ar Šiaurės Nige- 
rijoje, ir socialiai radikalūs, kaip Libijoje, Pietų Jemene 
ar Alžyre. Politiniai fokusininkai gali apipinti griežtą 
teologiją savo gražbylystėmis ir sukeisti kortas, nuo ku- 
rių priklauso politinė moralė, taip, kaip jie pageidauja, 
per daug neatkreipdami į tai kitų dėmesio. Unitariz- 
mas, dvasinio tarpininkavimo ir tarpininkų teikiamos 
paguodos (kartais skausmingas) atsižadėjimas, atitraukė 
tikinčiųjų protus nuo intelektualinių transformacijų, ku- 
rios vertė tikėjimą, kadaise besirūpinusį kupranugarių 
paveldėjimu, liepiančiu ar uždraudžiančiu (gali būti ir 
toks atvejis) nacionalizuoti naftos turtus. 

Islamas savitas tuo, kad leidžia panaudoti ikiindust- 
rinę didžiąją rašto Žmonių klasės tradiciją kaip naciona- 
linę, paplitusią visuomenėje idiomą ir naujoviškos ben- 
druomenės tikėjimą, o daugybė įpiečiau Sacharos esan- 
čios Afrikos dalies nacionalizmų įdomūs tuo, kad jie 
iliustruoja priešingą kraštutinumą: dažnai jie nei pratę- 
sia, nei išranda vietinę aukštąją kultūrą (tai būtų sun- 
ku, nes vietinė raštija gana reta šiuose kraštuose), nei 
iškelia senąją liaudies kultūrą iki naujos, politiškai sank- 
cionuotos raštingosios kultūros, kaip dažnai darydavo 
Europos nacionalizmai. Vietoj to jie toliau laikosi sveti- 
mos, europinės aukštosios kultūros. Afrika įpiečiau Sa- 
charos yra vienas geriausių ir neabejotinai vienas di- 
džiausių bandomųjų poligonų, kuriuose tiriama, ar ga- 
lima suteikti didelę galią nacionalizmo principui, reika- 
laujančiam, kad etninės ir politinės ribos susilietų. Šių 
kraštų politinės ribos kone be jokių išimčių neigia šį 

principą. Juodoji Afrika paveldėjo iš kolonijinio laiko- 
tarpio daugybę sienų, nubrėžtų visiškai nepaisant vieti- 
nių kultūrinių ir etninių ribų (ir apskritai neturint apie 
tai nė menkiausio išmanymo). 

Vienas iš įdomiausių ir nuostabiausių .postkoloniji- 
nės Afrikos istorijos bruožų yra tas, kad nacionalisti- 
niai, iredentistiniai bandymai pakeisti šią dalykų būklę 
buvo stulbinančiai reti ir silpni, nors ir negalima sakyti, 
kad jų visiškai nebuvo. Pastangos pakeisti europines kal- 
bas kaip valstybines administracines kalbas savosiomiš 
ar taip pertvarkyti tarp valstybių esančias ribas, kad jos 
skaitytųsi su etniškumu, buvo silpnos ir nedažnos. Kaip 
tai paaiškinti? Ar galų gale nacionalizmas juodojoje Af- 
rikoje nėra jėga? 

Jau minėjome, kad egzistuoja tam tikra dichotomija: 
„ankstyvieji“, arba bendravimo nelygybės, nacionalizmai 
(kada išsikėlę į miestus buvę kaimo gyventojai, nepri- 
klausydami vyraujančiai kultūrai, patiria papildomų ne- 
patogumų, sustiprinančių jų nepasitenkinimą kitomis, 
„Objektyviomis“, skriaudomis) ir „vėlyvasis“ nacionaliz- 
mas, kurį sukelia ne bendravimo, o visai kitos kliūtys. 
Šio svarbaus priešingumo požiūriu Afrikos nacionaliz- 
mai apskritai priklauso pastarajam, arba kontraentropi- 
niam tipui. Jų varomoji jėga — ne darbininkai migrantai, 
prie fabriko vartų skriaudžiami cecho viršininko, kal- 
bančio svetima kalba, o intelektualai, galintys laisvai ben- 
drauti, tačiau jiems kaip kategorijai atimta teisė užimti 
realią valdžią teikiančią padėtį dėl visiems jiems bendro 
skiriamojo bruožo: spalvos. Juos vienija bendras atstum- 
tumas, o ne bendra kultūra. Žinoma, yra ir fenomenų, 
susijusių su ankstyvuoju, bendravimo nelygybės nacio- 

nalizmo tipu, ir jie dažnai yra labai svarbūs. Pietų Af- 
rikos konflikto įsiliepsnojimo priežastis akivaizdžiai yra 
Afrikos miestų proletariato būklė; ir, pavyzdžiui, Nkru- 
mahui iškilti aiškiai padėjo miestų žemosios klasės. 

Europos dominavimas Afrikoje sukūrė tokią tipišką 
situaciją: buvo įkurta veiksminga vykdomoji valdžia, po- 
litiniai vienetai, kontroliuojantys ir palaikantys tvarką 
didžiulėse, tiksliai apibrėžtose, stabiliose teritorijose. Ta 
valdžia buvo nepaprastai, ryškiai ir tiesiog pavyzdingai 
kontraentropiška. Valdytojai ir dar keletas buvo baltieji, 
o visi kiti — juodieji. Vargu ar gali būti kas nors pa- 
prastesnio ir ryškesnio. Retai tepasitaiko tokių politinių 
sistemų, kurių svarbiausias principas būtų taip lengvai 
suprantamas ir taip aiškiai įžvelgiamas. 

Tradiciniame agrariniame pasaulyje tai galėjo būti lai- 
koma pozityviu pranašumu, didžiuliu įnašu siekiant iš- 
vengti statuso neapibrėžtumo ir visų blogybių, kurias 
tai gali sukelti — neaiškių, netikrų valdžios santykių. 
Tai būtų pagrįstai pranašavę sistemos stabilumą ir ge- 
bėjimą išlikti. Šis principas nebuvo svetimas Afrikai, ir 
kai kurios čiabuvių politinės struktūros iš tikrųjų nau- 
dojo jo variantus. Azande buvo užkariautojų aristokra- 
tija, primesta etniškai skirtingiems subjektams. Fulani 
aristokratija valdė daugelį Šiaurinės Nigerijos miestų- 
valstybių. 

Bet tai jau nebebuvo tradicinė agrarinė tvarka. Euro- 
piečiai Afrikoje, nors retkarčiais ir gerbdavo vietos pa- 
pročius bei paremdavo jos valdžią, buvo tam, kad su- 
kurtų į rinką ir prekybą orientuotą, išsilavinusį („civili- 
zuotą“) ir galiausiai industrinį visuomenės tipą. Bet dėl 
priežasčių, kurias mes išsamiai aptarėme ir kurių nebe- 

reikia dabar kartoti, industrinė ar industrine tampanti 
visuomenė yra nepaprastai alergiška kontraentropinėms 
institucijoms. Tai buvo išsiskiriančiai aiškus, ryškus kaip 
tik to pavyzdys. Tai nebuvo, kaip mūsų ankstesniame 
pavyzdyje, „mėlynųjų“ kategorijos atvejis, Žmonių, ku- 
rie. statistiškai pernelyg dažnai priklausydavo Žemesnie- 
siems visuomenės sluoksniams, kaip būdinga europiniam 
iredentistiniam nacionalizmui. Tai buvo atvejis, kai ma- 
žas skaičius baltųjų valdo didžiulę, retkarčiais net mil- 
žinišką juodųjų populiaciją. Šios būklės sukeltas nacio- 
nalizmas paprasčiausiai buvo visų juodųjų, nebaltųjų 
tam tikros istoriškai atsitiktinės teritorijos gyventojų, da- 
bar suvienytų naujo administracinio mechanizmo, ben- 
drumas. Naujojo nacionalizmo išpažinėjai nebūtinai tu- 
rėjo kokių nors visiems jiems bendrų pozityvių bruožų. 

Atgavus nepriklausomybę, kovoje dėl valdžios nau- 
jai iškovotose valstybėse dalyvaujančių varžovų politinė 
atrama paprastai būdavo kuri nors tradicinė, jau iki tol 
egzistavusi etninė grupė. Vis dėlto stulbina tai, kad iš- 
lieka pastovios etniškumui prieštaraujančios sienos, ku- 
rias savavališkai nubrėžė kolonizatoriai, ir toliau išlai- 
komos kolonizatorių kalbos, kaip valdymo ir švietimo 
naudojamos bendravimo priemonės. Tikriausiai dabar 
dar per anksti spėlioti, ar šios visuomenės pasieks vidi- 
nio vienalytiškumo, mobilumo ir suvisuotinto išsilavini- 
mo brandos amžių ir toliau vartodamos kolonijines kal- 
bas, ar tam tikru raidos momentu jos drąsiai atsiduos 
kultūrinio atsimainymo, kylančio iš vienos vietinių kal- 
bų modernizavimo, pritaikymo ir padarymo privaloma, 
įkarščiui. Pavyzdžiui, Alžyre šis procesas buvo pradė- 
tas nepaprastai skausmingu „arabizavimu“, 0 tai faktiš- 


136 


6. INDUSTRINĖS VISUOMENĖS SOCIALINĖ ENTROPIJA IR LYGYBĖ 


kai reiškia tolimos literatūrinės kalbos primetimą vieti- 
niams arabų ir berberų dialektams“. Juodojoje Afrikoje 
vartoti gimtąsias kalbas trukdo ne vien svetimos kalbos 
teikiami patogumai — šia kalba parašyti vadovėliai ir 
jos tarptautiniai ryšiai — bei tai, kad jai daug laiko ati- 
davė valdantysis elitas, bet ir vietinis kalbinis susiskai- 
dymas, daug didesnis nei tas, kuris buvo Europoje; taip 
pat ir tai, kad kurios nors iš tarpusavyje besivaržančių 
vietinių kalbų pasirinkimas įžeistų visus tuos, kuriems 
ji nėra gimtoji, — o šis likutis paprastai sudaro daugu- 
mą, dažnai dar ir didžiąją daugumą. 

Dėl šių priežasčių tos Afrikos etninės grupės, kurios 
buvo susijusios su raštingosiomis aukštosiomis kultūro- 
mis, atverčiamos į pasaulinę religiją, islamą ar krikščio- 
nybę buvo labiau pasirengusios išplėtoti veiksmingą na- 
cionalizmą negu kitos. Tas kraštas, kuriame šių dviejų 
tikėjimų kova tradiciškai vyko nė vienam iš jų neiško- 
vojant lemiamos pergalės, Afrikos Ragas, taip pat yra 
vieta, teikianti puikių to, ką galima būtų pavadinti kla- 
sikiniais nacionalizmais, pavyzdžių. Apie būrus buvo 
sakoma, kad vieninteliai dalykai, kurie juos iš tikrųjų 
skyrė nuo jų priešų bantų, kai vieni ir kiti atėjo į Pietų 
Afriką iš skirtingų pusių, buvo jų turimi Šventasis Raš- 
tas, ratas ir šautuvas. Afrikos Rage tiek amharai, tiek 
somaliai turėjo ir šautuvą, ir Šventąjį Raštą (ne tą patį 
Šventąjį Raštą, bet vieną su kitu besivaržantį ir skirtin- 

* Roberts, Hugh. „The Unforeseen Development of the Kabyle 
Ouestion in Contemporary Algeria“, in Government and Opposition, 
XVII (1982), No. 3. Atsirandantis kabilų nacionalizmas įdomus tuo, 
kad išreiškia jausmus buvusių mažažemių valstiečių, kuriems persi- 
kėlimas į miestus, neprarandant savo kaimiškojo pamato, išėjo į nau- 
dą. Artimas jam galėtų būti baskų atvejis. Žr. Heiberg, Marianne. 


„Insiders/outsiders: Basąue nationalism“, in European Journal of So- 
ciology, XVI (1975), No. 2. 

gų leidimų), ir nė vieni labai nesijaudino dėl rato. Kiek- 
vienai iš šių etninių grupių naudotis šiais dviem kultū- 
rinės ginkluotės dalykais padėjo jų ryšiai su kitais juos 
nuolat naudojusiais platesnės religinės civilizacijos na- 
riais, ir jos buvo linkusios papildyti savo inventorių. 
Tiek somaliams, tiek amharams šie kultūrinės ginkluo- 
tės elementai padėjo sukurti valstybes. Somaliai sukūrė 
keletą musulmonams būdingų darinių, grindžiamų mies- 
to prekyba ir gentiniais gyvulių augintojų saitais, palai- 
komais kokio nors religinio personažo; amharai sukūrė 
Etiopijoje vieną iš tiesų įtikinamą afrikietiškojo feodaliz- 
mo pavyzdį, laisvą imperiją su vietiniais teritoriniais val- 
dytojais, susijusiais su nacionaline bažnyčia. 

Dėl šautuvo ir Šventojo Rašto centralizuojančio po- 
tencialo šios dvi etninės grupės galėjo dominuoti šio 
didžiulio krašto politinėje istorijoje, nors nė viena iš jų 
skaičiumi nebuvo vyraujanti. Kitos etninės grupės, ne- 
turinčios tų pranašumų, net ir būdamos gerokai gau- 
sesnės — ypač oromai (dažniau Žinomi kaip galai), — 
negalėjo prieš juos atsilaikyti. Somaliams kurį laiką sėk- 
mingai puolant etiopus šio amžiaus aštuntąjį dešimtme- 
tį, buvo tikėtina ir somalių požiūriu patrauklu vaizduo- 
ti oromus kaip Žmones, kurie neturi jokios nusistovėju- 
sios formos, tarsi kokią ikietnišką žaliavą, tik ir lau- 
kiančią, kol politinė fortūna ir naujos religijos priėmi- 
mas pavers ją amharais arba somaliais. Tokia būtų bu- 
vusi jų somalizacijos, jei ji būtų įvykusi, prasmė. Į oro- 
mus turėjo būti žiūrima kaip į didžiulę Adomų ir Ievų 
populiaciją, kuriai dar nebuvo duota paragauti etnišku- 
mo obuolio ir kuri iki tol težinojo rudimentinį per am- 
žius nusistovėjusios organizacijos figos lapelį. Būdami 
amharų valstybės dalis, jų vietiniai vadai būtų tapę jos 

pareigūnais ir galų gale būtų buvę krikščionys ir amha- 
rai; bet jiems patekus į somalių sferą, islamizacija di- 
džiųjų vietinių šventųjų kultų vardan galiausiai būtų 
reiškusi somalizaciją. Tačiau somaliams pralaimėjus ka- 
rą, priešinimosi amharų dominavimui Rage perspekty- 
vos daugiausia priklauso nuo įvairių nacionalinio išsi- 
vadavimo judėjimo frontų, galų gale atsirandančių Etio- 
pijos imperijoje, tarp jų ir oromų, didžiausios, taigi ir 
svarbiausios, grupės fronto, skatinimo; todėl dabar daug 
mažiau tikėtina išgirsti kalbant apie jų ikikultūrinį etni- 
nės žaliavos statusą. 

Amharų imperija buvo didžiausias iš kada nors bu- 
vusių tautų kalėjimų. Kai senasis imperatorius 1974 m. 
buvo nuverstas, naujieji valdovai nedelsdami paskelbė, 
kaip nauji valdovai linkę daryti, kad nuo šiol visos et- 
ninės grupės yra lygios ir iš tikrųjų laisvos pasirinkti 
savo likimą. Šiuos žavius liberalinius sentimentus gana 
greitai pakeitė sistemingas intelektualų, kilusių iš ne- 
amharų, naikinimas, apgailėtinai racionali konkuruojan- 
čių nacionalizmų imperijos viduje slopinimo politika*. 

Trumpai tariant, šie galingi ir šiuo metu vyraujantys 
nacionalizmai rodo, kaip naudinga turėti senąją aukštą- 
ją kultūrą, kadaise neįkainojamą turtą formuojant vals- 
tybę, bet ir dabar lemtingą įgyjant ankstyvą pirminę 
politinę etniškumo sąmonę. Kiekvienu iš šių atvejų ap- 
tariamoji etninė grupė vietinėje teritorijoje, atrodo, su- 
tampa su savo tikėjimu, ir tai jai labai padeda apibrėžti 
save. 


* Lewis, Ioan. „The Western Somali Liberation Front (WSLF) and 
the legacy of. Sheikh Hussein of Bale“, in J. Tubiana (ed.), Modern 
Ethiopia. — Rotterdam, 1980; ir Lewis, I.M. (ed.). Nationalism and Self- 
determination in the Horn of Africa. - Indiana, 1983. 

Somaliai įdomūs dar ir tuo, kad jie (kaip ir kurdai) 
yra vienas iš senojo tribalizmo, besiremiančio socialine 
struktūra, ir naujojo, anonimiško nacionalizmo, grindžia- 
mo bendra kultūra, samplaikos pavyzdžių. Atsižvelgi- 
mo į kilmę jausmas yra stiprus ir gyvybingas (nors ofi- 
cialiai jis ir smerkiamas, o jo kurstymas iš tikrųjų yra 
uždraustas) ir iš tiesų yra lemiamas vidaus politikai su- 
prasti. Manau, kad tai neprieštarauja mūsų bendrai teo- 
rijai, teigiančiai, kad bendros raštingosios kultūros („tau- 
tiškumo“) įtaka moderniajam Žmogui kyla iš senųjų 
struktūrų suirimo: jos kadaise suteikdavo kiekvienam 
žmogui tapatybę, orumą ir materialinį saugumą, o da- 
bar šie dalykai priklauso nuo jo išsilavinimo. Somaliai 
turi bendrą kultūrą, kuri kartu su sava valstybe (ji eg- 
zistuoja iš tikrųjų) gali užtikrinti kiekvienam iš jų geras 
sąlygas įsidarbinti biurokratinėje sistemoje. Kiekvieno 
konkretaus somalio gyvenimo šansai ir psichinis kom- 
fortas yra aiškiai geresni tokioje valstybėje, besiremian- 
čioje sava kultūra, nei kaimyninėje valstybėje, kur ja 
nesiremiama. Tačiau kartu daugelis somalių lieka gyvu- 
lių augintojai, besirūpinantys ganymo teisėmis senąja 
prasme, ir išlaiko abipusius saitus su giminėmis, — šie 
saitai, pasirodo, nėra visiškai užmiršti per politinio gy- 
venimo tarpusavio nuolaidas. 

Visa tai reiškia, kad dažniausiai naujojo, per išsilavi- 
nimą perduodamo etniškumo žavesys kyla tiek iš po- 
stūmio, tiek iš atostūmio: naujų įsidarbinimo galimybių 
patrauklumo ir senųjų, suteikiančių saugumą gimininių 
grupuočių irimo nepriimtinumo. Somalio atvejis nėra iš- 
skirtinis, nors jis ir ypač ryškus. Gyvulių auginimo kaip 
užsiėmimo ir tam tikrų darbo jėgos migracijos ar pre- 
kybos tinklų rūšių išsilaikymas gali versti stiprią gimi- 

ninę organizaciją išlikti moderniajame pasaulyje. Kai taip 
atsitinka, tada greta viena kitos egzistuoja ištikimybė 
genties (ar giminės) struktūrai ir tautinė ištikimybė kul- 
tūrai (be to, raštingai). Tačiau sunkiai įsivaizduojama, 
kad modernusis pasaulis būtų atsiradęs, jei struktūrinis, 
miniorganizacinis pastovumas būtų išlikęs visur. Di- 
džiuosiuose pasakojimuose apie sėkmingą ekonominę 
raidą buvo kalbama apie tas visuomenes, kurių gerovė 
ir galia darė įtikinamą įspūdį, kreipusį žmoniją į naująjį 
gyvenimo stilių; o tik ką pateiktieji pavyzdžiai nebuvo 
ir negalėjo būti tokio pobūdžio. Visuotinis modernumo 
įsigalėjimas priklausė nuo gausių mažų saistančių vieti- 
nių organizacijų suirimo ir jų pakeitimo mobiliomis, ano- 
niminėmis, raštingomis, tapatybę suteikiančiomis kultū- 
romis. Ši visuotinė būklė darė nacionalizmą normatyvų 
ir visur paplitusį; tam neprieštarauja atsitiktinai pasitai- 
kantis šių abiejų ištikimybės tipų derinys, atsitiktinis gi- 
minės ryšių panaudojimas kartais pasitaikančiam para- 
zitiniam, daliniam prisitaikymui prie naujosios tvarkos. 
Moderniėsios visuomenės viršūnės gali būti paternalis- 
tinės ir nepotistinės; tačiau ji negali sudarinėti savo ga- 
mybinių vienetų, remdamasi gimininiu ar teritoriniu 
principu, kaip darė gimininė bendruomenė. 
Priešingumas, kurį čia nubrėžiau tarp kultūros tarpi- 
ninkaujamo nacionalizmo ir struktūros tarpininkaujamo 
tribalizmo, savaime suprantama, yra aiškus analitinis 
dviejų objektyviai atskiriamų organizacijos rūšių skirtu- 
mas; jo nereikia painioti su reliatyvistine ar emocine 
manojo nacionalizmo ir jūsų tribalizmo priešprieša. Tai 
vien gyrimosi ir plūdimo kalba, kuria konkuruojantys 
potencialūs nacionalizmai kovoja vienas su kitu, kuria 
„aš — patriotas, tu — nacionalistas, o jis — tribalistas“, 

kad ir kas tai sakytų. Šiuo požiūriu nacionalizmai yra 
paprasčiausiai tie tribalizmai ar šia prasme bet kokia 
kita grupė, kuriai laimės, pastangų dėka ar susiklosčius 
palankioms aplinkybėms pavyko tapti efektyvia šiuolai- 
kinės visuomenės jėga. Jie identifikuojami tik ex post 
factum. Tribalizmas niekad neklesti, nes kai taip būna, 
visi į jį žiūri kaip į tikrą nacionalizmą ir niekas nedrįsta 
pavadinti jo tribalizmu. 


7. NACIONALIZMŲ TIPAI 


Pravarčią nacionalizmų tipologiją galima sukurti pa- 
prasčiausiai sudarant moderniosios visuomenės forma- 
vimąsi lemiančių veiksnių įvairiausius galimus derinius. 
Pirmas veiksnys, kuriuo reikia pradėti šį deduktyvų mo- 
delį, yra valdžia. Čia nėra reikalo žaisti su binarinėmis 
ar kokiomis nors kitomis alternatyvomis. Beprasmiška 
svarstyti centralizuotos valdžios nebuvimo ar išskaidy- 
mo galimybę modemiojoje visuomenėje. Moderniosios 
visuomenės visuomet ir neišvengiamai yra centralizuo- 
tos tuo požiūriu, kad tvarkos palaikymas yra vieno or- 
gano ar grupės organų reikalas ir nėra išsklaidytas po 
visą visuomenę. Sudėtingas darbo pasidalijimas, papil- 
domumas, tarpusavio priklausomybė ir pastovus mobi- 
lumas — visi šie veiksniai neleidžia piliečiams būti kar- 
tu gamintojais ir prievartos taikytojais. Yra visuomenių — 
ypač kai kurios gyvulių augintojų, — kur tai įmanoma: 
piemuo kartu yra karys, o dažnai ir genties vyresnysis, 
teisėjas ir dainius. Visa ar beveik visa visuomenės kul- 
tūra, regis, yra veikiau sutelkta kiekviename individe 
nei paskirstyta jiems įvairiomis formomis, ir visuomenė, 
bent jau jos vyriškoji pusė, atrodo, gan pastebimai 

susilaiko nuo specializacijos. Nedaugelį specialistų, ku- 
riuos tokia visuomenė toleruoja, ji ir niekina. 

Kad ir kas būtų įmanoma kone klajokliams gyvulių 
augintojams, nė iš tolo nėra galima sudėtingoje moder- 
niojoje industrinėje visuomenėje. Ją sudarantys specia- 
listai neturi laiko bėgioti iš namų į įstaigą, imtis atsar- 
gumo priemonių apsiginti nuo netikėto konkuruojančios 
korporacijos narių antpuolio ar patys prisidėti prie nak- 
tinio atsakomojo antpuolio. Prekiautojai draudžiamomis 
prekėmis gal tai ir darė, bet jie netapo moderniojo Or- 
ganizacijos Žmogaus modeliu. Mafijinis biznis iš viso 
klesti tik tokiose srityse, kur dėl nelegalumo sunku šauk- 
tis oficialių prievartos organų pagalbos. Atrodo, labiau 
linkstama pereiti nuo šio pobūdžio veiklos prie teisėto 
verslo nei priešingai. Iš tiesų moderniųjų visuomenių 
nariai yra menkai parengti ir nelabai pratę taikyti prie- 
vartą ar jai priešintis. Kai kuriems moderniosios visuo- 
menės padaliniams šis apibendrinimas kartais negalioja, 
kaip, pavyzdžiui, tiems, kurie turi pakelti miesto prie- 
vartą smunkančiuose miesto centruose; šiaip ar taip, yra 
viena ekonominiu požiūriu sudėtinga visuomenė, bū- 
tent Libanas, kuri kol kas, atrodo, pakėlė galingą cen- 
trinės valdžios ardomąjį poveikį stebėtinai sėkmingai ir 
greitai atsistatydama. 

Bet šios palyginti mažos išimtys nepaneigia svarbiau- 
sio teiginio, kad moderniojoje visuomenėje prievartinis 
socialinės tvarkos palaikymas nėra kiekvieno visuome- 
nės nario reikalas - kaip būdinga segmentiškos sociali- 
nės organizacijos genčių nariams, — o sutelktas kai ku- 
rių visuomenės narių rankose. Paprasčiau sakant, vi- 
suomet yra taip, kad kai kurie turi šią galią, o kai ku- 
rie — ne. Kai kurie yra arčiau prievartos organų vado- 

vaujančių postų už kitus. Tai yra, žinoma, neapibrėžtas, 
bet vis dėlto pravartus turinčiųjų valdžią ir kitų skirtu- 
mas, priešingumas, nurodantis mums pirmąjį mūsų su- 
paprastinto moderniosios visuomenės modelio elemen- 
tą, kuris, sudarydamas su kitais elementais skirtingus 
derinius, generuoja įvairius galimus nacionalizmo tipus. 

Kitas modelio elementas yra išsilavinimo arba gyvy- 
bingos moderniosios aukštosios kultūros prieinamumas 
(į viena ir į kita čia Žiūrima kaip į tolygius dalykus). 
Išsilavinimo arba gyvybingos moderniosios aukštosios 
kultūros sąvoka vėlgi yra gana neapibrėžta, tačiau taip 
pat pravarti. Ji nurodo tą sugebėjimų bei įgūdžių kom- 
pleksą, kuris daro Žmogų kompetentingą užimti daugu- 
mą įprastinių moderniosios visuomenės postų ir kuris 
jį, taip sakant, daro pajėgų lengvai plaukioti šitokioje 
kultūrinėje terpėje. Tai greičiau požymių kompleksas nei 
tikslus sąrašas: galimas daiktas, nė vienas jo punktas 
nėra absoliučiai būtinas. Be abejo, svarbiausias yra raš- 
tingumas, nors kai kuriais atvejais gabūs ir dėbrouillard 
individai gali gerai tvarkytis modemiajame pasaulyje ar 
netgi sukaupti turto ir be jo. Tas pat tinka ir gebėjimui 
elementariai skaičiuoti, truputėliui techninio nusimany- 
mo ir tam tikrai nesustabarėjusiai, linkusiai prisitaikyti 
mąstysenai, kurią gyvenimas mieste dažnai skatina, o 
kaimo tradicijos — trukdo. Apskritai galima pasakyti — 
ir tai, savaime aišku, svarbu mūsų įrodinėjimui, — kad 
pakankamai talentingi individai ar gerą padėtį užiman- 
čios subbendruomenės kartais gali įgyti šį minimalų po- 
žymių kompleksą savarankiškai, tačiau kad jis tikrai pa- 
plistų visur, reikia gerai finansuojamos ir efektyviai cen- 
tralizuotos švietimo sistemos. 

Išsilavinimo prieinamumo (šia prasme) požiūriu yra 
įvairių alternatyvų. Kalbant apie valdžią jų nėra: in- 
dustrinėje visuomenėje visada yra taip, kad kai kurie ją 
turi, o kai kurie ne. Tai mums lėmė mūsų pamatinę 
situaciją, visuomenę, padalytą į turinčiuosius valdžią ir 
visus kitus. Bet išsilavinimo prieinamumo požiūriu to- 
kio iš anksto nulemto skirtumo nėra. Atsižvelgiant į dve- 
jopą valdžios turėjimo prasme visuomenę dabar yra ke- 
turios skirtingos galimybės: gali būti, jog jis prieinamas 
vien turintiesiems valdžią, jog jie naudojasi savo val- 
džios privilegija, kad išsaugotų sau šio prieinamumo 
monopolį; arba jog jis prieinamas pasirinktinai tiek tu- 
rintiesiems valdžią, tiek visiems kitiems; ar vėlgi, jog jis 
prieinamas vieii visiems (ar kai kuriems) kitiems, o tu- 
rintiesiems valdžią neprieinamas (situacija ne tokia jau 
absurdiška, neįtikėtina ir nerealistiška, kaip gali pasiro- 
dyti iš pirmo žvilgsnio); arba galiausiai, kaip kartais 
pasitaiko, jog 12 viena pusė nesinaudoja tokio prieina- 
mumo pranašumais, arba, paprasčiau sakant, kad ir tu- 
rintieji valdžią, ir valdomieji yra nemokšų masės, sken- 
dinčios, kaip sakė Karlas Marxas, kaimo gyvenimo idio- 
tizme. Tai yra visiškai tikėtina ir realistinė situacija, ne 
tokia jau neįprasta Žmonijos praeities istorijoje ir ne vi- 
sai nežinoma net ir mūsų amžiuje. 

Keturios nurodytos ar, veikiau, pagal mūsų prielai- 
das sudarytos galimybės (kiekvienai iš kurių priklauso 
dar po dvi alternatyvas, pažymėtas 2-ame piešinyje ir 
aiškinamas toliau) atitinka istorinę tikrovę. Kai turinčių- 
jų valdžią kategorija, apytikriai imant, kartu yra tie, ku- 
riems prieinamas išsilavinimas, darantis juos tinkamus 
naujam gyvenimui, mes turime tai, kas apskritai atitin- 
ka ankstyvąjį industrializmą. Bejėgiai naujieji migrantai, 

ką tik atitraukti nuo žemės, yra politiškai beteisiai ir 
kultūriškai susvetimėję, bejėgiai vis-4-vis situaciją, kurio- 
je jie neturi jokių priemonių savo tikslams pasiekti ir 
kurios negali suprasti. Jie yra klasikinis ankstyvasis pro- 
letariatas, kokį jį aprašė Maras ir Engelsas (ir visiškai 
klaidingai priskyrė ir tolesnėms industrinės visuomenės 
pakopoms) ir koks dažnai vėl atsiranda miestuose-lūš- 
nynuose tų šalių, kurias industrializmo banga užliejo 
vėliau. 

Kita vertus, antrasis variantas atitinka vėlyvąjį in- 
dustrializmą tokį, koks jis yra iš tikrųjų (o ne tokį, koks 
jis klaidingai buvo numatytas): didžiulė turimos valdžios 
nelygybė išlieka, bet kultūriniai, išsilavinimo, gyvenimo 
stiliaus skirtumai nepaprastai sumažėję. Socialinis susi- 
sluoksniavimas yra nuosaikus, tolygus, nepoliarizuotas, 
čia nėra kokybiškai skirtingų sluoksnių. Čia suartėja gy- 
venimo stiliai ir sumažėja socialinė distancija, o naujojo 
išsilavinimo prieinamumas, vartai į naująjį pasaulį iš tik- 
ro atviri visiems, jei ir anaiptol ne tobulos lygybės, tai 
bent jau teisės kiekvienam, norinčiam jį įgyti, prasme. 
(Tik turintiesiems kontraentropinių bruožų, kaip jie bu- 
vo aprašyti, yra smarkiai trukdoma.) 

Trečioji, atrodytų, paradoksali situacija, kai turinčių- 
jų valdžią padėtis įgyjant naujus įgūdžius yra blogesnė, 
iš tikro pasitaiko, ir tai yra anaiptol ne neįprastas isto- 
rijos atvejis. Tradicinėse agrarinėse visuomenėse valdan- 
tysis sluoksnis dažnai pasižymi morale, kuri vertina ka- 
rą, impulsyvią jėgą, valdžią, žemės nuosavybę, į akis 
krentantį dykinėjimą bei pinigų švaistymą ir kuri su 
panieka atmeta tvarkingumą, laiko ar kokį nors kitokį 
taupymą, prekybą, stropumą, tausojimą, sistemingas pa- 
stangas, apdairumą ir mokymąsi iš knygų. (Tai, kaip 

šie bruožai vis dėlto gali tapti madingi ir vyraujantys, 
būdingi viešpataujančiajam visuomenės sluoksniui, galų 
gale yra daugumos garsių sociologinių samprotavimų, 
konkrečiai - Weberio kapitalizmo dvasios kilmės aiški- 
nimo, objektas.) Dėl to šie bruožai paprastai yra paplitę 
tik tarp daugiau ar mažiau nemėgstamų miestiečių, pre- 
kybininkų, į mokslą orientuotų Žmonių grupių, kurios 
gali būti valdančiųjų toleruojamos ar protarpiais perse- 
kiojamos. Kol kas viskas gerai: esant tradicinei tvarkai, 
situacija įgyja tam tikrą stabilumą. Tarnautojai gali keis- 
tis, struktūra išlieka. Taupiems, mėgstantiems dirbti kau- 
pikams šiaip jau neįmanoma išstumti dykinėtojų klasę, 
smarkiai linkusią į vartojimą, nes ši juos nuolat apiplė- 
šia, o kartais net žudo. (Indijoje tie, kurie įgydavo per- 
teklių, paprastai visus savo pinigus laikydavo šventyk- 
lose, kad būtų mažiau apiplėšti ar iš viso to išvengtų.) 

Bet atėjus industrinei tvarkai, t.y. išplitus rinkos san- 
tykiams, naujoms karinėms ir gamybinėms technologi- 
joms, kolonijiniams užkariavimams ir t.t., ankstesnis sta- 
bilumas prarandamas visiems laikams. O šiame nauja- 
me nestabiliame ir neramiame pasaulyje tų niekinamų 
miesto prekybinių grupių vertybės, stilius ir orientacija 
suteikia didelį pranašumą ir galimybę lengvai naudotis 
naujais turto ir galios šaltiniais, tuo tarpu senieji kom- 
pensaciniai išnaudojimo mechanizmai jau nebeprieina- 
mi ar neefektyvūs*. Buhalterija tampa galingesnė už ka- 

* Hirschman, Albert O. The Passions and the Interests. - Princeton, 
1977. Žinoma, gali būti ir taip, kad invidualistinė, mobili dvasia at- 
siranda daug amžių, bent jau vienoje visuomenėje, anksčiau už in- 
dustrinę tvarką: žr. Macfarlane, Alan. The Origins of English Individu- 
alism. — Oxford, 1978. Tai neprieštarautų mūsų tezei, nors galėtų 
paaiškinti ankstyvą tautinio jausmo atsiradimą Anglijoje. Glaustą iš- 


dėstymą, kaip ši nacionalizmo teorija dera su platesne visuomenės 
filosofija, žr. Hall, John A. Diagnoses of Our Time. — London, 1981. 

laviją. Nepažįstantis svyravimų kardo vartojimas jau ne- 
beduoda labai daug naudos. 

Savaime aišku, senieji valdovai gali jausti permainų 
vėjus ir stengtis pasitaisyti. Taip jie darė Prūsijoje ir 
Japonijoje. Tačiau psichologiškai visai nėra lengva tai 
padaryti greitai (o kartais ir iš viso), ir gana dažnai jie 
negali to padaryti pakankamai greitai. Rezultatas tada 
būna nusakytoji situacija: dabar valdomyjų, ar bent jau 
kai kurių jų, padėtis įgyjant naująjį išsilavinimą ir įgū- 
džius yra palankesnė. 

Pagaliau galimas ir ketvirtas scenarijus: nei valdan- 
tieji, nei valdomieji gali neturėti jokių galimybių įgyti 
reikiamus įgūdžius. Tai standartinė situacija bet kurioje 
sustingusioje agrarinėje visuomenėje, nepaveiktoje indust- 
rinio pasaulio, kurioje tiek valdantieji, tiek valdomieji 
skendi kokiame nors akivaizdaus gyrimosi, prietaringu- 
mo, ritualizmo, alkoholizmo ar kito toje vietoje mėgsta- 
mo nukrypimo liūne ir nė vieni iš jų nenori ar negali 
pasirinkti naujos išeities. 

Siedami (nuolat esančią) turimos valdžios nelygybę 
su įvairiais galimybės įgyti išsilavinimą pasiskirstymo 
modeliais, gavome keturias galimas situacijas: lygios ga- 
limybės, lygi galimybių stoka ir galimybės, krypstančios 
valdžią turinčiųjų naudai ar nenaudai. Tačiau mes dar 
neįtraukėme elemento, kuris yra pats svarbiausias na- 
cionalizmo požiūriu: kultūros tapatumo ar skirtingumo. 

Savaime suprantama, „kultūros“ terminas čia varto- 
jamas antropologine, 0 ne normatyvine prasme: čia šis 
terminas reiškia tam tikros bendruomenės savitą elgesio 
ir bendravimo stilių. Savo ruožtu „kultūros“ terminas 
šiame svarstyme niekad nevartojamas kita savo reikš- 
me, kaip Kultur, aukštoji kultūra ar didžioji tradicija, 

elgesio ir bendravimo stilius, kalbėtojo aprobuojamas 
kaip aukštesnis, kaip nustatantis normą, kuri turėtų bū- 
ti, bet, deja, dažnai nėra patenkinama realiame gyveni- 
me ir kurios taisykles paprastai susistemina visuomenės 
gerbiami normas diktuojantys specialistai. „Kultūra“, jos 
nevertinant ir neapibūdinant, reiškia kultūrą antropolo- 
gine, ne normatyvine prasme; Kultur — tai aukštoji kul- 
tūra. Savaime suprantama, šių dviejų „kultūros“ rūšių 
santykis yra kuo svarbiausias mūsų svarstomam daly- 
kui. Aukštosios (normatyvinės) kultūros ar tradicijos, ku- 
rios mums ypač rūpi, Žinoma, yra rašto kultūros. Taigi 
galimybės jomis naudotis problema šiame svarstyme iš- 
kyla kaip galimybė įgyti išsilavinimą. Posakis „galimy- 
bė naudotis kultūra“ todėl reiškia galimybę naudotis 
kultūra (antropologine prasme), kuri nepripažįstama as- 
meniui dėl jo priklausymo kitai kultūrai, o ne dėl „išsi- 
lavinimo“ stokos. Šis galbūt kiek pedantiškas paaiškini- 
mas buvo labai svarbus, kad mūsų įrodinėjimas nebūtų 
netinkamai suprastas. 

Kad išvengtume nereikalingos painiavos, nurodomas 
pats paprasčiausias įmanomas kultūrų skirtingumas. 
Mėgdžiodami ekonomistus, kurie kartais aptarinėja vi- 
suomenes, gaminančias tik vieną ar dvi prekes, mes da- 
rome prielaidą, kad mūsų visuomenė visada yra arba 
monokultūrinė (kiekvienas priklauso tai pačiai kultūrai 
antropologine prasme), arba, renkantis antrąją galimy- 
bę, kad joje yra dvi tokios kultūros ir turintieji valdžią 
yra kitos kultūros nei visi kiti. Realaus pasaulio sudė- 
tingumas, kylantis iš trijų, keturių ar daugiau kultūrų 
buvimo vienu metu toje pačioje sferoje, nedaro dides- 
nės įtakos mūsų įrodinėjimui. 

Pridėję šią tolesnę dvinarę opoziciją „kultūrinė vie- 
novė ir kultūrinis dvejopumas“ prie mūsų jau turimos 
ketveriopos tipologijos, iš karto gauname aštuonias ga- 
limas situacijas (žr. 2 piešinį). Pirmiausia atkreipkite dė- 
mesį į tai, kad 1, 3, 5 ir 7 linijos atitinka situacijas, 
kuriose, kad ir kokia būtų turimos valdžios ar galimy- 
bės įgyti išsilavinimą nelygybė, nacionalizmas neįsivy- 
rauja, nes nėra (ex hypothesi) kultūrinio skirtingumo. Čia 
gali kilti kitokių konfliktų, ir įdomu, ar jie iš tikrųjų 
kyla. Faktai lyg ir rodo, kad klasės, pagimdytos anksty- 
vojo industrializmo (o ką jau kalbėti apie ne tokį ryškų, 
švelnesnį susisluoksniavimą, sukuriamą jo vėlesnių for- 
mų), neįsileidžia į nuolatinį ir vis labiau besiplečiantį 
kontliktą, jeigu kultūrinis skirtingumas neįžiebia kibirkš- 
ties, tarytum savotiškai nesurikiuoja, suteikdamas gali- 
mybę identifikuoti save ir priešą. Aiškiai buvo daug 
tiesioginių klasinių konfliktų, tarkim, 1848 metais: Toc- 
gueville'is, kuris jų nemėgo, matė juos taip pat nedvip- 
rasmiškai, kaip ir Marxas, kuris mėgo. Bet jie nesiplėto- 
jo ir netapo vis aštresni ir vis labiau nekontroliuojami. 

Kita vertus, marksizmas linkęs suprasti etninį kon- 
fliktą kaip užmaskuotą klasių prieštaravimą ir tiki, kad 
žmonijai būtų naudinga, jei kaukė būtų nuplėšta, jei tik 
žmonės taptų įžvalgesni ir taip išsivaduotų iš naciona- 
listinių prietarų ir akidangčių. Čia, atrodo, neteisingai 
suprantama ir kaukė, ir po ja besislepianti tikrovė. Vie- 
nu metu buvo paplitęs posakis „antisemitizmas yra bu- 
kapročių socializmas“, nors jis ir nebuvo pabrėžtinai kar- 
tojamas Slansky'o proceso dienomis ar per lenkų 1968 
metų valymus, kai socialistinis režimas kurstė antisemi- 
tizmą. Darbininkai, kaip sakoma, neturi tėvynės; nei, 
matyt, gimtosios kultūros, skiriančios juos nuo kitų dar- 

bininkų, ypač emigrantų; ir nei, atrodytų, jokios odos 
spalvos. Nelaimei, paprastai išaiškėja, kad darbininkai 
nėra taip įdomiai ir išlaisvinančiai nejautrūs — bet ne 
dėl to, kad jiems apie tai nebuvo sakyta. Iš tikrųjų et- 
niškumas įžengia į politinę sferą kaip „nacionalizmas“ 
tada, kai visuomenės gyvenimo ekonominis pagrindas 
reikalauja kultūrinio homogeniškumo ar tolydumo (o ne 
beklasiškumo) ir kai dėl tos priežasties su kultūra susiję 
klasiniai skirtumai tampa žalingi, o neturį etninių požy- 
mių, laipsniški klasiniai skirtumai ir toliau toleruojami. 


V V 
I —Į 
1 A A ankstyvasis industrializmas 
be etninio katalizatoriaus 
2 A B „Habsburgų“ (ir šalių į ry- 
tus bei pietus) nacionaliz- 
mas 
I I 
3 A A brandus homogeniškas in- 
dustrializmas 
4 A B klasikinis liberalusis vaka- 
rietiškas nacionalizmas 
— I Į 
5 A A dekabristų revoliucinė, bet 
ne nacionalistinė situacija 
6 A B diasporų nacionalizmas 
I I 
7 A A netipiška ikinacionalistinė 
situacija 
8 A B tipiška ikinacionalistinė si- 
tuacija 

2 piešinys. Nacionalizmą sukeliančių ir nacionalizmui truk- 
dančių socialinių situacijų tipai:  — reiškia neigimą, nebuvi- 
mą, V reiškia valdžią, I — galimybę įgyti moderniojo tipo 
išsilavinimą, A ir B simbolizuoja individualių kultūrų pava- 
dinimus. Kiekviena numeruota eilutė reprezentuoja vieną ga- 
limą situaciją; eilutė, kurioje yra ir A, ir B, rodo situaciją, kai 
dvi kultūros koegzistuoja vienoje teritorijoje, o eilutė su A ir 
A Žymi panašios teritorijos kultūrinį homogeniškumą. Jei A 
ar B yra po I ir/ar po V, tai kalbamoji kultūrinė grupė turi 
galimybę įgyti išsilavinimą arba valdžią, o jei ji yra po -I ar 
V, tokių galimybių neturi. Kiekvienos grupės situaciją nuro- 


do artimiausia I ir V virš jos. 


1 eilutė atitinka klasikinį ankstyvąjį industrializmą, 
kai ir valdžia, ir galimybė įgyti išsilavinimą sutelkti tik 
kai kurių rankose; tačiau kultūros požiūriu nuskriaus- 
tieji 1 eilutėje nesiskiria nuo privilegijuotųjų, ir todėl 
galiausiai nieko, ar bent jau nieko ypač radikalaus, ne- 
atsitinka. Konfliktai ir perversmai, numatyti marksizmo, 
nevyksta. 3 eilutė atitinka vėlyvąjį industrializmą, ku- 
riam būdingas visuotinis išsilavinimo prieinamumas ir 
kultūrinių skirtumų nebuvimas; čia dar mažiau priežas- 
čių tikėtis konflikto, nei 1 eilutėje. Mes dar turėsime 
aptarti sunkų ir svarbų klausimą, ar išsiplėtojęs indust- 
rializmas būtinai nulemia bendrą kultūrą, nustelbian- 
čią - tuo momentu - neaktualius lingvistinės idiomos 
skirtumus. Gal kas sakytų, kad, kai Žmonės turi daug- 
maž vienodą supratimą, tikriausiai tampa nebesvarbu, 
jog jie vartoja skirtingus žodžius jam išreikšti. Jeigu yra 
taip, 3 eilutė galėtų apibūdinti bendrą Žmonijos ateitį, 
industrializmui visuotinai pasiekus galutinį tobulą išsi- 
vystymo tašką. Šis klausimas bus aptartas vėliau. 5 eilu- 

tės situacija vėlgi nekelia jokių nacionalistinių problemų 
ir konfliktų. Politiškai silpnas pogrupis yra ekonominiu 
ir išsilavinimo požiūriu privilegijuotas, tačiau, būdamas 
neatskiriamas nuo daugumos, gali laisvai plaukioti ben- 
drame tvenkinyje ir, kaip legendinis maoistų partiza- 
nas, neatkreipti priešų dėmesio. 

7 ir 8 eilutės drauge „atleistos“ nuo nacionalistinės 
Problematik dėl visai kitos priežasties: todėl, kad naujos 
aukštosios kultūros, kuri yra būtina naudojimosi naujo- 
jo gyvenimo stiliaus pranašumais sąlyga, klausimas pa- 
prasčiausiai neiškyla. Čia niekas jos neturi, taigi niekas 
neturi jos daugiau nei kuris nors kitas. Savaime aišku, 
šis elementas mūsų teorijai yra lemiamas ir svarbiau- 
sias: nacionalizmu siekiama įeiti į raštingąją aukštąją kul- 
tūrą, dalyvauti joje ir tapatintis su ja, bendra visam po- 
litiniam vienetui ir visiems jo gyventojams ir privalan- 
čia tokia būti, kad būtų suderinama su tuo darbo pasi- 
dalijimo pobūdžiu, su tuo gamybos tipu ar būdu, ku- 
riuo grindžiama ši visuomenė. O 7 ir 8 eilutės atveju 
šio būdo nėra, nėra netgi žinojimo apie jį ar jo siekimo. 
Čia nėra jokios aukštosios kultūros, ar bent jau tokios, 
kuri turėtų tendenciją ar galimybę tapti visuotine ir efek- 
tyvaus ekonominio visuomenės funkcionavimo sąlyga. 
7 eilutės vaizduojama situacija neturi nieko bendro su 
nacionalizmu dėl dviejų priežasčių: dėl ką tik nurody- 
tosios ir dėl to, kad čia nėra ir kultūrinio skirtingumo, 
kuris galėtų paaštrinti kitas jos problemas, kad ir ko- 
kios jos būtų. 8 eilutė yra tipiškesnė sudėtingoms agra- 
rinėms visuomenėms nei 7 eilutė: valdantijį sluoksnį ga- 
lima atskirti iš kitokios kultūros, kuri yra nelyg užima- 
mos padėties ženklas, mažinantis neapibrėžtumą, todėl 

ir įtampą. 7 eilutė, kuriai būdingas kultūrinis vientisu- 
mas, yra netipiška agrariniam pasauliui. 

Atkreipkite dėmesį į kitą vaizdo, kuris yra šios tipo- 
logijos pagrindas, ir to, kurį paprastai perša marksiz- 
mas, skirtumą. Kaip jau buvo nurodyta, mūsų modelis 
numato, kad skirtingų horizontaliųjų sluoksnių vertika- 
lusis konfliktas kyla visai kitaip, nei teigia marksizmas. 
Jis numato jį tik tokiais atvejais, kai „etniniai“ (kultūri- 
niai ar kiti skiriamieji ženklai) yra aiškiai pastebimi ir 
išryškina išsilavinimo prieinamumo ir valdžios skirtu- 
mus, o svarbiausia, kai jie trukdo Žmonėms laisvai ju- 
dėti iš vieno negriežtai apibrėžto socialinio sluoksnio į 
kitą*. Jis taip pat numato, kad konfliktas, industrializ- 
mui vystantis, kils veikiau anksčiau negu vėliau (su iš- 
lyga, kad, kai nėra etninių ir kultūrinių skirtingumų, 
stiprus ir lemtingai staigus konfliktas nekils iš viso, anks- 
ti ar vėlai). Tačiau šie numatymo skirtumai geriausiai 
išryškėja ne atsieti, o kaip esminių interpretacijos skir- 
tumų padarinys. 

Šiame lygmenyje yra mažiausiai du labai svarbūs šių 
dviejų požiūrių skirtumai. Vienas susijęs su marksizmo 
kritikų daug nagrinėta ir komentuota tema: jis priešta- 
rauja marksizmo teiginiui apie industrializmo (arba, jo 
paties žodžiais, „kapitalizmo“) sukeliamą visuomenės su- 
sisluoksniavimą. Mūsų modelis daro prielaidą, kad di- 
delė poliarizacija ir socialiniai netolygumai iš tikrųjų pa- 
sitaiko ankstyvajame industrializme, bet kad tai vėliau 
sušvelnina socialinis mobilumas, socialinės distancijos su- 


* Šį faktą apie lemtingą visuomenės susiskaidymą, regis, pripa- 
žįsta autorius, kuris vis dėlto ir toliau save vadina marksistu. Žr. 
Nairn, Tom. The Break-up of Britain. — London, 1977. 

mažėjimas ir gyvenimo stilių suartėjimas. Neneigiama, 
kad išlieka didžiuliai nuosavybės skirtumai, bet teigia- 
ma, kad veiksmingi socialiniai šio reiškinio padariniai, 
ir nepastebimi, ir matomi, tampa daug mažiau svarbūs. 

Dar reikšmingesnė yra poliarizacijos, atsirandančios 
industrinėje visuomenėje, prigimtis. Mūsų modelį nuo 
marksistinio skiria tai, kad kapitalo nuosavybės ar val- 
dymo klausimas net nebuvo minimas. Kultūros tapatu- 
mas, valdžios turėjimas ir galimybė įgyti išsilavinimą 
buvo vieninteliai elementai, paimti kaip modelio prie- 
laidos ir sudarę aštuonias galimas situacijas. Kapitalas, 
nuosavybė ir turtas buvo paprasčiausiai apeiti, ir tai 
buvo daroma samoningai. Šie, kadaise taip vertinti, 
veiksniai buvo pakeisti kitu veiksniu, bendrai pavadinti 
galimybe įgyti išsilavinimą, turint omeny, kaip aiškino- 
me, turėjimą (arba galimybę įgyti) tam tikrų įgūdžių, 
kurie įgalina žmones sėkmingai funkcionuoti bendro- 
mis industrinio darbo pasidalijimo sąlygomis, kaip jos 
buvo apibrėžtos. Aš manau šį požiūrį esant visiškai pa- 
tvirtintą faktą. Šio požiūrio noriai griebiasi vystymąsi 
nagrinėjantys laisser faire įsitikinimų ekonomistai. Visiš- 
kai skurdžios populiacijos (pavyzdžiui, persikėlėliai ki- 
nų kuliai, dirbę pagal samdos sutartis) ima stulbinan- 
čiai gerai tvarkytis supažindinti su tinkamomis nuosta- 
tomis; o kapitalas, skiriamas kaip vystymosi parama tin- 
kamų nuostatų nesilaikančioms Žmonių grupėms, nieko 
neduoda. Kapitalas, kaip ir kapitalizmas, atrodo, yra per- 
nelyg išpūstai vertinta kategorija. 

Nacionalistinio patyrimo įvairovė 


Mūsų modelis buvo išrutuliotas pasitelkus tris veiks- 
nius, kurie vieninteliai iš tikrųjų yra svarbūs: valdžią, 
išsilavinimą ir bendrą kultūrą, jau aptartomis reikšmė- 
mis. Iš aštuonių galimų situacijų, kylančių iš šio mode- 
lio, penkios yra, taip sakant, nenacionalistinės, keturios 
todėl, kad nėra kultūrinio skirtingumo, ir dvi todėl, kad 
centro remiamos aukštosios kultūros prieinamumo klau- 
simas neiškyla (vienas iš situacijų pavyzdžių, savaime 
aišku, priklauso ir keturioms, ir dviem). Tad mums lie- 
ka trys nacionalizmo formos. 

2 eilutė atitinka tai, ką galima pavadinti klasikine 
Habsburgų (ir šalių į pietus ir rytus) nacionalizmo for- 
ma. Valdžią turintieji turi privilegijų naudotis centrine 
aukštąja kultūra, kuri iš tikrųjų yra jų, ir visokiais bū- 
dais, įgalinančiais gerai tvarkytis moderniomis sąlygo- 
mis. Iš valdžios neturinčiųjų atimtas ir išsilavinimas. Jie 
ar jų grupės turi bendras liaudies kultūras, kurios ne- 
mažomis pastangomis ir standartizuota bei remiama pro- 
paganda gali būti paverstos konkuruojančia nauja aukš- 
tąja kultūra, palaikoma (arba ne) istorinio politinio vie- 
neto, kadaise sukurto remiantis ta pačia kultūra ar vie- 
na iš jos atmainų, tikro ar prasimanyto atminimo. Šiuo 
tikslu labai daug pastangų deda šios etninės grupės in- 
telektualai, jos sąmonės žadintojai, ir galiausiai, jei — ir 
kai — aplinkybės yra palankios, ši grupė sukuria savo 
valstybę, kuri remia ir gina naujai gimusią ar, kaip kar- 
tais būna, atgimusią kultūrą. 

Susidariusi situacija yra iš karto nepaprastai naudin- 
ga minėtiesiems tautos budintojams, o pagaliau gali bū- 
ti nors kiek naudinga ir kitiems pasisakantiesiems už 

šią kultūrą, nors ir sunku pasakyti, ar jie nebūtų galėję 
lygiai taip pat turėti naudos, asimiliavęsi su savo pir- 
mutinių valdžios turėtojų kultūra. Tiems, kurie nėra nau- 
josios kultūros šalininkai ir kurie dabar turi gyventi te- 
ritorijoje, valdomoje naujos valstybės, savo ruožtu tenka 
rinktis: asimiliuotis, kovoti dėl išsilaisvinimo, emigruoti, 
įgyti nemielą mažumos statusą ar būti fiziškai išnaikin- 
tiems. Šis modelis buvo kartojamas ir kitose pasaulio 
dalyse; kartais jam būdingas esminis skirtumas, dėl ku- 
rio jį galima būtų pavadinti „afrikietiškų“ tipu (nors jis 
ir nesiriboja vien Afrika), kuris atsiranda, jei vietinės 
tautelių kultūros negali tapti susiformavusios valstybės 
nauja aukštąja kultūra dėl to, kad jų yra arba pernelyg 
daug, arba jos viena kitos atžvilgiu yra pernelyg įtarios, 
ar dėl kokių nors kitų priežasčių. 

Tai jau buvo iš dalies aptarta anksčiau, kalbant apie 
pseudohipotetinę Ruritaniją (5 skyriuje). Bet toje svars- 
tymo stadijoje man pirmiausia rūpėjo ruritaniečių (arba 
2 eilutės) tipo ir specialios problemos, iškylančios išsi- 
vysčiusioms industrinėms visuomenėms dėl to, kad jų 
gyventojai pasižymi mobilumui nepalankiais, kontraen- 
tropiniais bruožais, skirtumas: skirtingumas tarp mobi- 
lumo stabdžių, atsirandančių dėl bendravimo sunkumų, 
ir mobilumo stabdžių, atsirandančių dėl kultūrinės iden- 
tifikacijos sunkumų arba, jeigu norite, dėl nelygybės nu- 
statymo lengvumo, deguto efekto arba laikymo ko nors 
blogu, nes apie jį negerai šnekama, efekto. 

Mobilumo kliūtys, atsirandančios dėl neturinčiam pri- 
vilegijų sluoksniui nuolat būdingų kai kurių savybių, 
yra labai rimta problema, ypač išsivysčiusioms indust- 
rinėms visuomenėms, ir ši jų skiriamoji ypatybė yra 
svarbi; tačiau ji nesutampa su ta, kuri mums dabar rū- 

pi, - būtent 2 ir 4 eilutės skirtumu. Situacija, kurią sim- 
bolizuoja 4 eilutė, įdomi: kai kurie turi valdžią, o kai 
kurie neturi. Šis skirtumas yra koreliatyvus su kultūros 
skirtumais ir gali būti suvoktas jų požiūriu. Tačiau iš- 
silavinimo prieinamumo atžvilgiu nėra jokio esminio ak- 
tualių populiacijų skirtumo. Kas atsitinka tuomet? 

Istorinė tikrovė, kurią atitinka šis modelis, - tai XIX 
a. Italijos ir Vokietijos vienijimosi nacionalizmai. Dau- 
guma italų buvo valdomi svetimšalių ir šiuo požiūriu 
politiškai jie buvo beteisiai. Dauguma vokiečių gyveno 
susiskaldžiusiose valstykėlėse, daugelis jų buvo mažos 
ir silpnos, bent jau pagal didžiųjų Europos valstybių 
standartus, ir todėl negalėjo suteikti vokiečių kultūrai, 
kaip centralizuotai moderniai bendravimo priemonei, po- 
litinių namų. (Kitas paradoksas: daugiatautė didelė Aust- 
rijos valstybė siekė padaryti kažką panašaus, bet tai la- 
bai nepatiko kai kuriems jos piliečiams.) 

Taigi politinė italų ir vokiečių kultūrų globa buvo 
aiškiai, be to, vokiečiams ir italams įŽeidžiamai men- 
kesnė, palyginti su ta, kuri buvo teikiama, tarkim, pran- 
cūzų ar anglų kultūrai. Bet jei kalbėsime apie išsilavini- 
mo prieinamumą, tai sąlygos, teikiamos šių dviejų aukš- 
tųjų kultūrų tiems, kurie gimė kaip kurios nors jų tar- 
mės atstovai, iš tikrųjų jokiu atžvilgiu nebuvo bloges- 
nės. Ir italų, ir vokiečių kalbos buvo literatūrinės, pasi- 
žyminčios veiksmingai centralizuotais jų taisyklingųjų 
formų standartais, klestinčiomis literatūromis, specialiais 
žodynais bei stiliais ir švietimo institucijomis bei akade- 
mijomis. Čia maža tebuvo, jei buvo išvis, kokio nors 
kultūrinio nepilnavertiškumo. Vokiečių raštingumo nor- 
mos ir išsilavinimo standartai nebuvo reikšmingai Že- 
mesni (jei buvo Žemesni iš viso) už atitinkamus pran- 

cūzų standartus; o italų standartai nebuvo ženkliai Že- 
mesni, palyginti su viešpataujančių austrų standartais. 
Vokiečių kultūra, palyginti su prancūzų, arba italų, pa- 
lyginti su vokiečių kultūra, naudojama austrų, nebuvo 
prastesnės ir jų atstovai neturėjo keisti nelygių galimy- 
bių naudotis moderniojo pasaulio privalumais. Visa, ką 
reikėjo pataisyti, buvo valdžios nelygybė ir kultūros (taip 
pat ekonomikos) politinių namų bei institucijų, kurios 
būtų su ja tapatinamos ir skirtos jai išlaikyti, nebuvi- 
mas. Risordžimentas ir Vokietijos suvienijimas ištaisė 
šiuos trūkumus. > 

Tačiau šios rūšies vienijantis nacionalizmas, veikian- 
tis visiškai įsigalėjusios aukštosios kultūros, kuriai rei- 
kia tik truputėlį patobulintų politinių namų, vardu, ski- 
riasi nuo klasikinio Habsburgų ir rytinių bei pietinių 
šalių nacionalizmo. Šis skirtumas yra nuostabios ir ga- 
na jaudinančios velionio profesoriaus Johno Plamenatzo 
esė tema, esė, kurią puikiai būtų tikę pavadinti „Liūd- 
nos juodkalniečio mintys Oksforde“*. Plamenatzas dvi 
nacionalizmo rūšis vadina vakarietišku ir rytietišku na- 
cionalizmais; vakarietiškasis tipas yra risordžimento ar- 
ba vienijančio pobūdžio, tipiškas XIX a. ir glaudžiai su- 
sijęs su liberaliomis idėjomis, tuo tarpu rytietiškojo, nors 
jis to labai aiškiai ir nepabrėžė, pavyzdys buvo tas na- 
cionalizmas, kurį jis Žinojo egzistuojant jo.gimtuosiuose 
Balkanuose. Nėra abejonės, kad vakarietiškasis naciona- 
lizmas jam atrodė palyginti švelnus ir geras, o rytietiš- 
kojo tipo — bjaurus ir pavojingas, pasmerktas toks būti 
jį sukėlusių sąlygų. (Įdomu būtų buvę jo paklausti, ar 


* Plamenatz, John. „Two types of Nationalism“, in Kamenka, E. 
(ed.). Nationalism, the Nature and Evolution of an Idea. - London, 1973. 

jis aiškiai nešvelnias formas, kurias šie kadaise švelnūs 
ar palyginti liberalūs ir nuosaikūs Vakarų nacionaliz- 
mai įgijo XX a., laikė atsitiktiniais ir vengtinais nukry- 
pimais nuo normos, ar ne.) 

Plamenatzo argumentą grindžianti logika yra aiški. 
Palyginti švelnūs vakarų nacionalizmai veikė labai išsi- 
vysčiusių aukštųjų kultūrų, normatyviai centralizuotų ir 
turinčių gana gerai apibrėžtą liaudies klientūrą, vardu: 
tereikėjo truputį pakoreguoti politinę situaciją ir tarp- 
tautines sienas, kad šioms kultūroms, jų atstovams ir 
specialistams būtų suteikta ta pati nuolatinė globa, ku- 
rią jau turėjo jų konkurentai. Tam tereikėjo keleto mū- 
šių ir nemaža nuolatinės diplomatinės veiklos, tačiau, 
kepant istorinę kiaušinienę, nebuvo sumušta nepropor- 
cingai ar neįprastai daug kiaušinių, turbūt ne daugiau, 
nei būtų buvę sumušta normaliame politiniame Žaidi- 
me, turint galvoje bendrą to meto politinę struktūrą ir 
prielaidas. 

Kaip priešybę panagrinėkime nacionalizmą, Plame- 
natzo vadinamą rytietiškuoju. Savaime aišku, jam įgy- 
vendinti reikia bent jau tiek pat kovų ir diplomatijos, 
kaip ir vakarietiškiems nacionalizmams. Bet reikalas tuo 
nesibaigia. Ši rytietiško nacionalizmo rūšis neveikė jau 
egzistuojančios, gerai apibrėžtos ir kodifikuotos aukšto- 
sios kultūros vardu, kultūros, kuri jau nuo ankstyvojo 
Renesanso ar Reformacijos laikų nuolatine literatūrine 
veikla tartum ženklino ir kalbiškai iš anksto pasisavino 
savo pačios teritoriją, kaip tai galėjo būti. Visiškai ne. 
Šis nacionalizmas veikė dar ne visai susikristalizavu- 
sios, O vien tik siekiančios būti ar ja tampančios aukš- 
tosios kultūros vardu. Jis, Žiauriai konkuruodamas su 
panašiais varžovais, kontroliavo ar siekė kontroliuoti 

chaotišką etnografinį žemėlapį, apimantį daugelį neaiš- 
kios istorinės ar kalbinės kilmės tarmių ir gyventojus, 
kurie dar tik pradėjo save tapatinti su šiomis besiran- 
dančiomis tautinėmis aukštosiomis kultūromis. Objekty- 
vios modernaus pasaulio sąlygos turėjo juos deramu lai- 
ku priversti susitapatinti su vienu iš jų. Bet kol taip 
atsitiko, jiems stigo aiškiai apibrėžto kultūrinio pamato, 
kurį turėjo jų antrininkai vokiečiai ir italai. 

Šios Rytų Europos populiacijos vis dar buvo tvirtai 
susaistytos sudėtingos daugeriopos ištikimybės giminei, 
teritorijai ir religijai. Kad jos būtų priverstos prisitaikyti 
prie nacionalistinio imperatyvo, reikėjo daugiau nei ke- 
leto kautynių ir trupučio diplomatijos. Tam reikėjo la- 
bai daug labai intensyvaus kultūrinio darbo. Dažnai tai 
reiškėsi ir gyventojų pasikeitimais ar išvarymais, dau- 
giau ar mažiau priverstine asimiliacija, o kartais ir iš- 
naikinimu, siekiant įgyvendinti glaudesnį valstybės ir 
kultūros sąryšį, kuris ir yra nacionalizmo esmė. Ir visi 
šie padariniai plaukė ne iš kokio nors neįprasto nacio- 
nalistų, kurie galiausiai imdavosi šių priemonių, Žiau- 
rumo (jie turbūt buvo nei blogesni, nei geresni negu 
kas nors kitas), 0 iš neišvengiamos aplinkybių logikos. 

Jeigu nacionalistinis imperatyvas būdavo įgyvendi- 
namas tokiomis aplinkybėmis, kurias Plamenatzas ben- 
drai pavadino rytietiškomis sąlygomis, tuomet plaukda- 
vo ir šie padariniai. Modernusis visuomenės tipas ne- 
gali būti įgyvendintas, nepatenkinus kažko visiškai ar- 
timo nacionalistiniam imperatyvui, kuris plaukia iš naujo 
darbo pasidalijimo stiliaus. Industrinio turtingumo troš- 
kimas, jei jo teikiami pranašumai ir jų prieinamumas 
yra žinomi ir jei ankstesnė socialinė tvarka jau nebega- 
lioja, faktiškai yra neįveikiamas. Išvados, prie kurios mus 

veda šie samprotavimai, negalima išvengti. Lydint sėk- 
mei, supratimui ir ryžtui, kaina gali būti sumažinta; bet 
visiškai išvengti jos mokėjimo negalima. 


Diasporos nacionalizmas 


Mūsų svarstytas 2 piešinio 2 ir 4 eilutės skirtumas 
tam tikra prasme atkartoja Plamenatzo vakarietiškojo ir 
rytietiškojo nacionalizmo išskyrimą; bet jis, palyginti su 
Plamenatzo aiškinimu, turi ir tam tikrų pranašumų. Vie- 
nas dalykas, šis priešingumas nėra paprasčiausiai teigia- 
mas kaip atsitiktinis, istoriškai pasitaikantis skirtingu- 
mas, 0 yra padarinys, kildinamas iš paprasto modelio, 
kuris hipotetiškai buvo pagrįstas tam tikrais tikrai fun- 
damentaliais ir elementariais veiksniais. Tai, šiaip ar taip, 
yra pranašumas tiems, kurie, panašiai kaip aš, tiki, kad 
reikėtų bent jau pabandyti kurti tokius modelius. 

Tačiau čia yra ir kitas pranašumas: toks „konstruk- 
tyvus“ požiūris nurodo dar vieną, trečiąjį nacionalizmo 
variantą, Plamenatzo visiškai išleistą iš akių, bet įtikina- 
mai generuojamą tolesnės tų pačių elementų kombina- 
cijos, elementų, kurie, sudarydami kitokius derinius, yra 
ir jį dominančių dviejų rūšių priežastis. Šią trečiąją rūšį 
labiausiai tinka pavadinti diasporos nacionalizmu, ir tai, 
kaip istorinis faktas, yra ypatinga, labai ryški ir svarbi 
nacionalizmo atmaina. 

Kaip akcentavome, tradicinė agrarinė visuomenė nau- 
doja kultūrą ar etniškumą pirmiausia norėdama išskirti 
privilegijuotas grupes, taip pabrėždama jų išskirtinumą 
ir teisėtumą, didindama joms skiriamą pagarbą ir ma- 
žindama jų dviprasmiško statuso keliamą pavojų. Jei 

valdovai kalba vienokia kalba ar pasižymi vienokia tar- 
timi ir dėvi vienokius drabužius, būtų elgesio normų 
pažeidimas, ar net daug blogiau, jei nepriklausantieji 
valdančiajam sluoksniui naudotų tą patį bendravimo bū- 
dą. Tai būtų įžūlumas, I/ėse-majestė, suteršimas ar švent- 
vagystė, arba juokingumas. Pajuoka yra galinga sankci- 
ja. Ji stipriausia socialinė sankcija, prieš kurią protas 
ypač bejėgis, netgi ar pirmiausia tuomet, kai jos nuosp- 
rendis priimamas mažiausiai kvalifikuotų teisėjų. Gali 
būti naudojamos ir kitos, gal net žiauresnės bausmės. 

Bet tas pats socialinis žymeklis, kurio priemonė - 
kultūra ir etniškumas, naudojamas identifikuoti ir at- 
skirti ne tik privilegijuotoms, bet ir neturinčioms privi- 
legijų, prieštaringai vertinamoms arba parijų grupėms. 
Ir socialiai naudingiausia turėti tokias grupes. Kaip pa- 
žymėjome, ikiindustrinėse visuomenėse biurokratinės 
funkcijas geriausiai atlieka eunuchai, dvasininkai, ver- 
gai ir svetimšaliai. Įsileisti laisvuosius savos šalies pilie- 
čius į šiuos pagrindinius postus pernelyg pavojinga. Jie 
yra pernelyg pavaldūs spaudimui ir pagundoms, ky- 
lančioms iš jų vietinių ir giminystės ryšių, panaudoti 
savo padėtį giminių ir klientų naudai, o gimines ir klien- 
tus — toliau stiprinti savo pačių pozicijoms. Iki atsiran- 
dant mūsų moderniai visuomenei, kai kiekvienas tam- 
pa mameliuku ir tarnautoju, nėra taip, kad kiekvienas 
gali tinkamai atlikti biurokratinės pareigas, nebūdamas 
iškastruotas, fiziškai ar socialiai. Dabar galima tikėti, kad 
žmonės gerbs tai, kas buvo politiškai nepatogios ir ne- 
tipiškos normos agrarinėje valstybėje, tačiau tapo papli- 
tusiomis ir priimtinomis normomis Mūsų visuomenėje. 
Dabar visi mes esame kastruoti ir apgailėtinai verti pa- 
sitikėjimo. Valstybė gali būti visiškai tikra, kad atliksi- 

me savo pareigą, ir jai nebereikia pirmiausia paversti 
mus eunuchais, dvasininkais, vergais ar mameliukais. 

Tačiau administracinės struktūros postų komplekta- 
vimas nėra vienintelė priežastis, dėl kurios agrarinėje 
santvarkoje reikia turėti parijus. Parijų biurokratijos nė- 
ra vienintelis būdas atimti pilnaverčiam žmogiškumui, 
o biurokratija nėra vienintelis socialinės galios šaltinis. 
Magija, metalų kalyba, finansai, elitinė karinė tarnyba, 
įvairios kitos panašios paslaptys, o kai kuriomis aplin- 
kybėmis ir bet kokia svarbi specializacija gali suteikti pa- 
vojingą galią jas įvaldžiusiems Žmonėms. Vienas būdas 
neutralizuoti šiam pavojui, kartu toleruojant specializa- 
ciją ir, galimas daiktas, patvirtinant gildijos ar kastos 
monopolį, - tai primygtinai reikalauti, kad šią socialinę 
nišą užimtų tik grupė, kurią lengva identifikuoti kultū- 
ros požiūriu, kurios vengiama, kuri niekinama ir nepri- 
leidžiama prie politinių postų, galiausiai - prie prievar- 
tos įrankių valdymo bei pagarbos. 

Akivaizdūs tokių postų, dažnai pernelyg pavojingų 
suteikti vietiniams ir pilnateisiams piliečiams, tad palie- 
kamų svetimšaliams, pavyzdžiai yra rūmų sargybinių 
ir finansinių paslaugų teikėjų tarnybos. Operavimas di- 
delėmis pinigų sumomis, aišku, suteikia didelę valdžią, 
ir jeigu ši valdžia yra rankose to, iš kurio atimta gali- 
mybė naudotis ja kopiant tarnybos laiptais, nes jis pri- 
klauso kategorijai, neprileidžiamai prie aukštų ir gar- 
bingų pareigų ir negalinčiai kam nors įsakinėti, tai juo 
geriau. Esant tradicinei tvarkai grupės, užimančios to- 
kius postus, ramiai žiūri į savąją lemtį ir nuolankiai 
priima savo padėties teikiamus pranašumus, pavojus ir 
pažeminimus. Šie žmonės paprastai gimsta priklausy- 
dami tokiai grupei ir nedaug ką gali rinktis. Kartais jie 

gali smarkiai kentėti, bet dažnai jų padėtis teikia ne tik 
nepatogumų, bet ir pranašumų. 

Viskas radikaliai ir smarkiai ima keistis randantis pa- 
slankiai, anonimiškai ir centralizuotai masinei visuome- 
nei. Tai ypač teisinga, kalbant apie mažumas, besispe- 
cializuojančias finansinėse, prekybinėse ir apskritai mies- 
to specialistų tarnybose. Įsivyraujant mobilumui ir pro- 
fesijų kaitai, jau nebeįmanoma kokiai nors atskirai kul- 
tūrinei grupei išsaugoti kurios nors veiklos monopolį. 
Kai tiek daug platesnės visuomenės narių trokšta šių 
dažnai gerų ir savaime (jeigu negresia konfiskavimo pa- 
vojus) pelningų tarnybų, sunku jas rezervuoti mažumai, 
o dar sunkiau tokiai mažumai, kuri yra paženklinta ir 
niekinama. 

Tačiau drauge šios anksčiau specializuotos ir atstum- 
tos populiacijos daug pranašesnės naujų darbų ir naujo 
stiliaus atžvilgiu. Jų miestietiškas gyvenimo stilius, įpro- 
tis racionaliai viską apskaičiuoti, prekybinis sąžiningu- 
mas, didesnis raštingumas ir, galimas daiktas, biblinė 
religija daro juos tinkamesnius už senosios valdančio- 
sios klasės ar senosios valstietijos narius naujajam gyve- 
nimo stiliui. 

Dažnai yra tvirtinama, netgi tokių subtilių ir įgudu- 
sių sociologų kaip Maxas Weberis, kad šios mažumos 
turi dvejopas elgesio normas, vienokias savo pačių gru- 
pei, o kitokias — instrumentinės ir nemoralias — pašali- 
niams. Jie iš tikrųjų turi dvejopas normas, bet jos taiko- 
mos kaip tik priešingai. Jų visa padėtis išoriniame pa- 
saulyje anksčiau priklausė nuo tam tikros specifinės pa- 
slaugos ar tarnybos atlikimo ar nuo kokių nors specifi- 
nių prekių tiekimo. Jų vardas ir pajamos visiškai pri- 
klausė nuo patikimo šių paslaugų atlikimo ir jie išties 

buvo garsūs savo profesiniu patikimumu. Tai visiškai 
skyrėsi nuo santykių, vyraujančių moralinėje bendruo- 
menėje, kur prekybinis dviejų individų sandėris visuo- 
met neišvengiamai buvo kur kas daugiau nei tiktai pre- 
kybinis sandėris. Du partneriai joje buvo kartu ir gimi- 
nės nariai, klano nariai, sąjungininkai, priešai ir t.t.; tai- 
gi sandėris niekad neapsiribojo paprastu šios prekės 
atidavimu šia kaina. Visuomet buvo arba dar didesnės 
naudos viltis, arba galimos išdavystės pavojus. Abi pu- 
sės buvo įtrauktos į daug ilgesnius ir neapčiuopiamus 
sandėrius bei apskaičiavimus, tad turėjo stengtis atiduoti 
daugiau. O jei jos buvo nepatenkintos sandėriu, svarios 
priežastys vertė slopinti nusiskundimus, jeigu dėl jų vi- 
sos kitos šio ryšio gijos grėsė nutrūkti. 

Kita vertus, prekiavimo su mažuma, su kuria kartu 
nevalgoma, nekuriamos šeimos, nesudaromos politinės 
ar karinės sąjungos, pranašumas buvo tas, kad abi pu- 
sės galėjo susitelkti ties racionalia aktualaus specifinio 
sandėrio kainos ir naudos analize ir apskritai tikėtis gau- 
ti tai, dėl ko jos susiderėjo, nei daugiau, nei mažiau. 
Savaime aiškų, kad mažumos bendruomenėje santykiai 
tarp Žmonių vėlgi buvo daugialypiai, tad sandėriai bu- 
vo ne tokie racionalūs bei patikimi ir labiau įvairiapu- 
siai. Tačiau platesnėje visuomenėje tie, kuriems trūksta 
statuso, gali gerbti sutartis. O kita vertus, tie, kurie tu- 
rėjo geresnę visuomeninę padėtį ir privalėjo gerbti jos 
teises bei pareigas, dėl to neteko daug laisvės, reikalin- 
gos derėjimuisi ir specialių sutarčių laikymuisi. Statusas 
ir garbė atima iš žmogaus galimybę rinktis, priversda- 
mi jį laikytis pernelyg daugelio įsipareigojimų ir paža- 
dų. Statuso neturėjimas įgalina Žmogų imtis pirmo pasi- 

taikiusio verslo ir juo rūpintis, derėtis dėl racionalaus 
sandėrio ir laikytis jo sąlygų. 

Taigi iš tikrųjų tiesa, kad mažumos bendruomenė 
turi dvejopas elgesio normas, tačiau priešinga prasme, 
nei paprastai manoma. Pašaliniam Žmogui jos demonst- 
ruodavo patikimumą, kuris yra viengijų moderniųjų san- 
tykių šauklys. Tik jų sandėriai su savos bendruomenės 
nariais pasižymėjo tuo turtingu daugialypiškumu, kuris 
mūsų šiuolaikinei jausenai dvelkia korupcija. Bet, Žino- 
ma, atsiradus anonimiškai mobiliai masių visuomenei, 
viengijai, vieno tikslo siekiantys sandėriai tapo visiškai 
įprasti, o ne ypatingu sandėrių, sudaromų tarp ne drau- 
gų grupių, bruožu. 

Modemnizacijos sąlygomis ligtolinės specializuotos ma- 
žumos grupės nebėra bejėgės, bet taip pat, deja, praran- 
da savo monopolį ir savo protekciją. Dėl savo išsilavi- 
nimo bei orientacijos dažnai tokie Žmonės gali veikti 
naujoje visiems prieinamoje ekonomikoje daug sėkmin- 
giau nei jų konkurentai. Jų aplinka daro juos tam daug 
tinkamesnius. Bet drauge jų aplinka jau nuo seno turi 
politinio bejėgiškumo ir bendruomeninės savigynos tei- 
sės atsisakymo tradiciją. Tai galų gale buvo kaina, mo- 
kėta už jų pirmenybę įgyti profesiją: jie turėjo pasidary- 
ti politiškai ir kariniu atžvilgiu bejėgiai, kad jiems būtų 
leista valdyti įrankius, kurie netinkamose rankose galė- 
jo būti tokie galingi ir pavojingi. Bet net jei ir nebūtų 
tokios tradicijos, politinis ir karinis tokios grupės sil- 
pnumas plaukia iš jos mažumos statuso ir labai dažnai 
iš to, kad ji išsisklaidžiusi įvairiuose miestuose ir neturi 
vientiso galimo apginti teritorinio pagrindo. Kai kurios 
tokios ekonomiškai išsiskiriančios grupės turi ilgą išsi- 
sklaidymo, urbanizuotumo ir mažumos statuso tradici- 

ją: taip aiškiai yra su žydais, graikais, armėnais ar par- 
sais. Kai kurios grupės užima panašią padėtį tik dėl 
dabartinės migracijos bei tam tikrų gabumų ir polinkių 
(arba išsilavinimo teikiamų galimybių), įgytų ar atsisklei- 
dusių moderniaisiais laikais. Tokia yra užjūrio kinų ir 
indų arba Nigerijos ibų padėtis. 

Pražūtingi ir tragiški ekonominio pranašumo ir kul- 
tūrinio atpažįstamumo sutapimo su politiniu ir kariniu 
silpnumu padariniai modmiųjų laikų sąlygomis yra per- 
nelyg gerai žinomi, kad juos dar reikėtų kartoti. Šie 
padariniai svyruoja nuo genocido iki išvarymo. Kartais 
yra išlaikoma netvirta ir nerami pusiausvyra. Svarbiau- 
sias dalykas yra tas, kad centrinė valdžia dabar yra 
visiškai kitokioje padėtyje ir patiria visiškai kitokį spau- 
dimą ir pagundas negu tos, kurios vyravo agrarinio dar- 
bo pasidalijimo laikais. Tuomet nebuvo pavojaus, kad 
kiekvienas taps mobilus, išsilavinęs, specializuotas ar lin- 
kęs prekiauti: kas tada būtų dirbęs žemę? 


Kai Adomas kasė, Ieva suko šeivą, 
Kas galėjo būti tuo metu verteiva? 


Kas be ko, buvo ir tokių. Tačiau jie negalėjo sudary- 
ti daugumos ir būti norma. Visiškai suburžuazėjusi vi- 
suomenė tuomet buvo neįsivaizduojama. 

Visi gyventojai tada negeidė mažumos vaidmens, ku- 
ris, šiaip ar taip, buvo niekinamas. Valdovai palankiai 
miškai specializuotą grupę, susietą su valdovais savo 
griežtai palaikomo ir nuolatos didinamo bejėgiškumo. 
Tačiau dabar tautai „vystytis“ reikia kaip tik to, kad 
kiekvienas galėtų judėti ta kryptimi, kuri anksčiau bu- 

vo atvira tik mažumos ir „paženklintai“ grupei. Kadai- 
se valstybė buvo suinteresuota apsaugoti mažumą, ku- 
rią buvo lengva melžti. O dabar valstybė labiau suinte- 
resuota atimti iš mažumos jos ekonominį monopolį ir, 
kadangi mažuma geriau matoma ir turtinga, gali gero- 
kai atsipirkti nuo platesnių gyventojų sluoksnių nepasi- 
tenkinimo, atimdama iš jos nuosavybę ir ją persekioda- 
ma; ir tai neišvengiamai atsitinka. Tai žada kuo malo- 
niausią (išskyrus pačioms aukoms) ir jaudinantį paže- 
minimo teatrą, žeidžiantį anksčiau kėlusią pavydą gru- 
pę ir suteikiantį pasitenkinimą daugumai. Šiuo malonu- 
mu gali mėgautis daug didesnė kategorija Žmonių nei 
vien ribota grupė tų, kuriems atitenka vietos, atlaisvin- 
tos persekiojamosios mažumos, o tai taip pat yra poli- 
tiniu požiūriu svarbus sumetimas, darantis tokį elgesį 
politiškai patrauklų valstybei. 

Šiomis aplinkybėmis mažuma gali rinktis tą patį (nors 
ir skirtingomis aplinkybėmis) kaip ir mūsų minėti ruri- 
taniečių darbo migrantai. Ji gali asimiliuotis; ir kartais 
iš tiesų visa mažuma ar nemaža jos dalis sėkmingai tai 
padaro. Arba ji gali siekti atsikratyti tiek savo speciali- 
zacijos, tiek savo mažumos statuso ir sukurti savo pa- 
čios valstybę, kaip naująją dabar jau nespecializuotos, 
bendros, naujos tautinės kultūros globėją. Išsisklaidžiu- 
siai miestų populiacijai, savaime aišku, pagrindinė pro- 
blema yra įgyti reikiamą teritorinį pagrindą. Ruritanijos 
valstiečiai, būdami valstiečiai, neišvengiamai turėjo teri- 
torinį pagrindą, kuriam greitai buvo lemta tapti Rurita- 
nijos karalyste, o vėliau Ruritanijos Socialistine Liaudies 
Respublika. Bet ką reikėjo daryti miestuose gyvenan- 
čiai, specializuotai ir išsibarsčiusiai grupei, maža tetu- 
rinčiai ar ir iš viso neturinčiai ryšių su kaimu? 

Šioms nacionalizmo rūšims teritorijos įgijimas buvo 
pirmutinė ir turbūt svarbiausia problema. Helenai iš pra- 
džių siekė ne tiek atsiskirti nuo Osmanų imperijos, kiek 
pakeisti joje hierarchiją, ją užvaldyti ir taip atgaivinti 
Bizantiją. Pirmasis graikų sukilimas įvyko ne Graikijoje, 
bet dabartinės Rumunijos teritorijoje, kur graikai tebuvo 
mažuma ir, be to, pakankamai gerai įsikūrusi už Osma- 
nų sistemos ribų. Ta teritorija, kuri dabar yra Pietų Grai- 
kija, kaip teritorinis pagrindas buvo panaudota tik vė- 
liau. 

Žinomiausias ir dramatiškiausias sėkmingo diasporos 
nacionalizmo pavyzdys yra Izraelis. Tai taip pat „pas- 
kutinis, mažiausiai tipiškas Europos nacionalizmas“, ta- 
riant Hugh Trevor-Ropero žodžiais*. (Jis išsprendė Eu- 
ropos problemą, sukurdamas Azijos problemą, apie ku- 
rią izraeliečiai tik pradėjo galvoti. Diasporos žydų reli- 
gija rėmėsi Jeruzale; sugrįžęs į Jeruzalę, pusiau sekulia- 
rizuotas sionizmas kurį laiką naudojo atgyvenusias XIX a. 
Europos socialistines ar populistines klišes.) Po beveik 
dviejų tūkstančių istorijos metų niekur neliko jokio žydų 
teritorinio pagrindo, visų mažiausiai Izraelio Žemėje ir, 
be to, žydai tapo veikiau daugeliu nevientisų ir gan 
specializuotų kitų visuomenių sluoksnių, 0 ne pusiau- 
svira populiacija, kuri gali būti daugiau ar mažiau au- 
tarkiškos šiuolaikinės valstybės, geschlossener Handelstaat, 
pagrindu. Ir vis dėlto buvo pasiekta nepaprasta permai- 
na, be abejonės, labai paskatinta persekiojimų, pirmiau- 
sia Rytų Europoje, o paskui ir visoje Europoje holokaus- 
to metu. Šie persekiojimai geriau nei kurie nors kiti iliust- 
ruoja, koks likimas gali ištikti kultūriškai atskiriamas, 


* Trevor-Roper, Hugh. Jewish and Other Nationalism. — London, 
1962. 

ekonomiškai privilegijuotas, o politiškai bejėges bendruo- 
menes, kai baigiasi specializuotų bendruomenių, tradici- 
nės organizuoto darbo pasidalijimo formos amžius. 

Žydų atveju žmonių persitvarkymas vyko priešingai 
bendrai krypčiai: miesto, labai raštingi ir išsilavinę, kos- 
mopolitiški gyventojai buvo bent jau iš dalies sugrąžin- 
ti prie žemės ir izoliuoti. Paprastai nacionalistinis pro- 
cesas yra priešingas savo paties posakiams, nes kalba 
apie valstiečius, o daro miestiečius. O čia iš tikrųjų bu- 
vo būtina padaryti šiek tiek surogatiškų valstiečių. Iš 
tiesų paaiškėjo, kad jie yra valstiečiai, turintys tam tik- 
rų esminių gentinių bruožų: tai buvo tam tikra vietinės 
organizacijos, sudarytos iš junginių, kurie iš tikrųjų bu- 
vo kartu ir gamybiniai, ir kariniai, forma. Pagaminti 
tokius gentinius valstiečius, kilusius iš miestų, atrodo, 
nebuvo lengva, tad šie surogatiniai valstiečiai-kariai iš 
tikrųjų buvo kuriami kaip pasaulietiško vienuolių ordi- 
no atmaina. Tam reikėjo ideologijos, o istorinis atsitik- 
tinumas lėmė, kad toje intelektualinėje aplinkoje, iš ku- 
rios ordinas ėmė savo naujokus, iš tikrųjų buvo papli- 
tęs tinkamas socializmo ir populizmo mišinys. Prokai- 
mietiškos, prieš darbo pasidalijimą nukreiptos, kolekty- 
vistinės šios ideologijos temos buvo tiesiog idealiai tin- 
kamos šiam tikslui. Ar iš tiesų kibucai suteikia gerą 
gyvenimą šiuolaikiniam žmogui, kaip tikėjo ir vylėsi jų 
steigėjai, — tai dar neatsakytas klausimas; bet kaip tam 
tikras mechanizmas efektyviai iš naujo apgyvendinti že- 
mei žmonėmis, surinktais iš smarkiai urbanizuotų ir su- 
buržuazėjusių populiacijų i7 deramai ją ginančiais kari- 
nės krizės metu minimaliomis ir skurdžiomis priemonė- 
mis, kibucai pasirodė esą nepaprastai puikūs ir iš tiesų 
neprilygstami. 

Visuomenės pertvarkymas, kultūros atgaivinimas, te- 
ritorijos įgijimas ir įveikimas natūralaus priešiškumo tų, 
kurie anksčiau pretendavo į tą teritoriją, — tai labai sa- 
vitos ir aštrios problemos, su kuriomis susiduria dias- 
poros nacionalizmai. Tų iš jų, kurie išsaugojo kokį nors 
senosios savo teritorijos likutį, problemos atitinkamai ne 
tokios aštrios. Tačiau sunkumai, iškylantys diasporos 
kultūrai, nepasirinkusiai nacionalizmo galimybės, gali 
būti tokie pat dideli ir tragiški kaip ir tie, kurios iškiltų 
jai pasirinkus nacionalizmą. Ir iš tikrųjų, galima būtų 
pasakyti, kad be galo didelis pavojus, keliamas asimi- 
liacinės alternatyvos, verčia nacionalistinio sprendimo ša- 
lininkus tokiomis aplinkybėmis palaikyti savo reikalą. 

Sunki padėtis, susidaranti diasporų gyventojams, jei- 
gu jie nepasirenka nacionalizmo, ir būdas, kuriuo visa 
ši situacija gali būti dedukuojama iš pačių bendriausių 
perėjimo iš agrarinės į industrinę tvarką ypatybių, ro- 
do, kad yra visiškai klaidinga diasporų nacionalizmus 
nurodyti kaip pavyzdžius, prieštaraujančius mūsiškei na- 
cionalizmo teorijai: 


„Graikų ir armėnų nacionalizmas kilo tarp populiacijų, 
kurios apskritai buvo turtingesnės ir gebančios geriau su- 
prasti turtą kuriančias šiuolaikinės Europos ekonomikas, 
nei jų valdovai musulmonai osmanai.“* 


* Nationalism in Asia and Africa, ed. Elie Kedourie. - London, 
1970. - P. 20. Toje pačioje knygoje (p. 132) profesorius Kedourie 
prieštarauja teorijai, teigiančiai, kad industrinė visuomenės organiza- 
cija verčia siekti kultūrinio homogeniškumo: „Didelės industrinės ini- 
ciatyvos kilo ir suklestėjo daugiakalbėse visuomenėse: Bohemijoje ir 
Jungtinėse Valstijose - XIX a.; Honkonge, Izraelyje, Prancūzijos val- 
domame Alžyre, Indijoje, Ceilone ir Malaizijoje - XX a.“ 

Niekuomet nebuvo tvirtinama, kad industrinė iniciatyva galima 
tik tokioje visuomenėje, kuri jau yra kultūriškai homogeniška. Teorija 
tvirtina vien tai, kad jeigu industrinė ekonomika kuriama kultūriškai 

Mūsų ruritaniečių atveju nacionalizmą nagrinėjome 
kalbėdami apie ekonomiškai ir politiškai atsilikusią po- 
puliaciją, gebančią išsiskirti kultūros požiūriu ir todėl 
linkusią rinktis nacionalizmo galimybę. Tačiau prasidė- 
jus industrializacijos procesui susidaranti nepakeliama 
savitos kultūros populiacijų — skriaudžiamų ne ekono- 
miškai (kaip tik priešingai!), o tik politiškai, nes tai bū- 
dinga jų mažumos statusui, — padėtis plaukia iš tų pa- 
čių bendrų prielaidų ir nurodo tą pačią išvadą, nors ir, 
suprantama, savitu būdu. Kreipti dėmesį vien į bloges- 
nę ekonominę padėtį, kuri, kaip visi pripažįsta, yra ge- 
rai Žinoma iš tipiškiausių atvejų, reikštų iškreipti mūsų 
požiūrį. Industrinė tvarka reikalauja, kad politiniai vie- 
netai būtų homogeniški, bent jau tiek, jog leistų reikštis 
gan nevaržomam mobilumui ir užkirstų kelią tam, kad 
„etninė“ identifikacija suteiktų kokį nors pranašumą ar 
kaip nors nuskriaustų, ekonomiškai ar politiškai. 


heterogeniškoje visuomenėje (arba dar tik meta ant jos savo ateities 
šešėlį), tuomet kils įtampos, kurios pagimdys nacionalizmą. Išskyrus 
vien galimą ir laikiną Honkongo išimtį, kurio gyventojai yra surinkti 
iš kinų, nenorinčių gyventi dabartinio žemyninės Kinijos režimo val- 
domi, — taigi čia pats bendruomenės susidarymo principas lemia ire- 
dentistinio troškimo nebuvimą, — kiekviena kita šalis, cituojama Ke- 
dourie'o sąraše, toli gražu nebūdama priešingas tai teorijai pavyz- 
dys, iš tikrųjų ją iliustruoja ir išties pateikia tikras teorijos siūlomo 
modelio paradigmas. Bohemijoje susiklosčiusios aplinkybės buvo dau- 
gelio tiek vokiečių, tiek čekų ankstyvojo nacionalizmo poreiškių ir 
teorijos šaltinis; gerai Žinoma, kad Jungtinių Valstijų švietimo siste- 
ma siekė paversti heterogenišką imigrantų populiaciją etniškai homo- 
geniška ir šitaip sukurti populiaciją, pasižyminčią įtempta konkuren- 
cija. Visos kitos išvardintos šalys iliustruoja nacionalizmo istoriją, kai 
kurios iš jų — jo kraštutinės ir tragiškos formos istoriją. Tiesa, kad 
Indijoje kultūrinis homogeniškumas kartais kertasi su lingvistiniu skir- 
tingumu: induistai „kalba ta pačia kalba“ net ir tada, kai jie ta pačia 
kalba nekalba. Bet teorija to ir neatmeta. 

Bendras mūsų nacionalizmo apibūdinimas paprastas. 
Iš trijų Žmonijos istorijos pakopų antroji yra agrarinė, o 
trečioji — industrinė. Agrarinė visuomenė turį tam tikrų 
bendrų bruožų: gyventojų daugumą, sudaro Žemės ūkio 
produktų gamintojai, valstiečiai; Tįk šios visuomenės gy- 
ventojų mažuma yra specialistai — karo, politikos, reli- 
gijos ar ekonomikos. Be to, dauguma agrarinių populia- 
cijų yra paveiktos dviejų kitų didžiųjų agrarinio am- 
žiaus naujovių: centralizuoto valdymo ir rašto išradimo. 

Agrarinė visuomenė — ne taip kaip, atrodytų, tiek 
jos pirmtakė, tiek po jos einanti visuomenė - yra mal- 
tusiška: ir gamybiniai, ir gynybiniai poreikiai verčia ją 
siekti didėjančio gyventojų skaičiaus; šis priartėja prie 
tokio, kokį leidžia turimi ištekliai, kuriems atsitiktinai 
gali suduoti smūgį stichinės nelaimės. Trys svarbiausi 
šios visuomenės veiksniai (maisto gamyba, politinė cen- 
tralizacija ir raštingumas) pagimdo socialinę struktūrą, 
kurioje kultūrinės ir politinės ribos retai tesutampa. 

Industrinė visuomenė yra visiškai kitokia. Ji nėra mal- 
tusiška. Ji grindžiama pažintiniu ir-ekonomitiuauvgimi 
ir yra-priktausoma "nuo jo;-o šis galiausiai aplenkia ir 
pristabdo tolesnį dramatišką gyventojų skaičiaus augi- 

mą. Įvairūs jos veiksniai — visuotinis raštingumas, mo- 
bilumas ir iš to kylantis individualizmas, politinė cen- 
tralizacija, brangiai kainuojančios švietimo infrastruktū- 
ros poreikis — sukuria aplinkybes, kuriomis politinės ir 
kultūrinės ribos apskritai sutampa. Valstybė pirmiausia 
yra ne tikėjimo, o kultūros globėja ir palaiko neišven- 
giamai homogenišką ir standartizuotą švietimo sistemą, 
kuri vienintelė gali rengti tarnautojus, gebančius pereiti 
nuo vieno darbo prie kito augant ekonomikai mobilioje 
visuomenėje ir iš tikrųjų atliekančius darbus, kuriuose 
labiau manipuliuojama reikšmėmis ir žmonėmis, o ne 
daiktais. Tačiau daugumai šių Žmonių jų kultūros ribos 
yra turbūt ne pasaulio, o jų pačių galėjimo turėti darbą, 
vadinasi, ir jų orumo, ribos. 

Daugumoje uždarų agrarinio amžiaus mikrobendruo- 
menių kultūros ribos buvo pasaulio ribos, o pati kultūra 
dažnai būdavo nesuvokiama, nematoma: niekas apie ją 
negalvojo kaip apie idealias politines ribas. O dabar, 
atsiradus mobilumui, ji tapo matoma ir rodo individo 
mobilumo ribas, apibrėždama naują padidėjusį jo galė- 
jimo turėti darbą diapazoną; vadinasi, ji tampa natūra- 
liomis politinėmis ribomis. Sakyti tai nereiškia apriboti 
nacionalizmą vien susirūpinimu socialinio mobilumo per- 
spektyvomis. Žmonės dabar iš tikrųjų prisirišę prie savo 
kultūros, nes suvokia ir junta kultūrinę atmosferą (užuot 
laikę ją savaime suprantama) ir žino, kad iš tikrųjų ne- 
galėtų be jos gyventi ir įgyvendinti savo tapatumą. 

Aukštoji (raštingoji) kultūra, kurioje jie buvo auklė- 
jami, daugumai Žmonių yra brangiausia jų investicija, 
jų tapatumo branduolys, jų draudimas ir jų saugumas. 
Taigi atsirado pasaulis, kuris daugiausia, išskyrus vien 
mažas išimtis, patenkina nacionalistinį imperatyvą, kul- 

tūros ir politinės visuomenės sutapimo reikalavimą. Na- 
cionalistinio principo patenkinimas buvo ne išankstinė 
industrializmo pasirodymo sąlyga, o vien jo paplitimo 
produktas. 

Turėjo būti pereita nuo pasaulio, kuris neskatina net 
formuluoti nacionalistinį idealą, o ką jau kalbėti apie 
kad ir menkiausias pastangas jį įgyvendinti, į amžių, 
kuris daro jį (klaidingai) atrodantį savaime suprantamu 
idealu, galiojančiu visiems laikams, taip paversdamas jį 
efektyvia norma, kuri daugiausia yra įgyvendinama. Šio 
perėjimo laikotarpis neišvengiamai yra nacionalistinio ak- 
tyvumo laikotarpis. Žmonija atėjo į industrinį amžių su 
kultūrinėmis ir politinėmis institucijomis, kurios apskri- 
tai prieštaravo nacionalistų reikalavimams. Visuomenės 
priderinimas prie šių naujų imperatyvų neišvengiamai 
buvo neramus ir įtemptas procesas. 

Įnirtingiausia ir kupina smurto nacionalizmo fazė yra 
ta, kuri lydi ankstyvąjį industrializmą ir industrializmo 
pasklidimą. Nestabilią visuomenės situaciją sukuria ai- 
bė skausmingų prieštaravimų, linkusių sustiprinti vie- 
nas kitą: tai didžiulė politinė, ekonominė ir išsilavinimo 
nelygybė. Kartu atsiranda naujos su kultūra sutampan- 
čios politinės visuomenės. Tokiomis sąlygomis, jeigu šios 
gausios ir viena kitą sustiprinančios nelygybės sutam- 
pa, daugiau ar mažiau, ir su etnine bei kultūrine nely- 
gybėmis, kurios yra matomos, krentančios į akis ir leng- 
vai suprantamos, jos skatina naujus atsirandančius vie- 
netus iškelti etnines vėliavas. 

Industrializacija neišvengiamai ateina į skirtingas vie- 
tas ir grupes skirtingu laiku. Tai laiduoja, kad anksty- 
vojo industrializmo sprogstamasis mišinys (suirutė ir 
persikėlimai, mobilumas, didžiulė nelygybė, nepašven- 

tinta laiko ir papročio). ieško, taip sakant, visų galimų 
kultūrinės diferenciacijos atokių kampelių ir plyšelių, kad 
ir kur jie būtų. Tik nedaugelis tų, kurie, kad ir kaip 
netvirtai susisiedami su skausmingomis laiko nelygybė- 
mis bei apibrėždami potencialias industrines gyvybin- 
gas valstybes, gali būti veiksmingai pastūmėti į nacio- 
nalizmą, nenueina šiuo keliu. Modernizacijos banga, už- 
liedama pasaulį, užtikrina, kad kone kiekvienas vienu 
ar kitu metu turės pagrindo jaustis, jog su juo elgiama- 
si neteisingai ir jog jis gali identifikuoti kaltininkus kaip 
kitos „tautybės“ Žmones. Jeigu jis gali ir pakankamai 
aukų identifikuoti kaip Žmones, tos pačios „tautybės“ 
kaip ir jis pats, gimsta nacionalizmas. Jei nacionalizmas 
suklesti, 0 taip..atsitinka ne visada, gimsta tauta. 

Yra ir kitas ekonominio racionalumo elementas poli- 
tinėje „visapusių ribų“ sistemoje, kurią nacionalizmas 
kuria moderniajame pasaulyje. Teritorinės ribos nubrė- 
Žiamos ir įtvirtinamos teisiškai, o statuso skirtumai nė- 
ra nei pažymėti, nei įtvirtinti, veikiau užmaskuoti ir ne- 
pripažįstami. Gerai Žinoma, kad išsivysčiusios ekonomi- 
kos gali gramzdinti ir stabdyti naujai atsirandančiąsias, 
jeigu šių veiksmingai negina jų pačių valstybė. Nacio- 
nalistinė valstybė yra ne vien kultūros globėja, o ir nau- 
jos; dažnai iš pradžių silpnos ekonomikos gynėja. (Pa- 
prastai ji nebesuinteresuota ginti tikėjimą.) Tais atvejais, 
kai modernioji tauta gimsta iš to, kas anksčiau buvo 
vien sluoksnis — tik valstiečiai, ar tik miesto specialis- 
tai, - valstybės pastangos paversti etninę grupę pusiau- 
svira tauta ir vystyti savo ekonomiką yra to paties už- 
davinio skirtingi aspektai. 

Dabar kyla klausimas, ar nacionalizmas ir toliau bus 
pagrindinė jėga arba bendras politinis imperatyvas iš- 

siplėtojusio, turbūt net tam tikra prasme užbaigto in- 
dustrializmo amžiuje. Kadangi pasaulis dar pernelyg toli 
nuo persisotinimo ekonominio augimo troškimu, kiek- 
vienas atsakymas į šį klausimą neišvengiamai bus vien 
spekuliatyvus. Vis dėlto verta pamėginti pasamprotauti. 
Kaip įrodinėjome, augimo padariniai darbo ir sociali- 
niam mobilumui yra tikrai reikšmingi. Nuolatinė darbų 
kaita, prie kurios prisideda tai, kad, dirbant daugumą 
darbų, reikia bendrauti, manipuliuoti veikiau reikšme, 
o ne daiktais, sukuria bent jau tam tikrą socialinę lygy- 
bę ar sumažina socialinę distanciją ir išugdo standarti- 
zuotų, tikrai visiems bendrų bendravimo priemonių po- 
reikį. Šie veiksniai grindžia tiek šiuolaikinį egalitariz- 
mą, tiek nacionalizmą. 

Tačiau kas gi atsitinka, jei persisotinusi industrinė 
visuomenė vėl tampa stabilia ir nemobilia? Klasikinis 
šios įsivaizduojamos būklės tyrinėjimas yra Aldouso 
Huxley'o Brave New World. Persisotinusią industrinę vi- 
suomenę iš tikrųjų galima įsivaizduoti: nors nėra pa- 
grindo manyti, kad vieną dieną bus išsemtos visos ga- 
limos technologinės naujovės, yra pagrindo manyti, kad 
nuo tam tikro momento tolesnės techninės naujovės ga- 
li nustoti turėti kokį nors reikšmingą poveikį visuome- 
nės struktūrai ir apskritai visuomenei, taip pat ir žmo- 
gui, kuris, pasiekęs tam tikrą turtingumo pakopą, jau 
nebegali niekaip pakeisti savo gyvenimo būdo, nors to 
reikėtų norint toliau turtėti. Ši analogija gali būti teisin- 
ga ir gali būti neteisinga, ir sunku būti tikram dėl at- 
sakymo į šį klausimą. Turto prisisotinimo amžius visai 
žmonijai vis dar atrodo gan tolimu dalyku, tad šis klau- 
simas mums dabar nėra pernelyg opus ir skubus. 

Tačiau svarbu pabrėžti, kad didžiuma mūsų argu- 
mentacijos priklausė nuo nuolatinio įsipareigojimo glo- 
baliniam ekonominiam augimui, taigi ir nuo naujovių 
bei darbų keitimo padarinių; ji taip pat numatė visuo- 
menės, grindžiamos pertekliaus pažadu ir visuotiniu „at- 
sipirkimu nuo danų“, pastovumą. Nors šios prielaidos 
dabar aktualios bei tinkamos, negali būti tikimasi, kad 
jos tokios liks neribotą laiką (net jei atmesime tokios 
visuomenės žūties dėl branduolinės ar kitokios pana- 
šios nelaimės galimybę). Mūsų kultūriškai homogeniš- 
ka, mobili ir gan nesustruktūrinto viduriniojo sluoksnio 
visuomenė gali neišsilaikyti amžinai, net jei ir atmeta- 
me kataklizmų galimybę; ir kai ši visuomenės rūšis ne- 
beegzistuos, tada tai, ką vadinome socialiniu naciona- 
lizmo pamatu, bus iš pagrindų pakitę. Bet šito savo 
gyvenime mes dar nematysime. 

Nežvelgdami taip toli į priekį, artimesniu laikotar- 
piu galime tikėtis, kad nacionalizmas kis. Kaip buvo 
teigta, jo aštrusis etapas buvo tuo metu, kai susidarė 
didžiausia praraja tarp industriškai inkorporuotų, poli- 
tiškai ir edukaciškai įgijusių teises populiacijų ir tų, ku- 
rios buvo prie naujojo pasaulio vartų, bet dar į jį ne- 
įžengusios. Ekonomikai vystantis, ši praraja mažėjo (ne- 
paisant pesimistinių tvirtinimų, kad bus priešingai). Ab- 
soliučiai imant, ši praraja netgi gali ir toliau didėti, bet 
kai ir privilegijuotieji, ir neprivilegijuotieji yra pakilę virš 
tam tikro lygmens, ji nebėra taip aštriai juntama ir su- 
vokiama. Badavimo ir gerovės skirtumas yra ryškus; o 
gerovės, turinčios kiek daugiau, ir gerovės, turinčios kiek 
mažiau puošmenų, dažniausiai simbolinių, dirbtinių, 
skirtumas visai ne toks didelis, ypač kai bent jau nomi- 
naliai egalitarinėje industrinėje visuomenėje visos šios 
puošmenos yra tokio pat stiliaus. 

Tačiau nacionalistinio įkarščio sumažėjimas nereiškia, 
kad kontraentropinėms mažumoms būtinai gerai seksis. 
Jų likimas moderniajame pasaulyje dažnai buvo tragiš- 
kas, ir būti tikram, kad šios tragedijos nepasikartos, bū- 
tų nuolaidžiavimas arba skubotas, nepateisinamas opti- 
mizmas. sienai industrinei. „visuomenei reikia, kad 
jos nariai nevaržomai, be kliūčių bendrautų ir kad nie- 
kaš nevaržytų jų mobilumo. Pasiekti pirmąjį dalyką yra 
jos brandumo sąlyga: antrasis dalykas sunkiau pasie- 
kiamas. Trukdymas mobilumui, kur tai pasitaiko, yra 
viena rimčiausių ir sunkiausiai išsprendžiamų industri- 
nės visuomenės problemų. Turto skirtumai gali didėti 
ir tarp tautų; tačiau kai jau egzistuoja riba tarp turin- 
čiųjų ir neturinčiųjų, įtampa tarp jų negali, taip sakant, 
sukurti jos antrąkart, taigi nacionalizmo požiūriu tai nėra 
svarbu. (Kuriam laikui nuošaly palieku galimybę kilti 
tam tikram kolektyviniam visos politiškai suverenių 
„proletarinių tautų“ klasės priešiškumui turtingosioms 
tautoms. Jeigu taip atsitiktų, tai, šiaip ar taip, būtų vi- 
sai kas kita, 0 ne nacionalizmas. Tai demonstruotų var- 
gingųjų solidarumą.) 

Taigi kas atsitiks vėlesniam nacionalizmui, jeigu po- 
puliacijų gerovės skirtingumas sumažės, plečiantis in- 
dustrinei sistemai? Atsakymas į šį klausimą kol kas nė- 
ra aiškus, bet jis mums rūpi kur kas labiau nei kitos, 
tolimesnės galimybės; nes nemaža šalių yra bent jau 
priartėjusios prie tokios padėties. Mes galime pažvelgti 
tiek į mūsų teorinių prielaidų implikacijas, tiek į kon- 
krečius empirinius, istorinius faktus. Nemaža dalis jų 
jau prieinama. Visa tai iš tikrųjų priklauso nuo indust- 
rinės kultūros prigimties. 

Industrinė kultūra — viena ar daug? 


Yra dvi galimos kultūros ateities industrinėse visuo- 
menėse vizijos ir bet koks skaičius tarpinių kompromi- 
sinių pozicijų tarp jų atstovaujamų polių. Mano paties 
pasaulinės istorijos samprata yra paprasta ir aiški: trys 
didžiosios Žmonijos raidos stadijos, medžiojimo bei ran- 
kiojimo, agrarinė ir industrinė, nulemia mūsų proble- 
mas, bet ne mūsų sprendimą. Kitaip sakant, marksiz- 
mas dvigubai klydo, - ne tik manydamas, kad stadijų 
yra daugiau nei elegantiškasis, ekonomiškasis ir kano- 
niškasis trejetas (trejybės šalininkai Comte'as, Frazeris 
ir Karlas Polanyi buvo teisūs, nesvarbu, tiksliai ar ne- 
tiksliai nustatė trejybės elementus), bet visų pirma pirš- 
damas mintį, kad sprendimas, kaip ir problema, kiek- 
vienai stadijai yra nulemtas: 

„Materialaus gyvenimo gamybos būdas nulemia ben- 
drą socialinių, politinių ir dvasinių gyvenimo procesų po- 
būdį... Bendriausiais bruožais galime pažymėti azijinį, an- 
tikinį, feodalinį ir šiuolaikinį buržuazinį gamybos būdus, 
kurie gali būti nurodyti kaip pažangios ekonominio vi- 
suomenės formavimosi epochos.“* 

Tačiau apskritai teiginys, kad visuomenę nulemia jos 
turima ekonominė bazė, nepasitvirtina. Nei medžiotojų, 
nei agrarinė visuomenės nėra visai tokios. Marksistinei 
istorijos filosofijai ypač pražūtingas tas faktas, kad svar- 
biausi antstato bruožai (valstybė ir raštingumas) nesusi- 
ję su iš tikrųjų lemiamu pamatinių struktūrų pokyčiu, 
būtent maisto gaminimo pradžia. Jeigu Jamesas Wood- 
burnas teisus, esminis struktūros pokytis įvyksta jau me- 


* Marx K. Del politinės ekonomijos kritikos pratarmė, daugybė jos 
leidimų ir vertimų. 

džiotojų visuomenių kategorijoje, visuomenių, kurias ga- 
lima suskirstyti į praktikuojančias tiesioginį atlygį ir tas, 
kurios atideda atlyginimą ir taupo medžiojimo ir ran- 
kiojimo sankaupas. Pastarosios, įgijusios moralinį ir ins- 
titucinį pagrindą ilgalaikiams įsipareigojimams, jau turi 
organizacines prielaidas plėtoti žemės ūkiui, jeigu — ir 
kai — šia linkme daromas spaudimas ir atsiranda pa- 
kankamai techninių priemonių*. Uždavinių paskirstymas 
laiko atžvilgiu išugdo mąstymo ir veiklos įpročius, ku- 
rie vėliau daro galimą pastovią individų, dalyvaujančių 
maisto gamyboje, vaidmenų specializaciją. Jeigu yra taip, 
tai vienas didžiulis visuomenės struktūros pokytis yra 
ankstesnis už didįjį šuolį į maisto gamybą; tuo tarpu 
nėra abejonės, kad kitas didysis struktūrinis pokytis, 
valstybės susikūrimas, eina po jo, ir nėra kaip nors tie- 
siogiai ar ypatingu būdu su juo susijęs**. Žmonija nuo 
medžiojančios ir rankiojančios visuomenės, kai visi tu- 
rėjo laisvalaikį, ėjo prie agrarinės, kai jį turėjo tik kai 
kurie (valdantysis elitas), ir į industrinį amžių, valdomą 
darbo etikos, kai jo neturi niekas. Arba galima būtų 
pasakyti, kad mes nuo neatidėliojamo atlygio perėjome 
prie šiek tiek atidedamo, o galiausiai prie amžinai ati- 
dėto. | 

Taigi atrodytų, kad apskritai materialinio visuome- 
nės determinuotumo idėja atgyveno ir pralaimėjo. Bet 


* Woodburn, James. „Hunters and gathers today and reconstruc- 
tion of the past“, ir Gellner E. (ed.)., Soviet and Western Anthropolo- 
gy.- London; New York, 1980. 

** Empirinės ir teorinės problemos, su kuriomis susiduria mark- 
sizmo teorija apie dėsningą visuomenės bazės ir antstato ryšį, ir jų 
paaštrėjimas, atsisakius vienalinijinio visuomenės raidos aiškinimo, 
susilaukia tam tikro tarybinės minties dėmesio. Pavyzdžiui, Žr. Loo- 
ne, Eero. Sovremennaja filosofija istoriji (Šiuolaikinė filosofijos istorija). — 
Tallinn, 1980, ypač IV dalį. 

ar ji galų gale atgyveno ir industrinei visuomenei? Gal 
visuomenės gamybinis pamatas savitai nulemia bent jau 
bendrą industrinės visuomenės formą? Atsakymas nėra 
aiškus, ir jo tikrai iš anksto nenulemia aiškiai priešingi 
medžiotojų ir agrarinių visuomenių liudijimai. Gali bū- 
ti, kad industrinis Žmogus galų gale turi mažiau socia- 
linių galimybių rinktis nei jo protėvis medžiotojas ir vals- 
tietis. Gali būti, jog teiginys, kad visos industrinės vi- 
suomenės galų gale pasidarys viena į kitą panašios, yra 
teisingas, ar bent jau galiausiai paaiškės, kad jis yra 
toks. Kokių specifinių padarinių kultūrai ir nacionaliz- 
mui tada galime tikėtis? 

Patogiau būtų pirmiausia išnagrinėti suartėjimo tei- 
ginį. Įsivaizduokime, jog iš tikrųjų yra taip, kad indust- 
rinis gamybos būdas savitai nulemia visuomenės kultū- 
rą: ta pati technologija nukreipia žmones į tą patį veik- 
los tipą ir tas pačias hierarchijos rūšis, esamos techno- 
logijos ir produktyvaus gyvenimo poreikiai nulemia ir 
tokius pačius laisvalaikio stilius. Savaime aišku, skirtin- 
gos kalbos galėtų išlikti ir tikriausiai išliktų: tačiau kiek- 
vienos kalbos visuomeninė vartosena, reikšmės, kurio- 
mis jos disponuotų, šioje platesnėje bendroje industrinė- 
je kultūroje daugmaž būtų tos pačios. | 

Tokiame pasaulyje Žmogus, pereidamas nuo vienos 
kalbos prie kitos, iš tiesų turėtų išmokti naują žodyną, 
naujus žodžius jau žinomiems daiktams ir kontekstams, 
o blogiausiu atveju ir naują gramatiką daugiau ar ma- 
žiau gryna lingvistine prasme; bet tai būtų bemaž ir 
viskas, ko iš jo būtų reikalaujama. Jam visai nereikėtų 
išmokti naujai galvoti. Jis galėtų elgtis visai kaip turis- 
tas su pokalbių žodynu, tikras, kad viskas, ko jam rei- 
kia, tai tik surasti naują frazę senam ir Žinomam porei- 

kiui. Turistas keliautų iš vietos į vietą, žinodamas, kad 
kiekvienoje jų Žmogaus poreikiai ribojasi kambariu, mais- 
tu, gėrimu, benzinu, turizmo agentūra ir nedaugeliu ki- 
tų dalykų. Panašiai ir pasaulyje, kuriame visiškai galio- 
tų suartėjimo teiginys, tarpkalbinis prisitaikymas tebūtų 
paprastas dalykas — pakeisti vieną žodinę valiutą kita 
gerai organizuotoje tarptautinėje sąvokų sistemoje, ku- 
rioje keitimo santykiai būtų gan pastovūs, tvirtai nusta- 
tyti ir patikimi. 

Aišku, čia yra dalelė tiesos. Industrinei visuomenei 
būdingas sudėtingas darbo pasidalijimas ir tarptautinis 
bei vidinis tarpusavio priklausomumas. Nors tautinės 
valstybės ir rūpinasi tuo, kad pernelyg nesispecializuo- 
tų kuriose nors srityse ir todėl nebūtų pernelyg pri- 
klausomos nuo kitų, tarptautinės prekybos apimtis yra 
labai didelė, tad ją lydi ir didelis sąvokų bei institucijų 
suartėjimas. Nepaprastai reikšminga, kad kreditinės kor- 
telės galioja ir už Geležinės Uždangos. Galite laisvai 
naudotis savo kreditinėmis kortelėmis šalyse, kuriose ne- 
galite laisvai išsakyti, ką galvojate. Doleris visiškai lega- 
liai vartojamas kaip valiuta mažiausiai vienoje socialis- 
tinėje sistemoje. Gerai Žinoma tarptautinė, transideolo- 
ginė jaunimo kultūra. 

Industriniame amžiuje galų gale tikrai išlieka tik 
aukštosios kultūros. Liaudies kultūros ir mažosios tra- 
dicijos išlieka tik dirbtinai palaikomos kalbos ir folklo- 
ro puoselėjimo draugijų. Be to, industrinių visuomenių 
aukštosios kultūros yra ypatinga aukštųjų kultūrų rū- 
šis, jos panašesnės viena į kitą nei agrarinės aukštosios 
kultūros. Jos yra susijusios su bendru gnoseologiniu pa- 
matu ir sąmoningai pasauline ekonomika. Jos tikriau- 

siai daug labiau viena su kita sutampa nei senosios 
aukštosios kultūros, kurios kadaise buvo giliai persmelk- 
tos skirtingų teologijų, tik joms būdingų, savitų pažin- 
tinių sistemų. 

Bet ar tai visa tiesa? Ar galima tikėtis, kad galiau- 
siai, tobulėjant veiksmingai industrializacijai, kultūrų ir 
kalbų skirtumai virs vien fonetiniais skirtumais, kai kinta 
tik išoriniai bendravimo ženklai, o posakių ir poelgių 
semantinis turinys ir visuomeninis kontekstas tampa vi- 
suotinis, neregioninis? Jeigu taip atsitiktų, tai bendravi- 
mo prarajos tarp skirtingų „kalbų“ pasidarytų be galo 
mažos, 0 socialinės prarajos, kontraentropinis, mobilu- 
mui trukdantis skirtingų kalbinių ir kultūrinių konteks- 
tų poveikis atitinkamai taptų nereikšmingas. Jokie na- 
cionaliniai stabdžiai tuomet nesulaikytų tarpkultūrinės 
draugystės ir internacionalizmo. 

Iš dalies kai kuriose vietose kažkas panašaus vyksta 
iš tikrųjų: du vienodai išprusę aukštos kvalifikacijos 1š- 
sivysčiusių šalių aukštesnių profesinių sluoksnių atsto- 
vai nejaučia didelės įtampos ir poreikio prisitaikyti, lan- 
kydamiesi vienas kito šalyje, nepriklausomai nuo to, kaip 
gerai jie kalba vienas kito kalba, tiesiogine prasme. Jie 
sėkmingai bendradarbiauja daugianacionalinėse korpo- 
racijose. Jie jau „kalba vienas kito kalba“, net jei ja ir 
nekalba. Šiame lygmenyje jau yra kažkas panašaus į 
tarptautinę darbo rinką ir tarpusavio pakeičiamumą. Ta- 
čiau ar galima —- ar bus kada galima — tokią padėtį 
apibendrinti? Tikra ironija, kad intelektualai, pradinio 
nacionalizmo varomoji jėga, dabar gi, tautinių valstybių 
pasaulyje, dažnai kuo lengviausiai keliauja tarp valsty- 
bių, be jokių prietarų, taip, kaip kadaise keliavo tarp- 
tautinių tarpvalstybinių rašto Žmonių laikais? 

Jeigu ši tarptautinio judėjimo laisvė taps visuotinė, 
nacionalizmas nustos buvęs problema; ar bent jau ben- 
dravimo skirtingumas, kurį sukuria kultūriniai skirtu- 
mai, nustos buvęs reikšmingas ir jau nebekels naciona- 
listinės įtampos. Nacionalizmas kaip amžina problema, 
kaip Damoklo kardas, pakibęs virš kiekvienos politinės 
visuomenės, kuri išdrįsta neigti nacionalistinį imperaty- 
vą, reikalaujantį, kad politinės ir kultūrinės ribos sutap- 
tų, išnyks ir nustos buvęs nuolat kylančia ir baisia grės- 
me. Šiame hipotetiniame pasauliniame iš pagrindų ho- 
mogeniškos industrinės kultūros, kurioje skiriasi tik kal- 
bos, ir tai vien fonetiškai bei paviršutiniškai, o ne se- 
mantiškai, kontinuume nacionalizmo amžius bus praei- 
ties dalykas. 

Aš netikiu, kad taip atsitiks. Esu linkęs čia pritarti 
J. F. Reveliui. 


„Le peuples ne sont pas tous les mėmes. Ils ne V'ėtai- 
ent pas dans la misėre, ils ne le sont pas dans le luxe.“* 

„Visos tautos nėra panašios. Jos nebuvo panašios skur- 
de, jos nėra panašios ir prabangoje“. 

Pasaulis, priverstas kurti bendrą industrinę gamybą, 
vieną mokslą, palaikyti sudėtingą tautų tarpusavio pri- 
klausomybę ir nuolat bendrauti, be abejo, suartės ir kul- 
tūriškai — tai jau aiškiai galime matyti. Tai bendravimo 
trūkumams, kylantiems iš kultūrinio skirtingumo, neleis 
būti tokiu svarbiu veiksniu, didinančiu įtampą tarp la- 
biau ir mažiau privilegijuotų Žmonių. (Bet tai netruk- 
dys kitiems kontraentropiniams bruožams didinti arba 
kelti įtampas.) Tose išsivysčiusiose šalyse, kuriose di- 
džioji dauguma piliečių ganėtinai lengvai ir nelabai jau 


* Revel J.F. En France. - Paris, 1965. 

nelygiomis sąlygomis gali naudotis vyraujančia ekono- 
miškai efektyvia aukštąja kultūra, o egzistuojanti nely- 
gybė negali būti kultūriniu arba „etniniu“ tinklu ištrauk- 
ta į paviršių ir pabrėžta politiškai, gali vėl atsirasti šiek 
tiek antrinio kultūrinio pliuralizmo ir skirtingumo, bet 
jis bus politiškai nepavojingas. Bendrai besivystydamos 
ir disponuodamos ir kažkuo panašiu į lygias socialines 
lengvatas, susijusios kultūros arba tos, kurios turi ben- 
drą istoriją, galės sugyventi draugiškai. Neatrodo, kad 
kalbinis šveicarų Grisonso kantono pliuralizmas kaip 
nors trukdytų politinei kantono vienybei. To paties ne- 
galima pasakyti apie Berno kantoną, kuriame Juros gy- 
ventojai buvo labai nepatenkinti vokiškai kalbančiais pi- 
liečiais, pasiekusiais, ne be konflikto, kad Šveicarijos kon- 
federacija būtų pertvarkyta. 

Tačiau tebėra sunku įsivaizduoti dvi dideles, politiš- 
kai gyvybingas, tinkamas būti nepriklausomomis kultū- 
ras, sugyvenančias vienuose politiniuose namuose ir pa- 
sitikinčias vienu politiniu centru, turinčiu palaikyti abi 
kultūras ir joms tarnauti tobulai ir visiškai nešališkai. 
Suverenumo laipsnis, kurį tautinės valstybės išsaugos 
įvairiomis galimomis numatyti aplinkybėmis - Jungti- 
nių Tautų, regioninių konfederacijų bei sąjungų ir kitų 
tokių organų vykdomi suverenumo apribojimai, - nėra 
šios studijos objektas nei tokia tema, kurią būtinai čia 
reikėtų aptarti; tačiau atrodo didžiai tikėtina, kad kul- 
tūrinių gyvenimo ir bendravimo stilių skirtumai, nors 
ekonominis pagrindas ir būtų panašus, išliks tokie di- 
deli, kad į juos reikės atskirai atsižvelgti, taigi prireiks 
ir skirtingų kultūrinių-politinių vienetų, visai ar ne vi- 
sai suverenių. 

O kaip su kita kraštutine galimybe? Priešingas po- 
lius atitinka tokią padėtį, kada skirtingos kultūros lieka 
tokios pat, jeigu ne dar labiau, nepalyginamos ir nesu- 
derinamos, kokios, kaip manoma, jos buvo ikiindustri- 
nėse kultūrose. Klausimą sunkina tai, kad antropolo- 
gams ar kam kitam jokiu būdu nėra aišku, kaip labai 
nepalyginamos ir nepriklausomos buvo ikiindustrinės 
kultūros. 

Radikaliai suformuluota (dabar gana madinga) ne- 
palyginamumo tezė skelbia daugmaž štai ką: kiekviena 
kultūra ar gyvenimo būdas turi ne tik savo dorovės 
normas, bet ir pačios realybės matą, ir jokios kultūros 
niekada negalima teisėtai vertinti, juo labiau pripažinti 
netikusia, remiantis kitos kultūros matais arba neva vi- 
suotiniais ir esančiais virš visų kultūrų matais (nes to- 
kių aukštesnių ir išorinių normų nėra). Šį požiūrį pa- 
prastai atkakliai perša romantikai, besiremiantys juo kaip 
prielaida ginti archaiškiems tikėjimams ir papročiams 
nuo racionalios jų kritikos ir tvirtinantys, kad svetimi, 
visuotinai racionalūs matai tėra mitas. Taip suformu- 
luotas šis požiūris, atrodytų, slepia savy pavojingą na- 
cionalizmą, nes jis aiškiai teigia, kad politinis vadovavi- 
mas vienai kultūrai, vykdomas kitos kultūros atstovų, 
visuomet bus neteisingas ir neteisėtas. 

Aš nepaprastai skeptiškai žiūriu netgi į nepalygina- 
mumo tezės pritaikymą agrarinėms visuomenėms. Neti- 
kiu, kad ja teisėtai būtų galima remtis, norint paneigti 
tarpkultūrinio bendravimo ar lyginamojo agrarinių ir in- 
dustrinių kultūrų įvertinimo galimybę. Nepalyginamu- 
mo tezė už savo įtikinamumą yra iš dalies skolinga eg- 
zistuojančiam polinkiui pernelyg rimtai Žiūrėti į save 

suabsoliutinančius, kritiką prakeikiančius vėlyvųjų ag- 
rarinių visuomenių oficialius tikėjimus, kurie iš tikro pa- 
prastai yra sukonstruoti taip, kad būtų logiškai nepa- 
žeidžiami iš išorės ir nuolatos save įtvirtinantys iš vi- 
daus. Nepaisant šių žinomų bruožų, dabar tapusių at- 
stumiančiais liberalių polinkių Žmonėms, šių tikėjimų 
išpažinėjai iš tikrųjų gyvenime žinojo, kaip įveikti savo 
pačių smarkiai išreklamuotus akidangčius. Jie yra (ir bu- 
vo) konceptualiai dvikalbiai ir Žinojo, kaip lengvai ir 
greitai pereiti nuo palyginamų prie nepalyginamų idio- 
mų. Tariamai išskirtinių, tiesą monopolizuojančių tikėji- 
mų funkcionieriai vis dėlto draugiškai dalyvauja Pasau- 
linės bažnyčių tarybos diskusijose. Klausimas, kaip jiems 
pavyksta pranokti reliatyvizmą, yra sunkus ir įdomus 
ir, Žinoma, čia nebus išspręstas. Tačiau čia svarbu tai, 
kad mes šiaip ar taip įstengiame jį įveikti, kad nesame 
bejėgiškai įkalinti kultūrinių kokonų ir jų normų gausy- 
bėje, ir kad dėl tam tikrų labai akivaizdžių priežasčių 
(bendras pažintinis ir gamybinis pamatas ir smarkiai 
padidėjęs visuomenių bendravimas) galime tikėtis, jog 
visiškai industrinis Žmogus bus dar mažiau pavergtas 
savo vietinės kultūros nei jo agrarinis pirmtakas. 

Šiuo klausimu tiesa, man regis, yra kažkur viduryje. 
Bendras ekonominis išsivysčiusios industrinės visuome- 
nės pamatas ir neišvengiami jo padariniai ir toliau už- 
tikrins tai, kad Žmonės yra priklausomi nuo kultūros, 
kad kultūra turi būti gana plačiai standartizuota ir tvar- 
koma bei aptarnaujama centralizuotų organų. Kitaip ta- 
riant, ir toliau Žmonių galimybes įsidarbinti bei visuo- 
meninį priimtinumą nulems per ilgą laiką įgyjamas ir 
sudėtingas išsilavinimas, kurio negali suteikti šeimos ar 


190 


8. NACIONALIZMO ATEITIS 


vietinės grupės. Taip esant, politiniai vienetai ir jų ribos 
negalės būti nebaudžiamai apibrėžiami ignoruojant kul- 
tūrų pasiskirstymą ir paplitimą. Apskritai, nekreipiant 
dėmesio į mažas ir nepavojingas išimtis, nacionalistinis 
politinio vieneto ir kultūros sutapimo imperatyvas ir to- 
liau galios. Šia prasme nereikia tikėtis, kad nacionaliz- 
mo amžius baigsis. 

Tačiau galima tikėtis, kad nacionalistiniai konfliktai 
ankstyvojo industrializmo, ir jo paplitimo netolygumai. 
o bė m 
kurias agrarinė visuomenė toleravo nė nemirktelėjusi, 
bet jų jau nebesušvelnindavo ir nebeįteisindavo jų ilga- 
amžiškumas ir paprotys, be to, jos atsiverdavo tokiomis 
aplinkybėmis, kurios kitais atžvilgiais skatino viltį ir ly- 
gybės lūkestį ir reikalavo mobilumo. O jeigu šioms pra- 
rajoms pabrėžti būdavo naudojami kultūriniai skirtumai, 
tada iš tikrųjų būdavo bėdos. Kai to nebūdavo, nieko 
ypatingo neatsitikdavo. „Tautos“, etninės grupės nebu- 
vo nacionalistinės, kai valstybės buvo kuriamos gan sta- 
biliose agrarinėse sistemose. Klasės, kad ir kaip engia- 
mos ir išnaudojamos, nenuversdavo politinės sistemos, 
jei negalėdavo savęs apibrėžti „etniškai“. Tik tada, kai 
tauta tampa klase, matoma ir netolygiai pasiskirsčiusia 
kategorija kitais atžvilgiais mobilioje sistemoje, ji tampa 
politiškai sąmoninga ir aktyvi. Tik tais atvejais, kai kla- 
sė buvo ir (daugiau ar mažiau) „tauta“, ji iš klasės pa- 
čios savaime virsdavo klase sau arba tauta sau. Nei 
tautos, nei klasės, atrodo, nėra politiniai katalizatoriai: 
tik tautos-klasės arba klasės-tautos yra tokios. 

Įdomus autorius, kuris bando išgelbėti marksizmą, o 
gal atskleisti ar išrasti naują, gyvybingą jo formą, tai 
pripažįsta*. Vėlyvoji industrinė visuomenė nebesukuria 
tokių gilių socialinių prarajų, kurias vėliau galėtų suak- 
tyvinti etniškumas. (Ji ir toliau susidurs su sunkumais, 
kartais net tragiškais, kylančiais iš tokių kontraentropi- 
nių bruožų kaip „rasė“, kurie aiškiai prieštarauja jos 
akivaizdžiam egalitarizmui.) Ji turės gerbti išlikusius kul- 
tūrinius skirtumus, su sąlyga, kad jie yra paviršutiniai 
ir nesukuria tikrų barjerų tarp Žmonių; o jei tokių bar- 
jerų atsiranda, tai jie patys, o ne kultūros, yra sunki 
problema. Nors ir mažai tikėtina, kad išliks senasis liau- 
dies kultūrų perteklius, išskyrus simbolinę, relikvinę jų 
formą, kartais gana skirtingų aukštųjų kultūrų tarptau- 
tinė įvairovė neabejotinai (laimei) išliks. Jas patikimai 
jamžina į jas įdėtos pamatinės investicijos. Iš dalies dėl 
to, kad daugelis sienų jau prisitaikė prie šių kultūrų 
ribų, o iš dalies dėl to, kad nacionalistinis imperatyvas 
dabar taip visuotinai gerbiamas, jog išsivysčiusios vi- 
suomenės retai teišdrįsta įžūliai jį neigti ir stengiasi ne- 
konfrontuoti su juo kaktomuša, galima tikėtis, kad vė- 
lyvoji industrinė visuomenė (jeigu Žmonijai bus lemta 
pakankamai ilgai ja džiaugtis) bus tokia, kurioje nacio- 
nalizmas išliks, bet švelnesne, mažiau pavojinga forma. 


* Nairn. The Break-up of Britain. 

Nagrinėdami nacionalizmą, mes aiškiai nelabai do- 
mimės nacionalistinių idėjų istorija ir atskirų naciona- 
listinių mąstytojų įnašu ar jų minčių atspalviais. Tai ryš- 
ki daugelio kitų mėginimų nagrinėti šį dalyką priešin- 
gybė. Toks mūsų požiūris nekyla iš kokio nors bendro 
idėjų vaidmens istorijoje niekinimo. Kai kurios idėjos 
ir tikėjimo sistemos yra nepaprastai reikšmingos. (Di- 
džiausią įtaką daro nebūtinai geros idėjos. Kai kurios 
idėjos yra geros, kai kurios blogos, kai kurios daro di- 
delę įtaką, o kai kurios nedaro jokios, ir nėra jokio dės- 
ningo šių dviejų priešybių ryšio.) Pavyzdžiui, žinomos 
tikėjimo sistemos krikščionybė ir marksizmas abi yra 
sąlygiškos: kiekvieną jų sudaro visuma temų, iš kurių 
kiekviena gali būti neatsiejama nuo tų aplinkybių, ku- 
riomis atsirado, ir joms būdinga, tačiau viso tokio ypa- 
tingo idėjų derinio, gavusio vardą, istorinę būtį ir tąsą, 
vienovė tebuvo dirbtinai nukalta daugelio mąstytojų ir 
skelbėjų. 

Iš dalies dėl šios vienovės jas vėliau buvo įmanoma 
taikyti pasirinktinai. Be to, atsiradusios jos ėmė vyrauti 


prastai rimtai ir pritaikė jas (ar kai kuriuos jų teiginius) 

labai ryžtingai. Vadinasi, norėdami suprasti tų visuo- 
menių likimą, kartais turime atidžiai žvelgti į mąstyto- 
jų, kurie sukūrė tikėjimus, užvaldžiusius tas visuome- 
nes, žodžius, teorijas ir argumentus. Pavyzdžiui, savitos 
etnografinės teorijos, padariusios įtaką Marxui ir Engel- 
sui XIX a. aštuntajame dešimtmetyje ir kalbančios apie 
bendruomeninės dvasios išlikimą atsilikusių šalių kai- 
muose ir apie jos išsaugojimo sąlygas, yra įtrauktos į 
marksizmą ir buvo jam labai svarbios ir tikriausiai pa- 
darė lemiamą bei pražūtingą įtaką tarybinei agrarinei 
politikai. 

Tačiau man neatrodo, kad taip yra nacionalizmo at- 
veju. (Tai, beje, gali padėti paaiškinti, kodėl nacionaliz- 
mas, kad ir kaip neginčytinai svarbus, susilaukė paly- 
ginti maža akademinių politinių filosofų dėmesio: čia 
jiems nepakako tokių, kokius jie mėgsta, gerų teorijų ir 
tekstų, į kuriuos galėtų energingai kibti.)* Ir visai ne 
dėl to, kad nacionalizmo pranašai nebuvo kažkur šalia 
„aukščiausiosios lygos“ filosofų, kai ėmėsi mąstymo veik- 
los: tai nebūtų sukliudę mąstytojui padaryti didžiulę, 
autentišką ir lemiamą įtaką istorijai. Daugybė pavyz- 
džių tai įrodo. Greičiau yra taip, kad šie mąstytojai iš 


* Į nacionalizmo svarbos ir jam skirtų veikalų kiekio dispropor- 
Ciją atkreipė dėmesį profesorius Ericas Hobsbawmas „Kai kuriuose 
nacionalizmo apmąstymuose“ („Some Reflections on Nationalism“, 
in Imagination and Precision in the Social Sciences, Essays in Memory of 
Peter Nettl, T.J. Nossiter A.H. Hanson and Stein Rokkan, et. al. (eds.), 
Atlantic Heights NJ, 1972). Jis cituoja iš D. Mack Smitho II Risorgi- 
mento (1968) kai kurias tikrai keistas Mazzini'o mintis apie deramą 
nacionalistinį Europos sutvarkymą: Slovėnija būtų įtraukta į vadina- 
mąją Didžiąją Šveicariją, o Vengrija, Rumunija ir Čekija dėl tam tik- 
rų priežasčių būtų sujungtos su Hercegovina. Apskritai Mazzini, at- 
rodo, spręsdamas ne apie Italiją, bus turėjęs daugiau nuovokos apie 
dydžio ir teritorinio vientisumo politinį ekonomiškumą nei suprati- 
mo apie kultūrinę jauseną. 

tikrųjų nebuvo labai reikšmingi. Jei vienas iš jų būtų 
kritęs, kiti būtų užėmę jo vietą. (Jie patys mėgdavo sa- 
kyti kažką panašaus, nors ir ne visai ta prasme, kurią 
čia turime galvoje.) Nė vienas jų nebuvo nepakeičia- 
mas. Nacionalistinės minties kokybė nedaug tebūtų nu- 
kentėjusi nuo tokių pakeitimų. 

Konkrečias jų teorijas vargu ar verta nagrinėti. Atro- 
do, kad mes čia susiduriame su reiškiniu, kuris tiesio- 
giai ir neišvengiamai kyla iš esminių mūsų bendrų vi- 
suomeninių sąlygų pokyčių, iš viską apimančio visuo- 
menės, kultūros ir politinės visuomenės santykio poky- 
čių. Tikslios šio reiškinio apraiškos ir vietinė jo forma 
neabejotinai labai priklauso nuo vietinių sąlygų, kurias 
dera tyrinėti; tačiau aš abejoju, ar nacionalistinės teorijos 
niuansai turėjo didelės įtakos šių sąlygų kitimui. 

Apskritai šnekant, nacionalistinė ideologija kenčia nuo 
ją persmelkusios klaidingos sąmonės. Jos mitai tikrovę 
apverčia aukštyn kojom: ji skelbiasi ginanti liaudies kul- 
tūrą, o iš tikrųjų falsifikuoja aukštąją kultūrą; skelbiasi 
išsauganti senąją tautinę visuomenę, o iš tikrųjų pade- 
da sukurti anonimišką masinę visuomenę. (Ikinaciona- 
listinę Vokietiją sudarė daugybė autentiškų bendruome- 
nių, daugelis iš jų buvo kaimo bendruomenės. Postna- 
cionalistinė suvienyta Vokietija daugiausia buvo indust- 
rinė ir masinė visuomenė.) Nacionalizmas linkęs trak- 
tuoti save kaip akivaizdų ir savaime aiškų principą, su- 
prantamą visiems Žmonėms ir pažeidžiamą tik dėl tam 
tikro užsispyrusio aklumo; o iš tikrųjų jis tampa įtikina- 
mas ir būtinas tik susiklosčius labai specialioms aplin- 
kybėms, kurios iš tikrųjų dabar yra paplitusios, tačiau 
dažniausiai Žmonijai ir istorijai buvo nebūdingos. Jis 
skelbia ir gina tąsą, tačiau viską įgyja tik lemiamo ir 

neapsakomai gilaus Žmonijos istorijos lūžio dėka. Jis 
skelbia ir gina kultūrinį skirtingumą, o iš tikrųjų prime- 
ta tiek atskiro politinio vieneto, tiek - tik mažesnį — 
politinių vienetų tarpusavio homogeniškumą. Jo savi- 
vaizdis ir tikroji prigimtis yra visiškai vienas kitam prie- 
šingi, ir taip ironiškai tiksliai, kad čia jam retai tepri- 
lygsta kitos turinčios pasisekimą ideologijos. Taigi man 
regis, kad apskritai mes daug nesužinosime apie nacio- 
nalizmą, studijuodami jo skelbėjus. | 

Ar sužinosime daugiau, studijuodami jo priešus? Šiek 
tiek daugiau, bet čia turime būti apdairūs. Jų. „svarbiau- 
sias nuopelnas, man atrodo, yra tas, kad jie moko mus 
nepriimti nacionalizmo tokio, kaip jis pats save vertina, 
jo paties apibūdinimu, ir kaip savaime aiškaus dalyko. 
Pagunda taip daryti yra giliai įaugusi į moderniosios 
epochos sąlygas, kai Žmonės paprasčiausiai taria, kad 
kultūriniu požiūriu homogeniški vienetai, kurių valdan- 
tieji ir valdomieji priklauso panašiai kultūrai, yra nor- 
ma, O jos pažeidimas savaime yra skandalingas. Už to- 
kios paplitusios prielaidos nuvertinimą iš tiesų reikia 
būti dėkingiems. Tai tikras apšvietimas. 

Tačiau lygiai taip pat nenaudinga būtų ištikimai sekti 
pripažintu nacionalizmo priešu, tokiu kaip Elie Kedou- 
rie, ir laikyti nacionalizmą atsitiktiniu, išvengiamu nu- 
krypimu, netyčia išperėtu Europos mąstytojų. Naciona- 
lizmas - homogeniškų kultūrinių vienetų, kaip politinio 
gyvenimo pagrindo, ir privalomos valdančiųjų ir valdo- 
mųjų kultūrinės vienovės principas — iš tikrųjų nėra įra- 
šytas nei daiktų prigimtyje, nei Žmonių širdyse, nei ap- 
skritai visuomenės gyvenimo esminėse prielaidose, ir 
tvirtinimas, kad jis yra taip įrašytas, yra melas, kurį 
nacionalistinei doktrinai pavyko pateikti kaip savaime 

aiškų dalyką. Tačiau nacionalizmas kaip reiškinys, o ne 
kaip nacionalistų skelbiama teorija, yra būdingas tam 
tikrai socialinių sąlygų visumai; ir taip jau atsitiko, kad 
tai yra mūsų laiko sąlygos. | 

Neigti tai yra bent jau tokia pat didelė klaida, kaip 
ir priimti nacionalizmą tokį, kaip jis pats save apibūdi- 
na. Gana keistas yra požiūris, kad taip labai paplitusi 
jėga, liepsna, taip smarkiai ir savaime įsiliepsnojanti to- 
kioje daugybėje tarpusavy nesusijusių vietų ir vos pa- 
kurstyta tampanti miškus ryjančia ugnimi, galėtų kilti 
vien iš be galo neaiškių ir sudėtingų filosofų veikalų. 
Laimei ar nelaimei, mūsų idėjos retai teturi tokią jėgą. 

Pigaus popieriaus, spaudos, paplitusio raštingumo ir 
lengvo bendravimo amžiuje yra išperimas bet koks skai- 
čius ideologijų, kurios viena su kita kovoja dėl mūsų 
palankumo; jas dažnai formuluoja ir propaguoja raštin- 
gesni Žmonės, pasižymintys didesniais propaguotojų ta- 
lentais nei tie, kuriuos gamta meilijo suteikti nacionaliz- 
mo skelbėjams. Tačiau šie kiti nesąmonių pavidalai nie- 
kad nepadarė Žmonijai nė iš tolo palyginamos įtakos. Ir 
taip buvo ne dėl jų mažesnių literatūrinių nuopelnų. 
Negali tai būti ir laimės dalykas; eksperimentas buvo 
pakartotas tokioje daugybėje Žemės rutulio vietų, kad 
jei čia viešpatautų atsitiktinumas, tai tikrai būtų galima 
tikėtis daug margesnės visumos: vienoje vietoje vyrautų 
vienokia teorija, o kur nors kitur — visai kitokia. Bet ne: 
įvykių linkmė yra daugmaž tokia pati daugumoje vie- 
tų. O kadangi mes galime įžvelgti aiškų ir akivaizdų 
bendrų mūsų amžiaus visuomeninių sąlygų ir šios ne- 
nugalimai, visuotinai vyraujančios linkmės ryšį, tai, Ži- 
noma, teisėtai galime pripažinti veikiau šį ryšį, o ne 
atsitiktinį patrauklumą savavališkos idėjos, sukurtos Eu- 

ropos intelektualinės vaizduotės žaismo XVIII ir XIX am- 
žių sandūroje! 

Nacionalizmo atveju (nors tas pat ne visuomet tinka 
kitų judėjimų atveju) faktiškoji idėjos ar idėjų formuluo- 
tė, tai, kas ką tiksliai pasakė ar parašė, nėra labai svar- 
bu. Svarbiausia idėja bet kuriuo atveju yra tokia papras- 
ta ir lengva, kad bet kas gali ją suformuluoti kone kiek- 
vienu metu; iš dalies dėl to nacionalizmas ir gali tvir- 
tinti esąs Visuomet prigimtinis. Svarbu čia yra tai, ar 
gyvenimo sąlygos yra tokios, kad idėja ima atrodyti bū- 
tina, o ne, kaip daugeliu kitų aplinkybių, absurdiška. 

Šia proga verta kai ką pasakyti apie ryšio ir infor- 
mavimo priemonių vaidmenį skleidžiant nacionalizmo 
idėją. Šias priemones kaip svarbiausią dalyką pabrėžia 
mažiausiai vienas garsus autorius, analizuodamas na- 
cionalizmą*. 

Tačiau įprasta nacionalizmo ir šiuolaikinių ryšio ir 
informavimo priemonių sąryšio formuluotė yra iš da- 
lies klaidinanti. Ji sudaro įspūdį, kad tam tikra idėja 
(nacionalizmas) kur nors atsiranda, o tada spausdintas 
žodis, tranzistoriai ir kitos informavimo priemonės pa- 
deda jai pasiekti skaitytojus ir klausytojus tolimuose slė- 
niuose ir uždaruose, atskirtuose nuo pasaulio kaimuose 
bei stovyklose, kurių gyventojai amžiuje, neturėjusiame 
laimės naudotis visuomenės informavimo priemonėmis, 
būtų likę jos nepaliesti. 

Tai yra visiškai klaidingas supratimas. Visuomenės 
informavimo priemonės neperduoda idėjos, kuri joms 
yra įbrukama. Labai mažai tesvarbu, kas joms įbruka- 


* Deutsch K.W. Nationalism and Social Communication. — New 
York, 1966. 

ma: pačios visuomenės informavimo priemonės, abst- 
rakčios, centralizuotos, standartizuotos, vieno daugeliui 
komunikacijos paplitimas ir svarba savaime pagimdo es- 
minę nacionalizmo idėją, visiškai nepriklausomai nuo 
to, kas konkrečiai buvo perteikta specialiais jų perduo- 
damais pranešimais. Patį svarbiausią ir stabiliausią pra- 
nešimą sukuria pačios visuomenės informavimo prie- 
monės, tas vaidmuo, kurį jos įgijo moderniaisiais laikais. 
Svarbiausias pranešimas čia yra tas, kad svarbūs yra 
transliacijų kalba ir stilius, kad tik tas, kuris gali juos 
suprasti arba įgyti tokį supratimą, yra priimamas į mo- 
ralinę ir ekonominę bendruomenę, o tas, kuris nesų- 
pranta ir negali jų suprasti, į ją nepriimamas. Visa tai 
skaidru kaip krištolas ir plaukia iš visuomenės informa- 
vimo priemonių paplitimo ir lemiamo vaidmens tokio 
tipo visuomenėje. O kas iš tikrųjų yra sakoma, mažai 
tėra svarbu. 

Tai, kaip pasikeitė aplinkybės, pavertusios kadaise 
keistą idėją privaloma ir tarsi savaime akivaizdžia, tur- 
būt geriausiai galima perteikti, pasitelkus paties Kedou- 
rie'o apibendrinančius ir lemtingus Žodžius: 

„Vienintelis galimas viešai apginti kriterijus yra tai, ar naujie- 
ji valdovai yra ne tokie pagedę ir godūs, teisingesni ir gailestin- 
gesni, ar iš viso niekas nepasikeitė, o pagedimas, gobšumas ir 


tironija vien susirado kitas aukas nei praeities valdovai.“ (Ke- 
dourie E. Nationalism. — P. 140.) 


Klausimas, kurį taip iškalbingai kelia profesorius Ke- 
dourie, iš tiesų yra toks, kokį sau užduotų tipiškas ag- 
rarinės visuomenės miestietis, jei vieną rytą prabudęs 
išgirstų, kad vietinis paša nuverstas ir pakeistas visai 
kitu. Jeigu tuo momentu jo Žmona išdrįstų paklausti, o 
kokia gi kalba naujasis paša kalba savo namų aplinko- 

je - arabų, turkų, persų, prancūzų ar anglų? - nelai- 
mingasis miestietis įdėmiai į ją pažvelgtų ir imtų galvo- 
ti, kaip jis pajėgs susidoroti su visais naujais sunku- 
mais, kai dar ir jo Žmona visai pakvaišo. Tikriausiai jis 
nusiųstų ją į šventyklą, besispecializuojančią malšinti 
ūmius proto aptemimus. 

Klausimas, į kurį atkreipė dėmesį Kedourie, iš tiesų 
būtų prasmingas visuomenėse, kuriose, viena vertus, val- 
džia ir, kita vertus, visuomenė buvo skirtingos, kuriose 
jų abiejų kultūrinis vientisumas buvo neaktualus ir ku- 
riose, kaip aiškiai nurodo citata, geriausiu atveju gali- 
ma tikėtis gailestingos ir teisingos valdžios, o ne atsi- 
skaitomosios, renkamos ir tokios, kurioje dalyvauja ir 
valdomieji. (Nejaugi tuomet šie mūsų troškimai ir sie- 
kiai yra visiškai iliuziniai?) Tačiau turėjo atsitikti kaž- 
kas kita nei sunkiai suprantamų Europos rašeivų Žo- 
džių paplitimas, kad Žmonos pasiteiravimas, kadaise taip 
akivaizdžiai beprotiškas, virstų klausimu, kuris dabar 
pirmiausia kyla kone kiekvienoje galvoje. Ir kažkas iš 
tiesų atsitiko. Ekonomika dabar tokia, kad jai reikia nuo- 
latinio ir tikslaus visų tų, kurie joje dalyvauja, taip pat 
jų ir valdžios, bendravimo, o švietimo ir kultūros infra- 
struktūros rėmimas ir išlaikymas tapo vienu svarbiau- 
sių valdžios uždavinių. Taigi naujojo pašos namų kal- 
ba, kadaise tokia niekam nesvarbi, dabar tapo lemiamu 
ženklu, kam naujoji valdžia bus palanki ir ką ji atstums. 

Vėlesnėje knygoje Nacionalizmas Azijoje ir Afrikoje (Na- 
tionalism in Asia and Africa, 1970) Kedourie iš tiesų kelia 
Europos kolonijinio viešpatavimo pasaulyje klausimus, 
kurie, kaip ir turi būti, visiškai ir iš esmės skiriasi nuo 
klausimo, iškelto Nacionalizmo pabaigoje. Jis išsamiai ap- 
taria europietiškųjų užkariautojų nesugebėjimą laikyti 

sau lygiais nukariautųjų populiacijų narius, įgijusius bū- 
tinas kvalifikacijas ir gebėjimus, ir akivaizdžiai mano, 
kad šis išskirtinumas bent iš dalies paaiškina, kodėl eu- 
ropinis valdymas sukėlė nacionalistinę reakciją, — juk 
taip iš tikrųjų ir buvo. Nėra visiškai aišku, ar tai kriti- 
ka, ar vien neutralus konstatavimas, nors ir neįmanoma 
nejausti, kad čia esama ir pirmojo elemento; 0 jei taip, 
tai, regis, dabar apie valdovus jau klausiama ne vien ar 
jie gailestingi ir godūs! 

Naujasis klausimas yra toks: ar valdovai nori ir gali 
valdyti mobilią visuomenę, kurioje valdovai ir valdiniai 
gali susijungti ir sudaryti kultūrinį kontinuumą? Tai, 
remiantis manuoju įrodinėjimu, iš tiesų yra lemiamas 
klausimas, kuris moderniosios epochos sąlygomis pri- 
valo būti paklaustas apie visus valdančiuosius ir turi 
papildyti bei gerokai nustelbti ankstesnįjį klausimą. Bet 
jeigu neegzistuotų šios ypatingos sąlygos, kodėl gi jų 
išskirtinumas turėtų būti jų trūkumu ar silpnumu? Kai 
kurie praeities valdovai (romėnų ir graikų) kartais bū- 
davo atviri ir jautrūs (nors romėnai visai neskubėdavo 
suteikti besąlygišką romėnų pilietybę naujai nukariau- 
toms sritims); tačiau daugelis kitų tokie nebūdavo, ne- 
būtinai dėl to nukentėdami. Priešingai, tradicinėmis są- 
lygomis lengvas valdovų atpažįstamumas ir išskyrimas 
dažnai buvo didžiulis dalykas, palankus stabilumui. Ma- 
meliukai, kaip klasė, neįgijo naudos, susigiminiavę su 
rinka. Tad kodėl išskirtinumas staiga tampa toks pra- 
žūtingas, kodėl jis sukelia tokią pavojingą, dažną ir vi- 
suotinę reakciją? 

Kedourie atsako pats: 


„Nepaneigiamas faktas, kad Europa - šaltinis ir cen- 
tras didelių radikalių neramumų, plintančių per pasaulį 

vis didėjančiais ratilais ir sukeliančių netvarką ir prievartą 
tradicinėse Azijos ir Afrikos visuomenėse, nesvarbu, ar šios 
visuomenės patyrė tiesioginę Europos valdžią, ar nepaty- 
rė jos... Šis tradicinių visuomenių sutriuškinimas, šis už- 
darų savarankiškų ekonomikų išsprogdinimas ir atvėri- 


11 


mas... 


Jeigu šis paaiškinimas, su kuriuo sunku nesutikti, pa- 
pildomas klausimu, kokia yra įmanoma nauja reorgani- 
zacija, turint modernius gamybos metodus ir visuome- 
nę, kuri juos taiko, tada, sutinku, surandamas atsaky- 
mas, kuris modernųjį nacionalizmą daro kažkuo dau- 
giau nei ideologiniu atsitiktinumu ar paprasto nepasi- 
tenkinimo vaisiumi, ir kuris parodo, kad jis bendriau- 
siomis savo formomis, jei ne detalėmis, yra būtinybė. 

Verta pateikti trumpą, be abejo, neišsamų, klaidingų 
nacionalizmo teorijų sąrašą: 

1. Jis yra natūralus, savaime suprantamas ir pats sa- 
ve sukeliantis. Jeigu jo nėra, tai tik dėl to, kad jis nu- 
slopintas jėga. 

2. Tai dirbtinis idėjų, kurių visai nebuvo reikalo for- 
muluoti ir kurios pasirodė dėl apgailėtino atsitiktinu- 
mo, padarinys. Net ir industrinių visuomenių politinis 
gyvenimas galėtų išsiversti be jo. 

3. „Klaidingo adreso teorija“, mėgstama marksizmo: 
panašiai kaip radikalūs musulmonai šiitai mano, kad 
arkangelas Gabrielius padarė klaidą, įteikdamas Žinią 
Mahometui, nors ji buvo skirta Ali, taip marksistai iš 
esmės yra linkę manyti, kad istorijos dvasia ar Žmoni- 
jos sąmonė tiesiog pasibaisėtinai apsiriko. Prisikėlimo Ži- 
nia buvo skirta klasėms, tačiau dėl baisios pašto klaidos 
buvo įteikta tautoms. Todėl dabar revoliuciniams veikė- 
jams būtina įtikinti neteisėtą gavėją atiduoti žinią (ir 
aistrą, kurią ji sukelia) teisėtam gavėjui, kuriam ji ir 

buvo skirta. Tiek teisėto, tiek pasisavinusio gavėjo ne- 
noras paklusti šiam reikalavimui kelia didžiulį minėtų 
veikėjų susierzinimą. 

4. „Tamsieji dievai“: nacionalizmas yra naujas ata- 
vistinių kraujo ar teritorinių saitų poreiškis. Tokio po- 
žiūrio dažnai laikosi ir nacionalizmo mylėtojai, ir tie, 
kurie jo neapkenčia. Pirmieji mano, kad šios tamsios 
jėgos įkvepia gyvybę, antrieji laiko jas barbariškomis. O 
iš tikrųjų nacionalizmo amžiaus Žmogus nėra nei geres- 
nis, nei baisesnis negu kitų amžių žmonės. Mažai tėra 
liudijimų, rodančių, kad jis galėtų būti geresnis. Jo nu- 
sikaltimai prilygsta kitų amžių nusikaltimams. Jie la- 
biau krenta į akis tik todėl, kad tapo labiau sukrečian- 
tys, ir todėl, kad yra daromi, pasitelkus galingesnes tech- 
nines priemones. 

Nė viena iš šių teorijų nė iš tolo nėra logiška ir 
galima apginti. 

i 


= 
Ką į Niurnbergą? > 


Autorius, besilaikantis požiūrio, kad nacionalizmo 
ideologijos ar teorijų istorija šiaip jau nepadeda jį su- 
prasti, turbūt neturėtų veltis į ginčus apie jo intelektu- 
alinę kilmę. Jeigu jis neturi vertos aptarti teorinės kil- 
mės, kodėl turėtume ginčytis dėl to, kas svarbu, o kas 
nesvarbu jo genealogijoje? Ir vis dėlto, regis, reikia pa- 
reikšti keletą pastabų dėl įtakingų Kedourie'o sampro- 
tavimų apie teorinę jo kilmę. 

Paliekant nuošaly keistą numanomą Hegelio išteisi- 
nimą, stulbinantis ir neteisingas atrodo Kanto apkaltini- 
mas. Viską nulemiančio Aš sąvoka, be abejo, yra abso- 
liučiai esminė Kanto mąstysenai. Svarbiausia Kanto pro- 

blema buvo tiek mūsų mokslinio, tiek moralinio Žinoji- 
mo pagrindimas (ir apribojimas). Svarbiausia filosofinė 
priemonė, kurią jis naudoja šiam tikslui pasiekti, yra 
tvirtinimas, kad pagrindiniai mūsų pažinimo ir moralės 
principai sukuriami mūsų Aš, ir taip yra neišvengia- 
mai. Kadangi nėra jokio galutinio autoriteto ar pagrin- 
dimo išorėje, už mūsų, tai jis turi būti viduje, mumyse. 
Tai yra jo apmąstymų šerdis. Principų, kuriais rem- 
damiesi mes gyvename, svarumas priklauso nuo fakto, 
kad mūsų protai būtinai turi tam tikrą struktūrą, kuri 
neišvengiamai juos sukuria. Tai mums suteikia, tarp ki- 
tų dalykų, bešališkumo etiką, taip pat teisėtą viltį nu- 
statyti neturinčius išimčių gamtos dėsningumus. Taigi 
taisyklinga, metodiška etika ir taisyklingas, metodiškas 
mokslas yra garantuoti. Tai, kad mūsų proto struktūra 
yra duota ir pastovi, išlaisvina mus nuo baimės, kad šie 
mokslo ir moralės pagrindai gali būti priklausomi nuo 
užgaidų ir atsitiktinumų, kad jie gali pasirodyti besą 
netvirti ir lakūs kaip smėlis. Nors jie yra pagrįsti vien 
mumis, tačiau, šiuo požiūriu, mumis galima pasikliauti 
ir mes galime būti patikimu pagrindu. Tas faktas, kad 
mes, ar veikiau kiekvienas iš mūsų atskirai (nors tarpu- 
savyje ir gerbdami vienas kitą) imamės atsakomybės už 
šiuos principus, išlaisvina Kantą nuo grįžimo į ankstes- 
nę padėtį baimės, — tai buvo atstumiama jam kaip lo- 
gikui ir kaip protestantui: jeigu autoritetas ir pagrindi- 
mas (kad ir koks svarus) būtų už mūsų, kaipgi šis au- 
toritetas savo ruožtu būtų pagrindžiamas? 
Nepasiduodančio užgaidoms ir nepastovumui, galu- 
tinio ir absoliutaus Aš autoritetas užbaigia regresiją. Taip 
išvengiama kokio nors išorinio autoriteto, kad ir kokio 
didelio, priėmimo skandalo, nepakenčiamai atstumian- 

čio Kantui kaip logikui ir moralistui: heteronomijos skan- 
dalo, kaip jis pats jį vadino, viską nulemiančio Aš prie- 
šybės. Tuo tarpu patogus Aš pastovumas daro jo auto- 
ritetą patikimą ir tinkamą. 

Vaizdas, slypintis Kanto „viską nulemiančio Aš“ są- 
vokoje, yra jo filosofijos esmė. Kokį ryšį, išskyrus vien 
žodinį, ši sąvoka turi su tautų apsisprendimu*, taip rū- 
pimu nacionalistams? Jokio. Kantas iš tikrųjų suverenia 
laikė individualią Žmogaus prigimtį - suverenumo per- 
kėlimas į ją ir sudarė jo kopermnikiškąją revoliuciją, - be 
to, jis laikė ją visuotine ir tokia pačia visų Žmonių. Jis 
gerbė tai, kas Žmoguje visuotina, o ne tai, kas savita, ir 
tikrai ne tai, kas kultūriškai savita. Tokioje filosofijoje 
nėra vietos savitos kultūros mistikai. Iš tikrųjų joje ap- 
skritai vargu ar yra kokia nors vieta kultūrai antropo- 
logine prasme. Kanto požiūriu, asmens tapatumas ir oru- 
mas glūdi jo visuotiniame Žmogiškume, ar, imant pla- 
čiau, jo racionalume, o ne jo kultūriniame ar etminiame 
savitume. Sunku surasti kokį nors kitą autorių, kurio 
idėjos būtų mažiau parankios nacionalistui. 

Priešingai: tai, kad Kantas tapatino Žmogų su tuo, 
kas jame racionalu ir visuotina, jo įnoringas ir atkaklus, 
nepaprastai jam būdingas nenoras ką nors svarbaus grįs- 
ti tuo, kas yra vien atsitiktina, istoriška ar savita, daro 
Kantą grynu tos vadinamosios bekraujės, kosmopolitiš- 
kos, išsekintos Šviečiamojo amžiaus etikos modeliu, — 
tos etikos, kurią romantizmo nacionalistai taip niekino 
ir kurios taip neapkentė, taip džiaugsmingai išsižadėjo 
žemiškesnio, begėdiškai savito ir šališko įsipareigojimo 


savo genčiai, žemei ir kultūrai vardan. . 


* Ir „viską nulemiantis Aš“, ir „apsisprendimas“ — angl. „self- 
determination“. — Vert. past. 

Šis klausimas turi tam tikrą bendresnę svarbą. Kan- 
tui kaip tik mažiausiai būtų galima priskirti kokį nors 
indėlį į nacionalizmą. Ir vis dėlto šis kaltinimas nėra 
paprasta klaida, - jis kyla iš kažko, slypinčio giliau, kas 
nusipelno dėmesio. Tiesa yra tai, kad Kantas juto stiprų 
poreikį pagrįsti svarbiausias mūsų vertybes idėjomis, 
kažkuo ne tokiu trapiu, atsitiktiniu, priklausomu nuo 
pasaulio nei paprasta tradicija, vyraujanti vienoje ar ki- 
toje šalyje. Visa jo filosofinė strategija rodo tą poreikį ir 
tą jo stiprumą. Jis manė galįs jį patenkinti, pasitelkda- 
mas visuotinę Žmogaus proto struktūrą. 

Paslaptingo, romantinio tradicionalizmo, kuris su pa- 
nieka atmeta tokį išorinių, „racionalių“ gyvenimo prak- 
tikos pagrindų ieškojimą, kuris nori mokyti žmones pa- 
sitenkinti konkrečios praxis ribomis, priimti istorijos at- 
sitiktinumą ir neieškoti svetimų ir abstrakčių idėjų iliu- 
zinės paguodos bei paramos, požiūriu Kantas neabejo- 
tinai buvo didžiai klystanti asmenybė. Jis kuo tikriau- 
siai buvo „racionalistas“ ta menkinamąja prasme, ku- 
ria profesorius Michaelas Oakeshottas vartoja šį žodį, 
ir Nacionalizmas Azijoje ir Afrikoje, regis, yra aptariamas 
pagal šią bendrą struktūrą. Kitaip tariant, Kantas kuo 
tikriausiai priklauso prometėjiškajai Europos minties 
krypčiai, kuri turbūt pasiekė savo apogėjų XVIII a., kuri 
nori užvaldyti dieviškąją ugnį ir nenori tenkintis laiki- 
nais atsitiktiniais savitų tradicijų kompromisais. Kantas 
visiškai atvirai rodo didžiulę panieką tokioms nuosta- 
toms, sutikimui pasitenkinti vien atsitiktiniu, istoriniu 
pagrindu. 

Kanto reikalavimas individualų viską nulemiantį Aš 
laikyti vieninteliu tikru moralumo pagrindu nebuvo nei 
savavališkas, nei romantinis. Priešingai, tai buvo bevil- 

tiška pastanga išsaugoti tikrą, objektyvią, privalomą, vi- 
suotinę etiką (ir pažinimą). Kantas sutiko su Hume'o 
teiginiu, kad nustatyti būtinumą ir visuotinumą iš em- 
pirinių duomenų paprasčiausiai neįmanoma; vadinasi, 
mąstė jis, jie gali būti įsišakniję tik neišvengiamai skir- 
toje, būtinoje individualaus proto struktūroje. Žinoma, 
šis faute de mieux sprendimas aiškiai atitiko ir protes- 
tantišką individualistinį išdidumą, niekinantį autoritetų 
ieškojimą ne savyje. Tačiau svarbiausia priežastis, dėl 
kurios autoritetas turi būti pačiam individe, buvo ta, 
kad paprasčiausiai jo negalima rasti kur nors kitur. 

Nacionalistai, keliantys abstraktų nacionalizmo prin- 
cipą prieš tradicines vietines institucijas, kurios anks- 
čiau veikė gan pakenčiamai, iš tiesų irgi yra tokie pat 
prometėjiški. Iš tikrųjų nacionalizmas yra nelyg Janas. 
Jis prometėjiškas savo panieka politiniam kompromisui, 
ignoruojančiam nacionalistinį imperatyvą. Tačiau jis ir 
antiprometėjiškas, kai regi tautą ir jos kultūros raidą 
kaip kažką tokio, kas vien dėl savo konkretumo ir isto- 
rinio savitumo teisėtai yra aukščiau už internacionalistų 
19 humanistų abstrakčią moralę. 

Šia labai, Iabai jau bendra ir pirmiausia neigiama pras- 
me Kantas ir nacionalistai gal ir gali būti jungiami drau- 
gėn. Nei jis, nei jie šia prasme nėra tradicijos gerbėjai. 
(Arba veikiau nacionalizmas yra oportunistiškai išran- 
kus, rodydamas pagarbą kuriai nors tradicijai.) Ir Kan- 
tas, ir nacionalistai šia plačiąja prasme yra „racionalis- 
tai“, ieškantys įteisinimo pagrindų kame nors už to, kas 
paprasčiausiai yra. 

Iš esmės nacionalistai lygiai taip pat galėtų sveikinti 
konservatyvius tradicionalistus kaip savuosius brolius, 
išsižadančius abstraktaus Šviečiamojo amžiaus raciona- 

lizmo, ir labai dažnai jie tą. ir daro. Ir vieni, ir kiti 
gerbia ar garbina konkrečią istorinę tikrovę ir atsisako 
pateikti ją bekraujo abstraktaus panhumanistinio proto 
teismui. Toli gražu nesimėgaudami iššaukiančia indivi- 
dualia valia, nacionalistai žavisi paklusnumu ar įsilieji- 
mu į tolydžią visumą, didesnę, pastovesnę ir labiau tei- 
sėtą už izoliuotą Aš. Kedourie keistai ne tik priskiria 
nacionalizmui savavališko apsisprendimo teoriją, bet ir 
(mano manymu, klaidingai) pripažįsta tokio nacionaliz- 
mo istorinę sėkmę. Teorija atsirado tam tikrų filosofų 
galvose, o tie, kurie ėmė ją išpažinti, sugebėjo, vien sa- 
vo gryna valia, šią teoriją primesti vargšei žmonijai! Šis 
ryžtingas jo požiūrio variantas, nors iš pradžių ir daro 
kai kurių nuolaidų socialinėms aplinkybėms, padėju- 
sioms įsigalėti nacionalizmui, paverčia jo sėkmę tikru 
valios triumfu. 

Man atrodo, kad nacionalistai ir konservatoriai pasi- 
renka savais arbitrais skirtingas konkretybės dalis: vie- 
nu atveju tolydžias institucijas, o kitu — tariamai vien- 
tisas kalbos, rasės ar kitokias bendruomenes. Bet ar tai 
nėra veikiau nesutarimas dėl detalių, o ne dėl princi- 
po? Žinoma, svarbiausio požiūrio panašumas neįrodo, 
kad kuri nors iš šių pozicijų būtinai klaidinga. Aš pa- 
sitelkiu jį tik tam, kad parodyčiau, jog tai, kaip vienas 
žmogus supranta konkrečią istorinę tikrovę, gali būti 
kito trahison des clercs. Kaipgi mums nuspręsti, kurie 
yra realistai? 

Tad ne visi, kurie atmeta šį požiūrį (tradicionaliz- 
mą), būtinai yra panašūs vienas į kitą visais kitais at- 
žvilgiais. Ši klaidingai padaryta išvada, dar sustiprinta 
minėto homonimo, man atrodo, ir sudaro Kanto kaltini- 
mo pagrindą. Kantas iš tikrųjų kalbėjo apie viską nule- 

miantį Aš (autonomiją). Bet jis taip pat nemažai kalbėjo 
apie sintetinį 4 priori mūsų kategorijų statusą. Gerai Ži- 
noma, kad nė viena bomba niekad nebuvo numesta, 
remiantis Kanto apriorinio kategorijų statuso doktrina. 
Bet tas pat lygiai teisinga ir jo pažiūroms apie viską 
nulemiantį Aš. Jeigu iš viso egzistuoja koks nors Kanto 
ir nacionalizmo ryšys, tai nacionalizmas tada yra reak- 
Cija prieš jį, o ne jo vaisius. 


Viena tauta, viena valstybė 


Tautinis jausmas didžiai užgaunamas, kai pažeidžia- 
mas nacionalistinis valstybės ir tautos sutapimo princi- 
pas; tačiau jis nėra vienodai užgaunamas visais įvairiais 
jo pažeidimo atvejais. Ypač šį jausmą žeidžia etninis 
valdančiųjų ir valdomųjų skirtingumas. Kaip teigė lor- 
das Actonas: 

„Tuomet prasidėjo laikai, kai paprasčiausiai buvo sa- 
koma, kad tautų neturi valdyti svetimšaliai. Teisėtai įgyta 
valdžia, be to, vykdoma nuosaikiai, buvo paskelbta nega- 
liojančia.“* 

Atkreipkite dėmesį, kad Actonas sako, jog tie laikai 
prasidėjo, o nacionalistams atrodo, jog jie visuomet buvo 
nepastebimu, nuslopintu pavidalu. Bet jei kalbėsime apie 
aritmetinį tautos ir valstybės neatitikimą, tautinis jaus- 
mas labiau užgaunamas, jei, taip sakant, valstybės yra 
per mažai, nei tuo atveju, kai jos yra per daug. Kultū- 
riškai homogeniška populiacija, iš viso neturinti valsty- 
bės, kurią galėtų pavadinti sava, yra labai prislėgta. (Jos 


* Cituojama kn.: Nationalism, Its Meaninę and History, by Hans 
Kohn. — Princeton, 1955. — P. 122-123. 

nariai priversti gyventi valstybėje ar valstybėse, kurias 
valdo kitos, kultūriškai svetimos grupės.) Kita vertus, 
grupė, kuri turi daugiau nei vieną valstybę, susietą su 
jos kultūra, nors techniškai irgi pažeidžia nacionalinį 
principą, tačiau yra ne tokia nuskriausta, galbūt išsky- 
rus ypatingas aplinkybes. Kodėl taip? 

Dauguma naujazelandiečių ir Jungtinės Karalystės pi- 
liečių yra tokie neatskiriami kultūriniu požiūriu, kad, 
be jokios abejonės, šie du vienetai niekada nebūtų išsi- 
skyrę, jeigu būtų gretimi geografiškai. Atstumas padarė 
faktinį Naujosios Zelandijos suverenumą patogų ir pri- 
valomą, ir atsiskyrimas nekelia pasipiktinimo niekieno 
širdyje, nors tai yra techninis nacionalistinio principo 
pažeidimas. Kodėl? Juk arabai apgailestauja dėl arabų 
nesugebėjimo susivienyti, nors skirtingų šalių arabai kul- 
tūriniu požiūriu skiriasi daug labiau, nei anglai nuo nau- 
jazelandiečių. Akivaizdus atsakymas, matyt, būtų toks, 
kad tarptautinė ir bendroji anglų ir naujazelandiečių pa- 
dėtis smarkiai nenukenčia nuo jų nesugebėjimo prista- 
tyti save pasauliui kaip vieningą vienetą. Iš tikrųjų jų 
padėtis dėl šio fakto nenukenčia visai, o kitokio sutvar- 
kymo keliami nepatogumai būtų labai dideli. Ir priešin- 
gai, galima įrodinėti, kad politinė arabų, Lotynų Ame- 
rikos gyventojų* ir dar nesusivienijusių XIX a. italų ir 
vokiečių politinė galia nukentėjo dėl jų politinių namų 
susiskaldymo. 

Ir vis dėlto šis ypatingas tautinio principo pažeidi- 
mas, vienos tautos, turinčios daugelį valstybių, atvejis 


* Ilgai trukęs Lotynų Amerikos gyventojų nuolaidumas šios situ- 
acijos akivaizdoje yra įtikinamai nurodomas prieš mūsų teoriją Josė 
Merguioro str. „Politics of Transition“, Government and Opposition, 
XVI (1981), No. 2, p. 230. 

aiškiai yra mažiausiai skausmingas, mažiausiai erzinan- 
tis iš visų galimų pažeidimų. Jo ištaisymo kelyje atsi- 
randančios kliūtys yra akivaizdžios ir galingos. Jeigu 
kuriai nors tautai teko laimė turėti n valstybių, iš to 
nepermaldaujamai plaukia, kad šlovingas tautos susi- 
vienijimas reikš jos ministrų pirmininkų, aukštų parei- 
gūnų, akademijų prezidentų, futbolo komandų mene- 
džerių ir kapitonų, ir taip toliau, skaičiaus sumažėjimą 
n kartų. Kiekvienam asmeniui, užimančiam tokį postą 
po susivienijimo, teks 1—1 tų, kurie jį praras. Taigi ga- 
lima sakyti, kad visi šie 1—1 asmenys dėl susivienijimo 
kai ką praras, nors visa tauta dėl to ir laimėtų. 

Žinoma, koks nors laimingasis, išsaugojęs ar įgijęs 
tokį postą, dabar bus laureatas, nacionalinio teatro di- 
rektorius ir panašiai, ko nors didesnio, garbingesnio ir 
susijusio su didesniais ištekliais, nei anksčiau, vadovas. 
Vis dėlto maža tegali kilti abejonių dėl to, kad nors ir 
geriau būti kokio nors didelio, o ne mažo, vieneto va- 
dovu, šis skirtumas nėra toks ryškus, kaip būti vadovu, 
nesvarbu kiek dideliu, ar juo nebūti iš viso. Net atsi- 
žvelgiant į iliuzijos poveikį, galintį daug daugiau nei 
vieną iš mažųjų vienetų skatinti tikėtis, kad jie bus di- 
deli vienetai, išmušus jų valandai, faktas lieka tai, kad, 
viską sudėjus, racionalus pasipriešinimas susivienijimui 
gali būti didelis. Susivienyti pavyksta tik tais atvejais, 
kai išoriniai susiskaldymo nepatogumai yra labai dideli 
ir gerai matomi, o tie, kurie nuo jų kenčia, gali pada- 
ryti, kad jų interesai taptų labiau juntami nei tų, kurie 
kažką praras dėl »1-karčio valstybinių darbų sumažėji- 
mo, ir kai naujiesiems didesnio vieneto lyderiams pa- 
vyksta kaip nors apgauti ar priversti paklusti kitus, jė- 
ga ar politiniu žavesiu. 

Ši knyga, įrodinėjanti savo tiesą tokiais paprastais ir 
aiškiai apibrėžtais argumentais, vis dėlto (ar galbūt juo 
labiau) rizikuoja būti neteisingai suprasta ir netinkamai 
interpretuojama. Bandymai pateikti šio įrodinėjimo anks- 
tesnes ir paprastesnes versijas mane įtikino tokio pavo- 
jaus realumu. Viena vertus, kaip tik šio požiūrio pa- 
prastumas ir neužmaskuotas nuogumas gali paskatinti 
skaitytojus pridėti prie jo savąsias asociacijas, tai, ko 
visiškai nenorėjo pasakyti autorius. Kita vertus, kiekvie- 
nas naujas požiūris (o aš nuoširdžiai tikiu, kad manasis 
yra toks) gali būti išdėstytas tik jeigu jam išsakyti jau 
yra paruošta, kad ir kaip nežymiai, tam tikra dirva. 
Manau, kad joks originalus teiginys negali būti pareikš- 
tas paprasčiausiai remiantis kalbos kortelėmis, kurios jau 
yra vartojamojoje kalbos. kortų kaladėje. Tas rinkinys bu- 
vo pernelyg dažnai vartojamas ir visi paprasti jo teigi- 
niai jau buvo suformuluoti daugybę kartų. Vadinasi, 
naujas indėlis į kurį nors dalyką gali būti įmanomas tik 
pertvarkant tą rinkinį taip, kad padarytume įmanomą 
naują jo teiginį. Padaryti tai labai pastebimai yra nepa- 
kenčiamai pedantiška ir nuobodu. Atviras naujų pasto- 
lių statymas toleruojamas matematikoje, o ne paprastoje 

prozoje. Tinkamai pateikti savo požiūrį — tai pakanka- 
mai neįkyriai praplėsti įprastas asociacijas naujomis, ky- 
lančiomis iš tų principų, kurie aiškėja iš konteksto, kol 
galų gale sudaromas kontekstas, įgalinantis suformuluoti 
paprastą, tačiau ne nuvalkiotai kartojantį seną išmintį, 
teiginį. 


Kas nebuvo pasakyta 


Tik kitiems spręsti, ar man pavyko tai padaryti. Bet 
patyrimas mane moko, kad retai kam, jei iš viso kam 
nors, tai iki galo pavyksta. Todėl noriu nurodyti keletą 
teiginių, kurie mei buvo minimi, nei kaip nors yra reika- 
lingi čia pateiktam požiūriui. 

Jokiu būdu neturiu tikslo neigti, kad Žmonija visais 
laikais gyveno grupėmis. Priešingai, Žmonės visuomet 
gyveno grupėmis. Paprastai šios grupės išlikdavo ilgą 
laiką. Vienas svarbus jų išlikimo veiksnys buvo žmonių 
ištikimybė šioms grupėms "ir"tai, Kad“ jie: tapatinosi su 
jomis. Šiam žmonių gyvenimo elementui nereikėjo laukti, 
kol susiformuos tam tikra, ypatinga ekonomika. Supran- 
tama, tai nebuvo vienintelis veiksnys, padėjęs ilgą laiką 
išlikti šioms grupėms, o tik vienas iš daugelio. Jeigu šis 
veiksnys bendriausiu požiūriu yra vadinamas „patrio- 
tizmu“, tai aš neketinu neigti, kad tam tikras kiekis to- 
kio patriotizmo iš tikrųjų yra amžina Žmonių gyvenimo 
dalis. (Kokia buvo jo galia, palyginti su kitomis jėgo- 
mis, mums nėra reikalo mėginti čia nuspręsti.) 

O tvirtinama čia yra tai, kad nacionalizmas yra labai 
savita patriotizmo rūšis, be to, tokia, kūri "paplinta ir 
ima vyrauti tik tam tikromis socialinėmis sąlygomis, ku- 

rios iš tikrųjų įsigali tik moderniajame pasaulyje ir nie- 
kur kitur. Nacionalizmas yra patriotizmo rūšis, pasižy- 
minti keletu labai svarbių ypatybių: vienetai, kuriuos ši 
patriotizmo atmaina, nacionalizmas, apdovanoja savo iš- 
tikimybe, yra kultūriškai homogeniški, besiremiantys kul- 
tūra, siekiančia tapti aukštąja (raštingąja) kultūra; jie yra 
pakankamai dideli, kad įžiebtų viltį, jog galės remti švie- 
timo sistemą, kuri palaikytų raštingos kultūros tąsą ir 
plėtotę; juose negausu tvirtų vidinių mažesnių grupuo- 
čių; jų gyventojai yra anonimiški, judrūs ir mobilūs, iš- 
siverčiantys be tarpininkų: individas šiems junginiams 
priklauso tiesiogiai, dėl savo kultūros pobūdžio, o ne 
dėl to, kad yra kitoms grupėms pavaldžių subgrupių 
narys. Homogeniškumas, raštingumas ir anonimiškumas 
yra svarbiausi bruožai. 

"Čian netvirtinama, kad kultūrinio šovinizmo ikiindust- 
riniame pasaulyje nebuvo apskritai, tvirtinama tik tai, 
kad jis neturėjo savo dabartinės politinės įtakos ar aspi- 
racijų. Neneigiama, kad agrarinis pasaulis kartkartėmis 
suręsdavo vienetus, galėjusius' priminti modernią tauti- 
nę valstybę; tačiau agrarinis pasaulis galėjo tai padaryti 
kartkartėmis, o modernusis pasaulis yra priverstas tai da- 
ryti beveik visada. 

Netvirtinama, kad, net ir moderniajame pasaulyje, 
nacionalizmas yra vienintelė veikianti ar neįveikiama jė- 
ga. Ji tokia nėra. Ją retkarčiais nugali kokia nors kita 
jėga ar interesas, arba inercija. 

Neneigiama, kad retkarčiais gali pasitaikyti ikiindust- 
rinių struktūrų ir tautinio jausmo sąsaja. Gentinė tauta 
kurį laiką gali būti iš vidaus gentinė ir tautinė iš išorės. 
Tikrai lengvai ateina į galvą vienas ar du ženklūs tokie 
atvejai (pavyzdžiui, somalių ir kurdų). Bet žmogus da- 

bar gali tvirtinti priklausąs kuriam nors iš šių tautinių 
vienetų paprasčiausiai dėl savo kultūros ir neturi at- 
skleisti, kad yra tarpinės subgrupės narys (o galų gale 
neturi net ir būti juo). Netvirtinama, kad šie svarstymai 
gali paaiškinti, kodėl kai kurie nacionalizmai, ypač Hit- 
lerio ir Mussolini'o laikotarpio, tapo tokie pavojingi. Pre- 
tenduojama vien paaiškinti, kodėl nacionalizmas atsira- 
do ir paplito. 

Visi šie „netvirtinimai“ nėra koks nors .apsidraudi- 
mas nuo prieštaraujančių pavyzdžių, kuris nepastebi- 
mai taip susiaurintų svarbiausio teiginio turinį, kad pa- 
verstų kone niekais. Jie — vien pripažinimas, kad sudė- 
tingame pasaulyje, institucijų ir grupių makrolygmeny- 
je, išimčių nepripažįstantys apibendrinimai retai kada, 
jei iš viso, yra įmanomi. Tai netrukdo tokioms visuoti- 
nėms kryptims kaip nacionalizmas būti ryškioms - arba 
būti sociologiškai paaiškinamoms. 


SANTRAUKA 


Čia, kaip ir kai kuriais kitais atvejais, tiksliai nusa- 
kydami mus dominantį reiškinį, priartėjame prie teisin- 
go jo paaiškinimo. (Galbūt tinkamai nusakyti daiktus 
galime tik tada, kai juos jau esame supratę.) Bet ati- 
džiai pažvelkime į tautinio principo istoriją; arba ati- 
džiai įsižiūrėkime į du: etnografinius. „žemėlapius; -vie- 
ną - nupieštą iki nacionalizmo amžiaus, o kitą — nacio- 
nalizmo principui jau nemažai pasidarbavus. 

Pirmasis žemėlapis primena Kokoschka'os paveikslą. 
Skirtingų spalvų taškų šėlsmas čia toks, kad nė vienoje 
paveikslo dalyje negalima išskirti jokio aiškaus vaizdo, 
nors visas paveikslas jį turi. Didžiulis skirtingumas, dau- 
gialypumas ir sudėtingumas būdingas visoms visumos 
dalims: mažos socialinės grupės - atomai, iš kurių su- 
sideda paveikslas, - sudėtingais, nevienareikšmiais ir 
daugcriopais ryšiais susijusios su daugeliu kultūrų: vic- 
nos per kalbą, kitos per savo vyraujantį tikėjimą, dar 
kitos per tikėjimo atmainą ar nusistovėjusius papročius, 
ketvirtos per administracinę priklausomybę ir t.t. Kai 
pažvelgiame į politinės sistemos piešinį, sudėtingumas 
yra ne ką mažesnis nei kultūros sferoje. Paklusnumas 
vienu tikslu ir viename kontekste nebūtinai yra tas pat, 

kas paklusnumas siekiant kokio nors kito tikslo ar ko- 
kiu nors kitu laiku. 

Dabar pažvelkime į moderniojo pasaulio plotų etno- 
grafinį ir politinį Žemėlapį. Jis primena ne Kokoschka'ą, 
o, sakykim, Modigliani'į. Čia labai mažai šešėlių; griežti 
plokšti paviršiai aiškiai atskirti vienas nuo kito, apskri- 
tai yra aišku, kur vienas ar kitas prasideda ir baigiasi, 
čia mažai tėra, jei yra iš viso, kokio nors daugiapras-' 
miškumo ar dalinių sutapimų. Perėję nuo žemėlapio prie 
juo vaizduojamos tikrovės, matome, kad milžiniška po- 
litinės valdžios dalis sutelkta vienos rūšies institucijos 
rankose — ganėtinai didelėje ir gerai centralizuotoje vals- 
tybėje. Apskritai kiekviena tokia valstybė vadovauja vie- 
nos rūšies kultūrai, palaiko ją ir yra tapatinama su ja, 
su vienu bendravimo stiliumi, vyraujančiu tos valstybės 
ribose; tos kultūros tąsa priklauso nuo centralizuotos 
švietimo sistemos, kurią prižiūri, o dažnai iš tikrųjų ir 
valdo kalbamoji valstybė, monopolizuojanti teisėtą kul- 
tūrą kone tiek pat, kaip ir teisėtą prievartą, o gal net ir 
labiau. 

O kai pažvelgiame į visuomenę, valdomą tokios vals- 
tybės, matome ir tai, kodėl visa turi taip būti. Jos eko- 
nomika priklauso nuo individų mobilumo ir tarpusavio 
bendravimo, tokio aukšto lygio, kuris gali būti pasiek- 
tas tik jei visi šie individai yra įvaldę tą pačią aukštąją 
kultūrą ir atitinka standartą, kurio negali užtikrinti se- 
nieji Žmonių parengimo būdai, kai tai vyko jų darbo 
vietoje, kaip įprasto kasdienio gyvenimo dalis, vietos 
subbendruomenėse. Tai gali pasiekti tik pakankamai 
vientisa švietimo sistema. Taip pat ekonominiai tikslai, 
kuriuos turi įgyvendinti šie individai, neleidžia jiems 
būti ir kariais, ir vietinių mažų bendruomenių piliečiais; 

jie turi pasiskirstyti šias veiklos rūšis tarpusavy taip, 
kad galėtų dirbti savo darbus. 

Taigi ekonomikai reikia ir naujo tipo centrinės kul- 
tūros, ir naujo tipo centralizuotos valstybės; o valstybei 
tikriausiai reikia įdegirti homogenišką kultūrinį 'įspau- 
dą savosioms avelėms, nes ji nebegali remtis smarkiai 
suirusiomis subgrupėmis, norėdama valdyti savo pilie- 
čius arba įkvėpti jiems tą moralinio įkarščio ir sociali- 
nio tapatumo minimumą, be kurio visuomenės gyveni- 
mas tampa labai sunkus. Kultūra, o ne bendruomenė, 
suteikia vidines sankcijas, tokias, kokios jos yra. Trum- 
pai tariant, moderniosios kultūros ir valstybės tarpusa- 
vio santykis yra kažkas visiškai nauja, ir neišvengiamai 
kyla iš moderniosios ekonomikos reikalavimų. 

Tai, kas buvo tvirtinama, yra labai paprasta. Maistą 
gaminanti visuomenė visų pirma buvo visuomenė, kuri 
leido kai kuriems Žmonėms nebūti maisto gamintojais, 
bet (išskyrus parazitines bendruomenes) dauguma žmo- 
nių vis dėlto turėjo jais būti. Industrinei visuomenei pa- 
vyko atsisakyti šios būtinybės. 

Ji pastūmėjo darbo pasiskirstymą į naują, neturėjusį 
precedento lygmenį, tačiau dar svarbiau tai, kad ji su- 
kūrė naują darbo pasidalijimo rūšį: reikalaujančią, kad 
jame dalyvaujantys žmonės būtų pasiruošę judėti iš vie- 
nos profesijos į kitą, net ir vieno Žmogaus gyvenime, ir, 
žinoma, tarp kartų. Jiems reikia bendros, be to, raštin- 
gos rafinuotos aukštosios kultūros. Ji verčia juos suge- 
bėti bendrauti nepriklausomai nuo konteksto ir tiksliai 
su visais pageidaujančiaisiais akis į akį trumpalaikiuose 
kontaktuose, taip pat abstrakčiomis bendravimo prie- 
monėmis. Visa tai — mobilumas, bendravimas, apimtis, 
priklausoma nuo didesnės specializacijos — privaloma 

industrinei tvarkai dėl jos turtėjimo ir augimo troškulio, 
verčia jos socialinius vienetus būti didelius ir vis dėlto 
kultūriškai homogeniškus. Norint palaikyti tokio pobū- 
džio neišvengiamai aukštąją (nes raštingą) kultūrą rei- 
kia, kad ją globotų valstybė, centralizuotas, jėga įgyven- 
dinantis tvarką organas ar veikiau organų grupė, pajė- 
gianti kaupti ir skirstyti išteklius, kurių reikia tiek rem- 
ti aukštajai kultūrai, tiek užtikrinti jos paplitimui tarp 
visų gyventojų, — dalykui, neįsivaizduojamam ikiindust- 
riniam pasauliui ir jame net nebandytam įgyvendinti. 

Industrinio amžiaus aukštosios kultūros skiriasi nuo 
agrarinės tvarkos aukštųjų kultūrų daugeliu svarbių ir 
į akis krentančių ypatybių. Agrarines aukštąsias kultū- 
ras kūrė mažuma, privilegijuoti specialistai, ir jos buvo 
atskirtos nuo susiskaldžiusių, nesusistemintų daugumos, 
liaudies kultūrų, viršesnės už jas ir siekė jas valdyti. 
Agrarinių aukštųjų kultūrų raštingasis sluoksnis retai su- 
darydavo atskirą politinį vienetą ar kalbos atribotą liau- 
dies grupę. Priešingai, šio sluoksnio atstovai buvo linkę 
ir siekė būti transetniški ir transpolitiški. Jie dažnai var- 
todavo mirusią arba archaišką kalbą, ir visai nebuvo 
suinteresuoti kaip nors ją susieti su kasdienio ir ekono- 
minio gyvenimo kalba. Jų kiekybinė mažuma ir politi- 
nis viešpatavimas jiems buvo svarbiausia; 0 turbūt pats 
svarbiausias agrarinės visuomenės dalykas yra tas, kad 
jos daugumą sudaro maisto gamintojai, neprileidžiami 
ne tik prie valdžios, bet ir prie aukštosios kultūros. Jie 
buvo veikiau susiję su tikėjimu ir bažnyčia, o ne su 
valstybe ir paplitusia kultūra. Kinijos aukštoji kultūra, 
labiau susijusi su etika ir valdžios biurokratija, o ne su 
tikėjimu ir bažnyčia, turbūt buvo netipiška ir šiuo po- 
žiūriu, bet vien tik juo, užbėgo už akių moderniajai 

valstybės ir kultūros sąsajai. Čia aukštoji rašto kultūra 
sugyveno ir toliau sugyvena su šnekamųjų kalbų įvai- 
rove. 

Priešingai, industrinė aukštoji kultūra jau nebesusiju- 
si — kad ir kokia būtų jos istorija — su tikėjimu ir baž- 
nyčia. Jai palaiKyE atrodo, Žeiių EEiAS sg io L 
virš visuomenės, išteklių. Privalanti plėtotis Edi eko- 
nomika, priklausoma nuo pažinimo atsinaujinimo, nega- 
li rimtai susieti savo kultūrinio . mechanizmo (kurio jai 
reikia besąlygiškai) su kokiu nors doktrininiu tikėjimu, 
kuris greitai tampa pasenusiu, o dažnai ir juokingu. 

Taigi kultūra turi būti palaikoma ir plėtojama kaip 
kultūra, o ne kaip tikėjimo skleidėja ar vos pastebimas 
jo akompanimentas. Visuomenė gali garbinti ir iš tikrų- 
jų garbina save ar savo kultūrą tiesiogiai ar netiesio- 
giai, kaip teigė Durkheimas, naudodamasi nepermato- 
ma, tamsia priemone — religija. Perėjimas nuo vienos 
aukštosios kultūros rūšies prie kitos išoriškai reiškiasi 
kaip nacionalizmo atėjimas. Tačiau kad ir kokia būtų 
tiesa apie šį sudėtingą ir nepaprastai svarbų dalyką, 
industrinio pasaulio atsiradimas buvo kažkaip artimai 
susijęs su protestantizmu, turėjusiu kai kurių svarbių 
bruožų, būdingų naujai atsirandančiam pasauliui, ir taip 
pat gimdžiusiu nacionalizmą. Raštingumo ir tiesioginio 
Biblijos skaitymo akcentavimas, bekunigis unitarizmas, 
panaikinęs šventumo monopolį, ir individualizmas, kiek- 
vieną Žmogų darantis savo paties kunigu ir sąžine ir 
nepriklausomą nuo kitų atliekamų ritualinių patarnavi- 
mų, — visa tai pranašavo anoniminę, individualistinę, 
gan nesustruktūrintą masinę visuomenę, kurioje vyrau- 
ja palyginti lygios galimybės naudotis visiems bendra 

kultūra, ir kultūros normos veikiau yra viešai prieina- 
mos raštu, o ne saugomos privilegijuotų specialistų. Ly- 
gi galimybė pažinti Šventojo Rašto Dievą parengė dirvą 
lygiai naudotis aukštąja kultūra. Raštingumas jau nebė- 
ra specializacija, o visų specializacijų būtina sąlyga vi- 
suomenėje, kurioje kiekvienas yra specialistas. Tokioje 
visuomenėje svarbiausia — ištikimybė raštingumui ir jo 
politiniam globėjui. Lygi tikinčiųjų galimybė pažinti Die- 
vą galiausiai tampa lygiu netikinčiųjų naudojimusi švie- 
timu ir kultūra. 

Toks yra pasaulis moderniųjų valstybių puoselėjamų, 
paplitusių ir homogeniškų aukštųjų kultūrų, kuriose pa- 
lyginti mažai reikšmės teikiama nekintamam statusui ir 
nemaža mobilumo, numatančio visuotinį bendros rafi- 
nuotos aukštosios kultūros įvaldymą. Garsusis Maxo We- 
berio tokio pasaulio kilmės aiškinimas įžvalgiai ironiš- 
kas: jis radosi todėl, kad kai kurie Žmonės pernelyg 
rimtai Žiūrėjo į savo pašaukimą, - tai sukūrė pasaulį, 
kuriame nebeliko tvirtai nustatytų profesijų, kuriame 
gausu specializacijų, tačiau jos tėra laikinos ir galimos 
rinktis, nereikalaujančios galutinio apsisprendimo, ir ku- 
riame svarbi, tapatumą suteikianti švietimo ar ugdymo 
dalis yra ne koks nors specialus amatas, o bendri įgū- 
džiai, priklausomi nuo visiems bendros aukštosios kul- 
tūros, apibrėžiančios „tautą“. Tokia tauta ar kultūra ta- 
da — ir tik tada — tampa natūraliu socialiniu vienetu ir 
negali normaliai egzistuoti be savo politinio kiauto, vals- 
tybės. 

ERNEST GELLNER — NACIONALIZMO 
TEORETIKAS 


Vargu ar reikia priminti, kad pastaraisiais dešimtmečiais 
mokslininkai nepalyginti daugiau dėmesio skiria nacionaliz- 
mo reiškiniui, stengdamiesi ir suprasti, ir paaiškinti jį. Dau- 
gelis linkę pripažinti, jog tai yra unikali, paslaptinga ir keista 
moderniųjų laikų solidarumo forma, prieštaringa šiuolaikinio 
žmogaus socialinė kaukė, neatskiriamas individo šešėlis, ku- 
rio netekęs, jis praranda ir aplinkinių Žmonių pasitikėjimą. 
Pasak Gellnerio, Žmogus be tautos meta iššūkį įprastinėms 
normoms ir todėl sukelia pasidygėjimą. Reikia pripažinti, kad 
anksčiau šią atseit savaime suprantamą problemą daugelis 
mokslininkų paprasčiausiai ignoravo. Sociologijos klasikai šio 
reiškinio sistemingai netyrinėjo, o vėliau, ypač visa apiman- 
čiose struktūrinio funkcionalizmo schemose, „Žmogus ir jo 
šešėlis“ buvo vis mažiau pastebimi. Vyraujanti šio laikotarpio 
teorinė nuojauta sakė, kad modernėjančioje visuomenėje etni- 
niai bei kiti vadinamieji „priskirtiniai“ (susiję su kilme, rase, 
religija ir pan.) ryšiai turėtų nykti, o pradmeninius identite- 
tus palaipsniui turėtų išstumti „universalistiniai“. Naujosios 
Europos perspektyvos teorinėse įžvalgose nebuvo net užuo- 
minos apie etnines bendruomenes, numanomus tautinius kon- 
fliktus, separatizmą arba nacionalizmą!. 

' Lijphart A. „Political Theories and the Explanation of Ethnic 
Conflict in the Westem World: Falsified Predictions and Plausible 


Postdictions“ / /Ethnic Conflict in the Western World. - London, 1977. - 
P-47: 

Nenuostabu, kad etniniai ryšiai buvo laikomi senamadiš- 
ka liekana, iracionaliais sentimentais, kurie sunkiai prisitaiko 
prie modernumo, o priskirtinių identitetų atsparumas - so- 
cialinės pažangos kliūtimi, nuolatinės įtampos socialinėje sis- 
temoje šaltiniu. 

Devintojo dešimtmečio pradžioje Gellneris apgailestauda- 
mas pastebėjo bemaž atvirkščiai proporcingą nacionalizmo 
reikšmės moderniajame pasaulyje ir mokslinio dėmesio, kurio 
jis nusipelnė, santykį. Tuomet ir Gellneris buvo linkęs many- 
ti, kad nacionalistiniai konfliktai turėtų švelnėti, atkreipda- 
mas dėmesį į gilias socialines prarajas, sukurtas ankstyvojo 
industrializmo ir jo paplitimo netolygumų. Vėliau Gellneris 
numato tris galimas nacionalizmo raidos kryptis: neatsakingą 
iredentizmą, kuris skatina aštrius vietinio pobūdžio etninius 
konfliktus; tikėtiną tragiškų įvykių scenarijų, susijusį su ma- 
sinėmis Žudynėmis ir priverstinėmis migracijomis; nuosaikų 
nacionalistinių nuotaikų atoslūgį, būdingą (kiek tai galima nu- 
matyti) išsivysčiusiai industrinei visuomenei. Tuo metu buvo 
galima įžvelgti visų šių galimybių prielaidas, todėl atrodė, 
kad stipriau ar silpniau reikšis visos trys. 

Po kurio laiko prasiveržusi nauja ir labai gyvybinga na- 
cionalizmo banga Rytų Europoje graso ne tik išplauti susve- 
timėjusias ir nutolusias biurokratinės struktūras, bet ir besą- 
lygiškai pabrėžti „priskirtinius“ (ypač etninius ir religinius) 
identitetus. Ženkliai atgyja ir mokslininkų dėmesys naciona- 
lizmui bei su juo susijusiems reiškiniams. Matyt, neatsitikti- 
nai Gellneris grįžta į savo vaikystės miestą - Prahą, kur ima- 
si vadovauti Nacionalizmo ir tautinių konfliktų tyrimo insti- 
tutui prie Centrinės Europos universiteto. Viena aišku, jog 
Praha, be kitų savo įžymybių, padovanojo pasauliui tris tik- 


* Gellner E. „Nationalism“ //Theory and Society. - 1981. - Vol. 10, 
Nr. 6. - P. 753. 

rai įžvalgius nacionalizmo tyrinėtojus — istorikus Hansą Koh- 
ną (1891 - 1971), Miroslavą Hrochą ir teoretiką Ernestą Gell- 
nerį (1925 —- 1995). 

Manyčiau, jog nėra korektiška teigti, jog Gellnerį pirmiau- 
sia domino klausimas, „kodėl ir kaip tautos susiformavo prieš 
keletą šimtmečių“, todėl jis esą ir nebando paaiškinti, kodėl 
gi tautos — nuolat smerkiamos už jų atavistines savybes — 
tebeegzistuoja*. Antropologą, sociologą ir filosofą Gellnerį itin 
domino saviti moderniojo pasaulio bruožai ir sykiu naujasis 
darbo pasidalijimo tipas, kuris pagrindžia ir skatina gyvybin- 
gas nacionalizmo pretenzijas. Tiek jis, tiek jo kraštietis Han- 
sas Kohnas įsitikinę, kad „nacionalizmo amžius“ yra du pas- 
tarieji šimtmečiai (beje, šiuo klausimu jie nesutaria su Johanu 
Huizinga, kurio nuomone, nacionalizmo pagrindai buvo pa- 
kloti apie 1100-uosius metus ir viduramžių pabaigoje jis įsi- 
galėjo visose Europos gyvenimo srityse'. Profesorius Gellne- 
ris, išskyręs tris didžiąsias Žmonijos raidos stadijas — medžio- 
jimo bei rankiojimo, agrarinę ir industrinę, - bando nuodug- 
niai pagrįsti esminę savo tezę, jog agrarinės civilizacijos ne- 
sukuria prielaidų atsirasti nacionalizmui, tuo tarpu industri- 
nės visuomenės skatina šį savitą reiškinį. XIX a. yra naciona- 
lizmo amžius. Tuo metu atsiranda ir didžiosios pasaulietinės 
ideologijos bei socialiniai mokslai. Šie trys įvykiai, pasak Gell- 
nerio, neturėtų būti aiškinami nepriklausomai vienas nuo ki- 
to. Yrant senajai tvarkai, reikia nustatyti naujų socialinių for- 
mų pradus. Kaip tik todėl esminis socialinės srities moksli- 
ninko uždavinys —- nuosekliai tirti socialinės struktūros ir kul- 


* Motyl A. J. „The Modemity of Nationalism: Nations, States and 
Nations-States in the Contemporary World“ //Journal of International 
Affairs. — 1992. - Vol. 45, Nr. 2. - P. 314. 

* Huizinga I. „Nationalism in the Middle Ages“ //Nationalism in 
the Middle Ages. - New York, 1972. — P. 14. 

tūros sąveiką. Ar ne iš čia kyla smarki Gellnerio kritika so- 
ciologinio idealizmo ir kai kurių antropologų „hermeneuti- 
nio“ metodo atžvilgiu? Nors socialinės struktūros pasidarė 
tokios painios ir sudėtingos, jog jas labai sunku perprasti, 
tačiau tai nereiškia, kad jos neegzistuoja: „Gal tai intelektualo 
pasipūtimas ir malonumas galvojant, kad iš tikrųjų -visuome- 
ninę santvarką ir istorijos kryptis reguliuoja jo paties įran- 
kiai, t.y. idėjos? Man visada kirbėjo įtarimas, kad tai viena iš 
sociologinio idealizmo šaknų nuo pat Hegelio“. 

Vadinasi, nacionalizmas yra specifinių socioistorinių sąly- 
gų palydovas. Gellneris sieja šį reiškinį su originaliu ir kom- 
pleksišku darbo pasidalijimo tipu, kartu plėtodamas vaisingą 
Emilio Durkheimo sociologinę idėją. Būtent, Durkheimas į so- 
cialinę teoriją įvedė struktūrinės diferenciacijos sampratą, kuri 
apėmė ne tik ekonominę sferą ir socialinius institutus, bet ir 
simbolių struktūrinę diferenciaciją. Augantį darbo pasidaliji- 
mą visuomenėje siedamas su organiškojo solidarumo tipu, Durk- 
heimas paskelbia naująjį moralinės sąmonės kategorinį impe- 
ratyvą: įgalink save naudingai atlikti apibrėžtas funkcijas. 

Kad suprastume Gellnerio mąstymo ypatumus, pravartu 
prisiminti du idealiuosius visuomenės tipus, kuriuos apibrėžia 
Durkheimas. Tradicinėms bendruomenėms yra būdingas me- 
chaniškasis solidarumas, grindžiamas baudžiamąja teise ir indi- 
vidų atliekamų socialinių funkcijų panašumu. („Individualu- 
mas atsiranda tik tada, kai grupė užima mumyse mažiau 
vietos“.) Moderniajai visuomenei būdingas organiškasis solida- 
runas, kuris remiasi atstovaujamąja teise, sudėtingu darbo pa- 
sidalijimu, specializuotų funkcijų tarpusavio priklausomybe. 
„Fizinio tankumo“ (gyventojų skaičiaus), migracijos į miestus, 


socialinio mobilumo, komunikacinių technologijų sudėtingumo 


* Gellner E. Postmodernizmas, protas ir religija. — Vilnius: Pradai, 
1993. - P. 98. 

didėjimas, pasak Durkheimo, yra funkciškai susijęs su „mo- 
ralinio arba dinaminio tankumo“ (socialinės sąveikos lygmens) 
didėjimu. 

Vaidmenų specializaciją Durkheimas laiko aukštesne so- 
cialinės santalkos forma, priskirdamas jai aukštesniojo mora- 
linio kilnumo pavidalą. Tačiau Gellnerio nepatenkina binari- 
nė Durkheimo schema ir jo pasiūlytos alternatyvos. 

Sudėtingos darbo pasidalijimo formos gali paremti socia- 
linę sistemą, tačiau nieku būdu nežadina bendruomenių sen- 
timentų, galbūt netgi ardo socialinius ryšius. Gellnerio mintis 
pakankamai aiški: specializuotų funkcijų tarpusavio priklau- 
somybė įgyja moralinį kilnumą tik tada, kai profesinę specia- 
lizaciją ir socialinį mobilumą sujungia kultūros standartizavi- 
mas. Bendras ekonominis išsivysčiusios industrinės visuome- 
nės pamatas ir lanksti socialinių vaidmenų sistema „ir toliau 
užtikrina tai, kad Žmonės yra priklausomi nuo kultūros, o 
kultūra turi būti gar“ standartizuota ir tvarkoma bei aptar- 
naujama centralizuotų organų“. Iš esmės nacionalizmas yra 
žmogaus identiteto ašies perkėlimas į kultūrą, plintant raštin- 
dalijimo raida arba socialinio komplementarumo kryptys ne- 
išvengiamai siejasi su individualiomis saviraiškos galimybė- 
mis ir komunikaciniais lūkesčiais. Tokiomis aplinkybėmis 
„šviečiamoji“ industrializacija giliai persmelkia tiek Žmogaus 
sąmonę, nuostatas, įsitikinimus, tiek Žmogaus aplinką - ma- 
terialiąsias egzistavimo sąlygas — ir sukuria prielaidas kon- 
troliuoti šią aplinką, išlaikant asmens orumą ir kilnumą. Išti- 
kimas Šviečiamojo amžiaus įpėdinis nedviprasmiškai teigia, 
jog moderniojoje valstybėje įteisintas švietimo monopolis yra 
daug reikšmingesnis už įteisintos prievartos monopolį. 

Iš esmės Gellneris papildo Durkheimo analizę dar vienu 
idealiuoju tipu: galima kalbėti apie „kolektyvinio panašumo“ 
jauseną arba aiškiai apibrėžtų profesinių grupių komplemen- 

tarumą, tačiau lygiai taip pat galima skirti save ir individua- 
lumo požiūriu. Suvokęs savo naująją aplinką, Žmogus atsa- 
kingai įsipareigoja racionalumo dvasiai. Galima numanyti, kad 
būtent šiuo metu ir vyksta individų „išsilaisvinimas“ iš vien- 
mačių priskirtinių identitetų statuso. Šį individualistinį prad- 
meninės grupės „užmiršimą“ arba amnezijos būklę skatina 
ypatingas darbo pasidalijimo tipas. Todėl svarbu pažymėti 
nepaprastai reikšmingą nepertraukiamumo ir „šuolių“ tikimy- 
bę darbo pasidalijimo istorijoje. Tęstinumo sutrikimai yra es- 
minė nuoroda, siekiant pažinti savitą moderniojo nacionaliz- 
mo prigimtį. Moderniojoje visuomenėje suirusius priskirtinių 
vaidmenų santykius keičia sąmoningas dalyvavimas ypatin- 
gosios kultūros simbolinių reikšmių sistemoje. Industriniame 
amžiuje tikrai išlieka tik „aukštosios“ kultūros, susijusios ben- 
dru genealoginiu pamatu. 

Tradicinėje visuomenėje struktūra ir kultūra tarpusavyje 
glaudžiai susijusios. Raštingumas čia yra specializuotas ma- 
žumos užsiėmimas, stabili hierarchija riboja mobilumą, kultū- 
ra linkusi sluoksniuotis arba horizontaliai (išskirdama socia- 
lines kastas), arba vertikaliai, apibrėždama labai mažas vieti- 
nes bendrijas. Iš esmės šios sąlygos neskatina „kultūrinio im- 
perializmo“, t.y. vienos ar kitos kultūros polinkio vyrauti ir 
plečiantis apimti politinį vienetą. Tuo tarpu moderniosiose 
visuomenėse šie ryšiai suyra — individai jau nėra neperskiria- 
mai susiję su savo priskirtiniais socialiniais vaidmenimis. Se- 
nąją teisių ir įsipareigojimų sistemą pakeičia „kultūros“ (ko- 
munikacijos būdo) svarba. Tradicinėse visuomenėse kultūros 
reikšmė priklauso nuo to, kiek ji stiprina struktūrą. Moder- 
niosiose visuomenėse kultūra struktūrą ne tiek paremia, kiek 
pakeičia. Vadinasi, kultūra, kuri individui suteikia sudėtingą 
išsilavinimą, visuomeninį priimtumą, galimybes įsidarbinti, 
tampa pačia vertingiausia jo nuosavybe ir reikšmingo daly- 


vavimo socialiniame gyvenime paliudijimu. (Kaip neprisimin- 

ti gilių anksčiau tarsi nematomos „kultūros“ įžvalgų, kurios 
persmelkė lietuvių inteligentus XIX a. pabaigoje, kada jiems 
intuityviai atsivėrė plati ir reikšminga lietuviškumo perspek- 
tyva! Varpas prabyla, kad lietuviais laikytini tie asmenys, ku- 
rie, nors ir atvykę iš kitur, tačiau ilgą laiką lietuvišku oru 
kvėpavo.) 

Gellneris yra netgi pareiškęs, jog Žmogaus esmę šiandien 
nusako industrializacija. Iš karto reikia pažymėti, kad ši per- 
spektyva apima institucinį, psichologinį ir vertybinį aspektus. 
Vien ekonominių arba vien ideologinių (pavyzdžiui, naciona- 
lizmo „imitacijos proceso“, plintančio ideologinėmis bango- 
mis iš Vakarų Europos į kitas pasaulio dalis) priežasčių ana- 
lizė yra vienpusiška ir neadekvati. Negalima nekreipti dėme- 
sio į subtilią tendenciją, kurią Gellneris vadina „industrializa- 
cijos lūkesčiais“. Jis mano, kad „industrializaciją“ ir „moder- 
nizaciją“ reikėtų skirti „tik kaip siauresnį ir platesnį to paties 
reiškinio aspektus“. Industrializaciją gali aplenkti (o kartais — 
pasirodyti ir pavėluotai) industrinės visuomenės atributai, ste- 
reotipai, terminologija, lūkesčiai. Priešlaikinių skolinių kom- 
pleksas gali turėti beveik tokį pat poveikį visuomenei kaip ir 
pats reiškinys“. Dar kartą prisiminę XIX a. lietuvių visuome- 
nės atitinkamą struktūrinę perskyrą, pažymėsime, jog indust- 
rinės visuomenės stereotipai, terminologija, brandinami lūkes- 
čiai periodinėje spaudoje pasirodė jau devintojo dešimtmečio 


pradžioje'. Vadinasi, ekonominiai procesai empiriškai susipi- 


* Gellner E. Thought and Change. — Chicago, 1964. - P. 171. 

" Miroslavas Hrochas šiek tiek netikslus, rašydamas, jog tik XIX a. 
devintojo dešimtmečio pabaigoje ir paskutiniojo dešimtmečio pradžioje 
„Socialistinis ir patriotinis Žurnalas“ Varpas pradeda raginti valstie- 
čius skverbtis į miestą, užsiimti prekyba, mokyti vaikus miesto ama- 
tų ir pan. (Hroch M. Social Preconditions of National Revival in Euro- 
pe.- Cambridge, 1985. - P. 88.) Panašūs raginimai pasirodo Aušroje 
jau devintojo dešimtmečio pradžioje. (Žr. Vėbra R. Lietuvių visuomenė 
XIX a. antroje pusėje. — Vilnius, 1990. - P. 232.) 

na su kitais socialiniais reiškiniais — sudėtinga specializuotų 
vaidmenų sistema, politinės situacijos ypatumais, naujosios 
pasaulietinės kultūros reikšmėmis, besiformuojančių elitinių 
grupių interesais. Šias pastabas įdomu papildyti nuoroda, kad 
nacionalizmas dažniausiai bręsta komplikuotoje kultūrų san- 
dūroje. Neatsitiktinai Maxas Weberis yra pastebėjęs, jog ypač 
radikalūs nacionalistai dažnai yra „svetimos“ kilmės. Tai pa- 
remia Gellnerio prielaidą, kad tautiškumas (= nacionalizmas) 
yra ne tiek priskirtinis, kiek „pasiektas“ identitetas. 

Viena Gellnerio teorijos pusė nekelia abejonių - moder- 
niosios arba modernėjančios visuomenės galia ir teisėtumas 
kyla iš jos pajėgumo sėkmingai pritaikyti specializacijos lū- 
kesčius - tai, regis, skaudžiai įsisąmonino visos Rytų Europos 
visuomenės. Gellnerio šviečiamojo tipo racionalizmas perša 
mintį, jog kaina, kurią visuomenė moka už savo modernėji- 
mą, yra nesibaigiantis naujovių diegimas, intensyvus profesi- 
nis mobilumas ir neišvengiami istorinės atminties pertrūkiai. 
Kyla klausimas, ar tokia modernėjančios visuomenės perspek- 
tyva nėra kiek vienpusiška? Ar tikrai esminis moderniosios 
tautos požymis yra jos narių „anonimiškumas“ ir gebėjimas 
bendrauti „nepriklausomai nuo konteksto“? Kodėl aukštosios 
kultūros vartojimo būdo, naująsias ženklų ir simbolių siste- 
mas susiejančio su lanksčia socialinių vaidmenų sistema, at- 
kakliai nenori suprasti ir priimti kai kurios „liaudies kultū- 
ros“ ir „mažosios tradicijos“? Galbūt lengviau paaiškinamos 
vidujai prieštaringo „tarybinio komunikacijos būdo“, kurį in- 
tensyviai palaikė ir stiprino nacionalinė valdančiųjų elitų mi- 
tologija, nesėkmės, tačiau būtent Prancūzijoje ir Didžiojoje Bri- 
tanijoje — šalyse, kurios buvo laikomos išsivysčiusių visuome- 
nių pavyzdžiais, - septintajame šio amžiaus dešimtmetyje at- 
sirado „etnonacionalizmo“ fenomenas. Nuo Antrojo pasauli- 


nio karo iki septintojo dešimtmečio Prancūzijoje būta tik pa- 

vienių etninės politinės agitacijos atvejų. Tačiau po 1968 m. 
metų gegužės mėn. revoliucijos atsirado daugiau nei šešias- 
dešimt etniškai aktyvių grupių. 

„Nacionalizmo amžiuje“ kultūrą imta garbinti dėl jos pa- 
čios, atsisakant bet kokių „simbolinių tarpininkų“. Vargu ar 
reikia priminti, kad „Dievo mirtis“ tik paryškino aukštųjų 
kultūrų vertybes. Racionalizmo ir funkcionalizmo tradicija 
grindžiamas požiūris nuodugniai atskleidžia, kodėl etninės 
grupės paklūsta bendrosioms socialinėms aplinkybėms ir aukš- 
tųjų kultūrų interesams, tačiau nepaaiškina, kodėl šios gru- 
pės skirtingai reaguoja į šias aplinkybes. Socialinės sąveikos 
arba solidarumo ryšiai yra „artimesni ir konkretesni“ už for- 
maliai įrakintas „aukštosios kultūros“ simbolinių reikšmių sis- 
temas, atsietas nuo konkretaus laiko ir vietos. Matyt, nacio- 
nalizmo gyvybingumas slypi kažkur giliau, negu leidžia at- 
skleisti bendrasis komunikacijos būdas. 

Profesorius Gellneris, kaip ir daugelis iškilių intelektualų, 
siekė suprasti savo meto krizę, tvirtai laikydamasis pagrindi- 
nės nuostatos: unikalaus socialinio vieneto — tautinės valsty- 
bės — atsiradimas yra vienos struktūros pakeitimas kita struk- 
tūra, todėl šio/proceso negali paaiškinti paprasčiausia istori- 
nių įvykių seka. Ši teorija moko mus gerbti ir deramai ver- 


tinti nacionalizmą pagrindžiančią sociologinę tikrovę. 

